





الحلقات دى اعتبرها اقل ما كتبت جودة وابعدهم عن قلبى تماما رغم انها اكثرهم جذبا للجمهور واسخنهم في التفاعل.. كتبت 
قبل كده سلسلة ممتازة كان فيها مجهود مرعب عن الاغتيالات في مصر والوطن العربي اتكلمت فيها عن 40 شخصية قتلت في 
ظروف مجهولة لكن كان وراء حوادث القتل 1000 علامة استفهام.. 40 شخصية اغلبهم غير معروف بالمرة.. بعض الشخصيات 
قابلت ورثتهم فعلا.. وبعضهم كان خارج مصر واتكلمت مع اهاليهم مكالمات دولية طويلة عن طريق أصدقاء مشتركين جمعتنى 
بيهم الصدفة لا أكثر.. سلسلة كان فیها مجهود مرعب في البحث والتقصي والاستنباط والمصادر.. ومع ذلك مکانش حظها زى 
حظ عریس يا اماي. 


کتبت اکتر من 500 مقال في التاریخ - الاحب والاقرب الى قلبى - عن شخصیات وأماكن واثار واحداث في داخل مصر وخارجها.. 
کتبت سلاسل لم تکتمل عن جنکیز خان والحملات الصليبية ومحمد علی.. کتبت في السفر والسياحة اکتر من 100 مقال عن 
اکتر من 20 دولة من ضمن ما زرت في حياتي.. کتبت اکتر من 1000 مقال عن احداث او مواقف او اخلاقیات او ترند.. کتبت 
كتير وقلیل في أيام الحساب السابق الأكثر شعبية بمراحل من الحساب ده.. ومع ذلك مفیش حد فاکرلی حاجه اکتر من السلسلة 
دی. 


لا آنکر انی کرهتها في یوم من الأيام.. کرهتها بسبب رد فعل الناس.. کرهتها بسبب انی مکنتش حابب اتحبس جواها.. کرهتها لأني 
مکنتش مخطط ولا حابب آبقي آسامة منیر اللی غصب عن بقوم بدوره لحد دلوقتی.. كتير اوی کتبت ان دی تجارب زیها زی کل 
تجارب الأحوال الشخصية لا تخص الا صاحبها.. الخطاً کل الخطاً هو إنك تحکم على صاحبها من وجهة نظرك.. الخطاً کل الخطاً 
انك حتى تبدی رأى في الموقف.. الخطاً کل الخطاً إنك تاخد ای انطباع من موقف قریته.. لا انت صاحب التجرية ولا حياتك 
حیاته ولا ظروفك ظروفه ولا حتى تعرف التفاصیل اللی وصلت للموقف ده.. الحکایات كلها كان المقصود منها شيء واحد بس 
حبیت اوصله للناس.. 


لو المادة سبب لتعطيل الزواج او افشاله.. یبقی انت اخترت غلط.. قصادك اهو تجارب لشاب کان عنده کل شيء.. ومع ذلك 
اتجوز وهو عنده 32 سنة بعد 6 خطوبات وطلاق. 


الموضوع ده مفيهوش صح وغلط.. كل انسان غير التاني ومستحيل صنع قالب وقواعد لعلاقات هي نفسها بلا قواعد.. في حاجه 
اسمها انا عاوز کده.. وطالما لم تتجاوز حدود الحلال والحرام يبقى كل اللی انت او انق عاوزينه من حقكم وطظ كبييييييييييرة اوی 
في ای شيء واولهم الطنطات "جمع طنط" قبحهم الله جميعا. 

ولما لقيت ان الرسالة مش واصلة والناس مصره تتعامل مع الموضوع من منطلق إطلاق الإحكام او طرح الآراء.. وقفت.. انا كنت 
مخطط اعرض كل التجارب.. وهما بالظبط 101 تجربة.. 101 بيت دخلتهم علشان اشوف الأمانة بتاعتى اللى عندهم.. 


0 بيت دخلتهم وخرجت منهم زى ما دخلت.. تجارب فشلت ما بين زيارات او تعارف او ارتباط خفيف.. 
التجربة 101 كانت زواج كامل ثم انفصال سريع.. 


التجربة 102 رشقت ومش عارف اخلع منها لحد النهارده.. دخلت البيت لقيتهم عاملين مقلوية فلسطيني.. كلت من هنا ومضيت 
على العقد من هنا.. ومن ساعتها يا مؤمن وانا اموت واعرف مين اللى زقنى.. 

مع طلبكم المتزايد عليها.. لا مفر من إعادة نشرها.. خصوصا انى في حالة كسل الأيام دی عن الكتابة بصورة معدتش عليا قبل 
کده.. وحیث ان محدش بیتعلم ولسه العیال عماله تتجوز.. يبقى خلاص بقي.. قدر رینا.. انا حذرت ومحدش بیسمح الكلام.. 
یستاهلوا.. اهو برضه مبقاش انا اخر حمير هذا الکوکب. 

عموما.. دول 30 تجربة مريت بيهم في طريقي للبحث عن الست اللی هتدینی كيس الزبالة وانا نازل.. مهم جدا تعرف ظروف بطل 
الحکایات وقتها كانت عاملة ازای لانها ممکن جدا تتشابه او تختلف مع ظروفك علشان لو حبیت تاخد درس او خبرة ما من ای 
حكاية فیهم. 





بطل الحكايات هو انا.. بدأت رحلتي للبحث عن بنت الحلال في اخر سنة من سنين الكلية.. كان عندي 22 سنة.. مكانش عندى 
ای مشاكل مادية من ای نوع.. كل متطلبات الزواج متوفره.. اشتغلت قبل ما أخلص دراسة.. وبعد التخرج اتنقلت بين اكتر من 
وظيفة كلها تعتبر وظائف ممتازة.. تقدر تقول انى كنت من الطبقة المحظوظة جدا.. لما اخدت البکالوریوس سنة 2000 وقتها 
مجال ال ۲| في مص ركان اخضر تماما وای حد بيدخل فيه بيتعامل على انه الخبير الأجنبي.. الشغل كان بالهبل والفلوس كمان.. 
كان صعب اوى باب يتقفل في وشي علشان مستقبلي.. المستقبل باين من أولها اهو.. فل الفل الفل. 


خرجت من اسرة فوق المتوسطة ماديا.. اسرة معروفة في بلدنا "طنطا".. ابودا كان نائب وزير الكهرباء.. انا تالت جيل من المهندسين 
في اسرتنا بعد ابوبا وأبوه.. اسرة حسنة السير والسلوك والسمعة.. جدي السابع "حامد بك أبو مكية" كان كاشف بلد اسمها شریین 
في الدقهلية.. ده كان من امراء المماليك.. كان راجل غنى جدا وعنده مكتبة شديدة الضخامة ورثناها منه وورثنا معاها وصية 
بخصوصها ما زلنا محافظين عليها لحد النهارده.. لما جه الفرنسیس على مصر جدي العبقري صفی كل املاكه وراح يحارب في 
جيش مراد بك بدل ما يحارب مع بتوع الازهر.. انقطعت اخباره في الصعيد بموت مراد بك.. ومشفناش من فلوسه المتلتله دی 
ولا دينار حسى الله فيه. 


كنت مقبول الشكل العام.. ای - زی ای ست مصرية اصيلة - حماه صعبة جدا.. میمی شكيب في نفسها اوى.. كانت مصره انی 
خسارة في البنات كلهم من منطلق ان القرد في عين امه غزال.. ابودا کان شایف ان الجواز بشکل عام في اى وقت ما هو الا تدمير 
لمستقبلی كله.. اخواق كلهم بنات أصغر منى مكانوش شايفين من جوازي كله الا انهم محتاجين فساتين يحضروا بيها فرجى أحسن 
من فساتين صحباتهم. 

جدي لأي رحمة الله عليه كان بطل الحكايات معايا.. رجل فرفوش وكوميدي جدا.. كان وسيم وملون وشديد النشاط والحيوية 
ولا يمكن ابدا تديله سنه.. عاش 88 سنة ومات وهو بيشتغل.. لا عمره عرف مرض ولا عمره قعد في البيت.. عاش مع جدتي 62 
سنة ورفض تماما انه يتجوز بعد وفاتها.. مكانش في حیاته الا بيته وعیاله.. خلف 8 آولاد وجوزهم كلهم وجوز 7 من احفاده.. تولی 
تربية أولاد خالتي الكبيرة بعد وفاتها هي وجوزها في نفس السنة.. جوز عيالها الأربعة كلهم.. كان شايف ان العيل طالما بلغ يبقى 
لازم يتجوز.. كل انسان فلح او نجح في الدنيا يبقى اكيد السبب كان الجواز.. كل ستات العالم مزز وبيأدوا نفس الوظيفة طالما 
عندهم جينات ..×× الجواز في نظر جدي كان طريق سهل وسريع للجنة.. ای شاب مش متجوز في نظره هو زنديق او عايز يتزندق 
او يبحث عن الزندقة.. إنك توصل لسن 20 سنة من غير جواز فهذا لا يعنى في نظر جدي الا إنك عيل بتاع كوبايه وعايز تتصرمح 
حتى لوكنت رييب المساجد.. الرجل في نظره لا يصبح رجل الا لوكان رب اسرة.. ملكش رأى ولا كينونه ولا يصح تقعد مع الرجالة 
في ای تجمع عائلي الا لو كنت متجوز.. طول ما انت عازب.. يبقى مكانك مع الحريم تحضروا الاكل.. كان من النوع اللين جدا في 
ای اتفاق.. كان شايف ان ای طلب لأهل العروسة مهما كان فهو لا يساوى ابدا اللى انا هاخده منهم.. هو نفسه اتجوز وهو عنده 
6 سنة.. ابى وجدق كانوا حوامل مع بعض وخالتی الصغرى أصغر منى سنا.. جدي أصبح جد لأول مره وهو عنده 35 سنة.. 
عندنا صورة كوميدية جدا لفرح واحدة من خالاتي.. العروسة قاعده في الكوشة جمب عریسها وقصادها اختها "امی" وأمها والاتنين 
حوامل.. لك ان تتخيل نظرته ليا وانا عندى 30 سنة ولسه بدور.. لم يعترف جدي بالخطوبة ابدا.. كان بيتقبل على مضض فكرة 
انی لازم اشوف العروسة وهی تشوفنی.. كان يسمع ان فلان عنده بنت في سن الجواز فيقولى نروح ان شاء الله الخميس الجاى 
نقابل أهلها ونطلبها منهم ونكتب الكتاب بالمرة.. اى طلاق في نظره هو فشل يستاهل أصحابه الحرق.. مكانش في الدنيا سبب 
يقنعه ان خلاص الأمور وقفت لحد كده ولازم ننفصل.. كان شايف ان الراجل لازم يعيش علشان ولاده والست اللى تخرج من 
بيت جوزها علشان تشترى خضار للبيت تبقى ست ملهاش اهل ومشافتش تربية.. الراجل اللى يشتم اهل بيته او يضربهم يبقى 
مش راجل ولا يستحق ابدا الا الضرب بالکریاج.. 62 سنة جواز لم يختلف فيهم مع جدق ابدا ولا عمرنا سمعنالهم صوت.. الراجل 
اللى يشتى من مراته كان يستنقصه جدا.. والست اللى تغضب جوزها تبقى ملعونة.. الراجل والست عموما في نظره رينا مخلقهمش 
الا علشان يتجوزوا ويخلفوا.. تنظيم الاسرة بدعة والحرمة اللى تخلف 4 عيال بس تبقى حرمه بتدلع. 


دی الظروف العامة لسیر الحکایات.. مهم جدا تعرفوا اق مش عارضها لتقبل الاحکام.. اجدد حكاية فيهم عمرها اکتر من 10 
سنین.. يعنى ای نصيحة هتفکر فیها اكيد هتبقی غلط.. لا الظروف هي الظروف ولا الوقت هو هو.. والاهم من ده کله.. انت مش 
انا. 


خد العبرة من الحکایات وسيبك من الراوي حتى لو شایف انه أخطأ.. خليك انت انصح منه ومتکررش نفس الخطأ. 


نبدا الحکایات.. ورینا پستر. 





عروسة للبيع 


اتخرجت سنة 2000 بلا ای نوع من انواع التجارب النسائية.. مكنتش مركز مح البنات الا فيما يخص الألش عليهم.. كنت بتقزز 
جدا من منظر العيال الملزقة اللى قاعدين تحت الشجر وماسكين ايد بعض وهات يا رغي.. بيقولوا ايه العيال الرخمة دى.. نفسي 
اقول للبنت من دول اهرب يا سيمبا.. انت دلوقتی جاهزة للجواز وهو لأ.. حتى لو اتجوزك بعد التخرج.. ال 20 سنه الجايين من 
عمركوا هو هيكون بيظبط حياته.. على ال 40 هيكون استقر ماديا ولسه شغال وينفع يبقى محاميحو.. بينما انتى هتکونی سلمتي 
نمر بفعل الخلفة والتربية.. ساعتها هيدور على بنت صغيره تعوضه عن سنين الشقا والحرمان وانتى يتقالك اوريفوار مون امور.. 
نلتقي فى عالم أفضل. 

ظلم ؟؟ جبروت؟؟ 

و مين قال ان الحياة عادلة؟؟ 

انق نفسك لم تکوني عادلة معاه لما كان في اول مشواره وطحنتي عظام امه بشبكة ومهر وقايمة ومؤخر وطلبات فوق طاقته.. 
انتی نفسك لما تكوني عادلة معاه لما استدان علشان پرتبط بيى.. مش بقول ان ده نوع من آنواع الانتقام او أن الکلام ده صح.. 
اطلاقا.. ولکن ده اللی بیحصل. 

قضيت فترة المراهقة والدراسة وحید بدون ای ۲۲۱600 ا61۲.. وده كان لازم علشان اتخرج بامتیاز.. 
طبيي جدا یوم الفالنتین أفضل قاعد فى البیت بدل ما اجيب اللى في بطني من المحن اللى فى الشوارع.. لم أكن أتمنى اکتر من ان 
بولیس الآداب یلم العیال دی كلها في البوکس. 

حياتي العملية بدأت بدري اوی.. عجلة عمري دارت بآقصی- طاقتها بداية من سن ال 22.. جدي الحبیب كان مقتنع ان فساد 
العالم سببه العزاب.. العازب فى نظره پبقی ابو نواس.. مقدرش یقتنع ان الشخص اللی بیشتغل فى الیوم 20 ساعة استحاله بیبقی 
عنده وقت يتجوز ولا هیبقی في دماغ للنسوان وحواراتهم الخايبة. 


جدي مقتنع تماما ان فى بنت صايعة من بنات البندر واکله عقلي.. فیلم شباب امرأة كان مأثر عليه اوی.. کل ما يشوف خلقتي 
يقولي اوعاك وشفاعات يا احمد.. الله يصلح حالك پارب.. راجل تزوج وهو عنده 16 سنة طبيي جدا يشوف ان اللی عنده 22 
سنه ومن غير جواز يبقى صايع. 


تقوله مثلا ابو تريكة جاب جون.. يقولك ما شاء اللّه.. بعد ما اتجوز الكورة فرجله بقت حلاوة.. ولد مستقيم صحيح ورينا 
يباركلة.. تحكيله ان فى حرب حصلت ومذبحة وما الى ذلك.. اول سؤال يسأله.. 


- هو الجنرال ده متجوز؟ 
ِ ايه العلاقة يا جدی بين الجواز وبين المذبحة؟؟ 


شولك ما هو لوکان اتجوزکان بقی طبيي.. الجواز تهذیب لنفس وم وليه یتحملهاالاقویاء من الرجال.. نما الراجل یتجوز 
ویعف نفسه عن الحرام وينشغل فى تلبية طلبات بيته واولاده.. مش هيبقي فاضي للهلس وقلة الادب والمذابح والکلام ده.. 
هيشتغل وينتج للمجتمع افراد جديده يكون فيهم الامل للأصلاح الشامل ويقابل رینا وهو أدى رسالته كاملة.. ده سيدك النى 
قال تناكحوا تناسلوا فأن مباه بكم الأمم يوم القيامة.. وبعدها محاضرة طويلة وتفسير لوبي ديني لوجوب الجواز مدعم باحاديث 
معرفش بیجیبها منين انما صحيحة.. اقوم من تحت ايده وانا مقتنع ان الخطوبة هی اول درجه من درجات سلم الوصول الى 
الجنة والشبكة ما هی الا قربان الى الله عزوجل ومصر هتتقدم اكيد لما انا اتجوز. 


الحوار مح كبار السن ينتهى فى العاده بحاجه من اتنين.. يا اما احنا جيل بايظ يا اما ايامنا ما يعلم بيها الا ربنا.. طيب يا جدي 
الحبيب.. هات انت العروسة وانا تحت امرك.. انا نفسى_ واللّه بس معنديش وقت.. طالما انت اتفقت مع بابا ان انتو اللى 
هتدفعوا.. يبقى بيس يا مان.. انا تحت امركوا. 


وجدى مكدبش خبر.. فى خلال اسبوع لقيته بيكلمني وبیقولی على ناس افاضل من قريه مجاورة لبلدنا اسمها زناره.. اسم الشهرة 
بتاعها "کفر ايطاليا".. دی قرية صغيرة تتبع محافظة المنوفية. 





كفر ايطاليا لمن لا يعرف هی قريه فقيرة زى كل قرى محافظة المنوفية.. اغلب شبابها سافروا على إيطاليا في هجرة غير شرعية.. 
ومن هناكان اسمها.. الشباب دول اشتغلوا وقبضوا باليورو وكل واحد فيهم اشترى فى بلده 3 او 4 قراريط بنى عليهم بيت ملك 
بالطوب الأحمر.. يعنى بقى اقطاعي. 


معلومة كمان على الهامش.. تكاليف الزواج فى المنطقة دی من مصر شديدة الرعب.. حاجه في مستوى العريس الابو هشيمة.. 
يعنى مثلا لو قلت لأهل العروسة انا هجيب 100 جرام دهب.. ممكن ابوها يكب عليك مية المسح.. ولو قلت 200 جرام.. يبقى 
هيبص لك باحتقار ویکتفی بطردك من البيت.. انا بتكلم جد على فكره.. سلو البلاد دی كده.. علشان بس محدش يفتكر ان 
الموضعع أوفر.. الجواز عندهم تقريبا عباره عن دهب + قايمة + شوية حاجات فوق بعض.. 
لو فرضنا ان الجوازة هتتكلف 0 الف جنيه.. یبقی دهب ب 95 الف وعفش وشقة وفرح وكله كله ب 5 الاف.. ده غير القايمة 
اللى بتتكتب بأرقام وهمية لأغراض المكايدة بين الستات.. وعلشان تاخدوا المعلومة الكاملة.. الدهب بيبقى غالى صحيح.. بس 
جرى العرف في الأماكن دی ان العردس بياخده تانى بعد الجواز.. وده شيء عادى جدا عندهم.. انا اعتبر ان الراجل اللى ياخد 
دهب مراته يبقى حراي.. لکن ده عندهم عادى جدا.. كمان المفروشات بتاعتهم لما بتشوفها بنات المدن الكبرى بيهروها تريأه 
ویجیبوا اللى في بطنهم من القرف.. لأن ذوقها فعلا سيء جدا وجودتها زى الزفت.. مش مهم في الجوازة دی كلها الا الدهب 
والقايمة وتروح العروسة تقعد في بيت عيلة.. وتبدأ بعده مأساة جديدة من مآسي الحياة تنتهى بالمسكينة واكلة بالجزمة فوق 
دماغ أهلها.. ولا مجال للشكوى.. هتخلع بعفشها ازاى من بيت عيلة.. تتطلق ازاى في بلد صغيرة تعتبر الطلاق عار يلزمه دفنها 
حية.. هتعيش ازاى وسط اخوات جوزها وامه.. شيء مقزز اللّه العالم.. ولكنه ما زال بيحصل لحد الثانية اللى فاتت.. يختلف 
طبعا الزواج واتفاقاته من مكان الى اخر.. انا بتكلم تحديدا عن المنطقة دی او ما شابهها من قرى مصر. 


جدى حكالي عن الأسرة دی واخلاقياتهم واد ايه البنت جميله ومتعلمه.. حكاياته اسالت لعابي بشده.. فلاحین يعنى اهل اصول 
وکرم.. هاكل فطير ومش وعسل وطبيخ أصلي بالسمن البلدي.. کمان البت هتقولى يا سي احمد ومش هترفع عينها فيا ابدا.. 
ارجع من بره الاق طشت الميه والملح.. وازعق وانا داخل البيت وأقول احم احم.. انا جيت يا اهل البيت.. والكل يجرى ويتخبط 
في بعضه من الهيبة والاحترام والست بتقول سي احمد وصل يا ولاد.. ابوكوا جه يا ولاد 
وتمشى ورايا بالبخور وانا رايح الشغل.. فى حفظ الله يا سي احمد.. تروح وتجينى بالسلامة يا سي احمد. 


اللّه.. انا عاوز من ده يا حزومبل.. قصدى يا جدي.. هو ده الكلام. 


فرحت جدا وابلغت جدى بموافقتي.. حكيت لأبويا وأمي وأخواتي.. قعدنا اسبوع نحتفل ونسمع فى رائعة محمد فوزى يا ولاد 
في عيال خيبتهم موردتش على حد في وقت كانت خيبة الناس فيه السبت والأحد بس. 


توقعت المقابل منهم.. مهندس شاب 22 سنة.. مقبول الشكل وقوى زى التور.. شغلانة لوز واسرة تشرف.. ايه المانع بقی ؟؟ 


اهل البنت - وتحديدا ابوها كان لهم رد فعل غريب شودة.. ابو البنت بلغ جدى انهم مستعدين يستقبلوا زبارتنا.. ولكن بعد 
اجازة الصيف.. رد غريب لفت نظري.. اشمعنی إجازة الصيف ؟ ممكن مثلا يقول الاسبوع ده مش مناسب.. او بعد امتحانات 
الترم لو كان وقت امتحانات.. او في إجازة الصيف نفسها.. انما بعد الأجازة!! 


غربية!! 


الحكاية فيها إن.. العقلية المتسائلة هتوردنى مورد التهلكة اكيد.. عن طريق بعض الستات عباقرة التجسس والنميمة بالفطرة.. 
قدرت اعرف الراجل قال كده ليه. 


لجا الف عم هو موسق كزول الاب العامل ن إيطاليا اراو الق أو اليوس قال انض کم نون عا شرف 
الوارد الطلياني اخباره ايه.. جايز حاجه منهم تعلق.. ان مكانش.. یبقی نشوف البشمهندس وربنا يجيب اللى فيه الخير. 


من بعید کده وللجاهلین يبدو ان ظروف العاملین فى ایطالیا كانت افضل من.. الحقيقة لا خالص.. ازای تقارن عامل في مطعم 
وللا مغسلة وللا سوبر مارکت في إيطاليا بمهندس کمبیوتر في مصر.. بس هما دماغهم کده.. الأولوية عندهم للخارج وانا كنت 
استبن.. لو مفيش حاجه علقت من شباب إيطاليا نبقی نبعت للخروف بتاع طنطا علشان ييجى يدفع و یمضی ویشیل ویمشی. 





الراجل في كلامه قال ان البنت فى بيت ابوها متصانة ومحطوطة على الرف زى الوردة في قصرية الزرع.. لوده نزلها وشافها.. وده 
مسكها وعاينها.. مخ بعدكده واحد يقولك مش معنى ان البطيخة مقفولة.. ان محدش طبطب عليها.. اناكنت متقبل تفكير 
الراجل ومديله العذر على أساس انه من بيئة مختلفة.. لكن طريقة النظر دی للبنات خلتني احس بشعور قوى انى عايز اتف في 
وشه. ۱ ۱ 
وقتها حسیت بالفیظ والفضب.. انا معرفش البنت ولا ريطتني بیها ای علاقه من ای نوع.. لکن حسیت بالمهانة لیها.. حسیت 
انه بیهین اخواتي ضمنا لأن وقتها كان في خظاب بییجوا عندنا البیت زی ای بيت في الدنیا في بنات في سن بين 18 و21. 


ابوب کان راجل عقلاني تعامل مع الموضوع بالحقائق المجردة.. قاللی ده رجل مادي لا یصلح للنسب.. انت تعامل مع الموضوع 
بهدوء.. البشر مختلفین ومش کل الناس زی بعض.. ایی ست عصبية.. فضلنا انا وهی ليله کامله نخطط ازای نرد الالم للناس 
دی.. انا كنت مفروس اوی الصراحة.. فى الاخر.. اتفقنا ان ماما هتعملی صينية بسبوسة بالقشطة مع كوباية لبن کبیره ولا ازعل 
نفسی.. ویکره هاخد ست ستها المعصعصة ام عرقوب دی. 

عدت الايام وجت اجازة الصيف.. الراجل احلامه رشقت فى الحيط.. محدش من الشباب الطلياني عبره.. عرفت كده لما لقيته 
بيتصل بجدى وبيدعونا لزيارتهم.. جدى فرح بالدعوة.. هو معندوش هدف الا إتمام الزواج وطظ في اى شيء.. بلا كرامة بلا 
زفت.. ده انت هتاخد بنتهم. 

ايوه يعنى.. هاخدها اشحت بيها؟؟ 

هاخدها أأكلها وکل يومين احلبها واطلع منها لبن ابيعه؟؟ 


مكنتش فاهم نظرية جدى في جزئية "هتاخد بنتهم دى".. بس لما اتجوزت عرفت.. والنهارده بتوعد من دلوقتى للي يفكر ياخد 
بنق.. ورينا لانفخه.. هو وامه. 
اخدت رقم تلیفون الراجل من جدی على اساس الى هکلمه واتفق معاه وکده.. وفعلا کلمت الراجل.. 
- سلامو علیکو یا حاج.. ازى الصحة؟؟ 
- الحمد للّه.. ايه يا عم احمد.. يعنى ان مکناش نسأل احنا.. یبقی لا سلام ولا کلام کده؟ 
- انا انتظرت حضرتك كتير اوی يا حاج.. لعل المانع خير. 
- معلش بقى اصلنا كنا بنجدد البيت.. والصنايعية بهدلونا 
كان الله فى العون.. عتبة سعيدة ان شاء الله 
انا کلمت جدك.. ان شاء الله تشرفونا على الغداء الخميس الجاى. 
اه ماهو قالى.. انا بس بعتذر منك يا حاج.. عقبال ولادك ای لقتلى عروسه اجمل ونسب انضف 
نعم!! 
اه.. زى ما بقولك کده.. لازم تشرفني فى الفرح طبعا.. العروسة عقبال اولاك ابوها لواء فى الجیش 


أيه ده.. هو الراجل قفل السكة في وشى وللا ایه!! ايه قلة الذوق دى!! 


> دا با با با 3F‏ اد 


حاولت الاق تفسير غير ان الراجل شایف بنته سلعة لمن یدفع اکتر.. ملقیتش. 
حاولت الاق تفسير غير ان الراجل بیتعامل معایا على انی خروف اجی اندبح وامشی.. ملقیتش. 


حاولت اقنع نفسى. ان الراجل بیدور على مصلحة بنته.. طيب من امت المصلحة كانت فى الفلوس بس؟ ليه مسألش علیا وعلی 
اخلاقي وسمعتي واهلي زی ما المفروض یحصل ؟؟ ليه الأولوبة كانت لبتوع آوروبا؟ لو کان عنده اعتراض من ای نوع.. و ده حقه 
طبعا.. یبقی ليه كلمني تانی بعد أجازة الصيف ما خلصت والشباب الطلياني رجح على بره؟؟ 





لو عنده مواصفات معينة لعريس بنته لا تنطبق عليا.. وده برضه من حقه.. ليه مقفلش الباب من الأول؟ 


لو کان الراجل علی اتفاق مسبق مع حد من الشباب المسافر وملتزم باتفاقه.. طبعا کنت هحترمه.. انما هو کان مستتي ای حد.. 


الح جدی علیا انى اكلم الراجل واعتذر له.. لقیت نفسی بکلمه تانى وبقوله لا مؤاخذه يا حاج.. اصل الفرحة بالعروسة نستنی 
اقولك على مکان القاعة اللی هنعمل فيها الفرح.. دار القوات الجوية.. ماهو ابوها لواء في الجیش بقی مش عرة زيكوا. 


قام الراجل شاتمني وقافل السكة في وشی تان.. 


راجل قلیل الادب صحیح.. 





جدى الحبيب من تانی.. 


الرجل اللى عايش حياته يحارب العزوبية.. حاولت وحاولت اجيال من قبلي اننا نقنعه بأن الجواز هو نشاط بيقوم بيه الانسان 
من ضمن عدة أنشطة في حياته.. والنتيجة كانت الفشل الذريع.. ان تزوجت سقطت کل ذنوبك وأصبحت انسان كامل.. وان 
عشت عازب لحد ال 30.. فانت داخل جهنم لا محالة.. أوقات كتي ركنت بتصور انه باصص للموضوع ده من جانب وطني لأنه 
كان دايما یسخر من الشباب اللى مانع نفسه عن بنات بلده.. لم يكن هناك اكثر تنمراً على الجواز والستات منى الا جدي.. ومع 
ذلك كانت العزوبية في نظرة جريمة لا تغتفر. 

بعد النهاية المأساوية للمشوار بتاع كفر ايطاليا.. ابويا بستفني بكلمتين عن احترام الناس مع درس عن كيفية الرد المهذب وعدم 
الانزلاق الى الخطأ حتى لو أخطأ الاخر.. اى كافأتني بصينية بسبوسة من الحجم العائلي الكومبو.. وجدي خد الموقف تحدى 
شخصي.. وهتتجوز يا لمي.. وهنشوف انا وللا انت يا لمي. 


ا 6 6 6 6 SF‏ اد با با مد 3F 2F 2F 2F‏ اد ماد 


اذا کانت طنطا اوضه وصلله.. فجدی هو باني هذه الأوضة ومؤسس الصالة ومالك العمارة وبواب المنطقة وعمدة الناحیة.. 
مفيش کائن عاش فى البلد دی حالیا او فى الماضي السحیق او حتي هیتولد فيها فیوم من الایام وجدی میعرفوش.. لا استبعد انه 
كان صدیق شخصي للعارف بالله سيدي آحمد البدوي شخصياً.. طول عمری استغرب جدا ازای مع کل المعارف دی لم یقترب 
من المجلس الموقر آبدا. 


انسان عارف کل شيء عن کل الناس واصولهم وفص ولهم وازواجهم وبناتهم واولادهم.. مين اتجوز مين ومين طلق مين امتی 
وعلشان ایه.. مين خلف ومين عنده حاله وفاة ومين عنده فرح ومين عنده سبوع ومين عنده میتم.. یومیا كان بیجامل في فرح او 
واقف في عزاء او بیحل مشكلة في الشغل او الحياة لحد.. قاعدة بیانات متحركة عن طنطا وأهلها.. لم یبخل یوما عن تقدیم ای 


مساعدة لأى حد محتاج.. علشان کده فكرة انه بیدور على عروسة لابن بنته دی كانت اشبه بطلب کوباية شاي من عفريت 
المصباح.. الف مين يتمنى یخدمه.. هو بس یفکر مش یومر. 

حاجه من اتنين.. يا اما الراجل ده كان مخبر فى يوم ما.. او انه كان امین سجل مدني طنطا.. مع شخصية زى دی كلمة عاوزین 
عروسه تعتبر هزار.. فى التو واللحظة يترص قصادك مش اقل من 10 اسماء لبنات جاهزين.. ده انت كمان لو طاوعته.. ممكن 
يرفع سماعة التليفون يكلم حد يقوله هنكتب كتاب بنتك على ابننا النهارده.. وانت ولا شفت ولا اتنيلت.. وفى ظرف سويعات 
قليلة تلاق نفسك من الشهداء.. عمل كده بالفعل مع ابنه الأكبر لما لقاه فرحان بالبدلة الميري وماشي يشقط في بنات الناس.. 
الجدع راح شغله الصبح.. رجح بليل لقى نفسه مكتوب كتابه.. ولم يخلق بعد اى شخص يقدر يقول لجدي لأ.. مش خوف.. 
انما هيبة ومحبة.. حاجه كده زي جابر الشرقاوي بتاع فول الصين العظيم. 

العروسة الجديدة بنت حسب.. اصل وفصل وجمال وتعليم.. ريفيين لكنهم عايشين فى طنطا.. سن مناسب وامكانيات عقلية 
أهلتها انها تتخرج من كلية الحقوق بتقدير عالي. 

يا مسهل الحال يا رب. 


ع يي ييا لا لا ل اد لا مد ميد علد د 
الاول.. القبول العام شکلا وموضوعا.. لا تکون جميلة اوی تتعبني وراها وتقرفي بجمالها ولا تكون وحشه اوى انفر منها. 


الثانی.. مش عاوز مراق تشتغل.. من غير تفاصیل وهری کتیر.. انا رافض شغل الستات قلبا وقالبا.. تتعلم لحد الدکتوراه لو 
حبت.. بس ف النهاية.. واحد هیشتغل والثاني للبیت.. ونسیب البیولوجیا تقول کلمتها. 





دی شروطي وهي غير قابله للتفاوض ولا التنازل تحت ای بند.. مفرضتش ,أبي على حد ولا عمري طلبت من واحدة انها تقعد في 
البيت علشاني.. اناكنت بختار اللى مش بيشتغلوا فعلا.. هاخدها من بيت ابوها ست بيت واسلمها لملك الموت - او تسلمني - 


وهی ست بيت. 


- هايا جدى.. الناس موافقين؟؟ 

- موافقين طبعا.. أبوها قالي الجدع معاه حق.. الست ملهاش غير بيتها وجوزها. 

- طب والبنت.. ظروفها ايه يا جدى؟ 

- ظروفها ايه يعنى ايه.. هتكون ب 3 رجول يعنى؟؟ ايه العوج ده.. اهى حرمه زى كل الحريم.. خالتك شافتها وبتقول 
عليها فلقة قمر.. حمار وحلاوة. 

- ايوهكده.. اديني في البطيخ وانا احبك يا فننس.. 


نتوكل على الله بقى ونروح. 

* كا كاد FR Fk‏ ما مد عاد عاد عا 5F‏ لد مد مد 5F‏ عاد عاد 2K‏ 

الى لابوار رأسا.. التورتاية المقدسة ام 300 جنية.. الموظفين فى المحل ده یعرفوني کویس.. تقریبا كل اسبوع كنت باخد نفس 
التورتاية.. مره حبيت اجيب حاجات مختلفة للبيت عندنا.. الشوا عليا وافتكروا ان العروسة المرة دی مش حلوة.. نص بنات 


طنطا شايله علی قلوبها مش اقل من 5 كيلو دهون بفلوسي من لابوار ده.. اعتقد ان لابوار بدأ یقتحم المحافظات ويفتح فروع 
جديدة اعتمادا على وجود زبائن زبي كده.. ارزاق. 


بيت بسيط جميل هادي لا تشعر فيه بالغربة ابدا.. عندنا فى البيت لوحه زى دي.. فرش الانتريه بتاعنا شبه ده.. الجزم على باب 
الشقة.. اذن هو بيت الكلمة العليا فيه للأم.. موبيليا عتيقة خشب زان اصلي نظيفة جدا.. اذن هو بيت كلاسيي سبعينات.. كل 
تفصيله فى البيت بتقول ان الناس دی هتستقبل عریس ..ريحة النظافة.. الورد على السفرة وف الصالون.. کل شيء لامع بشكل 
غير طبيي.. فى بيئة مصر الترابية مستحيل تحتفظ بالموبیلیا كده الا لو بتنظف البيت كل 5 دقائق.. في ريحة محشی- بنت حرام 
تقول انه حراق ومتخدم عليه كودس اوى.. البيت عموما في ربحة محببة.. ربحة أمان واطمئنان. 


اتبسطت جدا من الانطباع الاول.. ام العروسة تبدو من النوع الغير سهل.. نظرات قوية مركزة وكلامها يحمل الف معنى ومش 
واضحة.. استلتها فى العمق.. بس عموما مش أزمه.. اخرها شبكه ومهر وخلافه.. حقها طبعا محدش ينكر.. لا تبدو انها من النوع 
المثير للمشاكل.. 6 فرد غوايش مجدوله "موديل قديم بشده" فى ايديها يقولوا انها من النوع الكلاسيكي اللى مؤمن ان الغویشتین 
دول هما الامان من غدر الزمان.. غالبا هيبقي اخرها حاجه تغيظ بيها جارتها او اختها. 


ابوها مثال حي على الانسان المطحون.. وشه عبارة عن لوحه واضحة جدا لانتهاك الزمن للأنسان بقسوة.. کلامه عبارة عن "خير 


ان شا الله" أو "رينا يصاح الأحوال" أو "اللى عاوزه ربنا هیکون".. راجل لا بيحل ولا بيريط ولا غنى عنه ابدا في كل بيت.. 
اختصارا.. راجل طيب اوى. 


اذن مفتاح الأسرة دی فى منتهى السهولة.. شيء مطمئن. 

بدأنا الكلام والحوارات المملة المتنوعة.. معاناه حقيقيه علشان تلاق موضوع يلفت انتباه اسره زي دى.. لو شتمت الحكومة 
يشتموا معاك.. لو مدحت الرئيس يمدحوا معاك.. لو حبيت تصلى يفرشولك السجادة.. لو قلت نكتة بايخة يضحكوا معاك.. 
بين كل جملة والتانية.. عزومه بشيء ما.. والنى لتاكل يا اخى.. بالله عليك تكمل جردل العصير.. جرب صينية الكنافة دی.. طب 


خد فردة الكوارع دى من ايدى.. وهكذا.. حسيت براحة نفسية.. اسره لا تتوقع منهم اى خطورة ولا اى اذى من اى نوع لحد ما 
جت اللحظة الحاسمة.. والعروسة "دخلوا" علينا 


ا FF‏ 6 6 اد دا مد مد 2F 2F 2F 2F‏ اد ماد 


الكلمة بين القوسین مقصودة مش غلطة.. فعلا.. العروسة دخلوا فعلا علینا.. انا شفتها من هنا.. وانهار نص حلم جمیل بنيته فى 
الساعة اللی فاتت من هنا. 





المفروض انها أقل من 25 سنة.. بس الجسم ده صعب اوى تركيبه مع السن ده.. ده جسم واحده خلفت على الاقل 900 عيل 
واجهضت فى 900 زيهم.. وشها جميل فعلا.. لكنه جمال مدفون تحت اطنان من الدهون.. وزن البنت فى اقل تقدير لا يقل عن 
0 كيلو مع الرأفة بالإضافة الى انها طويله جدا.. تكاد تقاريني طولا.. بالبلدي كده.. عملاقه. 


طيب دی انا لو اتعصبت عليها فيوم.. ممكن تهبدنى علقه تكسر عظايي.. وساعتها هبقى اول راجل يأجر بلطجية لمراته. 

فى نظر البعض يعتبر الوزن سبب كافي جدا للرفض.. لو قلت لأ انا موافق عليها.. ابى هتتبرأ منى ليوم الدين خصوصا انها من 
جيل ميرفت أمين اللى بيربط رشاقة البنت بكل حاجه.. فى نظر ای البنت التخينة تستاهل تتری في الفرن لحد ما دهونها تسیح 
وتبقى مانيكان.. ست شايفة ان اقصی. وزن للبنت لا يصح انه يعدى 60 او 65 كيلو بعد الحمل والخلفة.. البنت لو وصلت 70 
كيلو تبقى بقرة تستاهل الذبح.. اقنعها ازاى أنا بالمنظر ده؟؟ 

انا اتقفلت من البنت.. لکن مخدتش القرار.. لسه فى فرصه ومجال.. حرام انی اقول طالما هی تخينه يبقى متنفعش.. متهيأل 
هکون سطحي اوی.. ده غير ان التخن نفسه لا أعتبره عائق قوى للدرجة.. ما زلت شايف ان هياتم ملكة جمال الكون.. البنت 
المعصعصة دى متدخلش مزاجي.. انا راجل قديم احب الملبن. 

قررت أتكلم مع البنت.. يمكن الاق مميزات تانيه عندها تخلينى اجبرها على ريجيم قاسي او عملية تخلى جس مها ينفح لشقي 
الجواز.. 

وكانت الصدمة الثانية.. 

البنت بتشتغل.. ومش اى شغل.. دى محامية فى الاحوال الشخصية.. 

العب يا سمك.. 

يعنى قايمة نايمة عايشة في قضايا الطلاق والنفقة والرؤية.. وجودها فى مكان زى المحكمة بشكل يوي وتعاملها مع مشاكل 
الأحوال الشخصية شاحنها بطاقه سلبيه تهد جبل المقطم.. اللى زى دى مع اول مشكله هتحتاج تجرب خبرتها وكل اللى اتعلمته 


مع الغير فى العبد للّه.. هتلاق نفسيتها زى الجماعة بتوع حقوق المرأة.. برميل بارود متفجر جاهز للانفجار في ای حد بدون ای 
سبب واضح.. مع اقل كلمة هترصلك كلام بالهبل كله فارغ ولا يصمد امام اى منطق مستقيم او معووج.. لكنه كلام مهم لأنه 
بيعبر عن نفسية غاضبة من كل شيء.. لازم تنتبه للغضب ولا تلتفت لمحتوى الكلام الفارغ غالبا علشان تقدر تتعامل معاها.. 
بقول آخر.. مين يابا في دماغ للعالم دى؟؟ 


طيب دی هعمل معاها ايه ؟؟ 

دی سهل جدا تخرجني من الدنيا ملط.. ومش بعيد تلبسني قضيه كمان.. هو المحاكم فيها هزار؟؟ 

مش كده وبس.. دی مصممه تكمل فى شغلها وتحضر دراسات عليا وتفتح مكتب خاص بيها.. أحلام مشروعة طبعا ومن حقها.. 
بس بعيد عنى. 

كده أصبح القرار سهل وبسيط.. استمر الكلام بفتور الى ان أهدتني الاقدار الهديه الثالثة.. 


البنت لا تدرك من حقائق الزواج الا الأكل.. الزوج فى عرفهم هو ثور التخصیب الواجب تغذيته باستمرار من اجل هدف محدد.. 
خبيرة فى اصناف الاكل وطرق اعداده وتقديمه وتأثيره ..دكتوراه فى لف المحشى- ودق الكفتة وتسبيك البامية.. زمالة كلية ابله 
نظيره فى حشو الصغير وتأوير الكبير وتتبيل ماهو قابل للتتبيل ..فنانة فى استخلاص اللحم من بين ثنايا العظام وموهوبة فى اللت 
والعجن والخبيز. 


باختصار.. البنت مطبخ متنقل.. نظيره نيقولا فى ثوبها الجديد. 


انهار النص الثاني من الحلم الذى لم يكتمل.. تخيلت نفسی- انا الشاب العاشق للكتب.. متقعر المصطلحات.. صاحب 
المغامرات في صحارى مصر وجبال افريقيا وشواطئ أوروبا واحراش آسيا قاعد جمبها فى البيت اكلمها عن تروتسكى ووحشية 
ستالين والفرق بين الحكم الملي الدستوري والحكم الجمهوري البرلماني وان كانت تعتقد فعلا فى الدولة الثيوقراطية او الحكم 





الشمولي.. بينما هی بترد عليا بالفرق بين اللحمة الموزة واللحمة الى مش موزة فى الطبيخ.. تخيلت نفسى- بكلمها عن المماليك 
والمغول والفاطميين والاندلس.. وهی تقولي افضل حاجه لعسل الكنافة هو الليمون علشان الشربات ميعقدش. 


تخيلت نفسى- قاعد جمبها على الكنبة منتفخ الكرش شبه نعسان بعد غداء تقيل وقصادي على الترابيزه شاي وحلوبات وانا 
بعاني علشان اوصل للشاي بينما عينيا نصف مقفولة من كتر الأكل والكسل. 


تخيلتني اتعصبت عليها وقلتلها ابوک وأمك.. وعينيها بتطق شرار وهی بترفعنى فى الھوا وتنزل بيا على الارض في سوبر سوفليكس 
من بتوع ال "۱۱006۳1۵16۲" وبعدهم تروح نازله عليا بضرية كوع خلفية قبل ما تدفني بالحياة. 


تخيلتها حامل وانا بساعدها علشان تمشي... بس مش قادر اسندها بسبب وزنها المبالغ فيه.. شفتي رجل مغلوب على امره زى 
ابوها کده.. بطئ الحركة والفهم.. عندي 3 او 4 بغال صغيرين بیاکلوا الاخضر واليابس. 


يا لهوی.. لا والف لا.. 

فجأة لقيتني انتبهت وفقت من كوابيسي.. وبصرخ وبقول لا لا لا بطريقة احمد عبد العزیز فى المال والبنون.. 
حسن الضو بیقول لاٌ.. 

حضارة ال 7000 سنه بیقولوا لا.. 

غمزت لجدی بالٍشارة المتفق علیها بما معناه ان الموضوع بلح.. جوي بینا نمشی.. جوي بینا نمنی. 

E FF KKK‏ اد هد 

خرجنا من البيت بأدب واحترام.. انا كنت مضايق جدا علشان البنت الصراحة.. شايفها ضحية.. 


ضحية اللى كذبوا عليا وخبوا عنى حالتها علشان يعرضوها للموقف الزفت ده.. ضحية العقليات اللى حبستها فى المسافة بين 


فرن البوتاجاز والئلاجة.. ضحية اللى كانوا فرحانين زمان ان البت بتاكل يا ما شاء الله.. ضحية اللى تهاونوا بشروطي الغير قابلة 
للتفاوض رغم انى قلت قبل ما اروح.. ضحية الناس اللى دايما تقول هما بس يتقابلوا ویحصل القبول.. ورينا يسهل. 


مين المسئول عن اعصاب الام اللى اتحطمت بالبطيء وهى بتعد الساعات فى انتظار مكالمة مش هتحصل أبدا من عريس الغفلة 
تقولها انه وافق على بنتها ؟ 


مين هيدفعلى ال 300 جنيه بتوع التورتاية.. كانوا ريع مرتي وقتها على فكره. 





بنت الباشا 


جدي برئ المرة دى.. هو بس سلط عليا واحد من جنرالاته في حربه ضد العزوبية.. خالتي الوسطي رينا يديها الصحة. 
خالتي الحبيبة دقيقه جدا فى وصفها للأشياء.. عين نسر ملهاش مثيل.. حاجه كده محصلتش في التاریخ ومعتقدش انها ممكن 
تتكرر فاق لانها طفرة من الطفرات بتاعة الاحافیر.. 


لو قالتلى مثلا صاحبك محمود ابراهیم بیسلم عليك.. یبقی لازم اعرف انها قابلت صديقي مایکل میشیل.. ولو قالتلی امك كانت 
عندي النهارده فى المدرسة.. فده يعنى انها کلمت امی الصيف اللی فات لما کانت هي في مطروح وامي في مرسی علم.. انا طولي 
0 سني وبلعب حوالین 100 او 110 كيلو وزن "وقتها".. شعری بنى وعینیا خضراء.. مش ابیض ومش اسمر.. خالتي مصره 
انی طویل زى النخلة شعری اشقر وعینیا في زرقة السماء وفيا شبه كبير من یوسف وهبي في فیلم شباب امرآه. 


فیلمها المفضل هو رد قلبی بتاع عبد الحلیم حافظ ومن ز.. مطریها المفضل محمد عبد المطلب واغنیتهالمشهورة عرباوي.. 
تعشق أغنية عمرو دیاب "غلطة ندمان علیها" علشان كلها ضصحك وفيها بهجه.. فرحت اوى ورقعت زغاريد لما ربنا كرمني 
وخدت "لیسانس" الهندسة.. هکذا قالت لما سألوها بترغرط ليه یوم تخرجي. 


فى دائرة كهربائية في الدماغ مسئولة عن ريط العصب البصری بمخازن المعلومات في مخ الانسان.. الدائرة دی عندها محروقه 
تماما ومعاها شودة خلايا من بتوع تمييز الألوان والروائح.. المسكينة لا بتميز الاشكال ولا الأسماء ولا الألوان ولا التواريخ.. کل 
حاسة من الحواس الخمسة عندها شغالة.. بس لوحدها. 


تخيل انت بقى ان الشخصية دى.. جایبالی عروسة. 


ع اد دب با با ok ok‏ علد عد لد sk‏ 


بتکلیف من جدي تطوعت خالي للمهمة دی.. كلمتني في يوم وقالتلي خدتلك معاد من ناس انما ایه.. کتل.. البنت ملیانه حبه 
ومدملکه کده.. قمحية وعینیها عسلي.. طالبة فى كلية التربية الموسيقية وآهلها ناس على اد آیدینا کده. 

من وصف خالتي اقدر اتوقح ان البنت رفيعة زى الخشب.. مش مقبولة الشكل على الاطلاق.. حاصلة علی الماجستير فى 
لمحاسبة وبیضاء زى شق اللفت وعیونها سوداء کاللیل البهیم.. وأهلها 


طقوس الزبارة المعتادة.. ما تیسر من عطور ابویا الفاخرة لأن میزانیی لا تتحمل لابوار وازاة ريحة مع بعض.. العروسة كانت من 
بركة السبع "منوفیة".. ابوبا قرر يسلفني عربیته البیجو ال 504.. وده حدث لو تعلمون اشد وطأة على ابوبا من سقوط روما.. 
توجهنا لبیت العروسة وانا سعید سعادة غير عادية.. تفتکروا ليه ؟ 


لأني سایق عربية بابا طبعا.. 


> اد دب با با باب لد لد sk‏ 


مجرد ما وصلنا البیت.. انا تنحت.. 


الله يكسفك يا خالتي.. هما دول اللى على اد آیدینا؟ 


سراق كيين اوی من بتوع الزمن الجمیل.. قصر- بمعنی کلمة قصر-. جنینه هائلة المساحد.. تماثیل تحفة ى کل مکان.. رق 
وسط الجنينة لحد مدخل البیت.. بواب وجنايني شکلهم انضف مني.. زخارف ونقوش هائلة فى کل مکان على جدران البیت من 
بره.. نافورة مرمر في وسط الجنينة شغاله والمية فیها انضف من مية شقتي.. زريبة مواشى وبرج حمام وعشش طیور باینین من 
بعید.. کده عنب اوی.. مش ناقص غير اسطبل خیل ویبقی انا کده فى رد قلی حرفیا. 





امى ابتهجت ومنعتها بالعافية من زغرودة مرعبه.. باباكالعادة جامد الملامح.. خالتي منفوخه ولا الديوك الروي.. ماهو ده نقاوتها 
طبعا.. وانا عاوز اعيط.. مجاش في بالى ساعتها الا مشهد نجيب الريحاني والباشا سليمان نجيب في فيلم غزل البنات. 


استقبال یلیق بأولاد الذوات..البیت من جوا آثري فا صور کیو بالزیت لناس قديمة فحت لابسین الزی العسكري الممبز 
لجيش عرابي.. بناطیل واسعه وصديري احمر عليه نیاشین وزرایر ذهبي لامعه وطرابیش حمراء وماسکین سيوف وبنادق 
كوميدية الشكل.. صور ناس تانيه لابسه طرابيش منفوخة ونظارات بعدسه واحده نازل منها سلسله.. صور ناس ثالثه شنباتها 
يقف عليها الصقر.. ستات لابسين الحجاب الترى القديم واليشمك.. کلام تحت كل صورة.. فلان بيه.. فلانة هانم وحاجات 
كده.. تليفون اثرى اسود قديم من أبو منافلّه في الجنب.. موبيليا فرنساوي "روكوكو" موديل 1920 فيها نقوش غائرة وبارزة 
كين قازات سیف خبتخمه جدا من اللی تابليون كان مغو عليها تاهت عيتيا بين الضنور على الحيطان ل ما لقيت صورة 
واحد اعرفه كويس.. 


بايا هت لسن EG‏ 
ايوه هو.. ها ها ها اضحکه رسمية اوى من بتوع يوسف بيه" 


التفت بسرعه لمصدر الصوت.. ووقع نظري على راجل كباره اوى.. الصورة المثالية للباشا بتاع السينما.. حاجه كده خلصت من 
0 سنة مثلا.. ده يبقي أبو العروسة.. 


اهلا يا.. أحمد.. صح؟ 

ايوه حضرتك.. انا احمد.. "قدمته للعائلة" بابا.. ماما.. طنط 

اهلا وسهلا.. شرفتونا.. انت تعرف عبد العزيز باشا يا أحمد؟ 

ومين ميعرفوش حضرتك.. قاضى وسياسي فاضل.. من اقرب مساعدين سعد باشا.. الترام الارضي بتاع مدينة نصر 
متسمى على اسمه. 

ما شاء اللّه.. ولد مثقف. 


توقعت ان الراجل هیضحك وبقولي عفاریم.. حظرتنا مبسوط.. جوق جوزال.. بس محصلش طبعا.. التصور ده جالي من قصر. 
ضولمه بخشا الی انا واقف فيه ده.. اصلهم واضح انه تری.. اهی دی مثلا لما اتخانق معاها ممکن ابقی اقولها زی حافظ رضوان 
بتاع الشهد والدموع.. "بقولك ايه يا بنت التراکوة.. مش انا الى یتقالی خد كيس الزيالة وانت نازل".. شوية ودخلت شغاله جایبه 
شاي وحرکات.. عفوا.. دی مش شفالة.. دی اسمها کماریر.. لو دی شفاله.. امال الولية ام السید اللى بتيجي لأ البیت دی تبقی 
ايه ؟ 


فاکرین فیلم قمر 14 بتاع کامیلیا وحسن فایق؟ 


نفس المنظر بالظبط.. لو هي دی العروسة یبقی کده قشطة اوی.. كانت لابسه یونی فورم وعلی راسها حاجه کده بیضا عامله زی 
تاج العروسة وعلى وسطها زى مريلة مطبخ بيضاء برضه.. قدمت الشاي لأي الأول وهی بتسألها کام قطعة سکر يا هانم.. اي 
سمعت هانم من هنا وقلبت شيوه کار اوغلو لاظوغلو من هنا.. خالي قامت قالتلها عنك انتى يختي.. وانا وابويا متنحين قصاد 
المزة.. انا كنت هقوم ابوس ايديها وهی بتصبلى الشاي في الفنجان. 


للأمانة.. الراجل كان ودود ولطيف جدا.. أم العروسة كانت علوية جميل اوى في نفسها.. ست أرشانة بقوه.. 
لبسهم بسيط خالص بس الشياكة بتنط منه.. امها مش لابسه الا خاتم واحد.. بس تحفه وذوقه عالي اوى. 


قضینا عندهم ساعه بالظبط.. حوار ملزق النشا بتنط منه.. انا طبعا ساکت تماما للق لو اتکلمت هتفضح فضیحة التنین.. انا 
بالنسبة للناس دی عريجي.. اللمبي بیتکلم مع مریم فخر الدین مثلا. 


جدها المباشر لأبوها كان وزير الصحة وجدها المباشر لأمها كان وزير القوی العاملة.. ولا يهمني.. انا مش هفأ.. انا عندي واحد 
جاري امین شرطه اد الدنیا بیعرف يجيب الرخص المسحوية من بق العو. 


كمية لغات عماله تتحرك فى القعدة بين ابودا وأي والباشا ابو العروسة وامها.. انجليزي وفرنساوي وألماني.. اسای مطربین ولا 


اناكنت في وادي تانى خالص.. 





يا ترى الشبكة هتبقی ايه؟ سولیتیر؟؟ 

طب واللّه شويه.. انا لو فى المستوى ده مش هطلب لبنتي اقل من 5 قراريط الماظ وشقة 9 اوض تبص على النيل والهرم وقناة 
السويس مع بعض.. 

وادى اسكنها فين؟؟ 

انا شقي فى العبور.. إسكان متوسط بالقسط.. 3 اوض وعفشة ميه.. الصالون اللى احنا قاعدين فيه لوحده اكبر من مساحة 
العمارة اللى انا فیها کلها.. 

يا تری شافوا العربية اللى احنا جایین بیها؟ هقولهم على مرتبي؟؟ اعتقد ان بنتهم بتشتری بأضعافه مکیاج.. 

هل ابوبا هیساعدنی؟؟ 

انا محتاج جدودي كلهم لحد رمسیس التاني يساعدوني مش ابویا بس.. الناس دی ممکن تطردني لو عرفت انی باکل كبدة 
مستورده وبقعد على القهوة. 

الساعة خلصت فى أي کلام.. فين البت يا جدعان.. انا موافق من غير ما اشوفها ان شاللّه حتى تطلع اشکیف.. نسب زی ده 
پشرف ای حد.. طبعا دول مش هیرضوا انى اکون مهندس تافه فى القطاع الخاص.. على الاقل هیخلونی امسك فدادین 
البطاطس.. أو مزرعة المکرونة وللا حتى ابقی ناظر العزبة القبلية.. موافق.. موافق على ای حاجه.. المهم ان الراجل ده یبتی 
توف 

هل دخلت على طمع؟ 

اغراء الفلوس.. اقترب عمری من نهایته وما زالت مدخراتي تقترب من الصفر رغم اني کسبت كتير اوی في حياتي.. 

هل عندي تطلعات ؟؟ 

اه طبعا.. من حقي ومش عيب ولا حرام.. مش عاوز منهم فلوس ولا ثروتهم تخصی.. انا عاوز نفوذهم وتاریخهم.. عاوزهم 
يفتحولى الباب وانا هنطلق زی الصاروخ.. عندي امکانیات عقلية ورغبة وارادة تهد جبل.. بس معندیش واسطة.. علشان کده 
أمثالي بيتولدوا ویعیشوا ويموتوا على الهامش.. عندي القوة.. بس رینا آراد انى اتولد في طبقة متوسطة.. 

العروسة دخلت.. بنت عادية جدا.. متوسطة الجمال.. بعد 10 دقائق كلام عرفت انها متوسطة الثقافة برضه.. انسانه عاديه 
جدا واحد زی حالاتي يقدر يبهرها ابهار مرعب بكم الكتب اللى قراها. 

طيب.. ده مؤشر خير.. مینفعش طبعا نطلبها فى اول قعدة.. لازم نروح ونستني كام يوم وبعدين امی تلعب مع آمها.. ولو وجهولنا 
دعوة لزياره تانية يبقى خير.. مكانش.. يبقى انفض لنفسي من سكات 


> اد با با با 2F‏ با اد ماد 


مشينا من عندهم وانا نازل عليا سهم اللّه.. مش قادر اتكلم.. كنت مغرور اوى قبل الزيارة.. بعدها حسيت کان واکل الم قوی 


بدرى عليك يابو حميد علشان تقول انا وانا.. لسه العمر قصادك 

الله يكرمك يا حاج.. محدش بيب دأ كبير.. بكره ان شاء الله هشرفك 

بقی انت يا صعلوك عايز تاخد بنت الملوك هاهاهاهااااااای 

حوش يا عم كيلو الدهب اللى انت جبته لأي.. ده انت كنت سالف تمن الشبكة ومعملتلهاش فرح. 


وهنا طلعت اي زى الصاروخ.. 





ايوه يببى والله ما عملي فرح رغم انی كنت اجمل بنت في الحتة.. ضحك عليا وقالى بعد اسبوع ان عنده شغل فى 
السد العالي وكل عليا فسحة شهر العسل. 


واشتبكوا الاتنین في خناقة.. ابوبا مصر انه فسحها في بلطيم.. وهی مصرة انه وعدها برأس البر وان عربية الزفة كانت متأجره 
والسواق كان محشش وهو يحلف انه ميعرفوش. 


كده كويس جدا.. خلصت موقتا من الاتنين علشان عاوز افكر بجد. 


کن ار كاد اذ ملاع اد عاد عا عاد ملد 
بعد يومين اتصلت بأبوها.. 


سلام عليكم يا انكل.. انا احمد حسن.. 

اهلا احمد.. ازيك وازى بابا.. 

الحمد للّه.. بيسلم على حضرتك كتير.. يا تري فى فرصه نتشرف بحضرتك تاني؟ 

قولى يا أحمد.. انتو من عائلة مين.. عصبك يعنى.. جدك.. اصلكوا.. فاهمنى طبعا.. 

مش عارف حضرتك.. هو انا اسمع ان جدي السابع كان من امراء المماليك.. وکان عنده ارض كبيره ومواشي وبیارات 
مية فى شریین.. بابا معاه وسام السد العالي من عبد الناصر ونوط الشجاعة من الطبقة الثانية من السادات ومعاه کمان 
ميدالية حرب أكتوبر.. فى عمى كمان الله يرحمه كان رائد طيار فى اكتوبر 73 ومعاه نوط الشجاعة من الطبقة الأولى 
من السادات برضه.. بابا حاليا نائب وزير الكهرباء وانا زى ما حضرتك عارف.. اتخرجت بامتياز وبشتغل ف 

ممممم.. طيب انا هبقی اكلم والدك ان شاء اللّه.. خد بالك من نفسك.. مع السلامة 


وقفل الخط.. 

طبعا النتيجة مش محتاجه ای تعلیق.. 

مش متفاجی بس زعلان.. دماء الغضب فارت فى دماغي بقوه.. اتصلت بخالتي افرغ فیها شحنة الغضب.. فوجئت انها بتقسم 
باللّه العظيم انها قالتلهم كل ظروفي بالتفصیل الممل وهما رحبوا وابوها قال بالنص کلکم لادم وآدم من تراب. 


امال ايه بقی؟؟ التراب بتاعى معجبوش!! 
اديني يومين وانا هجيبلك الخبر اليقين 

يومين كاملين وانا بغلي.. ابوبا حاسس بيا.. حب يهديني وباخد بخاطري.. 
ليس المرء من قال هذا ابى.. انما المرء من قال ها انا ذا 
بس يا حاج اللّه يكرم اصلك.. بلا انا ذا بلا انا هذه 
يا ابی عادی جدا.. ياما هتقابل.. من اول الم كده هتعمل فيها جعلوني مجرما!! 
انا مش زعلان انه رفضتي.. انا مضايق من الاسلوب وطريقة التفكير.. المستوى الاجتماي بییجی من التعليم.. انا 
مؤهل عالى وابودا وأى وأخواق مؤهلات عليا.. طيب ايه بقى.. ازاى يحاسبنى على حاجه بره ايدى.. ذنى ايه ان ابوك 
مكانش باشا؟ ايه الغلط اللى انا عملته؟ 1 ۱ 
وخلقنا بعضكم فوق بعض درجات يا احمد.. الحياه ليست عادلة 


انا عارف الكلام ده طبعا.. بس مقدرتش اسيطر على إحساس الغيظ جوايا. 


> اد دب با با اد لد sk‏ 


خالتي جابتلی المفید.. البنت سليلة الحسب والنسب كانت حاطه عینها على واحد معین عندهم فى البلد من نفس طبقتها.. 
حبت تفلفله شويه فکانت زياتي لیهم علشان هو يشوف ان العرسان بدأن تیجی وتروح علیهم فیتحرك ویروح یطلبها.. فى المدن 
الصغيرة دی.. الاخبار دی بتتحرك اسرع من الصاروخ. 





بدون الدخول في تفاصيل كتير بعد أسبوع واحد من زبارتي كانت مخطوية لصاحبنا إياه.. يع انا كنت مجرد كوبري مش اکتر.. 
اسفخص على دى اخلاق. 
مقدرتش امسك نفسى من الغيظ.. كلمت الراجل المفروض علشان ابارکله.. 
سلام عليكم يا انكل.. الف مبروك.. أتمنالها حياه سعيدة 
صحيح.. قسمه ونصيب.. قد اكون مش سليل عائلات عريقة زيكم ولا امتلك من المال اللى يغريك انك تناسبني.. 
لكنى امتلك من قوة النفس ما يجعلني متأكد ان فيوم من الايام هكون اسعد منكوا وامتلك من الشجاعة ما يجعلني 
اقولك انك راجل واطى.. ابن باشوات اه.. بس واطي.. نفسك وضيعه علشان قبلت تستخدم انسان برئ طلب 
نسبك كطعم تجيب بيه عردس علشان بنتك البايره.. 


طر |١١١١|‏ لاااخ 


ورحت هابد السماعة.. 


مشهد سينمائ تماماً.. الجلالة اخدتنى اوی.. كنت شبه حسين صدق وانا بقول الجملة كلها فى نفس واحد بغضب مهذب ولغة 
دلوقتى بضحك من قلبي على منظري وقتها.. وبضحك كمان لأن ربناكان شايللى الأفضل في كل شيء.. 


بضحك لأن اللى خدها عمره ما هيكون سعيد زي ابدا دلوقي.. 
عرفت منين؟ 


هو اصلا فى ست فى الكون زی ام حمزه!!! 





الثلاجة 


قريت مره نكتة عن طالب مش شايف من الحياة الا حیوان الجمل.. کل ما يتسأل سوال.. لازم الإجابة تکون عن الجمل.. يسألوه 
مثلا مين هو ملك الغابة.. فیقول الأسد.. والأسد یختلف عن الجمل.. والجمل حیوان صحراوي له القدرة على تحمل العطش.. 
صحراوي له القدرة على تحمل العطش.. 

وهكذا الى مالا نهاية.. لازم کل جملة یقولها الواد تنتهی بالجمل.. 

نكتة سخيفة.. مش کده؟ 

ابدا.. دی مش نکته خالص. 

ok‏ ع ok ok‏ بل دب لد f‏ لد f ok‏ مد 

آمي كانت إمراة عاملة في التربية والتعلیم.. لما شفت امی وزمایلها في الشغل اخدت قرار حاسم الصارم بأنه لا لعمل للمرأة ابدا ولو 
كان فيه انقاذ للکوکب من فناء محقق.. قعدة الفطار ولمة المکتبة وحكاوي ابله فلانة ومدام علانه كفيلة انها تنزل بالدول من 
قمة سلم التطور الى حضیض المعاناة.. ستات مفیش وراهم الا اللت والعجن في منظومة شديدة التهالك.. فكرك يعنى ممکن 


یقعدوا یتکلموا في المدرسة في ايه غير عن عروسة لابن ابله فلانه وجوازة بنت ابله ترتانه وابلة بتنجانه نفسها اللى اتطلقت ومش 
عارفه تاخد القایمة ؟ 


فى احد ایام الصيف البشعة جالي تلیفون من آمی: 


اسکت يا واد يا آحمد.. اخيرا لقیت طلبك 
خير يا مه.. طالما قلتي يا آحمد یبقی اکید فى مصيبة.. فى العاده بتقولي يا مخفی. 
لالا.. متقولش بقى.. عروسة نقاوة.. طول بعرض بحلاوة.. لا وايه.. ساكنين جمبنا علطول.. يعنى بلاها شحططة كل 
مره دى. 
يا مسهل التساهيل.. خلاص.. نروح الخميس ان شاء اللّه 
بالإضافة الى تورتاية لابوار الرخمة.. المره دی كمان جبت ورد بناء على نصيحة اختى.. يصح برضه نميزهم شوبه لأنهم جيران.. 
أبى قالت لو العروسة دی فاتتني.. يبقى انا الخسران.. أأى ست صعبه جدا.. علشان تقول على بنت انها حلوه.. يبقى لازم تكون 
البنت دی على مستوى هند رستم او مارلين مونرو او هياتم.. بس من امتى الجواز بالحلاة؟ 
ليسانس آداب.. بتشتغل بس عاوزه فى البيت.. سن مناسب.. ابوها من العائدين حديثاً الى مصر بعد 20 سنه فى الخارج.. وحيده 
على 3 شباب.. هی من طبقة تشبهي.. کودس.. هنعرف نتكلم معاهم وهكسب 3 اخوات جداد. 
> اد اد 6د SF‏ اد ۷ 5F‏ مد ماد عاد 
شكلي شدید البلاهة بالورد اللى انا شایله ده.. انا احب الورد جدا بس وهو في مکانه.. مش مقتنع ان محن البنات سبب كافي علشان 


يحرمنا من النباتات الرائعة دى.. بأمارة ايه انا اقطف وردة مزهره جميلة عطرة الرائحة بتدى بهجة في ای مکان تکون فيه علشان 
واحدة تتبسط كام ثانیة؟ 


ابو البنت يبدو رجل طيب رغم صغر سنه.. امها من النوع اللى شايف فى حلة المحشی شفاء من كل داء.. النوع فارغ الرأس تماما 
من أى شيء.. اخوات العروسة عيال حلوة كده وشعبيين.. من النوع اللى يبقي صاحبك بعد اول سلام.. حسيت انى على راحتي في 
بيتهم.. انطباع أولى كويس ومريح. 





العروسة نفسها حلوه وفرفوشه.. تضحك كالضباع بلا انقطاع بدون سخافة ولا تظرف.. کودس.. تضحك احسن ما تعيط. 
بعد ساعه من الدردشة فى شعور عام بالقبول بين الطرفین. 
ايه ده.. معقول.. هتظبط اخيراً من غير خوازیق ؟؟ 


طبيي بعد اول زباره یحصل مکالمات بين الأمهات لجس النبض وتبادل بعض المعلومات عن الطرفین مع تحفظ کل طرف فیهم 
على اظهار نفسه فى المظهر المثالي ذو الاخلاق عدیم الفلوس.. احنا ثروتنا فى الدنیا آدبنا والکلام ده. 


زباره کمان فى صحبة السید الوالد علشان الرجالة تقعد مع بعض والستات تقعد مع بعض وانا والعروسة فى البلکونة.. حاجه کده 
زى فواد المهندس فى عاثلة زيزي.. الجو هنا حر اوی با جماعة.. طيب اتفضل فى البلکونة.. الحقيقة انى كنت عاوز ادخن.. 
مقدرش ادخن قصاد ابودا طبعا.. محاولات متفرقه منى لفرض السيطرة فى البلکونة من بدری.. البنت مش محتاجه.. عندها 
عدف محدداه من بدری.. البنت دی عایزه بويت وام اغلب ردودها مريحة جدا.. کلمة حاضر حلوة اوی.. وبتریح. 


يحضرلك الخير يا عسل.. اللى اوله اتفاق.. اخره فل ان شاء اللّه. 


انتهت الزيارة بدون أى مشاکل غير استعراض امی کل شويه ان العروسة دی نقاوتها.. بمعدل کل کلمتین تفكرني انها اختارتلی 
العروسة دی لحد ما كنت هربى على البنت یمین الطلاق علشان اخلص من الذل الازلي ده. 


ثم كانت الزبارة الثالثة.. او كما قال کارل مارکس.. 
آوعی الفحت. 


»ا عا f‏ 6د 6 6 6د 2F 2F‏ اد 2F‏ 6د عاد ماد 


المفروض انى رايح مع اهلي علشان نطلب البنت.. کل حاجه ماشية زى ما الكتاب بيقول اهو.. المفروض نروح نتفق على التفاصيل 
علشان القبول يتحول الى مشروع زواج.. بعض الناس يفضل الخطوبة الطويلة.. بعضهم يرفض الخطوبة ويكتب الكتاب علطول.. 


وبعضهم زی حالاتي کده یفضل اخف انواع الارتباط لحد ما يتأكد کل طرف هو عايز ايه وبعدها كل حاجه تخلص فى اسبوع. 


سألت ابو العروسة.. 


تفضل ايه حضرتك ؟؟ 

احنا بذشتری راجل لبنتنا يا ابني.. کل التفاصیل دی مش مهمه. 

(محدثا نفسی) بنشتری راجل.. اهلاً.. عارف انا الفیلم ده.. 

شوف يا ابنی.. انت قولی تقدر تعمل ايه وان شاء الله مفیش ای مشاکل.. 

طيب يا عمی.. ان شاء الله نقرأ الفاتحة وبعد 6 شهور تکون الشقة جهزت.. ننزل نجيب الشبكة ونکتب ونقیم الافراح 
والليالي الملاح وکل ده. 

طيب مش لما نتفق یبنی ؟؟ 

تحت امرك يا حاج.. اؤمرى 

الأمرلله.. نعرف بس الاول هتجيب الثلاجة بكام والبوتاجاز بكام والنجفة بكام. 

دی مرحله لاحقه يا حاج.. الاول نشوف الاطار العريض للموضوع لأن الكلام ده مش هيخلص في قعده وانا داخل خارج 
عليكوا.. لازم يبقى في شكل رسمي لدخولي وخروجي.. حضرتك موافقنى على الفاتحة الاول وللا لأ؟؟ 

اوافق ازاى من غير ما اعرف العفش بكام والقايمة بكام؟ 

اه.. انت كده مش فاهمنى 


كررت الحوار تانى للرجل بأكثر من طريقة.. حددت خطوات الزواج كله كالاتي: 
الفاتحة- توضیب الشقة - الشبكة - الفرش - کتب الکتاب د الفرح 


6 مواضیع ينبني الاتفاق علیها تفاصیلها.. حاولت اخدهم مع الراجل من الأول لاکخر.. وكان رده کالتالی: 





انت مستعجل ليه على الفاتحة.. مش لما نشوف الأجهزة هتجيبها ازاى ومنين.. ينفح مثلا تجيبلى ثلاجة باب واحد 
وتقولي نكتب الكتاب؟؟ 

يا حاج.. الثلاجة دورها فى الخطوة رقم 4.. انا بكلمك فى الخطوة رقم 1 لسه 

وهو يبنى ينفع نروح 4 من غير ما نعدى على 1؟؟ 

لا طبعا.. علشان كده بقولك نتفق على اول خطوه وبعد كده الثانية ثم الثالثة ثم الثلاجة وهلم جراً 

طيب.. قولى الأول.. انت قدرتك فى الأجهزة اد ايه؟؟ يعنى تقدر تجيب تلاجه 16 قدم مثلا؟؟ 

نهار اسود عليا وعلى اللى جابوني.. يا حاج الثلاجة عندي فعلا بکرتونتها.. أمريكاني وفيها ۱۸۵۲۶۴۲ ۱6" کمان.. انسی 
الثلاجة شويه ابوس ايدك. 

ايه ... يعنى مش هختار ثلاجة بنق ؟؟ 

لا یا حاج.. انا اخترتها فعلا.. دی اغلی حاجه فى السوق والّه.. قولی بقی.. تحب نجیب ايه علشان قراءة الفاتحقة؟؟ 


الرجل مش بيرد.. 
اكلمه.. اشاورله.. اصرخ حتی فى وشه.. 
وده جثة صامتة.. جسد مستكين زى التماثيل.. لا حراك ولا نفس.. 
يا حاج.. انت سامعني؟ 
وهنا رفع الرجل وشهه تجاهي ببطء.. علشان اتصدم صدمة جبارة.. 
يا دبن النبی.. ايه اللى انا شايفه ده!! 
ايه كم الحزن والبؤس والكآبة دی كلها!! 
الراجل مش حزين.. الراجل عبارة عن لوحة للحزن نفسه.. المادة الخام للحزن.. الحزن النقي الخالص.. 
اتهزيت لثواني.. هو انا عكيت وللا ايه!! 
بكلمات تقطر الم ومرارة وحزن.. رد عليا.. 


عايز ايه منى يا ابنى؟؟ 

عاوز اعرف موقفك.. هنقرأ الفاتحة وللا هنعمل ايه؟ 

انت لخبطتني يا ابنى.. انا طول عمرى بحلم انزل اشترى حاجة بنتى.. جهازها.. فستانها.. ثلاجتها.. زی ای اب فى الدنیا.. 
بحلم اخد بنتى من ايديها والف معاها فى الاسواق.. تختار وتتفرج.. تفرح بنفسها وافرح بيها.. دى بنتى الوحيدة.. تقوم 
انت تيجي بكل بساطه عاوز تحرمني من فرحتي؟؟ طب انا اقولك ايه؟؟ 


أحرمك!! 
هوق ايه؟؟ 
الراجل ده لا يمكن یکون بیتکلم جد؟؟ اللى بیقوله ده ملوش معن الا انی غلطت مع بنته وجای اصلح غلطتي.. 


لك ان تتخیل طریقته وهو بیتکلم.. صوت متهدج ومشاعر صادقه بشده.. الراجل شدید الجدية.. مشهد میقدرش عليه حسین 
رباض في عز مجده.. عبد الوارث عسر بکل كآبته وانکساره هیقف منبهر قصاد المشهد ده.. زي رستم لو شاف الراجل ده ممکن 
یقعد على جمب ویعیط من کتر الحسد.. انا لساني معقود تماما عن الرد.. مش لاق حاجه اقولها لأني مش متصور انه فعلا جاد. 


على طريقة خدمة العملاء.. قررت اعمل "8۵512۳0" للکلام.. جایز انا كنت متسرع شوية.. او جایز الثلاجة بتاعتی مش عاجباه. 


ما عاش ولا كان اللى یزعلك يا عمي.. انسی الثلاجة.. هدیها لأي.. اعتبر كلامي كأنه لم يكن.. انت امرنی.. تحب نمشى 
موضوع الجواز ازای ؟ 
زی کل الناس يا ابنی.. قولی امکانياتك وانا اشوف اقدر اساعدك ازای ورینا یسهل.. الفلوس اخر حاجه نفکر فیها. 





طيب يا حاج.. انا هجيب هديه لقراءة الفاتحة.. 6 شهور اخلص فيهم الشقة بعدها نشتري الشبكة.. وفى الفرش انا 
مستعد افرش كل حاجه.. خلى التقيل عليا والخفيف عليك لو حبيت.. او متساهمش معايا من اصله.. مفيش مشكلة.. 
اناكده کده مش بکتب قايمة والكلام الفارغ ده.. المؤخر هيبقي احسن من كل بنات عائلتها والفرح هديه من ابوبا.. ها.. 
کلامك ايه؟؟ 
يعنى ايه الفرش التقیل عليك.. مش تقولي تفاصیل.. يعنى هتروح تجیبلی ثلاجه ایدیال باب واحد وتقولي هی دی 
وخلاص ؟؟ 
الثلاجة.. تانی! !! 
ايوه امال ایه.. الثلاجة روح البیت. 
طيب يا حاج.. انا عندي طيارة بکره بدری.. هضطر استأذن.. انا تحت آمرك فى أى وقت.. وموافق على طلبات 
حضرتك.. شوف عاوز تجیب الثلاجة منین وتحت امرك.. سلام علیکم. 

خرجت من عند الراجل ومفيش في دماغي الا الجمل حيوان صحراوي له القدرة على تحمل العطش. 

sk sk kk sk f علد با‎ f Fk ع كاد با‎ > 

تنتهی باهانة وأزمه.. مش كده.. 

الحقیقة لا. 

اناكملت مع الناس دی اکتر من 6 شهور کمان.. مقدرش اخاطر بسمعق فى بلدنا.. الثلاجة سبب غير كافي ابدا لأنهاء مشروع زواج.. 

مش هلاق حد يفهم ان ده اختلاف فى طرق التفكير.. الناس مسطحه وبتردد وخلاص.. هتلاق اللي يقولك معلش.. اصبر وطول 


بالك وهو نفسه مش طويل البال.. وهتلاق اللى تقول العريس شكلة بخيل وعاوز بنت الناس بلوشي.. اى كلام خايب.. والناس 


الصبر يلزم.. علشان سمعتي اولا.. 


في زبارات لاحقة حاولت كتير افتح مع الرجل حوارات مختلفة لزوم التودد وذویان الثلج وکده.. حاولت اتکلم معاه عن نظرتي 
للزواج.. الرباط المقدس.. مستقبلي مع بنت الحلال.. الماجستیر اللی هالکنی.. تطلعاني للهجرة.. أحلاي بالنسبة للأطفال.. 
مغامراتي وشقاوتي. 


وبمعجزه الهیه.. دائما تنتهی کل فقره فى الحوار بالعودة الى نقطة الصفر.. 

الثلاجة.. 

ازای.. معرفش.. 

احکیله عن عيشة العزوبية.. الاق الحوار انتهی بالحدیث عن ثلاجة شقتي فى القاهرة وازای انا قادر أعيش بثلاجة صغيرة زى دی. 
سافرت آوروبا يا حاج؟؟ 
اه.. سافرت مرتين في الشتاء.. الجو هناك برد اوی مش محتاج ای ثلاجات الصراحة رغم ان عندهم آنواع كتير اوی. 


بلاش آوروبا.. امشى يا آورویا.. نتکلم عن الصيف وحرارته المرعبة وتغیر الطقس بسبب المصانع وقطع الأشجار وسوء سلوکیات 
الناس.. 
س 


الصيف فى مصر رهيب والرطوبة مرعبة حاجه صعبه يا حاج واللّه.. رينا يخفف عننا.. 
ای واللّه يا ابنى.. المفروض الحكومة تحط ثلاجات ميه فى الشوارع.. انت تعرف فى كام نوع ثلاجات فى العالم؟؟ 


ثلاجات.. تانی!!! 


بس ماشى.. انا معاك للآخر يا عم الحاج.. 





تعرف فلان يا حاج؟؟ اللّه يرحمه.. مات اول امبارح 

لا اله الا الله.. ده كان صديقي من زمان.. لازم نروح نعزي ونعمله حاجه للّه.. نحط ثلاجة مية صدقة على روحه.. انا 
اعرف معرض كودس اوی ممكن يعملنا خصم کوس.. انا لسه مركب ثلاجة زی دی تحت البيت هنا.. تعرف جبتها 
a‏ 

ب6م؟: 


وهكذا.. مفيش موضوع في الدنيا.. الا ويقلب معاه عن الثلاجات. 


لما لقیت مدخله هو التلاجة اقنعته اتنا نزل نتفرج عليها هي اول حاجه قبل ای اتفاق.. قبل الشيكة حتی.. انا حاسس ان قلبی 
هیقف من الراجل ده.. لکنی صبور صبر الجمل. 


وعلی فکره.. الجمل حیوان صحراوي له القدرة على تحمل العطش. 

فى اليوم المقرر.. الراجل ومراته وبنته واخواتها منتظرينى انا وابودا واي علشان ننزل كلنا مع بعض ونروح "نتفرج" على موديلات 
الثلاجات فى السوق. 


بس نتفرج!! 
طبعا لم اجرژ انى اقول لأبويا الكلام ده.. فنزلت مع الرجل واسرته لوحدي.. 
وكانت المفاجأة.. 


الراجل فعلا خبير فى الثلاجات وما شابهها.. بيفقد وعيه فى قسم الثلاجات فى ای معرض.. بشر الدنيا كلها على وشهه بمجرد دخول 


الرجل مفتون بما يرى.. اسئله شديدة العمق عن كل تفاصيل الثلاجات.. 


حاولت اتعامل مع الواقع واخلي الزبارة ذات قيمة.. ناخد فكره عن كل الأجهزة والمفروشات بالمرة.. 
وكانت الصدمة الأكثر قوة.. 


الراجل رد عليا بنبره بطيئة وكأنه استيفان روستى في دور اليهودي الناصح.. 
لا يا ابو حميد.. الزبارة دی للثلاجة.. انا احب ان کل حاجه تاخد حقها.. بكره ننزل نشوف التلفزيونات ومرة تانيه للأنتريه 
وهکذا 

يا نهااار.. 

4 ساعات بنلف علشان الثلاجة بس.. مجرد جمع معلومات.. امال البوتاجاز هیاخد وقت اد ايه.. اوضة النوم.. المطيخ؟؟ 

3 اسابیع علشان الراجل یقرر هنبداً ازای.. هو بالفعل موافق على شخصي لبنته.. لکن عاوز کل حاجه تاخد حقها.. 


معنی کده ان فرش الشقة ممکن ياخد من سنتین الى ثلائة.. مش کده يا عمي؟ 
وماله يا ابنی.. هو احنا ورانا حاجه.. ده جواز مش لعبه. 


رکزت فى ملامح وشه.. بحاول اخدع نفسی والاق ای تفصیله تقول ان الرجل بیهزر او بیختبر صبري مثلا.. بس للأسف لا.. 
الرجل بیتکلم جد اوی.. 

هذا رجل يعانى من التردد.. بینما انا راجل "۸6۷6 ۳۳۱۷۵6۵۲.. معن کده ان الحیاه بی وبینه هتبقی جحیم.. 

لا یا حاج.. انا راجل ضغطى بیعلی.. 


وكان القرار الحاسم. 





ا دما دا مد مد 6د مادعا ماد مد 6د مد مد 
بعد العودة من غزوة الثلاجات.. كان کلامی کالتالی: 


صلی على النبی يا حاج.. النهارده نص الشهر.. الخمیس الجای هنقرأ الفاتحة.. قصادك 6 شهور تختار فیهم عفش 
بنتك كله وتبلغنی برقم ادفعهولك علشان تنزل تشتري بيه کل حاجه.. بعد فرش الشقة هننزل نشتری الشبکة.. هنکتب 
الکتاب ونعمل الفرح فى یوم واحد.. مهرها هتاخده كاش قبل کتب الکتاب.. مؤخرها هتاخده بعد اول آسبوع من الجواز 
ان شاء الّه.. مش هکتب قايمة ولو فضلت عمري من غير جواز.. ده اللی عندي فکر کویس وشاور واستخیر.. وبعدهم 
انا تحت امرك.. سلام علیکم. 


ونزلت من عندهم وانا على يقين انه مفيش نصیب. 


بعد شهر جالي اتصال من خالة البنت.. زميلة آمی.. واسطة الخير اللی كانت السبب في المشوار ده.. 


ايه يا احمد.. ايه اللى حصل بينك ودين الاستاخ "..." 


مفيش حاجه.. كل شيء نصيب. 
اصل هو فاكر انك داخل على طمع.. بالأمارة مش عاوز تشترى الثلإجة.. وانا قلتله ابدا.. دول ناس ولاد اصول 


تيت تيت تيت تيت تیت.. 
سماعة التليفون اتكسرت من قوة الهبدة. 
FF KF KF FF‏ اد 
لحد يومنا هذا.. انا مش فاهم بالظبط سبب المشكلة.. 
اذا کان بيطفشنى.. كان من الأولى يقول من الأول يقول مفيش نصيب ویوفر الوقت والزبارات على بنته.. الناس شايفانى داخل 
خارج واكيد الكلام ده في المجتمع المصري السيء هيتحسب عليها.. البنت نفسه اتعلقت بيا وفرحت بالعريس. 
هل عنده تجارب سيئة سابقه؟؟ لا.. دى بنته الوحيدة وانا اول من دق الباب. 
هل خايف انى انصب عليه؟؟ وارد.. بس انا قلتله اختار زى ما تحب وكل حاجه هتبقى في ايدك قبل اى خطوة 
هل بيختبر صبري وطول بالى؟؟ ممكن.. بس اعتقد ان ده اختبار تافه جدا.. فى مواضيع تانيه اعمق متهيأل. 
تفصيله سريعة على الهامش ممكن توضح كل شيء.. 
الموضوع ده كان سنة 2005.. العروسة كان سنها 25 سنه.. كتبت كتابي على ام حمزه سنة 2012.. وبعد کتب الكتاب كنت قاعد 
بدردش مع آمی وأتلقى نصايحها في كيفية ذبح القطة ونسترجع ذكريات المشوار الأليم.. فلقيتها ضحكت وبتقولي: 
فاكر البنت بتاعة الثلاجة؟؟ 


اه.. ااه ... ههههههههههه.. هما لسه عايشين؟ 
اتخطبت امبارح 





عندي حكايتين.. حكاية فرعية وحكاية أساسية.. 


> اد دب با با اد sk sk‏ 
(بداية الحكاية الفرعیة) 


عندي صديق مفترى جدا في موضوع الحريم ده.. مفلحش في اى حاجه في حياته الا النسوان وما يخصهم.. لا عرف ينجح 
بتقدير ولا عرف يشتغل شغل کویس.. لا عرف يبنى علاقة جيدة مع رینا ولا عرف يكف اذاه عن الخلق.. کل موضوع يدخله 
لازم يخرج منه بمصيبة.. تقعد معاه تنسی الوقت من حکاوبه وكم المغامرات اللى عاشها.. مفيش ای حاجه حقق فيها نجاح الا 
شقط النسوان.. حتى لما قرر يشتغل.. فتح محل اكسسوارات وأي كلام حريمي كان الشقط فيه للركب.. طوابير النسوان "لحد 
النهارده" قصاده بالمئات.. رغم انهن عارفين انه ميملاش عينه غير التراب ورغم ان قصص ضحاياه معروفة للكوكب كله ورغم 
ان كله واحده منهم بتبدأ معاه وهى عارفه ان اخرها شهر او اتنين بالكتير اوى.. ومع ذلك الداخل عنده اكتر من الخارج بكتير 
اوى.. اخر ما ابوه غلب منه - وكان رجل امام مسجد - طرده من البيت.. اى واحده تعدى من شارعهم بس.. يبقى بتغامر 
بسمعتها للأبد. 

ورغم كده البنات دايما بتجرى وراه.. سمعته أزفت من الزفت ولا يعرف من الدنيا الا السيكو سيكو.. جميلات البلد فشلوا فى 
تحريك اى مشاعر رومانسية فى قلبه الميت.. اقوى مشاهد الرومانسية فى العالم لا يحرك فيه الا الغريزة الحيوانية.. الست في 
نظره خلقت لشيء واحد بس. 


طيب ما تتجوز يا بنی ؟؟ 
اجو مين ولا مين بالغ اتر الو ي اة المديلكة ذف ايها لن الك الا ۹ ب 
اللمؤكولاتة مين ياكلها غیری.. اخد الرفیعة؟؟ طیب وكاملة الدسم دی.. بذمتك مش حرام اسیبها؟؟ دی المية 
متفوتش على عطشان يا جدع. 
هو انت یخن لان تعدی على نسوان الارضل كلهم؟؟ 
هو مش رینا خلق الجمال علشان نتمتع بیه.. اديني بکافح اهو. 

و تنتهی حواراتا دایما بتردیدی مثل امی کانت دایما تقولهولی وانا مسافر علشان تحذرتي من بنات البندر.. الحجر الدایر لابد عن 


لطه "بتشدید الطاء".. واللی یعمل البنات تجارته يا خسارته يا احمد.. وكالعادة صديقي يسخر من ومن محاولتي الالتزام.. هو 
شایفنی قفل وانا شایفه فلاق.. جمعت بینا جيرة المنطقة وزمالة الثانوية الحربية ولم تفرقنا خصاله السیثه فیما یتعلق بالمرأة. 


يام المدرسة.. كنا نقضی الاسبوع كله تدريبات وجری ونط واختراق ضاحية وبلاوی زرقاء وهو دایما مزوغ.. معاه صور او افلام او 
ما شابه.. انا کنت بستغرب جدا.. کل ده وهما أساسا فى المدرسة کانوا بیحطولنا على الفول فى الفطار زيت سم هاري ملعون 
بیقضی على ای عاطفه فى قلب اتخن رجل.. زیت يحولك من ثور احمر ناري الى ورقة خس. 

امال من غير الزىت ده كان بقی الموقف ايه؟؟ 

فى احد الأيام كنت سهران عنده فى البیت وعرفت انه على معاد مع صديقه محترمه وشريفة.. خدت بعضی- ونزلت من البیت 


تفادیا لأى باب يدخلى منه الحرام لأى كنت ماسك نفسی. بالعافية.. قابلتها على سلم بیتهم.. يا بنت الایه.. صاروخ.. طیب مش 
خساره کده؟؟ 


سبحان الّه.. آعطاها الله جمالا تتمی اخریات اقل من ریعه.. وهی اهانته بالعط.. له في خلقه شئون. 


نزلت من عنده وانا وداني حمراء زى الجمر.. مفیش حل للحالة دی من الحراك الثوري في داخلي الا كيلو كبدة ومخ من عند 
الشرقاوي.. انام بعدهم زی القتیل. 


(نهاية الحكاية الفرعیة) 


داد دب با با باب لد sk‏ 





(بداية الحكاية الأساسية) 


جدى عرف ان امی بترتب علشان عيد ميلادي ال 28.. افتكرني فجأة.. هو کان انشغل عنى كام سنة كده جوز فيهم ولاد خالتي 
الأربعة.. كان فاكرني خلفت.. اتصدم صدمة عمره وهو بيعرف ان الاحتفال ده علشان عيد ميلاد انا مش عيد ميلادي ابني مثلا. 


8 سنه ولسه صايع؟ ايه قلة الادب دى.. انت يا واد انت محدش عارف يلمك؟ 

وانا مالي يا معلم جدى.. ماهو انتو اللى مش عارفين تجوزوني.. انا مش فاضي للعك بتاع الحريم ده.. بقى بذمتك 
اسیب الماجستیر واقعد أتكلم ف النيش والملايات والکوبایات.. يا راجل بلا لعب غيال: 

هنتجوز ورجلك فوق رقبتك.. من يومك وانت طالع لخالك عیل بانط اسفخص عليك وعلیه "خالي وقتها كان لواء 
بولیس".. زى ما جوزته ولمیته من حياة المسخرة اللى كان فیها.. هلمك انت کمان علشان تبقی بنى ادم.. الأول كنت 
بتتحجج بالكلية ومعرفش ايه امتحانات وکلام فاضي.. حجتك ايه دلوقتي غير ان الحرام عجبك؟ 

حرام ايه يا جدی!! هو انا بحضر ماجستیر في طريقة صنح البیرة!!! 

شوف.. انا مش عايز كتر کلام الا وديني انت عارف.. هي كلمة واحدة.. هتتجوز الشهر ده یعنی هتتجوز الشهر ده. 
ماثی يا حاج.. انا رهن اشارتك اهو زى خروف الضحية.. شاور انت بس. 


الکلام ده معناه ان جدی مدکن حاجه.. جدی نشن.. جدی قرر.. رینا پستر.. رینا یموض ‏ ال 300 جنيه بتوع لابوار. 


من کتر اللی شفته مبقیتش اهتم بالمقدمات من نوعية اهلها ناس طیبین والبنت فلقة قمر وعروسة ب 3 عیون والکلام ده.. 
خلاص.. الناس بتتعامل مع الجواز للبنات انه احسان او مكافأة.. انت کراجل بره حساباتهم خالص.. طلباتك ومواصفاتك مش 
مهم.. الجواز في مصر معمول علشان الستات آولا وأخيرا.. هما شايفينك خروف عنده زرببة ومعاه حزمتین برسیم.. یلزمنا 
نشوفله نعجة تاکل منه حزمة ونص.. انا اسف لقسوة التشبیه.. بس لو عندك تشبیه تانی یوصف الواقع مش المفروض.. 


شاركني بیه. 


اذن هی انق في سن التخصیب.. بنت اصل وحسب ونسب وفلقة قمر ومتعلمه وای هري.. کل ده مش عاوز اعرفه.. انا عاوز 


اعرف المستخی.. الخوازيق.. مش عاوز حد يقولي مواصفات الزوجة المثالية نقلا عن ابن خلدون ولا ابن كثير.. انا عایز حد 
يقولي الحقيقة زى ما هي. 


واسطة الخیر "كما تدعی" او رسول ابلیس "كما اسمیها" استفاضت فى وصف اخلاقیات العروسة وأهلها.. البنت زى السيف.. 
محجبة وبتمشي. زى الألف.. زهرة بنات المنطقة.. الأدب كله والاحترام کله.. طالعة لأمها اللى كانت عسكري الكلية زمان وزمایلها 
عینیا بتلف في ارجاء البیت. . حاسس انه مصطنح بشده. .كل حاجه تبدو باهتمام اکتر مما تتحمله الأمور. . مش طبييي ابداً ان کل 


مسطح ف البیت عليه فازه فیها ورد جدید. . مش طبيي صوت الموسیقی قى الهادي ده.. فى واجهة البیت فى لوحه تحفه من 
لوحات مونییه.. تقلید طبعا.. لکن مين فى طنطا يعرف مونییه ولا مواخنه؟؟ 


ابوها رجل مثير للاهتمام.. متحجر العقل بصوره تفوق کل خیال.. صلب وعنید جدا.. قبضة حدید مرعبة على البیت کله.. 3 
بنات وامهم نظراتهم فیها من الرهبة اکتر ما فیها من المحبة والاحترام.. معجبنیش الحقيقة.. الراجل اللی یخوف اهل بیته.. يبقى 
بلطجي مش راجل.. يبدو انه يشغل منصب حساس فى شركة ما او فى الحکومة.. لهجته الامرة بتقول انه اتعود على القاء الأوامر 
دون معارضة.. هذا الرجل ولا شك.. ظابط جيش ذو رتبه کبیره.. وصدق حدسي.. لواء جیش متقاعد.. سبب مبدأي کویس 
للرفض. 

کون الرجل من متحجري الرژوس لا يعنى ابداً انه منعدم الذوق او جلیاط .. الاستقبال كان فوق الممتاز.. ترحاب غير عادی وكرم 
ضيافة فوق الوصف.. لو ريطت الکلام ده بتلمیحات الام شديدة المرح وخفة الدم اقدر آقول ان تحت تراب الرعب الظاهر على 
الوجوه ده في دلع وهيء ويء يستعد للانطلاق.. 


هنشوف. 


sk f ok دب با بل باب‎ KF 





دخلت علينا العروسة.. دائما وابدا اذا كنت فى زباره لبيت غريب.. او بيت انا مش من محارمه.. اقعد وظهري الى باب الأوضة او 
فى عكس زاوية رؤية ماهو خارج المكان المقرر الجلوس فيه.. ميص حش ابدا الضيف يجرح أسرار البيوت.. حت لو لم ينتبه 
أصحاب البيت.. يصح ان انت تاخد بالك والا شبشب امی هيطرقع على قفاك زی ما حصل معايا قبل كده. 


العروسة بتسلم على الناس.. وانا اتسلى بالنظر الى رباط جزمتي لزوم الحياء وكده.. سمعت صوت امی يستحسن جمال 
العروسة.. عادى يعنى.. ماهو مش معقول تقولها ايه الوحاشة دی زى ما بيعملوا بسخافة مع حديثي الولادة.. نظراتي متسلله من 
ملل الدنيا وانا قاعد اسمع قرع النسوان على بعض.. يا بااااى.. يا اختى ما شاء الّه.. ايه الحلاوة دى.. والّه فکرتینی بشبابي.. ما 
شاء اللّه مكياجك خفيف خالص.. والنبی ما انق محتاجاه.. ده انق قمر وكمان ذوقك حلو لأن لون الطرحة ماشى مع خلفية 
الویندوز.. انق دخلتي قلى و اممممموووواه. 
البنت مدیانی ضهرها.. لو بصیت هبقی آبیح.. طب اعمل ايه والفضول مفرتكني.. قررت قتل الوقت بالصراع مع كوباية الشاي 
وطبق الکحك اللى قصادي.. على ما یخلصوا السلامات الاونطا دی.. اكون ضربت كام كحكاية.. بفلوسي.. مانا دافع بقی.. امال 
التورتاية ام 300 جنیه دی تبقی ایه. 
السلامات خلصت ونص الكحكاية في زوری.. التفتت البنت تسلم علیا.. رفعت نظري ابص فى وش البنت وکح کح کح کح كح... 
7 آتشوووووووووووووو.. كح كح كح كح 

لا اله الا اللّه.. اهدی يا احمد.. خد نفس عميق.. كوباية ميه يا جماعة 

انا کح كح - كويس.. كح كح.. متقلقوش کح كح كح خالص.. يظهر حد بيجيب كح كح فى سیرت.. كح كح كح كح 

كح كح كح 

ا۵.. معلش يا ابنی.. محدش بيسيب حد فحاله 
متخيلين اللى حصل ؟؟ 


تمام زى ما وصل للبعض.. نفس البنت اللی شفتها طالعه عن صاحبي الفلاتي بیته.. هى نفس البنت اللی واقفه قصادي دلوقتي.. 
رية الصون والعفاف بنت الراجل الغضنفر ابو شنب یقف عليه الصقر.. الرجل اللی فاکر انه ماسك البیت بقبضه حدید. 

يا خبر مش فايت!!! 

اخر حاجه ممكن اتصورها ان البنت دی تطلع بنت الراجل ده.. يخرب عقلك راجل.. ده انت كان ناقص شوبه وتقولي انهم مش 
البنت عرفتي طبعا.. ده لسه الموضوع كان امبارح.. لونها اتغير لمده لا تزيد عن زيكو ثانية بعدها وشها اتفرد عادى جدا.. 
سلمت وقعدت جمب امها فى مواجهتي علطول ولا کان فى ای شيء. 

یخرب بيت قوة الاعصاب.. ده انتي محترفه بقی ٩٩‏ 

الله اعلم.. بس الستات عموما اعصابهن اقوی.. ايه اخري يعني.. هقول لأبوها؟؟ هتنکر ببساطة جدا واطلع انا اللى وحش في 
الاخر. 

نزل علیا سهم اللّه.. سکوت تاااام مع نظرات غاضبة من اللی جابنى هنا.. مجرد وجودي فى البیت ده اهانه ليا ولسمعتي.. لا 
اسمح ابدا ان اسمی يقترن باسم البنت دی ولو على سبیل الترشیح. 

هخرج ازای من الأزمة دی.. البنت اكيد مش هتس كت.. هیتعرف انى زرتهم فى البیت ومش بعید تقول انها هى اللی رفضتنی.. 
کده هی ممکن تتخلص من تاریخها الأسود كله وتمسحه فیا.. فورة الشباب لازم تیجی على جمب ویحل محلها حكمة الشیوخ. 


الدنیا حر اوی يا جماعة.. هو اغسطس ده ملوش اهل يسأله علیه؟ 
هی هی هی.. متقلقش يا عریس.. البلكونة جاهزة.. هی هی هی 
شوفي الواد.. ال حر ال.. عیال عایزه تهیص هی هی هی 





نظرات رافضه من ابوها.. راجل ميعجبوش المسخرة دی طبعا.. ازاى انفرد بالبنت فى البلكونة فى وجود اهلها.. وانا بينى وبين 
نفسى بقوله يا عم اتنيل بقى وخليك ساكت. 

خرجنا فعلا للبلكونة.. البنت صامته صمت القبور.. انا مش عارف اقولها ايه ولا ادخلها من اى مدخل.. معتقدش ان الارهاب 
هيأثر فيها والا کان ابوها فلح.. قررت ابقى مباشر اكتر من اللازم. 


بصي- يا بنت الناس.. انا لا شفتك ولا انتى شفتينى.. هخرج من هنا ولا کآنی جيت.. هیسألوني هقول مفيش نصيب.. 
هيسألوى هتقولي نفس الكلام.. اسمى مش هيتردد فى بيتكوا ولا بينك وبين صاحباتك ولا حتى فى حلم من احلامك. 
لا من فضلك.. متفهمش غلط.. انا كنت طالعه عند واحده صاحبتي. 

من غير كذب.. البیت ده بيت عائلة واحدق.. وصاحبي ملوش اخوات بنات.. وخدى عندك كمان.. صورك موجوده فى 
البيت عنده هناك.. صور ايه.. لوووووووز. 

واللّه ابدا.. اكيد فى تشابه.. اكيد انت غلطان.. انت فاكرني ايه ؟ 

انا لا فاكر ولا عايز افتكر.. دي حياتك وانق حره.. يهمني بس تعرفي ان البيت اللى انتى دخلتيه ده دخلته قبلك 
عوشروميت مليار واحدة.. كلهم كانوا بيقولوا زيك كده.. بيحبنى وهیتجوزنی.. وبعضهن خرجت غير ما دخلت.. 
وبعضهن احترفت المهنة بعد کده.. عقلك فى راسك بقي.. يهمني كمان ان اسمى ميجيش فى ای حوار يخصك.. وانا 
من ناحيتي مش هفضح سترك أبدا فى مقابل شرط واحد بس. 

اااااه.. شرط.. شرط ايه بقى ان شاء الله ؟؟ (بلهجه ساخرة ذات مغزی) 

حاولی تبطلي.. مش هعمل فبها واعظ لأنى مش اهل للکلام ده.. بالعکس.. كتافي شايله بلاوی.. بس على الاقل 
هقولك اعتبری الموقف ده علامة.. رسالة ربانية.. انق عرضى نفسك للأكل ببلاش.. بینما تمنك كان هیبقی غالی اوی 
لو التزمتي بالطریق السلیم.. اللى عاوزك هيجيلك لحد باب بيتك.. لو مشتاقه لوجود راجل فى حياتك و ده من حقك.. 
یبقی لازم تعرفي ان اللی بتعملیه ده كأن واحد الصیام ارهقه فقرر یبلع مية وهو بيتوضأ.. لا صح صیامه ولا المية 
شبعته.. ومنابوش من الليلة دی كلها الا الجوع والعطش. 


انهیت الکلام والزبارة بسرعة على وعد كاذب بتكرارها.. وفضلت مشكلي مع آهلي. 


لازم سبب قوی اخلع بیه.. مش هفضح البنت بعد ما وعدتها بالستر.. رینا حلها من عنده بسفربة شغل طويلة خارج مصر-. 
خلصت الحكاية لحد کده.. لکن فضل فى ذهني مجموعة اسئله بلا إجابات.. 


ايه الموقف لو لم تكن الصدفة قادتي انى اشوف البنت فى بيت صاحبي؟ 


کان زماني خروف فعلا.. كنت اكلت بواقي صيد غيرى.. ما أقساه من موقف على رجل حر.. البنات هتضايق من التعبير اكيد.. 
بس الرجالة هتفهم كويس اوى معنى الارتباط بواحده لها ماضي. 


هل واسطة "الخبر" كانت تعرف سلوك البنت المشين ده؟؟ 


مش قادر اصدق الصراحة ان البنت يكون لها باع فى الشقاوة كده ومحدش يعرف عنها حاجه.. دى الواحده بتبقى ماشيه جمب 
الحيط وبيطلع عليها كلام زفت.. مفيش حد بيقدر يخدع كل الناس كل الوقت زى ما علمنا دكتور نبيل فاروق.. البنات كالعادة 
هتهاجم المنطق وتقول ده مجتمع مريض يغفر للرجل زلاته ويطالب بإعدام المرأة على الخطيئة المشتركة.. 


والرد بسيط جدا على كل الهري ده.. 


لما يجيلك عردس فلاني.. حقك تماما انك تقولي لا.. خليه يدفع تمن العك عن طريق الارتباط بالعكاكه اللى زيه.. مفيش ای 
مبرر يخلى حد ياكل فى طبق لغوص فيه غيره.. متتنازليش عن طلبك وترجی تلوبي المجتمع.. بس الحقيقة المُرة ان النوعية دی 
بالذات من الرجالة هي اللى بتعجب البنات.. الشاب المستقيم الأول على الدفعة عديم الخبرة بيبقى تربأه ومس خرة في مقابل 
العيل المسبسب الكيوت الكوول.. وتلبسوا في الحيط وبعدين ترجعوا تعيطوا.. اصبحنا على يقين تام من سوء سمعة الراجل 
فينا اذا شكرت فيه النساء. 


کلامي قاسی على البنات؟؟ 





فعلا.. بس حبيت يشوفوا النظرة التانية.. الشوفينية مشكلة كبيرة عن الستات.. طالما هي شايفة كده يبقى الكوكب كله لازم 
يشوف كده.. معذره.. احب اقولك لا.. صراخك العالي ان الخطيئة مشتركة وان العقاب الإلهي للزاني والزانية واحد وان ده 
مجتمع يضطهد المرأة وكل البلح ده ملوش ای قيمة.. هو ده المجتمع وهی دی نظرته للى تفرط في نفسها.. انتى نفسك محدش 
هیقدر یجوزگ بالغصب.. فكرك ان الراجل ممکن حد یفرض علية واحدة بالعافية علشان حضرتك شايقة ان ده الصح؟ 


السلوك.. اللی بیخاف تضربه النهارده بکره یکبر وجسمه يقوي ومش بعید هو اللی یضربك.. واللی بتقهرها النهارده وتمنع عنها 
المصروف بکره تکبر ومیبقاش لك علیها حکم. 


ساعتها ابقی دور على ميتك تسخن.. 


رنت في دماغي جملة قالها فؤاد المهندس في اخر مشهد في مسرحية سك على بناتك.. "انا رأي نسك على بناتنا.. بس ندیهم 
المفتاح". 


یوه.. هقفل علی بت الف باب.. بس هدیهاالميدالية کلها.. هکون لها کل شيء قبل ما أكون اب.. هعلمها انها مش مفروض 
تغلط علشان ریها آولا وعلشان هي اکبر من الغلط نفسه.. هربیها على احترام نفسها آولا قبل احترام ابوها وامها والمجتمح. 


طب لو كبرت وجالي حد فیوم يطلب ایدیها؟؟ 
ليلة امه سوده.. وديني لانفخه هو وآمه.. مش بعید کمان اخد امه رهن. 
فقت من تأملاتي على صوت ام فى العربية و احنا راجعین.. 


البیت ممتاز والبنت مؤدبة ومحترمه اوی 


اه.. شریفه آوی آوي (بصوت مني زک) 





جدى بیتنطط تالى.. 


الراجل واخد موضوع جوازي ثأر شخصي... بيكلمي على ساس ان الناس اکت وشه وانی جبتله العار.. محسسى الى رجعتله 
ملفوف في ملاية مثلا.. كل كلامي معاه عن ضيق الوقت وزحمة الشغل غير مجدى.. المرة دی مليش حجة.. فلقة قمر اهى.. 
صاروخ نووي فقد التوجيه فضرب يمين وشمال وفرتك قلوب شباب البلد ووقفهم قصاد بيتها طوابير.. 


للدرجة دی يا جدى؟؟ 
مش كده وبس يا صايع.. دول.. أسرة قوية وواصلين.. مش عارف هيوافقوا على واحد زيك ازاى. 
يا حبيى يا جدى يا رافع معنوداتي.. بينا على هناك الخميس الجاى. 


قبل يوم الخميس عديت على جدى في بيته.. ظاهريا عاوز اشكره.. بس في الحقيقة انا متلهف بشده علشان اشوف صورة 
الصاروخ الى بیحکوا عنه ده۵.. 


خلینا نتفق ان الناس بتبالغ.. 

وخلینا نتفق ان في حد مقبول من المبالغة.. 

وخلینا نتفق ان کبار السن بحکم السن فقدوا التمییز الدقیق للأمور فظهرت عندهم صیغ المبالغة بوضوح.. 
بس اللی حصللی ده اسمه "تعریض" مش مبالغة.. 


اذاكانت الصورة دى يتقال عليها فلقة قمر والوصف اللى سيب ركي ده.. يبقى انا بكره هروح اغير المهنة في البطاقة واخلیها 
"سفاح بورسعيد" على اقل تقدير.. 


بكثير من المجاملة أقول انها عادية جدا.. اللى خوفني انه لما الصورة كده.. وكلنا عارفين بیحصل ايه في صور البنات.. امال 
الحقيقة ايه؟ 


الحمد للّه انى مؤمن ان الجواز مش بالجمال بس.. والجمال نفسه نسبي.. والاكنت عشت اعزب لحد يوم الناس هذا. 


البنت فعلا سليلة اسرة قوية.. قوبة مش عريقة.. بمعنى انهم مش أحفاد فلان باشا او علان بك.. لكن كلهم من ذوى المناصب 
المرموقة.. رئيس محكمة.. لواء شرطة.. عميد كلية.. وكلاء نيابة.. اسرة عمرها جيلين.. حاجه كده تخليك تتخيل ان الجيل الأول 
عندهم في حد منه أخد فرصة وقدر يفلت من الطبقة الوسطى الى الطبقة الآمنة في مصر.. وهو ده اللى جر الباقي وراه.. وبما انهم 
من المنوفية.. يبقى اقدر أتوقع ان الكلام ده حصل أيام السادات لما كان كل متطلبات دخول كلية الشيطة والانضمام لسلك 
القضاء ان مفتاح تليفون بيتك يبقى 048. 


وفعلا.. اللى حسبته لقيته.. مقالوش كده صراحة.. بس دفاعهم المستميت عن السادات وكون كبير عيلتهم لوحده هو اللى 
مستشار وبعده انفتحت ماسورة الظباط ووكلاء النيابة في الجيل اللى بعده يجاوب على كل شيء.. للأمانة ملمحتش عندهم ای 
مظهر من مظاهر الفساد.. العیال دخلوا النيابة صحیح.. بس متخرجین بتقدیرات تستحق.. الظباط شکلهم فعلا ظباط.. بقول 
آخر هما اسرة عصامية استغلت نفوذ کبیرهم علشان تاخد من الدنیا ما تستحقه. 


جدى فى ايدى اليمين وعلبة لابوار الخضراء في ایدی الشمال.. ثم الطریق الى عتلیت.. او ما یساویها من مدن مصر.. الباجور. 


بیت جمیل واسع واثیق ق غبر اسراف.. بیت یصیح عن مکنون ساکنه.. ده راجل بیعرف یصریف ازای:. قطع الموبیلا اة 
لکنها تحف.. الوان المنزل کتیر.. لکنها متناسقة.. ده مش ذوق فلاحین ابدا.. واضح کمان ان الاسرة دى لم تكتفي بالمناصب 
القویة.. لا.. دول على قدر من الاطلاع والثقافة.. واکدلي وجهة نظري مكتبة عملاقة تحتل اجمل واهم مكان في الصالة.. انا 
شفت المکتبة من هنا.. ووافقت على الجوازة من هنا.. انا لو طلعت من الجوازة دی بالمکتبة دی بس.. انا کده قشطة جدا. 


ابوها نفس الصورة اللی كنت راسمها بالظبط.. نظرات اسد منوفى عجوز.. عیون تليق برجل حفر الصخر علشان یوصل.. بعد 
10 ثواني من كلاي معاه حسیت انه لو مبقاش حمایا.. انا ممکن انتحر. 





الطلة الاولى لام العروسة تقول انها حرياء لعينة.. کل اثر جميل سابه الراجل فى نفسی- مسحته الولية دی باستيكه.. مثال حي 
للاستفزاز وقلة والذوق وانعدام اللياقة.. غباء وتسطيح ميطلعوش حتى من واحدة جاهلة.. به* *يمة بترفص يمين وشمال بدون 
حسيب ولا رقيب.. سبحانك يا رب.. ازاى يجتمع ده مع دى في بيت واحد فوق الثلاثين سنة!!! 


تكونش دى الخدامة مثلا؟ 
ما علينا.. 


عضلات رجليا ومفصل ركبتي صرخوا من الألم بعد الزيارة دی من كتر ما قمت وقعدت علشان اسلم على اللى داخل واللى 
خارج.. ايه كل الناس دى.. دول زى ما يكونوا قفلوا خلفهم على الصبيان بس.. وكل عيل فيهم خرج لقى منصبة مستنيه.. اسرة 
زى دى تخوف.. النهارده هما معايا وفرحانين بيا.. بكره لو حصل خلاف اقل حاجه هتلاقينى لابس قضية تجسس مثلا. 


امتد الحوار بينى وبينهم ساعات.. هم اذكياء فعلا.. تعرضت لاختبارات قوية بدون ای سؤال مباشر.. وكلاء نيابة بحق وحقيق.. 
الدروشة الطنطاوية فى مقابل الدهاء المنوفي.. طبيي انى اخر قصادهم بكل شيء واجيب أخرى تماما.. مش غلط ومش وحش.. 


معنديش ملاحظات على البنت نفسها الا انها رفيعة اوى بزيادة.. مقبولة الشكل نوعا.. وزنها في اتقل احواله يا دوب 40 او 45 
كيلو بالكتير.. وقتها اناكنت في حدود ال 135 كيلوجرام.. يعنى صباح الفل.. ممكن افطر بيها وانا مش واخد بالي. 


مع الزيارة الثانية تأكدت وجهة نظري عن الاسرة دي. 


الاب هو مركز العقل والحكمة.. كلمات قليلة متنقيه.. رفض التعجيل بأى نوع من انواع الارتباط مع السماح بالتواصل بينى وبين 
البنت.. راجل ذى وواقي تماما.. عجبني اننا فهمنا بعض.. التواصل بيناكان سهل الحقيقة وانا حابب فعلا اكمل مع الراجل ده.. 
اكيد هتعلم منه كتير.. زيارات متبادلة ومشاكل وخلافات بدون ای ارتباط رسمي.. انا عارف کودس اني تحت الميكروسكوب.. 
علشان كده كنت بتصرف بطبيعتي تماما. 


بعد 5 شهور بالظبط قرر رب الاسرة انه يعدى للمستوي الثاني. 


مستوى الوحش. 


> ع عا داد بل با با باب علد عاد لد sk‏ 


كلمني ودعاني لزبارتهم.. كنت بحترمه قبل الزبارة دی وبعدها بقیت بحترمه اکثر لشدة صراحته ودخوله في الموضوع بدون لت 
ولا عجن. 


بص يا آبو حمید.. انا قلبى ارتاحلك وحبيتك.. ولادي کمان حبوك.. لو معندکش مانح تناسبنا.. يبقى ده شيء یشرفنا. 
يا خبر يا عمي.. ده الشيف لیا.. ده انت لو کنت قلتلی معندیش بنات للجواز كنت خطفتها واتجوزتها من وراکوا 
وبعدین اجیلکوا شایل كفني. 

يا ولد یا بکاش.. شاور اهلك وشوف عاوز تعمل ايه وقولي.. 

انا اللى تحت امر حضرتك.. اؤمر وانا موافق على كل شيء قبل ما اسمعه.. مهما كان انا الكسبان اكيد. 

معنديش طلبات يا ابنى.. خد البنت وانزلوا اشتروا الشبكة اللى تعجبكوا.. وخد بالك علشان هى مبتعرفش تشترى 
دهب.. خليك انت واعي.. جبت خاتم.. جبت كردان.. اهى البنت والشبكة هيبقوا عندك فى البيت.. بعدها ابقوا 
شوفوا العفش اللى يعجبكم وهاتوه.. محدش هينزل معاكو ولا حد هيفرض عليكوا اى حاجه.. جبتوا اوضه.. جبتوا 
عشیه.. مليش فيه.. انت ولد کویس وانا مآمنلك.. اهتم بس بالكنبة علشان هتنام عليها كتير.. انت وهی اتفقوا مع 
بعض.. ولو الفلوس قصرت معاك متقلقش خالص.. من غير ما تقولي حتى.. اعتبر اللی هتختاروه في بيتكوا فعلا.. 
اكتب ای مؤخر يعجبك.. والفرح هيبقى عندنا هنا في البيت وسط أهلنا.. اللى هنصرفه في قاعة ملهاش لزمة.. نعمل 
بيه وليمة كبيرة للناس ياكلوا ويدعولنا.. مليش غير طلب واحد بس لو وافقتنى عليه يبقى من ذوقك واخلاقك. 





الراجل اكثر جديه من عمر سليمان فى حديثه عن التنحي.. انا كل ده مش مصدق.. عملت ايه انا علشان اكسب ثقته للدرجة 
دى؟؟ 


لو حضرتك بتتكلم جد فى اللى فات.. ابقی عبيط لو رفضتلك ای امر. 

مش امر يا ابنى.. انا بكرر.. هو طلب ورجاء.. البنات عندنا للبيت.. تخرج مره واحده بس من عصمة ابوها لعصمة 
جوزها.. مترجعش بيت ابوها الا بأذن جوزها وموافقته.. هی متصانة عندي زى ما نت شايف.. عاوز کلمة شرف منك 
انها تفضل متصانة.. مش هقولك اوعى تزعلها وكلام النسوان الخايب ده.. ازعلوا واتخانقوا وقطعوا بعض.. بس من 
غير اهانة.. ان حبيت عشرتها يبقي هاتولنا 5 او 6 وكلاء نيابة صغيرين.. وان كرهتها فأنا واثق ان اخلاقك هتمنعك انك 
تبهدلها.. ابقى رجعهالي يا ابنى وكتر الف خيرك وملناش عندك اى شيء. 


انا متنح.. هو الراجل ده بيقول ايه!! 


انا أساسا لو حاولت اقل عقلي معاها.. اصغر واحد في عيلتهم كفيل انه يرميني في المعتقل لحد يوم الدين.. الكلام ده مقصود 
مش هبد.. هو بيقولي انا قدمت السبت وانا قادر اهو.. ومنتظر منك باق أيام الأسبوع.. كلامه مش سهل اطلاقا.. الراجل ده 
بيدبحلي القطة من أولها.. وفعلا نجح.. مفيش اى رد لكلامه ده الا الخضوع التام لكل طلباته. 


الصراحة حبيت أسلوبه.. مقدرتش أوصل معاه لعقاد نافع بخصوص التكاليف المادية.. موقفه خلاني متحمس جدا.. كنا ننزل 
نشوف الدهب وهی تختار.. وانا اتعمد اختار الأغلى بالضعف مثلا.. انا محدش يعلي عليا ابدا. 


شفت الراجل خلاني اعمل ايه بمزاجي ؟ 


اصرت امها على الألماظ وانا نجت فى اقناع البنت ان الذهب ابقی وأقیم.. سهل تبدله وتزود فيه بفلوس قليلة.. امان من الدنیا 
لو قلبت.. آفید بکتبر من شودة احجار براقة ملهاش قيمة حقيقية.. انا معرفش الا الذهب.. هو ده القيمة الحقيقية. 


امها بقت عامله زى نمر جریح.. عماله تلف وتدور وتزأر کنمرة مسروق منها اولادها.. تبى وتنوح بمرارة على فرصة عمرها 
المفقودة فى اقتناء الألماظ.. على عکس الاب تماما.. الأم كانت مصريه على اختلاق مشکله فى کل خطوق.. مش عارف ليه 
الحقيقة. 

اخترنا دهب معين للشبکة.. آمها بعد ما عرفت سعره بریع ثانية راحت قالبه وشها وقایله "میجیبوش حاجه".. رد جاهز یقول 
انه هیتقال مهما كان الرقم اللى اتعرض.. رد سخیف منها بلعته احتراما لجوزها.. لکنی في الاخر عملت اللی انا عاوزه برضه.. ومش 
بس کده.. انا اصريت ان الدهب كله مش هییجی من المنوفية أصلا.. مش بس المحل اللی هي بتتعامل معاه.. مش شایف منطق 
انها تصر على الماظ سعره نص سعر الميزانية اللی كنت عاملها للدهب أصلا.. غباء مستحكم. 

دى بداية الاعلان عن رجل جديد مستقل الرأي والفكر تماما.. بداية الصدام مع ست قفشنا انا وهى من بعض من اول يوم. 
کسبت کل جولات الخلاف قصادها.. مش علشان انا واد محصلتش.. اطلاقا.. ابوهاكان دايما في صني لأنٍ بتكلم بمنطق 
مستقیم.. خضوع الأم لرغبتي كان ثمنه غالی اوی مخدش بالي منه الا بعدین.. تعکر الجو بینی وبینها للابد.. انا خسرتها وهی 


خسرتني.. طبعا ده غلط مني.. في الأول والأخر هي آمها.. بشكل او بآخرکان یلزم احتوائها.. وفى بعض الهزائم القريبة.. انتصار 
بعيد آهم. 


بعد حركة الدهب جالي تلیفون من آمها.. اعتقد انه كان فخ مقصود وانا وقعت فيه زى الرطل.. 


ازيك يا احمد.. عامل ایه. 

اهلا يا طنط.. 

انا عاوزه اكلمك فى موضوع كده 

خير يارب 

طبعا انت عارف بعد الجواز الست بتبقى الطرف الضعيف.. اعمل انا ايه لو زعلت البنت وللا ضريتها وللا حصل 
بینکوا ای حاجه لا قدر اللّه؟؟ 

مش فاهم 

شوف يا سيدى.. انا عاوزاك تكتبلي 3 شيكات.. شيكات باسمي انا بعيد عن المؤخر. 





شیکات باسمك ؟؟ غریبه.. اول مره اسمح عن حاجه کده.. ليه طيب؟ 

نفسها فى بيتك. 

ولما هي حاجه عبيطة.. لزومها ايه؟ 

اهو.. علشان قلبى يطمن بس. 

ولما قلبك ما زال فى شك من ناحيتي.. هنكمل الموضوع ازای؟؟ 

معرفش بقی.. اهو تعويض للبنت وخلاص 

البنت مطلبتش ای تعويضات.. ولو هو كده فعلا.. كان الأولى تطلبي الشیکات باسم البنت.. انما هنا انتى حاطه 
نفسك خصم ليا.. انا مالي ومالك؟ المفروض ان مفيش ای ماليات خالص بينى وبين حضرتك.. اكتبلك شيكات انق 
ليه واعوضها عن ايه آساسا وانا لسه مخطبتهاش.. هو ليه حضرتك مقدرة البلاء قبل وقوعه؟؟ 

حد عارف.. الزمن غدار. 

طيب انا احمد مش الزمن.. واحده واحده معایا کده.. انا العردس.. هشتري حاجات للعروستة.. هجیب شبکه 
للعروسة.. هدفع مؤخر للعروسة.. هدلع العروسة وهتجوز العروسة وهتخانق مع العروستة.. علاقه ثنائیه بين 
العریس وهو انا والعروسة وهی بنت حضرتك.. دخلك انق ايه فى الموضوع؟؟ مش لاقي سبب الى اکتبلك ای شيء من 
ای نوع.. حضرتك ام العروسة.. یعنی اتجوزتي فعلا قبل کده.. خلي جوزك یکتبلك.. اکتبلك انا ليه!!! 

معلش بقي.. علشان قلی يطمئن خصوصا ان مفيش قايمة 

باباها يعرف الکلام ده؟؟ 

ملکش دعوه بآبوها.. انا امها وانا صاحبة الكلمة الأخيرة. 

اذن حضرتك بتکلمینی من وراه.. ممممم.. طيب.. ولا کان سمعت حاجه.. سلام علیکم. 


> ع oF‏ داد بل با با باب f‏ لد sk‏ 


جرس الشك رن فى عقلي بشده من الطلب ده.. اهلی لا یصلحوا للاستشارة هنا لانهم آطیب من اللازم.. الأمر ده یلزمه محاي.. 


مش حابب آقول المحاي قالی ايه لأنه هیشحن ناس كتير ضد الستات عموما.. وده مش هدف. 
اه يا وليه يا بنت ال... 

ازای مخك يوصلك للفکر المسموم ده؟؟ 

بقی عایزه تمسي ضدي سلاح تحبسيني بيه في ای وقت ؟؟ 

بقى انا آدخل بیتکوا طالب التسب.. وانتی تفكري ازای تحبسيني وتضيي مستقبلي ؟ 

بقی رئيس محكمة.. بيأمن نفسه ضد صعلوك!!! 


اعصار ناري من الغضب جوايا بصراحه.. الولية مصممه تکسرني بأى شكل.. جالها لوثة جنون انه اصبح لها ند.. المسكينة 
اخدت الموضوع حرب وثأر شخصي حق لو باظت الجوازة. 


طبعا القرارکان سهل جدا وواضح وفى منتهی القوه.. رفضت رفض حاسم والست حلفت ان الجوازة مش هتتم الا بالشیکات.. 
وانا علیت علیها وقلتلها لا بشیکات ولا من غير شیکات.. ومن غير سلامو علیکو.. انا محدش یحلف علیا ابدا. 


رغم حزني الشديد على ابوها.. ورغم ان الراجل اعتذرعن تصرف زوجته الأحمق.. الا الى اصريت على الرفض. 


خسارة للطرفين بسبب غباء الأم وسوء تقديرها للموقف. 


هل كنت متسرع وعنيف؟ 
هل كان ابوها هو المحرك من خلف الستار للكلام ده؟؟ 





هل الدنيا - على رأى جدى - مش بتمشي بالطريقة دى؟؟ 


خليني اقولك خبرتي بعد 10 سنين زواج سعيد جدا والحمد للّه.. والكلام ده للطرفين.. شباب وبنات. 


الأم "عموما" لازم تبقى زى امك بالظبط.. بصولها کویس وتعاملوا معاها في كل شيء.. لو قدرتوا تبوسوا ايديها زی ما بتبوسوا 
ايدين امهاتكم.. لو قدرتوا تحبوها زى ما بتحبوا امهاتكم.. لو قدرتوا تحترموها زى ما بتحترموا امهاتكم.. يبقى من غير تفكير.. 
اتجوزوا.. اللى حماته تحبه بیبقی اسعد من جوز الاتنين.. وبا ويل اللى حماتها تقرش ملحتها.. هتشوف جهنم في الدنيا قبل 
الاخرة.. اوعوا لأى سبب من الأسباب تحطوا نفسكوا خصم للحماة والحما.. مهما كنتوا بتحبوا بعض.. هتطلقوا.. الحماة هي 
انثى قادرة في ظرف ساعة او ساعتين انها تهد البيت كله على نافوخكوا.. ولو حد فيكو انصف الطرف الثاني على حساب امه هو.. 
يبقى عيل عاق لا يؤتمن جانبه. 





عروسة للبيع 


فاكرين الاعلان بتاع الراجل مش بس بكلمته.. الراجل برعايته لبيته وأسرته. 


> ا f ok‏ اد با ما 2F 5F 2F 2F‏ 6د عاد ماد 


الشغل والحلم بمستقبل آفضل ف بلد مفیهاش مکان للمجتهدین خلی سكن العمر زی شمعة ولحت من الطرفین.. وصلت 
الثلاثين بسرعة وانا لسه بطولي.. اخدت الماجستیر وسافرت ولفیت كتير اوی.. اکتسبت خبرات مريعة داخل مصر وخارجها.. 
واخر اللیل اخد المخدة في حضني أحكيلها على اللی بیحصلی في دولة مبارك.. وانام وانا بتفرج على نفس الفیلم بتاع كل یوم. 


ظروفي زی ما هی.. متغیرش بس الا ان وزنی زاد بصورة مرعبة.. قربت من ال 140 کیلوجرام.. مع الطول وعرض الاکتاف اصبح 
حنین ودمه خفیف وشبه رشدي اباظة واکید هیجبر خاطرها في الاکل. 


المرة دی كان الترشیح من اختي.. جدی زعلان منى وبدأ يشكك في قدراتي ال "....." والا ليه متجوزتش لحد دلوقتی الا لو کت 
معیوب او عایز اصیع ؟ 


کلماته كانت سهام رشقت في قلي وکسرتنی زيادة فوق الكسرة اللى كنت فيها بسبب فشل مشروع العمر بتاع انفراد.. وف الکلام 
ده رسالة الى الأهالي.. خدوا بالکوا کویس اوی انتو بتقولوا ايه لعیالکوا.. خصوصا الأمهات.. كلمة يا فاشل منك كفيلة انها تدمر 
نفسيته تماما حتى لو اجمع الکوکب كله انه انجح انسان في الدنیا.. محدش یقول اهالینا ياما قالوا وادینا اهو فلحنا.. اهالینا 
غلطوا وعکوا كتير اوی في التربية وانتجوا أجيال ملیانه بلاوی عرفناها لما قرینا وشفنا.. وواضح اثرها من اعداد البیوت اللی 
اتخربت. 


كان كلامي مع اختى عن العروسة مباشر وبلا حماس.. تقريبا فقدت الشغف في الجواز زی ما کنت فاقد ای شغف في اى شيء في 
الوقت ده.. 


هي موافقة تقعد في القاهرة وللا عايزه شقة جمب أمها هي كمان؟ 
اطمن.. هي عارفه الظروف ومعندهاش مانع تعيش فى أي مكان. 
قلتيلها على کل حاجه؟؟ انها مش هتشتغل.. ووزني الزيادة؟ 
ايوه.. وشافتك كمان.. وقالت كلام كويس 

طيب.. توكلنا على اللّه. 

في يوم الزبارة كان معايا أى واختي.. ابودا بدأ مراحل مرضة الأخير ومبقاش حمل المشاوير دى.. ريا يرحمه ويرحم كل اللی ماتوا. 


رب الأسرة في اواسط الاربعينات.. يبدو من النوع الغير مثير للمشاكل.. الأم مغرورة الى حد ما.. عندها بنتين حلوين فعلا.. الكبرى 
مطلقة بمأساة وعاملة زى النمر الشرس.. كلمتين منها ورميتها من دماغي خالص افضل ما أقوم ارميها من الشباك.. الصغيرة هي 
اللى عليها العين.. كويس.. نلحقها قبل ما اختها تسمم دماغها بالكلام اللى انتو عارفينه.. بيت صغير هادى ومرتب فى بساطة.. 
مستوى مادى متوسط.. مفيش ای مقارنة خالص مع المستویات اللى شفتها قبل كده.. كويس.. علشان مبحبش حد يتمنظر 
عليا وانا مش ناقص. 


في قبول مبدأي.. مع تكرار الزيارات كررت شروطي بمنتهى الوضوح لأني عرفت ان أمها موظفة ومش موافقة على قعاد بنتها في 
البيت.. تعمدت اكتر من مرة ان البنت تقول بنفسها ان دی رغبتها مش طلبي.. وتعمدت اكتر من مرة انى ااكد على ان حياتي 
وشقة الزوجية في القاهرة.. هننزل طنطا في الاجازات بس.. انا عايش ومقيم ومستقبلي كله في العاصمة بعيد خالص عن طنطا.. 
ومفيش اى خطة في غضون ال 50 سنة الجايين انى ارجع طنطا لأى سبب غير الاجازة. 


تمام كده؟ 





تمام يا ابنی.. الست مكانها جمب جوزها منين ما يروح. 


بخلاف شوية حرکات قارعة من الام.. اقدر آقول ان محصلش حاجه ذات قيمة وقت الاتفاق.. اتفقنا على كل شيء.. انا متمسك 
بالشرع الحنيف وطظ في كل عادات المصریین.. واللی عايز يعاركني يعارکني. 


خلاص اتفقنا على كل شيء.. مش فاضل بس غير التنفيذ.. يوم للشبكة واسبوع للعفش والفرش.. يعنى بالكتير شهر ويتم المراد 
بأمر رب العباد. 


في احد المواسم امی وجهتلهم الدعوة لزبارتنا.. كنا في حكم المخطوبین ولا غضاضة ابدا من تبادل الزيارات.. حتى يردولى تمن 
التورتات اللى كت بشيلها على قلبى من لابوار في كل زبارة ليهم.. تمت الزبارة فى جو جميل ودود وسط مباكات الأهل وخصوصا 
جدى اللى كان بيتعامل في اليوم ده كأنه يوم فرحي بالفعل. 


طيب.. نقفل الاتفاقات بقى ونحدد المواعيد؟؟ 
میصحش طبعا اروح لوحدي.. خدت ای وتحامل ابونا على نفسه وجه معانا ورحنا عندهم البیت.. وبدأت الزبالة.. 

تمام كده يا جماعة؟ توكلنا على اللّه؟ 
ونعم باللّه.. ان شاء الله خير.. مش فاضل الا حاجة بسيطة اوى ان شاء الله متكونش عقبة. 
خير يا فندم ؟ 


جرس الانذار ضرب فى عقلي الدخلة النواعم دى اكيد وراها حاجه.. 


خیر يا عمى؟؟ 

البنت يا سيدى.. بتدلع.. ههههههه 

وماله.. تدلع براحتها.. بين ابوها وعردسها.. امال يعنى هتدلع على مين يعني 

هى موافقه على كل حاجه زى ما اتفقنا.. بس موضوع الشقة ده فى شوية قلق كده. 

قلق ازاى؟ 

شوف يا سيدى.. الشقة حلوه وكل حاجه رينا يباركلك فيها وتملاها عيال.. هی بس البنت مش عايزه تبعد عن امها. 
نعم.. مش عايزه تتجوز يعنى وللا ايه ؟؟ 

لا لا لا.. مش كده خالص.. بس هى مش عايزه تسيب طنطا.. عايزه تبقى قردبه من امها.. الأمر ميسلمش.. احتاجت 
حاجه کده وللا کده.. حد یجیبلکوا طلباتکوا.. دکر بط .. جوزین فراخ.. انت عارف بقی البنات فى الأول بتبقی على 
ادها.. ههههههه 

ده کلام جدید اول مره اسمعه.. بس ما علینا.. حضرتك تقصد انها عایزه شقه فى طنطا هنا.. طیب عندك فکره عن 
اسعار الشقق فى طنطا؟ 

اه والله.. الدنیا بقت غالیه موت. 

طيب انا بشتغل ومقیم فى القاهرة زى ما قلتلکوا من الأول.. ازای اقيم فى القاهرة واتجوز فى طنطا؟؟ 

دی مش مشکلة.. ممکن تروح وتيجى کل اسبوع.. تنزل الخمیس بلیل وتسافر الاحد الصبح.. ناس كتير اوی عامله 
کده. 

اه.. ولما اجی الخمیس ابقی اخد فى ایدی کیسین فاکهه وشوبة لحمة.. زیاره یعنی.. وممکن ابقی اسیبلها 200 او 300 
جنیه تمشى. نفسها بیهم.. ماهو انا مقدرش اسیبلها مصروف للبیت.. مصروف ليه بقی وانا مسافر.. يومين کل آسبوع 
وقت لطیف برضه.. اهو حق نوحش بعض. 


ممکن برضه. 


الرجل مفهمش كلاي.. انا لو حد قالي کده كنت فتحت فى رأسه شباك 10 غرز.. دی بنتى مش واحدة شمال ترمیلها فلوس 
ود تمشی. 


طيب افرض حضرتك فى وسط الأسبوع.. اسمحلي یعی ولا مؤاخذه.. هرموناتي علیت.. اعمل ايه ؟ 





ممكن تبقى هی تجيلك مفيش مشكلة.. ما هو انت بقى توضب شقتك براحتك.. الله يكون فى عونك والله. 

يعنى هفرش شقتين... طيب.. البواب عندي فى القاهرة ميعرفهاش.. ودى عمارة عائلات.. افرض صرخ وفض حي.. 
اعمل ايه وقتها؟ 

اد.. تصدق ههههههه 

كمان لو حملت مش هقدر اتابعها ولا أقوم بدوري الطبيي كأي واحد مراته حامل.. مش كده؟ 

لا ما هي أمها موجوده اهى متقلقش خالص. 

قصدك الى انفخها بالحمل وارمیها لامها يعنى. 

ايه يا ابنی ده.. اختار الفاظك. 

معلش.. حقك علیا.. في حاجه کمان.. احنا اتفقنا ان مفیش شغل.. طيب هی هتقعد فى البیت تعمل ايه وانا مسافر؟ 
ما هی ممکن تبقی تنزل الشغل.. تتسلی يعنى وانت مش موجود؟ 

جمیل.. مشكلة أخيرة بقی.. الجواز اساسه السکن.. المفروض انى اخرج اتبهدل طول الیوم وارجع اسکن فى حضن 
مراق.. اسکن بخناقة.. اسکن بشيك شاك شوك.. المهم انى ارجع من حياة الصخب بره البیت الى السکون مع 
زوجي.. فى حالتنا دی.. انا هسكن يومين فى الاسبوع.. 5 ايام کبده وسجق ويومين آکل نظیف.. کده یبقی ضرینا 
الهدف من الجواز فى مقتل.. مش شايف كده حضرتك ؟ 

ظروف الحياه يا ابنی ساعات بتفرض على الأنسان ما یکره 

طيب.. نجيب من الاخر.. فى قصادك حد تانى ظروفه افضل؟؟ باللّه العظيم انا لا هزعل ولا هتضايق.. انا عارف ان 
وزی صعب ومش هكون فت الاحلام لواحده فى جمال بنت حضرتك.. نکون صرحاء افضل.. مهما كذبنا لازم 
هیتعرف السبب في الاخر وهيبقي شکلنا مش لطیف. 

لا يا ابنی والّه.. وهذا يمين احاسب عليه یوم القيامة.. انت ابننا وشاربينك 

(ساخرا) واضح طبعا.. الکلام کده مش تمام.. ممکن تاخد شوية وقت تتشاوروا وتفکروا تانى قبل ما اخد الکلام ده 
على محمل الجد؟ 

هو الهزار في الحاجات دى؟ والله يبى البنت مصممه.. بنات الايام دی بقي.. ههههههههههه 

طيب انا مش معايا اشترى شقة تانية فى طنطا.. ايه الموقف؟ ۱ 

اعلهالاک یا سيدق كايا را يديله الصحة ممكن يساعدك» او ي شفه فوق موتك اثبیت كتير مااشاه ال وات 
ابنه الوحید.. هي هتبقى وسط آهلها برضه. 

بيت ابویا؟؟ !۰۱۱۱۱۱۱۱۱۷۱۱۱۱۱۷۱.. قلتلی بقی. 

بيت ابوك هو بيتك يا ابنى.. ۱ 

اناكده فهمت.. عموما بيت ابودا مش بيتي.. انا كنت ضيف فيه لحد ما خلصت وبعدها استقليت بحياتي.. بعد عمر 
طويل هيبقى بيت انا واخواتي.. حقارة مني طبعا أقول الكلام ده في حضور ابویا ربنا يطول عمره.. بس حتى ده لو 
حصل.. مش هبقي صاحب القرار.. والبنات اكيد أولى بالبيت منى.. معتقدش هيوافقوا ان واحدة غربية تعيش معاهم 
فيك. 


وهی مراتك تبقى غردبة.. دی هتبقى اختهم.. وبعدين بكره البنات تتجوز والبيت يفضى-_ على والدك ووالدتك.. اهو 
تبقی مراتك تاخد بحسهم ویعد عمر طویل.. البیت لکم؟ 

الله.. ده حضرتك کمان خططت واستقریت على ان البنات لما هتتجوز هيبقي البیت لبنتك تبرطع فیه.. ما هي مرات 
الواد الكبير بقی. 

لا والله مش کده.. انا قصدی ان مراتك تقوم بأهلك 

تخدمهم یعنی؟ هو حد قال لحضرتك اننا ناویین نربى ابونا وامنا فى الشارع؟ وافرض هما مرتاحوش معاها.. هيبقي ايه 
الموقف؟ 

بص يا ابنی.. انا نقلتلك طلب البنت.. البنت مش عاوزه تفارق امها. 

طیب با فندم.. کده وضحت الرؤيا.. الکلام المفید بقی علشان نلحق نروح.. وانا داخل البیت عندك النهارده.. كان فى 
ایدی علبه خضراء مقلمه أبيض وعلیها فیونکه من الجنب.. فاکرها؟ 


نعم ؟؟ 


العلبة الخضراء اللى مکتوب علیها لابوار دی.. حضرتك حطیتها على الترابیزه والمدام دفنتها فى المطبخ.. مش معقول 
لحقت ید ۱ 





مالها يبنى ؟ 
ممكن تجيبهالى بعد اذنك؟ 


ابوبا صوته على وهو بيقولي "آحماااااااد".. انا استأذنته وكملت کلام مع أبو العروسة. 


انا مش فاهم يا ابنى.. هو فى ايه ؟؟ 
هاتلی بس العلبة بعد اذنك.. علبتي وعاوزها. 
حاضر 
الرجل فعلا قام جاب العلبة من المطبخ.. انا بصيت فيها بسرعة وكملت كلام معاه 
ناقصه حته ونص.. ماشى.. صحتين وهنا.. اهو تمن الشاي اللى شریناه.. باللا بينا يا بابا. 


واقف على الباب ولبستني روح يوسف بيه وانا بتكلم بلهجة بطيئة قوية.. 


شفت حضرتك منظري وحش ازاى.. اكيد بتقول عليا دلوقتى الى زباله ورمه.. وزمان المدام والبنت جوا بيقولوا كويس 
اننا كشفناه على حقيقته البخيل المعفن.. شكي وحش انا عارف.. ومع ذلك مصمم انى اخد العلبة.. انا مش 
محتاجها.. بس هاخدها.. هاخدها علشان تشوفني وحش وسيء وقليل الذوق.. هاخدها علشان لما امثى تقول 
اسفخص عليه عيل قليل الادب بيغير کلامه.. سلامو عليكو. 

وسبت العلبة زى ما هى على الترابيزة وفتحت الباب علشان امشى.. تحول وش الراجل من اللون الأحمر الى الأبيض وهو بيقول.. 
استنى يا ابنی.. خد علبتك معا 
بالهنا والشفا يا حاج.. انا مبيغيرش كلاي ابدا.. سلامو عليكو تانى. 


ا اعد لد ددع بل بل بل باب e‏ عاد لد sk‏ 


خرجنا من بيت الناس وانا غضبان بشده.. ابويا طبعا زعل منى لأنى احرجته قصاد الناس.. ایی اصرت اننا لازم نتعامل معاهم 
بنفس منطقهم.. نکلمهم ونوعدهم ونغير کلامنا.. نوافق على طلبهم بس من غير شبكة ولا مهر ولا فرح ولا ای التزام مادی.. 
مجرد رد انتقاي لیس الا.. طبعا انا رفضت الکلام د۵. 


بعد 3 اسابیح.. جالي تلیفون من واحده من اقارب العروسة بتحاول تقنعي الى اكلم ابوها تانى ونحاول نرجع الميه الى مجاريها.. 
هي قالت ان الراجل مستعد يسامحني وان شاء الله نوصل الى حل وسط. 


مشكلة كبيرة عند ناس كتير في مصر ان کبرباء الرجل لا تمثل بالنسبالهم ای شيء.. الكلمة دی حلال للبنات بس.. انما الرجالة لا.. 
يتمسح بيها الأرض عادى.. امال راجل ازاى.. عك وتخريف ومنطق مغلوط آخر من ضمن اكوام الزيالة اللى بتسر_ح في عقول 
الناس لما بيحاولوا يجبروك على تحمل ای إهانة لمجرد انك اتولدت بجينات ۷×. 


رفضت كل محاولات التوسط.. سقف طلباتهم فضل ينزل لحد ما رجع لاتفاقنا الاولي.. فضلت ماسك على الرفض برضه.. 
اتقفلت منهم قفلة بلا رجعة.. انا قدمت ايدى بالخير وانت تعاملت معايا بحقارة.. مهماكان رد فعلي.. هیفضل رد فعل یمتنع لو 


هل طمعوا في بيت ابوبا لما شافوه؟ 

هل كانوا مخططين لكده من الأول؟ 

هل تعاملوا بنظام نشوف الأول ويحصل قبول وبعدين تشرط ونعلى في الطلبات علشان الاهبل اللى هيريل لما 
يشوف حلاوة البنت؟ 

هل ظهر قصادهم اختیار تانى افضل؟ 

هل كانت عندهم تجربة سيئة مع البنت الکبيرة.. فبيعوضوا فيا؟ 





بعد سنتين من الموقف ده كنت في نادى طنطا مع اخواتي وايي.. كنا بنشوف عروسة تانیة.. وأختي شاورتلي من بعيد على واحدة 


تعرف مين دی ؟ 

مش متأكد.. بس حاسس انی شفتها قبل کده 

دی البنت اللی انت طلبت منهم التورتاية.. دايخه في المحاکم علشان تتطلق اهی.. بیقولوا شافت من جوزها كتير اوی 
باللا في داهية.. تلاقیه هو اللی شاف منهم.. دی عالم رمم. 

يا سیدی.. اللهم لا شماتة.. ملناش دعوة 

ولما ملناش دعوة.. بتقوليلى من الأول ليه.. ما تخلينا في اللی احنا فيه 


مکنتش عارف ان العروسة اللی قاعده قصادي وقتها هتبتی على ذمتي بعد اليوم ده ب 6 شهور.. ومكنتش اعرف كمان الى 





مفرش السرير 


أيها الناس.. ترفقوا بأنفسكم.. انكم لن تخرقوا الأرض ولن تبلغوا الجبال طولا.. ولن تفتحوا النيش 


sk ke دب با با با ع علد علد‎ ok 


الناس تتهمه بقلة الخبرة.. ولسه عجوز یتقالك يا عم الحاج.. قصادك حاجات كتير تتعلمها في الدنیا.. ولسه الناس مستعده 
تسامحك على الخطأ.. البنات بتقع في طريقك وهما لسه في سن الطلب.. او على رأى جدی الحبیب التفاح طاب على الشجر 
وطلب الاکالة. 


طیب يا جدي.. ناكل وماله.. ناولني مشویات اطعمنا الله واياك من مشودات الجنة.. 


شوف يا سیدی.. صاروخ ارض سقف جه مع ابوه لحد عندي النهارده فى الشغل.. بت زى کباب الحلة.. لیسانس 
آداب وبتسلي وقتها فى حضانة أطفال لحد ما ييجي اللی يجيب منها اطفال.. اهلها ناس طيبين وسمعتهم زى الجنیه 
استر یارب.. کل مرة تستفیض في الوصف البس انا تورتاية بالشيء الفلاني.. المرة دی يا حلو هدفعلك تمن التورتاية 
بعد کتب الکتاب.. اتفقنا؟ 
اه يا صایع.. خليك اتعوج لحد ما تعنس.. انا اتجوزت ستك الله برحمها من غير ما اشوفها.. وعشت معاها 60 سنه 
لحد ما راحت للی خلقها.. لا عمری اشتکیت ولا عمری فکرت فى کل الصراصیر اللی فدماغك دی. 
جدی من تایی.. ربنا یستر 
> عا اد مد ماد ماد ملد لد دم عد مر 
جدي حالة خاصة في وصف الستات واحترامهم.. معذور المسکین.. عاش مع آمه 8 سنين ومع مراته 60 سنة.. ده غير ان حبه 
للأدب والشعر خلى كلامه كله محسنات بديعية واستعارات مكنية والحاجات اللى كانت بتسقطنا دى.. لما كان يوصفلي بنت 
مثلاكان يقول "ذات جمال كأن البدر طلتها" او "رشيقة مصقول عوارضها".. هو مش بيأفور ولا حاجه.. هو لغته العادية كده 
من كتر تأثره بالشعراء من أمثال الذبياني والأعشى وعنترة والعيال دى. 
بس المرة دى بالذات.. جدى وصف الموقف بأقل من الحقيقة بكتير اوى.. 
ايه الصاروخ ده!!! 
البت زى المانجاية.. جميلة بكل مقاييس الجمال في كل مكان.. تحسها من ساعة ما اتولدت لم تتعرض لأى عامل من عوامل 
التعرية الجيولوجية.. بشرة رايقة وصوت زى أجراس الموسيقي.. حاجه كده بتقفيل المصنع.. خراط البنات خرطها خرطة 


معلمين.. اللى زی دی متعرفش تمشى- مترين من غير ما تتعرض لكل أنواع التحرش.. ای راجل تعدى من جمبه واحدة زی دی 
من غير ما يحك فيها يبقى بيغامر بسمعته علطول. 


ايه البت دى.. دی لازم تتجوز بروس لي علشان يقدر يحميها. 


كنت قاعد في بيتهم عامل زى اسد حبيس.. عاوز اقفش اى حاجه للبنت او أهلها علشان اقلل بيها تأثير الجمال المرعب ده.. 
كونها جاهلة او مسطحة التفکیر ده مش شيء ينفح أدى ملإحظات عليه والا الناس تاكل وشی.. صمت أمها المرعب برضه 
مينفعش.. الستات في المواقف دى يلزمهم صواريخ سكود او ساجر تتحط في بقهم علشان يسكتوا ويدى فرصة للناس تتكلم.. 
الا دی يا خویا.. صمت القبور. 


في شيء مش طبيي في البت وامها.. يا اما هما شخصيات سهلة الانقياد جدا.. يا اما بيوفروا مجهودهم للمهم.. باءت کل 
محاولاتي لاستفزاز أمها علشان تتكلم بالفشل.. ای حاجه اقولها ملهاش عند أمها الا رد واحد.. ان شاء الله والف الف مبروك. 


عرضت الامکانیات.. وافقوا 





عرضت الشروط.. وافقوا 


كل حاجه عرض تها وافقوا عليها.. في وجود ناس زی ابويا وجدى لا تعتبر ای ماديات خلاف اطلاقا.. الاتنين وانا قبلهم مؤمنين 
تمام الايمان ان کل ما هو مادى مسئولية كاملة على الرجل زى ما الشيع بيقول.. انا لا اجيد التورية ولا التعريض بالکلام.. لما 
أقول هعمل كذا.. يبقى انا فعلا هعمل كذا.. لما أقول مفيش قايمة وانا شايل الليلة كلها.. يبقى فعلا هشيل الليلة كلها. 

غلطتي الكبيرة في الموضوع ده اني افترضت ان السكوت علامة الرضا.. ده مش صحيح.. السكوت في الشغل مثلا دليل على ان 
اللى قصادك بيشتمك فى سره.. مراتك لما تسکت فده دليل انها بتخطط لقتلك.. صاحبك لما يسكت فده معناه انك بتهبد.. 
الظابط لو سكت فده معناه انك رايح المعتقل.. السكوت ده العن حاجه في الكون.. لم يكذب سقراط ابدا لما قال "تكلم حتى 
اراك". 


قرينا الفاتحة مع هدية ذهبية محترمة تعلن للناس ان المزة دى خلاص فى طريقها للهلاك.. في عقرب بيستعد علشان يغرس فيها 
ديله بسم الحمل والانجاب والمواعين.. سنتين بالظبط وهتتفرجوا على افروديت دى وهى بتتحول الى ام نور اللى بتقلى الكفتة 
في اوضة النوم. 

الزواج هو العقاب الإلهي العادل للنساء.. 

تحول كلام جدى عنى من الصايع الفلات الى البشمهندس ابن بنتي.. بقى يقتبس من كلامي ويقول لا.. البشمهندس ابن بنتى قال 
كلام غير كده والبشمهندس ابن بنتى عمل كذا او سوا کذا.. سبحان الله.. تحولت من أبو نواس الى ابن خلدون بين ليلة 
وضحاها.. والفرق كان دبلة فضية في بنصر ايدى اليمين. 

طيب.. نبدأ نفرش الشقة بقى وللا هنقضيها غرامات وتورتات من لابوار؟؟ 


> دا كا با 6 با 5F 5F‏ 6د FF‏ 


خليني في الأول اقولك الرسالة المهمة جدا والدرس اللى اتعلمته من الحكاية دى قبل ما ندخل في التفاصيل.. جايز ملكش خلق 
على القراءة. 


سواء كنت هتشيل كل حاجه لوحدك او هتتشاركوا او هي هتفرش لوحدها.. أيا كان نوع الاتفاق بينكوا على طريقة فرش البيت.. 
اوعی الف الف الف مرة انك تشترك معاهم في الجنون ده.. ولا حت ابداء رأي او اختيار او ای شيء من هذا القبيل.. اهرب يا 
سيمبا.. اهرب بعيد واوعى ترجع الا والشقة مفروشة بالكامل.. بعد الخطوبة ابعد عنها تماما واقطع كل علاقة بيها.. لما تبعتلك 
مع امك تقولك تعالى ياللا الفرح النهارده. ابقی روح بس لابس وجاهز قبل الفرح بنص ساعة كده وللا حاجه.. وخليك صبور في 
النص ساعة دی. 


> اد دب با با باب عاد sk ke‏ 


شفت انت آمها اللى كانت ساكتة دی؟؟ بعید عنك.. اول ما بدأنا التجهیز انفتحت في الکلام ولا کآنها عبد الله فرغلي "الأستاذ 
ملواني" في مدرسة المشاغبین.. 


يهدك ولیه.. ايه کمية التفاصیل دى!! 
مصيبة لتکونوا بتتکلموا جد. معقول کل ده هيبقي في شقتي؟؟ 
لیه.. هو احنا بنخطط لغزو اورویا!! 


معقول 4 آسابیع بنتکلم عن النجف ؟؟ ليه کده.. ما کریستال عصفور اهو زی الفل.. ده بیصدر نجف وكريستال لأكثر من 120 
دولة حوالین العالم.. درب برابرة ايه اللی هروحه ده کمان!! 


معقول انزل اشتری قماش الستائر من مکان وخشب الستائر من مکان تانى واحبال الستائر من مکان ثالث وبعد کده اروح مکان 
رابع علشان صنایی یقفلی کل ده في صورة ستارة تتحط على الشباك!!! 


اروح دمیاط انا ليه علشان العفش.. هو القاهرة مفیهاش معارض!! 





وبعد ما قعدنا 4 السابيع ق مباحثات النجف.. بنتکلم لیه دلوقق عن نوع تانی من الاضاءة بیتعلق علی الحیطان.. مش النجفة 
موجودة؟ 


وايه مشكلة السجاد کمان.. ايه علاقته بالستاثر والنجف والانتربه.. ما هو كله حلو اهو.. النساجون الشرقیون بتصدر کل سنة ب 
0 ملیون دولار.. معقول وسط کل ده مش لاقیین سجادة نفرشها على الأرض!!! 


انا حاسس الى زی اهل الکهف.. زى ما أكون صحیت فجاة في عالم مش بتاعی ولا يخصني.. انا ايه اللى جابني هنا!! 


انا راجل بحسب وقتي بالساعة.. آقوم الاقي نفسی. رازع مشاویر لحد دمیاط والعاشر من رمضان ووكالة البلح علشان شوبة کلام 
فارغ!! 


لیه.. هو انا لاقي وقتي!! 

اللى كان يستفزني دایما هو الرد شدید الغباء بتاع "كل الناس بتعمل کده".. نفس منطق هکذا وجدنا آبائنا يفعلون.. 
طيب افترض ان اباژکم غلطوا.. ايه الداعي انى اکرر الغلط ؟؟ 

حسیت بيداية اعراض الضغط والسکر لما بدأوا يتكلموا عن المطبخ.. 


کوبایات للمية وکوبایات تانية للشاي وکوبایات ثالثة للعصير وکوبایات رابعة للضیوف.. اطباق للأكل واطباق للتقدیم واطباق 
للغرف.. حلل للمكرونة وحلل للخضار وحلل للرز وحلل امان ضد غدر الزمان.. كاسات للجيلي وکاسات للکریم کرامیل وکاسات 
تانية عاملة زى كاسات الخمرة.. اعوذ بالله.. ليه كده.. احنا هنكفر وللا ايه!! 


وكاسات للجيلي ليه.. ده حلواني العبد بجلالة قدرة بيقدمها للناس في علب بلاستيك. 


وبعدين مين أصلا قال انى بحب الجيلي!!! 


ده طقم الصيني لوحده 450 قطعه يا ابنى 

0 قطعه؟؟ ليه.. ده احنا نفرين.. معنى کده ان ليا فيهم 225 قطعة.. يا سنه جاز.. انا عايش لوحدي من 8 سنين.. 
عندي معلقه وكوباية وطبق وحله وخنجر من بتوع الجيش بعمل بيهم وفيهم البدع.. طب ورينا الاسبوع اللى فات 
عملت مكرونة بالبشاميل.. تجنن. 

معلش يا ابنى.. كل الناس كده. 


كل الناس كده.. تانى!!! 

ولو قاومت الرد الغبي.. يجيلى بعده الرد الأكثر غباوة "متقلقش.. الحاجات دی على العروسة". 
ومين قال انى بتكلم عن الفلوس.. انا بتكلم عن المنطق.. 

مين قال انی همی انى اغرم العروسة وابوها واهلك فلوسهم في ای كلام فارغ من اللى بتحكوا فيه ده؟ 
لوعي ربوم کر 1۳ 


يا اخى ان كانت فلوسك كتير وحابب تدلع بنتك.. ماشی.. خد منى المهر وحط عليه اللى يعجبك واعملها وديعة في البنك 
باسمها.. جايز تترمل قبل الأوان.. 


محدش قالك ان الذهب امان للستات؟ 
هل من المنطقي اننا نجهز اوضة للأطفال.. قبل أصلا ما یبقی في أطفال؟؟ 


مين قالك اننا هنخلف أصلا.. مش جايز ربنا يحرمنا من الانجاب.. ساعتها ابقی انا حطيت قصادي خابور غم اشوفه كل يوم 
وافتكر العيال اللى اتحرمت منهم واقعد اعيط.. 


في حد يشترى النكد بفلوسه؟؟ 





وبعدين العيال علشان تنام لوحدها قصادها مش اقل من 5 سنين.. تكون موديلات الهبل اللى انت اشتريته ده راحت في داهية.. 
ساعتها طبعا هنغير.. يبقى كلفنا نفسنا ورمينا الفلوس في الأرض بدون ای داعی.. 


وبعدين نيش ايه وكلام فارغ ايه.. ای فضلت قافلة البتاع ده من مبدأ اننا هنطلع الاطباق الإيطالي دی علشان عريس اختك.. 
واخواتي اتجوزوا وخلفوا والنيش زى ما هو.. بقفلته. 


انا مش بخيل ومش بغير في کلامي شيء.. انا بس بقولك بدل ما ترمي شقايا في ای كلام خايب.. استخدمه بطريقة اكثر ذكاء علشان 
تأمن البنت وحیانها بجد.. اقله ابقی نفعتها حي وميت. 


ابوها مقتنع تماما بكلاي.. اللی تعب في مجايب الفلوس نظرته غير اللى بيصرف على الجاهز.. الراجل شافني بحبوح في موضوع 
الدهب وکمان مش طالب منهم ای مساعدات.. فادرك الى حقاني مش رمه.. کمان عدم وجود قايمة معناه ان کل ده هبل في 


الجبل.. ملهاش عندي لو الأمور خلصت الا مؤخرها ونفقتها بما يرضى الله عزوجل. 
ازاى بقى تقنع أمها بالكلام ده؟؟ 

ده ولا هنري كيسنجر نفسه يقدر.. الست مبرمجة تماما على شيء واحد بس.. 

ازاى نقدم للضيوف العصير في كوبايات مش كاسات. 


قبلت الوضع المزري ده مجبر.. خلاص بقي زهقت وعايز اتجوز.. كمان مش معقول جدى بعد ما بقى يقول عليا البشمهندس 
احمد ابن بنتى اخليه برجم تانی يقول الفلاتي الصايع. 


دخلت في دوامة لا تنتهى من الشراء والاستبدال والترجيع.. اكتشفت ان الدنيا فيها الوان غير الأريعة اللى انا بشوفهم.. بعد 30 
سنة في الدنيا عرفت ان في حاجه اسمها "صواني التقديم".. 


سبحان اللّه.. وفوق کل ذي علم عليم. 


کل ما کنت ازهق أو اشتي كنت الاق اغبى ردود الکون "كل الناس کده يا ابنى".. فبطلت شكوي خالص حفاظا على مرارت.. 
لحد ما مرارتي نفسها انفجرت في یوم.. وفجرت الموضوع كله. 


او کما قال نيرون بعد حرق روما "لقد كانت القشة التي کسرت ظهر العریس" 


FF 2F 5F با با با با‎ FF 6 > 


بقولك ايه يا آحمد.. بکره ان شاء الله هنزل علشان نختار مفرش السریر 

هو مش حضرتك قلق ان الفرش والملایات موجوده فعلا.. مش عارف مين جابهملها هدیه من بلاد تركب الافیال 
باين؟ ۱ 

لا یا ابنی.. مفرش السرير ده حاجه تانية 

حاجه تانیه ازای.. مهم فى الجواز یعی ؟؟ 

اه طبعا.. هو ينفع حد يتجوز من غير مفرش سریر 

ايوه يعنى.. بیعمل ایه؟ معلش اصل انا اول مره اتجوز.. 

ده يا سیدی بیتفرش على السریر 

وکتاب الله !! 

انا بتكلم جد.. ده بيتفرش على السرير يوم الصباحية 

واشمعنى يوم الصباحية!! ما احنا هنغير الملاية اكيد.. نفرش مفرش ليه.. ايه العفانة دی.. ده غير انى بطلت اعملها 
على نفسى من 28 سنه تقربيا 

يا ابنى افهم.. ده بيتفرش فوق السرير علشان لما الضيوف يشوفوا الأوضة.. ميصحش يعنى يشوفوا السرير علطول 
كده 

ضيوف مين؟ وأوضة ايه اللى هيشوفوها؟ 

الناس يا ابنى اللى هتيجى تباركلك يوم الصباحية.. مش هيتفرجوا على الشقة؟ 





يتفرجوا على الشقة ليه.. هو انا عارضها للبيع!!! وبیجوا يوم الصباحية ليه؟ ايه الغتاته دى.. هوانا هبقی فاضیلهم!! 
علشان يباركولك يا عريس.. 

يباركولى في البيت!! امال انا عامل فرح ليه!!! 

وعلشان یضریوا ناركمان.. هي هي هي هي هي 

طب انا هسافر تانی یوم الفرح علطول علشان شهر العسل.. هیجولی فين بقي؟؟ 

یجولك لما ترجح.. ای وقت مش مشكلة 

دول مصممین بقی.. ايه الرخامة دی.. وبعدین حت لو جم.. بدخلوا اوضة نومی لیه.. مش کده عیب ؟؟ 

ما هو علشان العیب میبقاش عیب.. بنحط المفرش ده على السریر 

مش فاهم برضه.. هیشوفوا ايه فى اوضة نوم المفروض ان كلها خصوصية.. ویتفرجوا ليه وبتخیلوا.. طب مانا ممکن 
اصورلهم الليلة كلها فیدیو واوزع علیهم سیدیهات.. اهو على الاقل لو عجبهم منظر معین یبقوا یعیدوه براحتهم.. هو 
حضرتك بتتكلمي جد وللا انا اللی مش فاهم وللا ايه؟؟ 

کل الناس کده يا ابنی 

کل الناس مین.. انا مش فاهم البتاع ده لزومه ایه.. هو بکام اصلاً؟ 

یعنی.. قول 2000 جنیه مثلاً 

نااااااعاااااااام... 2000 عفریت ينططون لو وافقت على الهبل ده.. ده بتمن التلیفزیون.. واللّه ما یحصل ابداً.. ده 
سفه رینا هیحاسبنا علیه.. اتهبلت انا علشان ارمی 2000 جنیه فى ملایه. 

مش ملایه.. ده مفرش.. کمان انت مش هتجیبه.. المفرش على العروسة 

لا عروسة ولا منحوسة.. حرام علیکم اقسم باللّه.. بال 2000 جنیه دول اذبحوا خروفین وزعوهم على الغلابة.. اکید 
هینوبنا من طيب دعائهم شيء ینفعنا او یمنع عننا بلاوی الدنیا. 

يا ابنی ما هو کل الناس کده 

الله يحرق كل الناس اللی قارفنی في عيشي دول.. هي كلمة واحدة.. مفیش مفرش.. کفایه اوی كمية الکوبایات اللی 
مش عارف هنلحق نكسرها قبل ما نموت وللا لا 

ماشی.. خليني اتكلم مع مامتك 

والنبی حتى لو کلمتي مع الأم تریزا نفسها... انسی. 


> اد دب با با باب لد sk‏ 


نزلت من البيت وانا راسي فیها الف بياده ميري.. زهق وقرف الشهور اللی فاتوا كلهم طلع فى الیوم ده.. مش هجیبه اقسم بالله.. 
وحتى تحترق النجوم وتفي العوالم وتتصادم الكواكب و 3 


انتهى الموضوع وفشلت الجوازة بعد ما كنت قاب قوسين او ادني.. کل الناس غلطوني.. وانا دلوقتى بعد 15 سنة من الموقف ده 
بغلط نفسى. تماما.. منطقي سليم لا غبار عليه.. انا اتجوزت فعلا بالطريقة اللى حلمت بيها.. وهعمل كده مع بنتي وابنى وبنصح 
كل الناس بكده.. غلطتي وقتها انى وافقت في الأول.. كان مفروض من البداية لأ.. يعنى لأ. 

بعت اغلب الحاجات اللى اشتريتها بنص تمنها رغم انها كانت جديدة بأكياسها وعلبها.. ضاع من عمري وعمرها شهور واتحسب 
علينا ارتباط.. خسرت فلوسي واعصابي وأصبحت اکثر عدوانية ناحية الستات.. والسبب.. کل الناس اللى بتعمل كده دى. 
رسالي هنا مش جديدة.. كل الناس هتقولي اه معاك حق.. وبعد ما یقفلوا التليفونات هينزلوا علشان ينقوا طقم کاسات 
التيراميسون. 

الأمهات اللى مكركبه بيوتها بجهاز البنات اللى مدفون تحت السراير وفوق الدواليب وبيبدأوا في تحضيره من اول ما البنت تقلع 
البامبرز.. بطلوا حماقة وغباء.. كل ده هبل.. الموديلات بتتغير وكل شيء له عمر افتراضي.. ليه تفرضي ذوقك الوحش على بنتك.. 
ليه تشيلي بنتك زبالة ورثتيها من اللى ورثوها قبلك ؟ 

عمرك سمعتي عن نيش اتفتح الا بالخطاً؟ 


بذمتك ودينك.. اخر مرة عملتي جيلي في كاسات لجوزك امتى يا ام العيال؟ 





خليكوا واقعيين.. امنوا البنات بالذهب او بالمدخرات.. سيبكوا من الهلاهيل والكراكيب الفارغة.. خليكوا عاقلين.. الصين بقالها 
سنين بتاكل من هبلكم بقلاوة.. واخرة المتمة رزعونا فيرس جابنا الأرض.. ولا راعوا اخوة ولا عشرة. 


كل حاجه للعرسان سعرها مضروب في 3 وجودتها زی الزفت.. طول عمرى كنت بحلق شعري ب 5 جنيه.. ويوم ما أقول انا 
عملت البدع.. بدى للحلاق 10 جنيه احلق بيهم 4 مرات مجانا بعد كده.. ليه يوم فرحي احلق شعري ب 150 جنيه!! 


السخافات الاجتماعية زى زيارات الصباحية والفرجة على الشقق.. امتى بقى هتنضفوا من الكلام ده؟ 


انهی اهم.. نظرة اعجاب وحسد في عيون الأقارب والجيران وللا دعوة من فقير محتاج؟؟ 


بفتکر کل الكلام ده كل ما ابص في وش حماتي الجميل.. الله يجزيها عنى وعن بنتها کل خير.. مقالتش غير بيتكوا يا اببى وانتو 
احرار.. مراتك معاك ومش عايزه منكو غير كبشة عيال.. الله يديها الصحة ويطول عمرها يارب. 


ما زال فى الدنيا عقلاء. 





عروسة للبيع 


من الحكاوي اللى عشتها هتلاق موقف او اتنين عدوا عليك او على حد من معارفك.. ممكن امك نفسها تكون عملت حاجه 
منهم مع عروستك/عريسك.. ممكن جدا تصرف من تصرفاتي تكون انت عملت زبه او اعلى او اقل منه في حياتك.. انا مش جاى 
من الفضاء بقصص محصلتش.. انا جاى من قلب الواقع. 


انما انك تقابل ناس زی دى.. اسمحلي معلش.. مستحيل 


> ع عا oF‏ لد بل با با باب f‏ عاد لد sk‏ 


1 سنة ولسه وحداني.. سافرت بره مصر هربان من فساد دولة مبارك اللى افشلت مشروع عمري.. الحياة في غربة الخلیج 
كتيبة.. وبعد الثلائین كثيبة اکتر.. الأيام بتجري زى ما یکون عقرب الساعة اتجنن.. مفیش حاجه تقدر تعملها في البلد اللى انا 
فیها "وقتها" الا اكل الفراخ.. وتحویش الفلوس.. من زهقي من الحياة واللی فیها عملت خطوتین شقلبوا حياتي تماما.. 


بعد ما وزني وصل 180 کیلوجرام.. عملت عملية في معدت للتخسیس.. كانت جديدة وقتها.. فقدت بسببها 114 کیلوجرام.. 
بقیت 76 كيلو.. شكلي اتغير خالص ورجعت من تاني عصفور في منتهی الرشاقة.. في الوقت اللى الناس بدأت تأنتخ فيه وتعيش 
حياة الکهول بعد ما اتجوزت وعدت الثلائین.. كنت انا برجع تانى لیام الشقاوة ولعب الكورة والتنطیط والسفر.. مفیش حاجه 
في الدنیا اجمل من الاکل الا فقد الوزن على فکره. 


وبما انی أصبحت غصن بان من تانى.. فالجواز اصبح سهل جدا.. اتجوزت جوازة سريعة انتهت بأسرع طلاق ممکن تسمع عنه 
في حياتك.. انا غلطان قلبا وقالبا.. الزهق والإحباط لا يعنى ابدا انك تقبل ای حاجه.. مفيش فرص كتير في الغرية للأسف.. الناس 
في مصر بتکذب جدا وهما بیعرضوا عليك صور البنات.. فلوس كتير متوفرة تسیل لعاب ای حد.. خلاص انا هاخد دی.. کتب 
کتاب وفرح تکتشف بعدهم ان الوحدة فعلا اجمل ملیار مرة من جلیس السوء.. 4 سنين في المحاکم علشان اتخلص من آثار 3 
آسابیع جواز.. دفعت المؤخر مرتین والنفقة مرتين ودخلت آقذر مکان ممکن تدخله في حياتك "المحاکم" واتعاملت مع سواً 
منظومة في مصر "منظومة القانون وافراده".. مکنتش عارف اعمل ايه تانی اکتر من يمين وقسيمة طلاق في السفارة بره وعند 
المأذون في مصر. 


المهم انى رجعت تاني لعيشة العزوبية في الخليج.. المشكلة وقتها مكانتش عندي اد ما هي عند زوجات اصحاي.. تخيل انت 
شقة فاضية مجهزة بكل وسائل الرفاهية والتسلية ومرحبة بأى واحد متخانق مع مراته او حابب یقضی- سهرة الخميس حتى 
مطلع الفجر.. مجرد وجودي كده بدون ای التزامات مادية كان شيء مستفز جدا للناس.. دخل كبير جدا بصرفه كله على السفر 
والسياحة والتنطيط.. كنت صديق السوء اللى کل الزوجات عايزه تبعده عن حياة اجوازها رغم انی انا اللى كنت دايما بصلح 
منهم لما يولعوا في بعض.. مكانش موقفهم ده كراهية في شخصی- اد ما هو اعتراض على ظروفي الخطيرة جدا في وجهة نظرهم.. 
وعندهم حق الصراحة. 


اتحد نسوان اصحابي ضدي وقرروا انهم يجوزوني بأى شكل.. حتی لو هيخدروني ویکتبوا كتابي على ای حاجه بتتحرك.. المهم 
الى مفضلش كده وخلاص.. الله يمسيك بالخير يا جدى.. انت فكرة والفكرة لا تموت.. عملوا اجتماع قمة مخصوص ورشحوا 
منهم واحدة تبقى هي راس الحربة في الهجوم ده. 

زوجة صديقر اللى تصدرت للمهمة عندهم في يوم.. انشكيت في لساني مره وقلتلها انی بحب التشيز كيك اللى هي 
بتعملها فاصبحت الهبابة دى مقرر اسبوعي عليا.. اکل منها قطعتين غصب عن بوزي وانا عندهم واخد منها صينية وانا مروح.. 
مش عارف الست هتعمل ايه لما تعرف انى كنت بري الصينية زى ما هي في الزبالة.. انا أصلا مليش في التشيزكيك عموما.. وهى 
كمان كانت بتعملها وحش اوى.. الكذب ده أسوأ حاجه في الدنيا اقسم بالّه.. حبيت اجود.. التجويد فرقع في وشی. 


بص يا عم احمد.. عندي لك حاجه شايلاها للحبايب.. انت عارف معندناش اعز منك والّه.. 

مش عارف ليه اتعودت لما حد يبدأ كلامه ويقولي يا سيدى الفاضل.. يبق اللى بعدها شتيمة عطلول.. استر يارب 
لالا.. عيب عليك.. انت اخودا الكبير.. خد حتة التشیز كيك دى.. دی بالتوت والكيوي 

یعععع.. لا مؤاخذه.. قصدى شكرا.. طالما قلتي اخوبا الكبير.. يبقي لازم اسمع.. قول يا حواش. 

هما قاهریین.. اختها الكبيرة صاحبتي الانتيم.. ناس طيبين اوى وعلى حطة ايدك.. تحطها تتحط تبطها تتبط. 





بط؟؟ طيب البطة دى ظروفها ايه؟؟ 

سنها مناسب ليك وجمالها هادی كده.. محترمه جدا.. لا ليها فى اليمين ولا الشمال.. انا اديتها فكره عنك وعن 
ظروفك.. والناس مرحبة وقالوا اهلا وسهلا. 

طالما قالوا اهلا وسهلا يبقى مبدهاش بقي.. اديني حتة تشيز كيك من اللى عليها سجق دی 


> ع f oF‏ لد بل با با باب علد f‏ لد sk‏ 


لما سافرت للخارج اصابني مرض نفسي- مشهور اسمه الحنين الى الوطن.. نوبات قيء وصداع وارتفاع في درجات الحرارة بدون 
سبب مع اضطراب في النوم وعصبية مفرطة.. کل الاعراض دی كانت بتختفي وانا خارج من مطار القاهرة.. نصحني طبیب نفسی 
انی انزل مصر مرة کل 3 شهور علشان اشوف الواقع المصري الذی لم يعد كما کان.. آقوم اخد الصدمة واحمد رينا وارجع على 
الخلیج جري.. انا مسمعتش کلامه وکنت بنزل مرة کل آسبوعین.. مفیش فايدة.. مصر- سممت جسمي تماما بحب مش قادر 
اتخلص منه لحد النهارده. 


علشان کده لما قالولی في عروسة.. انا طرت من الفرحة.. مش بالعروسة نفسها.. لا.. علشان هنزل مصر. 


نعدی تفاصیل بداية الزبارة.. کبرنا بقی على الکلام ده.. وانا داخل محل حلوبات مشهور قصاد بیتهم لقیت شاب من سني شایل 
4 علب كبيرة باين من التغلیف انها هدايا.. معرفوش.. ومع ذلك لقيته بصلي کده وقال: 


ملعون آبو ام الجواز على العرايس على النسوان على اللى اتجوز على اللى عايز يتجوز 

صلى على النبى فقلبك يا عم الحاج.. مالك بس؟ 

تالت زباره فى ديك ام ده اسبوع مش عايز يخلص.. ما اللى يتجوز يتجوز واللى يطلق يطلق.. مال ديك امي انا بعيلتهم.. 
نيله عليهم وعلى عيلتهم وعليا فى يوم واحد 

(ضاحكا) معلش.. كلنا لها 

ياللا یا عم.. خش اندبح.. كويس ان الواحد ميبقاش اخر حمير الدنيا.. خش يا حمار. 


جميل.. بداية مشرقة بالتفاؤل. 


ساكنين في الدور السابع ومفيش اسانسير.. حظهم حلو.. لوكان الكلام ده قبل العملية كنت رفضت من قبل ما اروح.. انما 
دلوقتي الموضوع ده بقى اسهل من السهولة. 

جلابيته وتلقائيته.. مراته هی الصورة السينمائية المثالية للأم.. فردوس محمد او كريمة مختار.. صوابع تخينه مليانه حنان تحس 
تربية البنات وخدمة الزوج.. غالبا مش هتلاق عندها ای حلم الا زبارة بيت اللّه الحرام. 

بسيطة.. عمره وحج كمان يا ستي.. بس يحصل المراد. 

شهادة حق.. الرجل احسن تربية بناته.. ده غير انى لمحت ورا ضهره مكتبة عملاقة خلتي قاعد مش على بعضي... بقيت شبه 
فؤاد المهندس في عائلة زيزي.. كان طبيي جدا ان انا وهو ننفض لكل حوارات الجواز ونقضى- القعدة كلها“ 6 ساعات” عن 
لكتب والكتاب والتاريخ.. لدرجة ان البت زهقت وسابتنا وقامت بعد 3 ساعات فشلت فيهم انها تلفت نظري.. وامها دخلت 
تنام بعدها بساعتين بعد ما جابت عشاء وسحور وحلو وحادق وساقع وسخن ولب وسوداني وكاجو.. وكل ده وانا ولا في بالي.. انا 
وابوها انتبهنا بس على صوت اذان الفجر.. فنزلنا صلينا وفطرنا سوا على عربية فول.. ویعدها رحت لحال سبيلي وهو طلح 
يستلقى وعده من مراته. 


ظروفي المادية في مصر_كانت كويسة.. وأصبحت افضل 100 مره لما سافرت.. اقله مفیش فرش ولا تجهیز والهري ده.. فرش 
اتخنها فيلا في الخليج مش بياخد اكتر من 3 ساعات.. الكلام عن التفاصيل مخدش مننا اكتر من وقت كوباية شاي.. بعدها 
رجعنا نرغي تانى في الكتب وعبد الناصر وايامه. 


طب ايه بقي.. الدنيا خربت ليه؟ 





بالرغم من کل السهولة والقبول ده.. الا ان الموضوع ده بالذات واحد من اشد القصص تأثیرا علی نفسيتي.. يسبب الناس دی انا 
اذیت بنات كتير اوی بعدها.. رینا یصلح حالهم ويسامحي. 


> عا ا f‏ دا با با 3F 2F 5F 2F 2F‏ ۲ ماد 


ها یا عمی.. نقول مبروك؟ 

طبعا يا احمد.. انا کسبت النهارده ابن والله.. رینا یسعدکوا يارب 

طيب ان شاء اللّه.. كتب الكتاب يوم كذا.. الفرح يوم کذا.. تمام کده؟ 

قبل كتب الكتاب عندي طلب صغير لو سمحت 

حضرتك تؤمر.. اتفضل 

شوف يا سيدى.. هديلك عنوان دكتور.. عاوزك تعمل كشف سريع كده عنده 

کش ف طی يعنى؟؟ اطمن يا عمى.. الحمد للّه عملت كل ده بعد عملية معدتي.. انا فاهم طبعا إن النوع ده من 
العمليات جديد والناس بتقلق منه.. بس الحمد لله صحي بعد العملية زى الحصان.. انا نفسی حاسس بنشاط غير 
عادى مع الوزن الجديد وزى ما يكون الفولت بتاعى على.. كأني حاطط صوابي فى الفيشة.. (وضحكت ضحكة بريئة 
جدا.. ضحكة واحد اهبل) 

لامش قصدى كده.. انا عاوزك تطمن على نفسك وانا کمان اطمن على بنتی 

تطمن ازاى مش فاهم ؟؟ 

انت عارف طبعا ان الجواز اساسه العلاقة الشرعية.. اوضة النوم یعنی.. عاوز اطمن على مستقبل بنتى فى الجزئية 
دی.. 


وثی بقي زى حبة الطماطم وانا بقوله.. 


انا مجربتش والّه يا عمي الحكاية دی قبل کده.. انا مطلق صحیح بس ملحقتش الحاجات دی.. آخر معلوماتي هو 
الکلام بتاع هبة قطب 

طبعا يا ابنی طبعا.. انا فاهم.. بس انا عاوز اطمئن 

ایوه يعنى تطمئن ازای برضه!! 

افرض يا ابنی طلعت مش کویس.. افرض مبتخلفش.. یبقی ذنب بنتی ايه انها تقضی حیاتها مع واحد کده؟؟ 


اعذرني يا ابنی.. انا مطلعتش من دنيتي الا بالبنات دی.. عاوز اطمئن علیهم فى کل حاجه قبل ما اموت 

طیب.. حضرتك افرض ان هی اللی طلعت مش بتخلف.. او طلعت مضروبة.. اعمل انا ايه ؟ 

لا یا ابنی.. انا بنتى زى الفل.. اشرف من الشرف 

وانت عرفت منین؟؟ انت عاوز تعرف قدرتي كام حصان ومفترض ان بنتك زی الفل.. رغم انه لا انا ولا هي سيقلنا 
حاجه زی کده.. ورغم کده حضرتك افترضت انها ۸1.. طبعا.. ما هي بنتك.. انما انا ابن الخدامة 

لا یا ابنی.. مقصدش واللّه 

وللا تقصد.. انت عاوز تتأكد من انى اقدر اقوم بواجبات الزوج.. طیب.. ايه علاقة الموضوع ده بالخلف؟؟ افرض 
طلعت سلیم بس مش بخلف؟ هیکون موقفك ايه ؟؟ هتطلبلها الطلاق؟ 

واللّه يا ابنی یبقی القرار هنا للبنت.. بس عن نفسی.. هقول لا 

حضرتك بتتکلم جد؟؟ 

هو الکلام الجد لازم یبقی فلوس؟؟ الفلوس بالنسبالي متسواش.. انا يهمني اطمن على بناتي. 

طيب ان طلعت سليم دلوقق.. وصابني ای حاجه بعد الجواز.. حادثة مثلا.. هتخلی بنتك تطلب الطلاق؟؟ وان 
كنت انا سلیم وبنتك طلعت فستك بعد الجواز او باظت بعد کده.. هتقول ایه؟ وان طلعت هی مش بتخلف.. 
هتعوضنی عن الفلوس اللى دفعتها وعن لقب مطلق اللى همثی بيه زى عار على کتانی.. 

الراجل میعیبوش حاجه يا ابني 

ازای بقی.. مطلق مرتین.. ومرة منهم بنذالة علشان هبقی طلقت مراتي لأنها مش بتخلف.. مين برضی یاخد واحد کده 
الا ناس زياله؟ 

المستقبل بأيد رینا يا ابنی 





ولما هو بأيد رینا حضرتك بتقاطع ليه؟؟ انت عاوز زوج لبنتك وللا ثور تخصيب!! 

انا مش بقاطع.. انا بقولك اللى يطمن قلبی. 

ربنا يطمن قلبك دايما يا عم الحاج.. بص انا مليش فى الكش وفات دى.. انا راجل احب العملي.. قوم نادى البنت وانا 
اوريك فيلم سيدة الأقمار السوداء دلوقتى.. لعلك تتعلم حاجه جديدة. 

ايه اللى بتقوله ده يا ولد انت.. انت واعى لكلامك؟؟ 


وهنا.. انفجرت زى القنبلة.. 


انا اللى واعي!! انت غالبا يا محشش.. يا لسه مصطبحتش.. انا سايبك من الصبح عمالك تعك وترمي زبالة عليا وانا ساكت.. 
أقول هياخد باله ويتعدل.. وانت ولا هنا.. سايق في الهبل وعمال تدوس على كرامتى ولا كأنك اشتربتني وفى الاخر تقولي 
رينا.. هو رينا قالك تحرج الناس بطلب زى ده؟ ده ايه المخ ده؟؟ انت انسان مريض ولا شك.. دى حاجه معملهاش أبو 
جهل نفسه فى عزايام جهله.. لا ولما اقولك اكشف اناكمان على بنتك.. تقولي انها اشرف من الشيف.. وهوانا يا خوبا 
اعرف منين ان كانت شريفة وللا مقرطساكوا.. اهو البطيخ المقفول شبع تخبيط.. عليا النعمة الشریف اشتى منكو ومن 
بلاويكوا.. 

احترم نفسك.. متنساش انك في بيي.. 

بيت الغبرة وقلة القيمة.. ده انا كنت هلبس فى الحيط لو دخلت البيت دمن الحمد لله فلوسى حلال.. ومكتبة وعاملى فيها 
مثقف ومظلع وانت اجهل من الدواب.. آمن بالله.. انا هطلع على انيس منصور دلوقتی.. اقوله الحق.. فى راجل کذا کذا 
كذا بيقرا كتبك.. وهو هينتحر من الاحباط او يطلع بيان فى الجرايد يتبرأ منك ومن افكارك.. يا راجل يا مهزأ يا عديم 
المنطق.. اوعى من وشى بدل ما اشوطك ارميك من الشباك.. انا غلطان انى قللت من نفسی. وقعدت اسمع كلامك الفارغ 
ده.. بلا قرف.. اتفو. 


وخرجت من البيت ودخان الغضب طالع من ودانى زى قطر السكة الحديد.. غضب خلاني حرقت علبة سجاي ركاملة في اقل من 
ساعتين.. خبطت واحد بالعربية وكنت انا الغلطان ومع ذلك نزلت شتمته ومسحت بكرامة اهله الارض.. كلمت صاحبي وشتمته 
هو ومراته بأهاليهم رغم انهم مكانوش على علم بكل التفاصيل دي.. غضبت غضب خلاني كتلة زيالة عمالة تشتم في كل شيء 


واى شيء بسبب وبدون سبب. 
ام العروسة استنكرت تصرفي فى العلن وكانت مؤيده لجوزها تماما فى طلبه الغريب.. بینما قبل ما اسافر اتصلت بيا علشان تعتذر 
وتتأسف على موقف جوزها المخزي.. مش کده ویس.. لا.. دی کانت عاوزانی ازورهم تانى واعتذر لأبوها وهو اکید هیسامحنی 
على عصبيتي.. مصارین البطن بتتخانق برضه. 
ماشی پا طنط.. موافق على الزبارة بس شرط 
ايه يا ابنی.. اتفضل 
مفیش جواز الا لما اتأكد منها الأول.. لازم اجربها وتطلح بتخلف.. مش هعقد الدنیا وآقول تخلف ولد.. دی هسيبها 
لرینا 
میصحش با ابنی الکلام ده.. عيب کده 
عبن وهو انتو تعرفوا JEG J‏ نا EFSER‏ 
وقفلت الخط. 


> اما كد ا با ملاعلا عاد كاد عاد عاد ملد لا مزا 
خلصت الحكاية لحد کده.. حت يومنا هذا.. مش لاق ای مبرر للتصریف ده.. خصوصا انی عرفت ان الراجل عمل كده مع كل 
عرسان بناته.. حق يومنا هذا مش قادر انسی الاهانة دى.. حق يومنا هذا بتعصب كل ما تيجى سبرته. 


لما حکیت الموضوع ده لام حمزه كانت حامل.. لقیتها اخدت الموضوع جد اوی واصرت انی اکشف على نفسی... قالتلی ارجوك 
يا احمد ارحمنى من الشك.. عاوزه اطمن.. عاوزه اعرف الولد اللى في بطني ده.. مين امه. 





تيس مستعار 


> ع f oF‏ لد بل با با باب علد f‏ لد sk‏ 


مقابل شوية فلوس.. لا هتقدر تقف جمب ابوك في مرضه ولا جمب اختك وهی بتتجوز.. لا هتبوس ايد امك کل يوم ولا هتقدر 
تنسی هموم الکون على القهوة وسط صحابك.. اخرك في ای موقف او ای حاجه في الدنیا قرشين ترمیهم من بعید.. وشکرا. 
انت مش وحش.. بس انت بعید. 

علشان کده لما امی قالتلى عندي عروسة.. مسمعتش باق الفشر اللی هتفشره عليا کالمعتاد.. خلاص انا نازل يوم الخمیس.. مش 
مهم ای تفاصیل.. المهم انى نازل مصر علشان اشوف ابودا اللى كانت صحته بتتدهور بسرعة.. بسابق الزمن علشان اتجوز 
وافرحه بأحفاده.. أخواتي جابوله صبيان وبنات صحيح.. بس هو کان مستني حمزه.. وصاني آقوله ان جدك كان بيحبك اوی وکان 
العروسة من نفس بلدنا.. المرة دى مفيش حد غلطان.. الغلط هنا هو ميراث القرف اللى بتدفع تمنه أجيال لم تشارك في صنعه.. 
الغلطة هنا يتحملها المجتمع اللى قطم ظهور الشباب وحطم أحلام البنات وحرق قلوب الأمهات وكسر نفوس الإباء. 

المعلومات المتوفرة مكرره.. بنت من ذوى المؤهلات العليا.. مقدرتش تشتغل فقررت ان بيت جوزها أولى بيها.. واديها اهو 
قاعدة في انتظار العدل. 

بيت مصري تقليدي جدا.. النظافة المبالغ فيها علشان العریس.. عباية أمها المطرزة.. همسات وضحکات اخواتها واصله لوداني 
في صالون البيت.. فكروني بيا انا واخواتي زمان لماكان يجيلنا ضيف ونقف نتفرج عليه من ورا الستائر رغم نظرات امی المتوعدة 
بعلقة محترمة لما الضيف يمشى... عملت نفسى- مش واخد بالى من أصواتهم علشان محرجهمش.. كمان كنت مبسوط اوى 


الاب موظف حكوي عادي جدا مفيهوش اى شيء يحي.. اقدر أتوقع هيقول ايه كمان شوية.. اقدر اخمن هو بيشتي صحيا من 
ايه.. بوضوح جدا اقدر اعرف طبخوا ايه النهارده وهيتغدوا ايه بکره.. شايف أمها بريطة الرأس الملعونة وهی بتنفض المراتب في 
البلكونة.. ناس طيبين جدا عاشوا علشان عيالهم.. معندهمش في الدنيا اى أحلام الا جواز البنات.. ناس بسطء ماديا وعقليا 
وثقافيا.. بالنسبالهم واحد في ظروفي يعتبر حادث لا يتكرر الا مرة واحدة ق العمر.. اللهم لا غرور.. اسألك رفعة الحال وتواضح 


اللی شد انتباهي في البيت ده هو العروسة نفسها.. البنت مكسورة بشكل مبالغ فيه.. عينيها مش بتتحرك ولا نطقت بربع كلمة.. 
صوابعها مبطلتش حركة فيما ينم عن توتر شديد.. جميلة بدون اى ماكياج.. شيء غريب فعلا.. من امتى البنات في المواقف دى 
مش بتحط كل الوان الدنيا!!! دی البنات بيبقي وشها شبه البلياتشو من کتر الالوان.. البنت شكلها حزين.. ليه.. مش عارف. 


حوار قمة في الملل.. الناس دی مش هاممها الا "ذكر" يشيل ويمشى.. تكررت الزبارات بينا وبينهم وموقف البنت والاهل زى ما 
هو.. الناس مش طمعانين في اى شيء اطلاقا.. صدمت من رد ابوها بانه مكتفي ان البنت هتعيش في السعودية.. قالها بأسلوب 
حالم خلاني رجعت بالكرسي شوبة لورا لأحسن الراجل من شده الوله يقوم عليا يحضن ودبوسيي بالغلط.. الراجل بيتكلم عن 
السعودية زى ما انا كنت بتكلم عن هياتم كده.. حب وعشق وهيام وغرام.. 

يا بشمهندس ده كفايه انك تقدر تعمل عمره فى اى وقت 

وهو الحرم بيقفل.. انا ممكن اشتغل فى دولة تانيه واروح ازور الحرم عادى على فكره.. 

ايوه.. بس انت دلوقتى اسهل.. ممكن كده كل شهرين ثلاثة تشد الرحال وتزور البيت.. يا|||||ااااة.. اللهم صلى عليك با 





شهرين ثلاثة مين!! انا ممكن ابقى قاعد زهقان في وسط الأسبوع اروح قايم رايح المطار.. 3 ساعات ابقى في مكة.. ساعتين عمره 
وزبارة و3 ساعات كمان أكون في بيتنا.. حسيت الى لو قلت للراجل كده ممكن يغمى عليه.. حبيت انكشه شوية فكملت كلام.. 


على فکره يا عمی.. الاحساس الجمیل ده بیکون فى المدينة.. مکه مدينة كئيبة جدا والمسجد الحرام نفسه هندسیا 
اقل جمالا من مسجد سيدنا الني.. المسجد الحرام له هيبة وجلال.. المسجد النبوي له الحب كله وفیه الراحة 
النفسية کلها.. ده المکان اللى فعلا تروحه وتخرج منه بضرب الجزه. 
الراجل سمع الکلمتین دول راحت دموعه نازله وهو بيصلى على سيدنا رسول اللّه.. انسان طیب جدا ونقی القلب الى اقصی- 
درجة.. لا اعتقد انه متفقه في الدین.. ایمان فطری أساسه محبة الرسول واهل بیته.. یمکن لو سألته مين هما ال البیت میعرفش 
یجاوب.. بس تلقائیا کده هیقولك رضی اللّه عنهم. 


الینت حزينة جدا.. 


آمها بتحاول تفتح مواضیع وتألش وتلطف الجو.. ضحکت من براء‌تها وسطحیتها مش من الألش بتاعها.. آلشه کمان وکنت 
هفقد قدرق الانجابية للابد.. رمیتلها موضوع العفش علشان تتلهی فيه وتنسى- الألش.. الست مکانتش مصدقة انى متکفل 
بالفرش کله.. من فرحتها اتلخبطت في الکلام وانا بقولها مفيش قايمة.. راحت قایلالی اه طبعا امال ايه.. القايمة دی ریا. 

ولسه برضه البنت حزینة.. 


نتلکم عن فساد الحکومة.. مغامراق في السفر.. الحياة في الخلیج.. السینما.. الکتب والتاریخ.. الاکل والطبیخ.. اى حاجه وکل 
حاجه.. والبت زى ما هي.. حزينة وغير مهتمة.. 

مقدرش انكر انى اتضایقت وكرامتي نقحت علیا.. العرق المملوي طلع في نافوخي بشدة.. قلت في الأول يمكن بتعزز نفسها.. بس 
حتى لو کده كان هیبقی لها اخر.. الزيادة اوی دی وراها قصة. 

كان ممکن انهي الموضوع بکلمتین.. بس الفض ول كان هیقتلی علشان اعرف هي قافشه کده لیه.. في الوقت ده تحدیداکان 
بیتعرض علیا کل یوم مش اقل من 5 عرایس وانا بتدلع.. التجاهل دی استفزني بشدة فطلبت الانفراد بالبنت.. فى بيتهم طبعا 
على مرآی ومسمع من الكل.. بعض الخصوصية یلزم علشان نکشف اغوار الحزينة دی. 

أمها لقطت طرف الكلام منى وقعدت تقول أشعار في بلكونتهم وهواها البحري.. مش عارف جالها منين القدرة دى على وصف 
بلكونة لو تقلت شودة في الغداء ممكن كرشى يطلع بره السور بتاعها.. ربطات البصل والثوم المتعلقة فى البلكونة تتناقض بشدة 
مع اقفاص العصافير.. مش عارف هما بيربوهم وللا بيعذبوهم بريحة الثوم ده كله.. محدش بيربي كل كمية الثوم دى الا لوكان 
خايف يطلعله دراكولا في يوم من الأيام. 


نظرات عميقة للبنت مع شوية سكون علشان تتوتر فمتعرفش تكذب.. بعدهم كلام هجوي مباشر يقتل ای قدرة على الاختلاق 
والتبرير.. مش عاوز الا الصراحة.. 
انا عارف انك مش موافقه.. واضح جدا ان الموضوع مش على هواي.. يهمني اعرف السبب علشان اشوف هنقول 
انا.. لا ابدا مش كده.. عادى يعنى.. ليه بتقول کده؟؟ 


لا اكره فى حياتي اكتر من "عادى يعنى" دى.. مليش خلق خالص على دلع النسوان ده.. اللى تعبانة تقول تعبانة من كذا وكذا.. 
اللی جعانة تقول عايزه اكل.. اللى عاوزه تتطلق تقول طلقي.. انما شغل الاهتمام مبيطلبش ولو مهتم كنت عرفت لوحدك 
واعمل اللى انت عايزه ده ملوش عندي الا مزيد من التجاهل والعنف. 
على فكره... لازم یبقی فى سبب نقوله للناس.. علشان سمعتك وسمعتي.. ويفضل ميكونش سبب مادى.. اطمني انا 
مش من هواة اللت والعجن.. اللى هنتفق عليه هیفضا سر.. ومش هكرر كلامي تالى.. 





هوانا ممكن اثق فيك كأخ؟ 

رم 

طیب.. بص .. انا هقولك.. بس تحلف باللّه ان الموضوع ده هیفضل سر.. 

من غير حلفان.. انا كلمي واحدة.. 

رغم انی معرفکش.. انما حاسه انك راجل جدع.. شوف يا سیدی.. انا مرتبطة بعهد مع انسان تانى من ایام الكلية.. هو 
ظروفه صعبه شويه.. اتقدملى مره ورفضوه علشان لسه مش جاهز وكده.. هو کوس والله وبیحاول یبقی احسن.. 
بس اديك شایف ظروف البلد.. انا مش هقدر ارتبط بحد غبره.. بقالنا 6 سنين مع بعض.. ومستعده انتظره كمان 6 
سنين.. بس هما هنا مش سایبینی فى حالي.. كل شويه عرس.. فمفیش قصادي غير کده.. فهمت؟ 

اه.. يعنى انتى بتفطثى العرسان لحد ما هو يجهز.. طيب ما انتى قلي ان اهلك رافضينه علشان انتوا تعرفوا بعض.. 
يعنى مش مشكلة الشقة والامكانيات بس.. دی مسألة مبدأ عند اهلك.. اعتقد ان حتى لو ظروفه اتحسنت.. هيرفضوه 
برضه. 

موضوع الشقة ده حجه منهم.. هما بيحاولوا يعقدوا الموضوع بأى طريقة.. ومفيش اسهل من كتر الطلبات. 

طيب انتى ماليه ايدك منه.. مقصدش حاجه معینه.. انا لا اعرفك ولا اعرفه.. انما انا بتكلم فى العموم.. اغلب القصص 
دی بتنتهى النهاية المعتادة.. هيركنك شوبه وبعدين يقولك انا اسف.. ظروفي مش بتتحسن ومش عاوز اضيع وقتك 
اكتر من کده.. بعد ما يكون فعلا اکل من عمرك كام سنه.. ده لو هو محترم.. او ممكن يلاق واحده انسب منك لظروفه 
فيقولك يا ريت نبقي اخوات احسن. 

لا والله.. هو انسان كويس جدا.. بيشتغل شغلتين دلوقتی.. كمان هو مؤدب وعلاقتنا فى منتهى الاحترام.. انا بقول لو 
صبرت شويه.. ممكن يقولوا خلاص ويزهقوا ويوافقوا عليه. 


امتد الكلام بينى وبين البنت.. فهمت موقفها واحترمته جدا.. انا بس بزود معاها في الكلام علشان يمكن الاق حاجه اقولها لأهلي 
عن سبب الرفض من غير ما ياكلوا دماغي. 

كل ما البنت تتكلم احترايي لها يزيد.. مسكينة فعلا.. واحده غيرها كانت ممكن تتجوزه من ورا أهلها زى ما بنشوف في قصص 
السینما الرخيصة اللی بتعجب البنات واللی عظمت من قيمة الرومانسية على حساب قیم الاسرة والاحترام والتربية.. واحدة تانية 
اكثر سفالة كانت اتجوزت واحد یصرف وکملت مع الحب القدیم.. الدنیا ملیانه بلاوي والواحد یاما سمح وشاف. 


مسکین الواد يا عینی.. زمانه قاعد بيفرك دلوقتى وهو متخیل ان البنت بتاعته في واحد تانی بیعاینها.. مسکین وهو بیقارن حالة 
بحال اللی جای من بره.. اتخیل شكلة وهو بیفرغ غضبه في البت بعد کده.. ماهو مفيش في ايده حد یستقوی عليه الا هي.. وهی 
يا عینی فاهمه وساکته.. قهر من البیت وقهر من اللی عادت البیت علشانه.. زى ما هو مقهور في الشارع والشغل والبیت وکل 
مکان. 


تخیلت انها كان ممکن توافق تتجوزني وهی بتحب واحد تانی.. الفكرة لوحدها خلت دماغي تغلي.. هعمل ايه لو کنت اکتشفت 
كده بعد الجواز؟؟ 


ده اناكنت دفنتها بالحياة وسلمت نفسى لحبل المشنقة طائعا مختارا.. 
مکنتش غضبان خالص من البنت.. انما هي الأفكار السوداء دى هي الى غيرت مزاجي.. البنت وصاحبها صعبانين عليا.. 
طیب.. اتمنالکوا التوفیق طبعا.. والّه لو قدرت اساعدکوا.. مش هتأخر 
تقدر طبعا 
ازای ؟ 
خير یارب.. عاوزانی اكلم اهلك علشانه مثلا؟ وللا هتتجوزبه من وراهم وعاوزانی اشهد 
لا طبعا مش کده.. لو حضر_تك يعنى توافق اننا نتخطب کده وکده.. مؤقتا لحد ما هو یجهز.. وبعدها نفرکش.. یبقی 
کتر الف خيرك.. واللّه مش هنسالك الجمیل ده ابدا. 
ثانیتین ثلائة کده فکرت فیهم انى ارمیها من البلکونة.. علشان لو مماتتش من الارتفاع تموت من الرعب.. بس في الثانية الرابعة 
جالي خاطر خلاني احترم البنت زيادة.. 





الب ع لق تل ای نويه كل ae‏ رايط اسان ال عن عاو فا شا اقدطة هن سيا 
أخطأت في الطلب صحيح.. بس هي عاجزه عن ای تصرف.. قلة حيلة غير طبيعية تصعب عليك غصب عنك.. 


اتبسطت من كلامها رغم انه عك في عك.. قررت الاعبها شوية.. انا فهمت المشكلة وهقدر اساعدهم.. بس لا ضرر من شوية 
رخامة.. 


اخطبك علشان احج لیه؟؟ محلل یعنی.. تیس مستعار. عظیم جدا. 
لا والله مش قص 
ولو عملنا الحل القذر ده.. نأجل الجواز اد ايه لحد ما قيس بتاعك يجهز؟؟ البعيدة هابله؟؟ مش واخده بالك ان 
اقصى مده ممكن ننتظرها هى 3 شهور مثلا.. 
انا اسفه واللّه.. مش قصدی ازعل حضرتك.. انا قلت يعنى.. يمكن.. انا مش عارفه 
لیب ماشی,رستییی اتصرف وخخاول اسشاعدك:. :مق غير ما اش يقرتين. 
مش قصدى والله.. انا اسفة جدا 
هقولك نصيحة اخ اكبر.. نصيحة هتنفعك وتنفع كل الستات.. ارجوي بلاش تفكري ابدا بعد کده.. سيبيه هو يفكر 
وانتى نفذي من سكات.. نص مشاكل الكوكب هتتحل لو الستات بطلت تفكر.. اعملى لنفسك وليه وللبشرية خدمة 
جليلة وبطلي تشغلي مخك خالص.. ال اخطبني كده وكده ال.. اوعى يا شيخة من وشى.. بلا لعب عيال. 
کده انا فهمت المشكلة وعرفت الحل.. شغلانة بره مصر هتنقذهم من كل ده.. وعدت البنت انى هحاول اساعدهم بدون اى 
التزام فعلی بأى شيء.. ابتهج وش البنت اول ما قلتلها کده.. 
متنسيثر تكشري تانى واحنا داخلین.. 
ليه.. ده انا مبسوطة اوى 


وهتقوليلهم ايه عن سبب السعادة دی يا ماري كوري طنطا؟ هو انا مش من شودة قايلك متفكريش خالص.. نفذي 
من سكات الله لا يسيئك 


ایوه ایوه.. عند حق.. خلاص هكشر 


انتهت الزبارة مع کلام لا يحمل ای وعود ولا ای التزام.. اهلی خلاص عرفوا انى طالما متکلمتش يبقي الموضوع مش على هوایا.. 
عندي اكتر من سبب ظاهر يكفي للرفض.. بس السبب الحقيقي محدش عرفه ابدا.. حق هذه اللحظة. 


رجعت الرياض لا الوى على ای شيء.. في قعدة دردشة على القهوة مع صححابي عرفت ان في شركة هنا بتدور على شاب زى 
الك ها ماوت من عوفدم یا ما رود سوه اه اون دو اغب ا الیل يعي الورق 
بتاعه وانا وصلته للناس زى ما هو ونسيت الموضوع كله.. انا مش فاضي للمحن ده.. انا فيا اللى مكفينى. 


بعد 3 شهور جتلي رسالة على الواتس اب من رقم معرفوش.. فتحت الرسالة لقيت صور خطوبة.. فریت في الصور بملل.. ايه 
الجديد يعنى في اتنين بيتجوزوا.. تبعتوا صوركواكده للناس اللى متعرفوهاش ليه.. ايه الهبل ده؟؟ 


وبعدین مالها البت عاملة زى المهابیل کده لیه.. ايه کم الفرحة دی كلها.. هي كانت بايره وللا ايه!!! 


والواد ماله کده ميث بعضه.. بقی ده بالذمة!! فين الهيبة والوقار.. عيب کده.. ده انت هتبقی رب اسرة.. ايه المنج 
مش بقن ده عریس عين می زنع اه 


ده!! 

ثانية كده.. 

دى البت إياها.. 
سبحان اللّه.. 


فهمت الموضوع من غير شرح.. الواد سافر وظروفه اتغيرت.. اكيد أهلها وافقوا عليه.. واديهم اتخطبوا اهو.. لسه هتصل بالرقم 
علشان ابارك لها لقيتها بتكلمني وبتعيط من الفرحة.. انا اول واحد بعتتله صور خطوبتها.. انا اول واحد بعد رينا حبت تشكره.. 
انا الوحيد اللى عرف سرها وحافظ عليه طول السنين دى.. مبقيتش عارف اقولها ايه من کتر کلمات الشكر اللى بسمعها بصعوبة 





من وسط صوت البنت المخنوق بدموع الفرح.. اتمنيتلها التوفيق وفكرتها تانى بنصيحتي ليها بعدم التفكير.. ضحكت من قلب 
قلبها المرة دی وهی بتقولي محدش له كلمه عليا بعد جوزي الا حضرتك.. انا لو ليا اخ من دمي مكانش هيعمل معايا كده.. 


انهيت المكالمة ورجعت اتفرج على الصور تانی.. بس المرة دی بعين مختلفة.. 


مال قارون كله ميقدرش ابدا يشترى السعادة اللى على وش العيال دى.. لقيت نفسى- تلقائيا بقول على أمها يخيبك وليه.. بقى 
كني عاوزه تدفني بنتك معايا وتحرميها من اليوم ده.. ايه المخ ده؟ 


کان لزومه ايه بقی من الأول الغباء وقهر البنات؟ 


3 سنة عدوا على الموضوع ده وعمری ما نسیته.. 


3 سنة الواد کل سنة بیدعی علیا فیهم دعوة شکل.. لو ربع الدعوات دی اتقبل.. يبق انا لابس في جهنم وش. 


ليه ؟ 


اصلها خلفتله 5 عيال مطلعين عين اللى جابوه. 





بفلوسي ياكلاب 


الى اى مدى ممكن ان يبلغ حرص الأهل على مستقبل البنات؟ 


sk kk بل بل با با‎ sk ع‎ ok FF 


سنة 2004 كانت من اجمل السنین فى عمری كله صحيا ومهنیاً واجتماعیا.. 27 سنه.. قوی زی الثور.. شغلانة شریات.. ابوا فى 
قمة هرم حیاته الوظيفي.. مفیش في الدنیا حاجه احلی من الفلوس الا السلطة.. ابوبا اخيرا اقتنع الى لازم يبقي عندي عربية خاصة.. 
فکتر خيره سابلي عربيته البیجو 504.. رکبت فیها کاسیت وجنوط نیکل ولمبات زینون ومشیت ادوس بیها على الخلق من کتر 
الفشخرة. 


الحياه كانت جمیله لا یعکر صفوها ای شيء.. مفيش في حياتي الا الشغل والأكل.. فلوسي كلها رايحه على المطاعم.. امسياتي كلها 
تنتهى بسهرة صباحي على انغام العود عند زيزو النتن او بابا عبده في احضان اثار القاهرة الفاطمية. 


الحال ده مش لادد على جدي.. قايم نايم معندوش سيرة غير الواد اللى داير يتصرمح مع بنات مصر.. تحلفله على المية تجمد ان 
الحياة شغل وأكل بس.. وهو ولا هو هنا. 


طب عليا مرة في شقتي في القاهرة علشان يقفشني متلبس بسهرة حمراء.. خاب امله لما لقاني بصلى العشاء انا و2 صحابي.. استني 
لما خلصنا صلاة وبعدین دخل فى الجد علطول بنظرات شك ان كنت بعمل حاجه غلط بداریها بموضوع الصلاة ذه.. 


شوف يا سیدی.. تاجر خشب کبیر من طنطا.. متعلم وعنده 6 بنات 

يا قوة اللّه.. 6 بنات.. ما شاء اللّه. 

أة.. مليونير محترم جدا وسمعته زى الجنیه الدهب.. 

تاجر ومليونير ومحترم.. فى مصر؟ ايه الهبد ده!! 

زى ما بقولك كده.. ومعرفة خالك الکبیر کمان. 

كمان معرفة خالي.. يبقى ضلالي مفيهاش كلام دى. 

لا خالص.. ده راجل كوديس.. اللى عليها العين تبقي بنته الكبيرة.. خالتك شافتها وقالت انها حلوة ومحجبة.. ابوهم قافل 
عليهم طول عمرهم. 

طيب حيث ان الراجل عنده 6 بنات.. ما اخد اتنين.. يمكن الراجل یعمللی ديسكاونت. 

يا واد اعقل بقى.. اللى ادك عيالهم فى المدارس.. انا خدتلك معاد معاهم الخميس الجای واتفقت مع ابوك.. زمان 
الموكوسة امك اشترت هديه العروسة خلاص. 

طيب.. عاوزينى معاكوا ليه بقى.. مانتوا مظبطين كل حاجه اهو.. بقولك ايه يا حاج.. روح انت اكتب بدالي.. بس 
متنساش تناديني يوم الدخلة علشان لازم أكون موجود بنفسي.. ورینا اللى هيدخل مكاني هزعل منه اوى. 

لو لسانك ده يتقص منه 3 متر بس.. ده احنا هنجوزك.. هو احنا هنرميك فى النار. 


جدي كان صديقي بشده انا بالذات دونا عن احفاده الاريعين.. يمكن علشان كنت اول احفاده الذكور.. لما كنت اعترض على 
سرقته ليا في الطاولة كان يقولي اذا كان امك ثم امك ثم امك.. ما بالك بأبو امك؟؟ 

الاستعدادات والتلیفونات فى بيتنا ماشيه على قدم وساق من قبل الزيارة بأسبوع.. ای مهتمة اوى المرة دى.. مفيش خناقة كل 
مرة انى أهبل واشتريت تورتاية غاليه خسارة في اللى هيطفحوها.. المرة دی هي اللى اشترت التورتاية ونصبت عليا فى تمنها مرتين. 
وصلنا عند بيت النسب السعيد.. وقفت بره البيت ثواني اراقب احلاي وهي بتنهار زى بيت زجاجي صابته طوبه من عيل من بتوع 
العشوائيات.. قبل ما تقول انى متسرع.. خد معايا اللقطة دى.. 


عماره كبيره بأبواب حديدية فخمة وضخمة زى أبواب قلاع العصور الوسطي.. اخر دورين عباره عن فيلا شكلها باين من تحت 
انها فوق مستوى الثراء الفاحش.. مساحة البيت مش اقل من 1000 متر.. الرخام في كل مکان.. الدور سفلی معمول جراج راكن 
فيه 4 عربيات احداهن مرسيدس موديل سنة 3000.. جمبها عربيات بيئه من فصيلة الدايو واللانسر والكلام الزبالة ده.. 
بالمناسبة.. بعد 8 سنين شغل وسفر وفحت وردم اشتريت عربية لانس موديل 99 سالف نص تمنها من ابودا. 





نظرة ذات مغزي لأي.. هاجت عليا ذكري بنت الباشا المنوفي اللى كان عاوزنى كوبري.. ابودا كالعادة.. وشه زى الحجر متقدرش 
تعرف أبدا هو بيفكر فى ايه.. بينما جدى على الطرف الاخر ابتهج وكان ناقص يفرق شريات وهو فرحان ان في مكان يركن فيه عربيته 
هنا وهو جاى يباركلي في الصباحية. 


ده بره البيت.. اسرح بقى بخيالك علشان تتخيل ما هو داخل البيت.. الراجل ده عانی من حرمان بشع فى طفولته.. تكلفة الصالة 
لوحدها مش اقل من 2 او 3 مليون جنيه.. تحف ومفروشات خيالية.. بيانو ابانوس وعاج اصلى فى الزاوية.. رخام راجستان الهندي 
الفاخر في الارضيات المتغطية بالسجاد الايراني الفاخر جدا.. تكلفة الصالة لوحدها لو انا مش غلطان ممكن تتعمل 5 او 6 شقق 
یعیش فيها امثالي من الشحاتين فى نعیم. 


الراجل ده مش حارم اولاده من حاجه اطلاقاً.. ذوق حريمي فاسد واضح اوى في البيت.. البيت متكلف بس مفيهوش فن.. مش 
هستغرب لو لقيت الراجل ده لابس ساعة كاسيو من بتوع العتبة او بيخرج لابس اى كلام.. مش هتعجب لوكان بيتعامل مع عم 
سعيد الحلاق آبو بيضة ورغيف.. مش هندهش ابدا لو لقيته قاعد يتغدى طعمية وبتنجان مقلي بينما بناته بياكلوا لحم نعام.. ده 
راجل طلع من تحت الأرض وعمل ملايين.. شقى وتعب وسف تراب التراب علشان يلاق لنفسه مكان زی ده في الدنيا.. شاف من 
الدنيا اللى محدش شافه واتبهدل واتمرمط فوق مستوي الخيال.. علشان كده قافل على بناته تماما ومحول بيته الى جنة متكاملة 
فيها كل شيء بالنسبة للبنات علشان مفيش واحد فيهم تبص بره لأى سبب.. عنده الف حق.. انا لو مكانه هعمل کده.. ومش 
هنسى افصل فيشة الراوتر بتاع النت قبل ما انزل. 

اهلا وسهلا.. شرفتونا واللّه.. ده احنا زارنا النی 

اهلا بحضرتك يا حاج.. الشرف لينا طبعا ٠‏ 

انت بقی احمد اللی خالك مصدعی بسبرتك.. ايه يا خودا.. محدش خد بکالوربوس هندسة غيرك وللا ایه!! 

ده من اصلك يا حاج عبد الغفور.. لا مؤاخذه.. اصل حضرتك بالدخلة والبالطو دول فكرتني بعبد الغفور البري بالظبط. 

ههههههه.. اه.. ماهو کان زمیل برضه 


الألشه دی منى كانت طعم علشان اسمع منه قصة کفاحه.. حبیت ادخله من مدخل الشغل والکفاح علشان پحس ان ده محط 
اهتماي.. اكيد مراته آرشانة وهتفقع مرارة اللی جابوني لما هتتمنظر على امي بالدهب واي ترمیلها کلام بالفرنساوي علشان 
تحسسها انها جاهلة.. انا معادش فيا حيل لحرکات النسوان دی. 

الراجل مش سهل ابدا.. خد منى كام کلمة کده في الأول وبعدین قلب على قصة کفاحه هو.. جاب اخري في کلمتین وبعدین قلب 
لموضوع.. حسیت بشودة |هانة.. بس قصاد راجل زى ده مش هیظهر على وشك الا الاحترام الشدید اوی.. حتى لو شتمك بأهلك. 
فجأة کده ومره واحده.. دخل علینا ال 6 بنات كلهم مع بعض.. جایین ورا بعض فى صف واحد.. كلهم شبه بعض.. وتقریبا لابسین 
زی بعض.. شکلهم فكرني ببنات أمين الهنيدي فى مسرحية لوكاندة الفردوس.. بنات موّدبات ومحترمات كما یبدو.. هادیین خالص.. 
قعدوا كلهم جمب بعض زى ما نکون فى الفصل.. مفيش ولا واحده اتکلمت لحد ما القعدة خلصت. 

طب انا اعمل ايه.. مين فیهم العروسة؟ الفرق فى السن مش کبیر وفیهم اتنين توأم.. 4 منهم على الأقل ینفعوا عرایس لیا.. ايه 
الاحراج ده!! 


مش لازم نعرف کل حاجه فی اول زباره.. اكيد فى زيارات تانية.. المهم ان القبول المبدأي حصل. 


ما بين زباره عندهم وزباره عندنا.. راحت تحودشة عمرى فى جاتوهات وورد وديوك روي وخرفان.. مش مشکله طالما الموضوع 
ماشی رينا بيرزق.. لفت نظري ان الراجل كان بيسيب کل أصناف الاكل الفاخرة.. وباکل ارخص وابسط حاجه.. صدق حدسي ناحية 
الراجل ده.. شكلي هتعب معاه اوى. 


المشكلة الثانية انهم كانوا بيزورونا ومعاهم قطر البنات كله.. لحد ثالث أو رابع زبارة مقدرتش اعرف بالظبط مين العروسة.. اخواني 
البنات بقى رينا يبارك فيهم هما اللى حلولي الإشكالية دى. 


لحد ما وصلنا للجد. 


د oF‏ مإ جع بل بل با با اد sk‏ 





زياره منفرده للراجل فى بيته.. الراجل فاصل تماما البيت عن الشغل.. قاعد قصادي بجلابية البيت صحيح.. لكنه اكثر ثقة في 
نفسه من ملكة إنجلترا نفسها. 1 
طيب يا حاج.. انا طالب الشرف بالنسب.. لو عندك استعداد تبقى ابو أحمد.. انا فى خدمتك. 
رينا يديم المعروف يا ابنى.. انت دخلت بيت وعرفتنی.. واكيد عرفت الى لا هجامل ولا هظلم.. انا حبيتك صحيح.. 
وعلشان کده عارف انك هتفهمتي. ۱ ۱ 
رینا يديلك الصحة وطول العمر.. سمعة حضرتك العطرة تحمیهم لحد یوم الدین.. كلهم في رقبي لو آمرت. 
وانا متأكد انك هتبقی اخوهم الکبیر.. شقة البنت جاهزة فى الدور الاول.. مش ناقصها اى فتفوته.. هتعیشوا فیها سوا.. 
هتسیب شغلك وهتیجی تشتغل عندي فى المغلق.. بعد ما اروح انا هتبقی انت المسئول عن کل حاجه.. طبعا کل حاجه 
باسم البنات.. ده حقهم وانت سيد العارفین. 
بس يا حاج مين قالك انى عاوز اسیب شغلی؟ ومين قالك انى بفهم فى الخشب وللا فى التجارة من اساسه.. اللی انت 
عملته في 50 سنة شقي انا ممکن اضيعهولك في ست شهور. 
انا هعلمك کل حاجه وهتبقی تحت عيني لحد ما تنشف.. غير کده بقی.. شبکه وفرح والکلام الخایب ده.. ارمیه من 
دماغك.. واللی خلق الخلق هعملکوا فرح تحكي وتتحای عنه البلد كلها سنين قدام. 
کمان!۱ 


ليه کده يا حاج.. ما کنا ماشیین کوبسین.. لزومه ايه التقطیم ده.. 
اتضایقت من کلامه وبان على وشی.. هو خد باله طبعا.. بس تجاهل کل ده وکمل کلامه عادي جدا.. 


شوف يا آحمد.. بناتي هما کل دنيتي.. تربیتهم زى ما شفت کده.. بسکوت الهواء الطایر یجرحه.. لو سبتهم 100 سنة 
هترجع تلاقیهم زى ما هما.. يرضيك اسیبهم للدنیا تلطش فیهم؟ 

مقلناش حاجه يا حاج.. بس انت كده مش عاوز زوج لبنتك.. انت بتشترى ذكر بالمعنى الحرفي للجملة.. انت عاوز 
واحد تفصيل يقولها صباح الخير بالطريقة اللى تعجبك ویخلف منها وقت ما انت تؤمر.. عاوز واحد تحت ايدك يوم 
ما يزعلها ترميه فى الشارع.. انت عاوز واحد ياكل من طبقك ويسبح بحمدك.. يعيش تحت رجلك علشان تراقب كل 
تصرفاته.. هياكل احلى اكل ويركب عربية اخر موديل باسم بنتك.. مش هيبقي فى البيت صوت الا صوتك.. ولا هتسمحله 
يعمل تجارة خاصة بيه.. انت عاوز زوج للبنت مجرد منظر بلا أى قوامة حقيقية.. انت عاوز موصلاتي للفلوس منك 
ليها بدل ما كانت بتاخد منك علطول.. ومش بعيد اول ابن يتسمى على اسمك كمان.. صح يا حاج؟ 

رغم انك مزودها شويه بس معلش.. بناتي وخايف عليهم.. وبعدين انت زعلان ليه.. هتعيش ملك مريح دماغك.. بيتك 
مفتوح وشغلك ماشى ومراتك في ايدك. 

طيب يا حاج.. انت قلت اللى عندك.. تسمحلى اقول اللى عندي.. وللا الكلام خلص لحدكده؟ 

لا طبعا.. انا عاوز اسمعك اوى. 

صلى على سيدنا النبی.. مش هقولك انى زعلت من كلامك اللى هزأني بالأدب او افترض فيا ما ليس فيا.. مش هقولك 
انی مش هرد على الكلام ده بسبب السن.. لا خالص.. انا مش هرد لأنى احترمت حضرتك بجد وهيفضل احترايي ليك 
لحد ما اموت سواء بقيت حمايا اولأ.. الإحترام ده يخليني مهتم اوى أوضح لحضرتك صورة اعتقد انها ممكن تهمك.. 
اللى صنع شخصيتك هو سنين الشقي.. اللى عمل منك الراجل اللى احنا شايفينه ده هو اليتم وسوق الجمعة والبهدلة 
وليالي الجوع.. اللى خلاك النهارده في الوضع ده الثمن اللى انت دفعته في شبابك.. حضرتك لما توفرلي كل الجو اللى 
انت بتقول عليه ده.. بذمتك ودينك انت مقتنع انى ممكن ابقى بنى ادم؟ 


انا ابقى مش طبيي لو مصرفتش فلوسي على المخدرات والنسوان وطفحتها المرار اشكال والوان.. انت كده بتفسدني يا حاج مش 


ده أولا.. 


ثانيا.. كلام الجواز بقي علشان ابقى وضحت كل حاجه.. 





أغلي شبكة واغلى مهر يقطم وسطي وفرح ملوش مثيل.. كل ده هيتعمل لبنتك على حسابي.. هتعيش معايا في شقتي اللى هفرشها 
كلها على حسابي.. انا اللى هصرف عليها.. حضرتك هتسلمهالي يوم الفرح برضاك وموافقتك.. هتدخل بيتي مش هتخرج منه ابدا 
الاوانا على ظهري.. الكلام اللى هقولهولها انا واثق انها هتسمعه وتنفذه لأنها متربية وبنت أصول.. هتنوروا بيتنا بالزيارة حضرتك 
والحاجة خفاف خفاف.. لا اقفاص فاكهة ولا ذكور بط ولا ازواج فراخ.. كل ده هيتري وانتوا لسه على سلم العمارة.. كمان لما 
نيجى نزوركوا هنيجي بقيمتنا ونمشى خفاف.. لا اظرف مقفولة ولا أكياس لحمة.. عيدية العيد هتبقى جنيهات قليلة.. هشتريلها 
عربية لو حسیت انها محتاجه عربية.. انا اللی هشتريها مش انت. 


فلوسك عليا حرام.. طول مانت عايش وحتى بعد عمر طويل.. هى تورث جنيه.. تورث ملايين.. مش عاوز اعرف اى حاجه عن 
الموضوع ده.. فلوسها وهی حرة.. وهفضل برضه اديها مصروف البيت حت لو بقت صاحبة ملايين مش هيدخل بيتي منهم جنيه 
واحد. 


کلامي لها مش هيعلو عليه ای کلام.. انا متأكد ان ده اللى هيحصل.. اللى زيك ميخرجش من بيته ابدا بنات تعصى اجوازها.. انا 
متأكد الف مليون في المية انك مش منتظر منى ای فلوس ولا حتى لو حصل انفصال ممكن تهددني بقايمه وللا مؤخر والكلام 
الفارغ ده.. علشان كده انا همضيلك على اى ورقة تعجبك حتى لو هتدخلني السجن.. انت تقدر تعمل فيا كل حاجه.. بس مش 
هتعمل كده لأنك مش راجل اهبل ممكن يضحي بسمعته لما يستقوي على عيل من دور عياله.. ولا في حاجه في الدنيا ممكن 
تساوي شعرة من شعر بنتك لو حياتها خربت. 

ده كلاي يا حاج.. اوزنه كوس وفكر براحتك.. انا عاوز ابوس ايدك زی ابويا محبة مش خوف.. عاوز نسبك مش طالب احسان.. 
طمعان في انوثة بنتك وحسن تربيتها مش طمعان في فلوسها.. عاوز بنتك تقعد وسط النسوان وتقول زمان ابودا كان بيعمل.. 
دلوقى جوزي بيسوي.. عاوز أتكلم معاك وراسي فوق مش راسي في الأرض.. عاوز أكسر عينى قصادك من الاحترام مش علشان 
انت ولي نعمتي.. عاوز احافظ على بنتك ونسبك بحسن العشرة مش علشان بتأكلني. 


رقمي معاك.. وانا تحت امرك.. سلام عليكم 

رد فعل الراجل كان طبيي جدا.. تاجر وفاكر ان كل حاجه في الدنيا لها سعر.. الدخول معاه في مفاوضات یبقی هبل وعته.. عمرك 
ابدا ما تعرف تغلب تاجر.. علشان کده مسکت في كلاي ورفضت تماما التنازل عن حرف واحد من شروطي.. هو عرض اكتر من 
طريقة لإتمام الموضوع كلها بتدور حوالین انى هبقی خاتم في صباعه.. وانا عند كلمني.. لا يعن لا. 

ابوبا وامی وجدي ايدوا موقفی بشده.. اصحابي افتکروني اهبل وبتبطر على النعمة.. عانيت كتير بسبب الرفض ده.. مين في طنطا 
يرفض نسب راجل زى ده البلد كلها تعرفه من كبيرها لصغيرها؟ 


انا متفهم موقفه تماما ومقدر خوفه.. هو فعلا صعبان عليا.. اللى زی ده معذور في ای شيء يقوله من كتر اللى شافه.. بس في راي 
ان هو رخص بنته فعلا بالعرض ده.. اللى هو عمله ده يفسد اى انسان سوي مش يضمن حياة البنت.. ممكن اوى تقع في عيل 
ابن حرام يضحك عليها ويقلب منها الجمل بما حمل.. ساعتها هينفع في ايه الحرص؟ 


هل كنت غلطان انى رفضت؟ 


وانا صغير ان اللى بييجي سهل بيروح سهل.. علمني كمان ان الكرامة ملهاش تمن ابدا.. وان القوامة أساسها الانفاق.. علشان كده 


هيضحكوا عليك ويقولولك الحياة مشاركة والقفة ام ودنين يشيلوها اتنين.. ده كلام صحيح تماما.. بس مش في الفلوس.. البيت 
اللى تدخله فلوس غير فلوس رب البيت.. يبقى بيت الكلمة فيه مش لرب البيت.. في بيوت كتير ماشيه كده.. بس خد الصورة 
الكاملة وشوف البيوت دی وقت الخلاف علشان تعرف تقرر لنفسك صح وتقبل ان مراتك تحط فلوس فى البيت وللا لأ.. مش 
عاوز افسر اکتر علشان حزب النسویات میصدعش دماغي بکلام كالعادة كله غلط. ۱ 


بقیت مسخرة صحابي.. واحد منهم قاللی يا اخی هتعيش تاکل وتشرب وتخلف.. ضامن مستقبلك ومستقبل ولاد ولادك.. راکب 
عربیه اخر مودیل ومتصیغ.. عایز ايه تانی.. ايه البطر ده؟ ؟ 





طيب ودوري فى الجواز يبقى ايه ؟؟ 
دورك انك تبقى زى الفل.. تحافظ على صحتك وتروح الجيم كل يوم وترجع البيت تهيص. 
ذكر تخصيب يعني.. اد.. عندنا فى الارض فى ثور بيعمل نفس الحكاية دى. 





بلاها نادية 


بلاها نادية.. بلاها سوسو "دکتور سامح - سك على بناتك" 

الاحداث دی كانت سنة 2009.. كنت خلاص سبت مصر للأبد واخترت أعيش في السعودية.. اى كلمتني علشان عروسة.. نزلت 
لقیتها بتحب واحد تانی.. خلاص.. الموضوع فکس والاجازة قربت تخلص.. بجهز نفسي للعودة للسعودية تالى.. المندى وحشي 
اصله. 


مع کتر التجارب تبدلت مشاعري.. بقیت اخد الموضوع بضحك وألش على عکس امي تماما اللى فشل کل قصة بيبقي بالنسبالها 
حدث محزن.. كنت عدیت الثلائین وبدأت ادرك روعة الحياة من غير ستات.. الفترة من 15 الى 30 سنة لو مفیش في حياتك 
ست بتبقي عامل زى المجنون.. بتعض في الحیط وبتتحرش بأى کائن بيتحرك اخره تاء مربوطة.. بعد الثلائین الموضوع بيهدي 
شوية.. محتاج ست اه.. بس بمزاجي وبشربوطي ولا ضير ابدا من استکمال الحياة منفردا من کتر السواد اللی شایف صحابي 
المتجوزین عايشينه. ۱ 

خلاص بقي.. فاضلي يومين واسافر.. شوية سلامات وزبارات ومطاعم مصرية من اللى بحلم بیها ليل ونهار في السعودية.. بس 
يبدو کده ان الاقدار كانت مخبيالي مغامرة تانية مع جدي الحبیب. 


هلا هلا هلا.. هلا بالطیب الغالی.. وغلا يا جدي.. شلونك يا ابوي.. شو علومك.. عساك طيب 
مالك ياض.. ما تتعدل کده لاسفخك الم ارجعك بطن امك تاني 
حبيي يا جدی.. بحب فيك اوی احترامك ليا واللّه.. بس لو ابوبا یتعلم منك.. یاللا.. الحمد للّه. 
عدي علیا کمان ساعتین علشان هنروح اسکندرية سوا.. 
الله اللّه اللّه.. مدينة الرب.. هننزل البحر وناکل سمك ونشقط مزز.. جايلك يا سیدی ياقوت جایلك 
مزز ايه يا صایع.. انت فاکر نفسك في السعودية.. احنا هنزور ناس افاضل. 
طيب وماله.. نشوف العروسة وبعدین ناكل سمك ونشقط المزز.. مش شایف ای تعارض يعني. 
هترکز معایا بقی وللا هتتعبنی زی کل مرة.. احلف باللّه انی مش هتصدرلك فحاجه تانی 
خلاص خلاص.. هرکز بس ليا طلب.. 
طلب ایه ؟ 
بعد ما ارکز.. نبقی نروح ناكل سمك ونشقط مزز. 
معرفش قفل السكة في وشي لیه.. كان عصبي اوی جدی.. يمكن علشان كان فاکر ان هو اللی هیدفع تمن السمك؟؟ 
عد اد اعد بل ع ع f f f‏ عاد عاد عاد عاد 
مشكلني مع جدي ان الحريم كانت بتتحرش بيه بصورة محبطة جدا ليا.. 85 سنة بس جسمه مفرود وعينية زرقاء.. شعرة كتانة 
بيضاء بس موجود.. عكس شعرى انا اللى راح وانا لسه 30 سنة.. لما تشوفه تحسه بيه وابن ذوات.. ولما يتكلم تحس انه شيخ 


الازهر.. النسوان لماكانت بتعرف انه ارمل كانوا بيعملوا في نفسهم البدع علشانه.. بقيت أقول يا ناس.. ده 85 سنة.. يعنى لو 
عرف يبوس بس یبقی معجزه. 


كلي نقة ان ده مشوار فاشل.. عروسة ايه اللى هشوفها واقرر اتجوزها في ساعتين زمن دى.. مقدرش طبعا أقول لجدي لأ ولا 
اقدر ابدا ارفض اروح اسكندرية في اى وقت.. كمان كنت محتاج مشوار زى ده اوى علشان الإحباط اللى كنت فيه بعد مشوار 
اليوم السابق الفاشل ده. 


العروسة طبيبه تحاليل.. سنها مناسب ومن بيت طيب حسب كلام جدي.. ابوها صديق قديم لجدى.. اخوها ظابط جيش وهی 
عموما جميلة الشكل معتدلة القوام. 





انعم و اكرم.. طيب المهم بقى.. فين الخوازیق؟ 

لا مفيش المره دى.. كانت مخطوبة ومحصلش نصيب 

ده مش خازوق.. قولى على المستخى يا جدى الله يكرمك. 

لا مفيش.. الراجل انا اعرفه من 70 سنة.. خدمنا في الجهادية سوا وبعد کده فرقتنا الأيام. 
يعنى مقاتل قديم وابنه ظابط في الجيش.. سترك يا ستار من الم لبس الخيار.. المهم بقى 
ايه ؟ 

فين ؟ 

هنروح ناكل سمك ونشقط مزز 


الحمد للّه.. كنت بره العربية فمعرفش يلطشني على وشي. 


9 دب مد لد sk‏ دب sk‏ 
عارف انت إحساس السعادة الى بيجيلك اول ما تشم ريحة الیود وانت رایح اسکندریة؟ 


البلد دى فيها سر غريب.. الواحد بيتبسط من اول ما يعرف انه هيروح.. الطريق في الذهاب طويل اوى معرفش ليه.. الأيام هناك 
بتعدي زی الصاروخ.. ورحلة الرجوع ببقی عامل زى محمود المليجي وهما بيسحلوه في فيلم الأرض كده. 


قاعد فى بیتهم مترقب.. عیون الصقر بتسجل وتراقب کل شيء.. بيت متوسط لا يبدو عليه الثراء ولا العوز.. موظف حكوي 
عاش شريف بسمعة طيبة.. امثاله عملوا ملايين من الدروس الخصوصية.. هذا رجل رضى من الحياة بما ظن انه قسمة رينا.. 
ملامح طيبه فيها عنفوان شباب قديم.. وش ضاحك مستبشر... النوع اللى بيسموه ضارب الحياة صرمة.. لا يمكن ابدا تديله 
سنه.. اعتقد ان مصدر الحيوية والطيبة دى هو الرضا. 


على النقيض منه تماما كانت مراته.. مش ممكن اصدق ابدا ان الكركوبة دی في الخمسينات.. تديها اكبر من سنها ب 20 سنة 
على الأقل خصوصا مع كومة الامراض اللى بتعانى منها.. دی معجزة واللّه ان جوزها معاها لحد اليوم ده.. ملاحظة أخرى تعني 
انى في بيت تحكمه الإخلاقيات والمروءة.. كمان لاحظت ان الست هي الكل في الكل عندهم.. اااااه.. علشان كده بقي.. الراجل ده 
عاش حياته مكبر دماغه ورامي كل حاجه عل مراته زی جدى كده.. مش غریب ان الولية صحتها خلصت في البيت ومسئولياته.. 
حطيت الكلام ده في بالي علشان لما اتجوز "عموما" ابقى عارف انا رايح فين.. اللى هيشيل المسئولية.. هيعجز قبل الأوان.. 
وقررت انی لما اتجوز هبقي زی جدى كده. 

في ست تانية في البيت عرفت انها خالة العروسة.. ست من النوع اللى تحب انك ترميه من البلكونة اول ما يقولك صباح الخير.. 
تخينه اوى ورغاية اوى وفضولية اوى ودم اللى جابوها يلطش أوى.. كان فاضل 3 ثواني مثلا واقوم اكتفها وانزل فيها ضرب.. لم 
يمنعني بس الا ان صحتها كانت حلوة اوى ولو قعدت عليا هتفطسني. 


حوار معتاد ممل عن الغرية.. التعليم الحكوبي.. جيشنا الهمام.. كلام متصل غير مهم نقتل بيه الوقت لحد ما تيجي العروسة. 


بهدوء تام دخلت البنت وقعدت معانا.. كانت شايله صينية كبيرة اوی عليها کل حاجه ممكن تتاكل.. يبدو كده ان الصينية كانت 
ثقيلة لأن البت وشهاكان احمر بشدة.. مش عارف ليه جه في بالي منظر سماح آنور في فيلم ليلة عسل لما وقعت الحاجة على 
حماتها ميمي جمال.. شيطان بيزن في دماغي انی أقوم انكزها بصباعي واقولها ارررررررركب الهواء.. هنضحك كتير صحيح.. بس 
غالبا هينتهى اليوم بيا في مستشفى المجانين بطلب خاص من جدى. 


استعنت على شيطان الهبل بالقرآن.. رینا يستر من الفضائح.. قعدت البنت وبدأنا نتكلم.. بعد نص ساعة بالظبط عرفت ان 
البنت رافضة تماما انها تقعد في البيت - حقها ولا جدال - وانا رافض تماما انى مراتي تشتغل - حقي ولا جدال - مش غلطتها 


ومش غلطي.. غلطة اللى افتكروا انهم لما يقولوا ان البنت هتقعد.. يبقى هي هتقول امین وتقعد.. دى دكتورة مش عيلة صغيرة 
علشان تفرضوا عليها اى شيء. 





کملنا کلام في مواضيع عامة.. يا فرج اللّه.. انا والبنت مش متفقين في ای شيء في الحياة.. ان كانت هي اقصی- اليمين فأنا اقصی- 
اهلاوية.. وانا ملحد كرويا وبكره الأهلي.. بس.. كده البيت هيولع وش. 


الاختلاف ده خلاني غير مهتم بكلام البنت.. خلاص.. بانت الفولة.. البنت خدت الموضوع على كرامتها وسابتنا وقامت.. حقها 
تماما.. انا لو بكلم حد وطنشنى.. هشتمه بأمه.. احترام المتحدث واجب حت لو لم تتفق معاه فيما يقول. 


نقرت بصوابي على كاس العصير حسب الإشارة المتفق عليها مع جدي علشان أقوله ان الموضوع فاكس.. حلاوة جدى انه 
الرفض.. هو مؤمن تماما ان القبول من الله.. محصلش.. يبقى نشوف غيرها.. على عكس اي اللى كانت كل ما تشوف واحدة.. 
تقول هي دی. 

واحنا قايمين علشان نمشى. لقینا العشاء اتحط على السفرة والناس تحلف 100 یمین علشان ناكل معاهم.. مقدرتش اقاوم كتير 
وانا بقولهم لا يا جماعة ارجوکم.. انا لسه واکل قبل ما اجي.. نظرات جدي النارية تعني انى هتهزاً لما ننزل.. آوکیه... انا موافق.. 
ناكل السمك الأول وبعدین نشوف مين عاوز ایه. 

واحنا قاعدین بناکل دخلت علینا بنت تانية من سن مقارب لسن البنت الاولانية.. طلعت بنت خالة العروسة.. بنت الست اللی 
نفسی ارمیها من البلکونة من اول ما دخلت.. المفاجأة لجمتنی.. احنا قاعدین بقالنا ساعة.. اشمعنی دلوقتی یعنی؟ 

بعد الاکل قعدنا تاني في الصالون.. وعملنا ربستارت للکلام.. 


انت بقی يا سیدی احمد بتاع الرباض؟ 

ایوه.. سمعتي عنى فى الاخبار وللا ايه؟ 

لا ابدا.. بس جدك أتكلم كتير اوی عنك.. حسسنا ان انت آبو زید الهلالي الحقيقة. 

تعرفي ان آبو زید الهلالي كان شيي؟ 

يا راجل.. احمد عبد العزيز!! ازای کده 
امتد الکلام بينى وبینها.. سبحان الله على الفارق بینها وبين بنت خالتها.. بنت متکلمة منطلقة فرفوشه وضحوكة جدا.. بنت من 
النوع اللی يدخل القلب بعد ما تشوفها ب 3 دقائق.. عکس آمها خالص. 
وخد عندك بقي.. البنت متفقة تماما معایا في کل كلمة قلتها.. ورینا كان ناقص تقولي الحسین ناداني ولبیت يا سي السید.. مسکت 
نفسی- من الضحك بالعافية وهی بتأكدلي انها زملكاوية واکتر لعیب بتحبه في الزمالك هو عماد متعب اللی دایما بيجيب الدوري 


۰۵۵ 


جدي شاف الموضوع ماشي فدخل في الخط علشان یجود.. حکالهم عن تربیتنا واصل عيلتنا واد ايه هو فخور بآبن بنته اللی 
عاش عمره كله للمذاكرة والشغل.. وانه من وسط احفاده كلهم لا يفخر الا بأحمد.. بقیت ابصله بنظرات محمد سعد في اللمي 
8 جيجا وانا بقوله اجل يا سيدى. 


حي جدی اننا اسرة بتعامل الستات معاملة خاصة.. حق هو لما مراته ماتت رفض يتجوز.. وانا بتابع الحوار لمحت تعبير کده 
على وش الولية اللى انا مش طايقها.. مش فاهم ايه ده.. بس هو شيء غير مريح.. قامت الستات تعملنا شاي.. ودخلوا علينا بعد 
نص ساعة.. وشفت منظر اللّه الوكيل مش قادر انساه لحد النهارده. 

الولية التخينة اللى انا مش طايقها راجعة متذوقه وفارده شعرها ولابسه عباية مطرزه مقاس 9 اكس لارج وعامله في نفسها البدع 
ولا كأنها بنت عشرين.. قلت في عقلي بالي احيه.. هو فيه ايه يا جدعان.. الولية اتهبلت وللا ايه ؟ 


الاب صامت فى غير ضيق.. الولية مبطلتش رغي وهما فرحانين بالتجاوب بيني وبين بنت خالة العروسة الاصلية اللى اخوها 
سابنا ومثی, علشان مسافر على كتيبته.. العروسة الاصلية اختفت تماما من المشهد ومفضلش الا بنت خالتها وامها التخينة وانا 
وجدى. 





حوارات تانية خايبه من الولية التخينة.. كل شوبة تقول اناكسرت عمرى على البنت.. انا بعد المرحوم رفضت كل العرسان.. انا 
مش عارف ايه سويت ايه.. انا ضيعت عمرى فداه وهعيش على ذكراه.. ناخد منها المايك علشان نتكلم مع بنتها.. دقيقتين 
وتنط في الحوار تانى وتحود على رحلة كفاحها في الحياة وصورها وهی صغيرة لماكانت صاروخ قبل الانبوبة ما تضرب.. وطبعا 
كل كلمتين بينهم هي هي هسییییء على ای بتنجان جدي يقوله.. وکل شوبة اتفضل يا حاج سعيد.. اشرب يا حاج سعيد.. منور يا 
حاج سعيد.. وحكتلنا انها كانت على صيام فى اليوم ده.. ال ايه.. بتعوض اللى فطرته في رمضان بسبب ال 


اقسم بالله مش قادر.. شوبة صحة يا رب ارميها من البلكونة بس.. يا دين النى.. هو ايه اللى بيحصل!!! 


> ع f oF‏ اد بل با با باب علد عاد لد sk‏ 


قرب نص اللیل قامت النسوان وسابوا الرجالة تلخص الکلام.. وکان ابوها اول من بدأ الکلام. 
بص يا احمد.. احب انك تعرف حاجه مهمة.. البنتین دول بناتي.. انا ربیتهم مع بعض والاتنین میفرقوش عن بعض ای 
حاجه.. 
انعم و اكرم يا عمى.. ونعم التربية. 
الاتنين تحت امرك.. المواضيع دى نصيب وقبول فى الاول والاخر. 
اه طبعا.. الارواح جنود مجنده. 
الله ينور عليك 
انا يشرفني طبعا يا عمي.. اشاور أهلي بس وان شاء الله نتصل بحضرتك نستأذنكوا فى زياره تانيه وطبعا لازم تشرفونا 
فى طنطا.. اهو تقروا الفاتحة للسيد البدوي 
نتشرف طبعا وهنا بيتك ومطرحك والحاج سعيد فيه الخير والبركة. 
الله يكرم اصلك.. سلام عليكم 


ok kK >‏ دا اد با با 2F 2F 2F‏ اد ماد 


العروسة الأصلية كانت قاعدة معایا والتانية في المطبخ بتسمع.. فهمت دماغي ماشية ازای وشخصيي على ايه ولما الموضوع 
فکس من الاولانية هي خرجت تقولي کل اللى انا عاوز اسمعه.. بنسبة 96100 لوکان حصل ارتباط بينى وبینها كنت هلاق کلامها 
اللى قالته قصادي ده بلح.. وساعتها ادور على ميتي تسخن لأننا في مجتمع یسمح للمرأة انها تغیر کلامها وتصحی کل یوم برأي 
وتعمل ما بدالها في ای وقت تحت مبرر اسمه الهرمونات الانئوية وانت راجل ولازم تتحمل وکل الهبل ده. 


مسكينة.. ظلموها لما فهمومها انها لازم تتجوز وخلاص.. هي اكيد لا اعجبت بيا ولا حت افتكرتني بعد ما نزلت ب 5 دقائق.. 
هي مبرمجة على کلمتین تقولهم علشان تصطاد ای۷ .. انا طبعا مقدرش آقول ای كلمة حتى لو عجبتني البنت الثانية.. بقى انا 
اروح اشوف واحدة.. أقوم اخطب بنت خالتها!! 


ده يبقي انتهاك لأبسط مبادئ الانسانية واعتراف صریح من الى حمار بیاگل وبس. 
لا حول ولا قوة الا باللّه.. 


بقی هو کده.. بلاها نادية.. خد سوسو!!! 


وبعدين ايه الولية أمها دى.. اول ما عرفت ان جدي ارمل قررت تري الهلب عليه بأسلوب متصاي جدا.. الحمد لله انی كنت 
معاه علشان اقدر احميه من كهن النسوان ده.. طول الطريق وانا سايق ماسك لساني عنه بالعافية.. هموت وانكشه في الكلام 
وخايف ليزعل منى.. كنت افتكر بعض حرکاتها القارعة واكتم الضحك في سري لحد ما عينى تدمع ومناخيري تسيب.. وهو 
ساكت خالص. 


فجأة لقيته بيدندن مع نفسه وبيقول قبل ما تشوفك عينيا لأم كلثوم.. 





احیه.. هي بقت کدد.. 


فضلت ماسك نفسی بالعافية برضه لحد ما هو بدأ الکلام.. 


ها یا عم احمد.. ايه الکلام 
کلام ايه يا جدي.. يا بتاع النسوان انت 
ولحد هنا مقدرتش امسك نفسى. خالص.. انفجرت في الضحك انا وهو لدرجة ان العربية حدفت منى یمین وکنا هنلبس في عربية 
نقل.. فضلت اضحك بعنف وقوة والکحة فرتکت صدري وعینیا فاضت بالدموع ونص سوائل جسمي نزل من بقي من کتر 
الضحك.. 
ساعتين ضحك متواصل طول الطریق لحد طنطا.. بهدلت جدي من کتر التريأة وهو فطس من اكتر من مرة من كتر الضحك 
لدرجة انى خفت عليه فعلا لروحه تطلع.. 
طب انت جاى تبصبص يا عم الحاج.. الله يسهلك يا سيدي.. واخدني معاك ليه!! كوبرى 
اختشی يا وله.. انا اول مره اشوف الحيزيونة دی 
والنبى ايه.. هي دی اول مرة.. انا خايف الاق على موبايلك رسائل ابيحه بينك وبين الولية دى.. قول قول متتكسفش.. 
انا ابن بنتك وستر وغطا عليك.. تاخد مفتاح شقتي علشان لو حبيت تعط وللا حاجه بدل ما تطلع الدائري وتتبهدل؟ 
اهو ده اللى انت فالح فيه.. طول اللسان والتربأة.. ما تورينا همتك کده.. وانا ادك كان عندي 6 عيال. 
يا جامد انت يا سفاح بورسعيد.. بس الولية ايه.. عينها منك وش.. شفت لما قالتلك كنت صايمة دى.. انا مسكت 
نفسى بالعافية اقسم باللّه.. 
جتها نيله.. دی عامله زى البقرة.. هو انا بعد ستك الله يرحمها يملي عينى حد؟ 
اديني في الإخلاص وانا احبك يا فننس.. بقولك ايه بقي.. ما تسيبك من الولية التخينة دی وناخدلك البت الدكتورة.. 
اهو انا وانت ندخل في يوم واحد يمكن يعملولنا ديسكاون. 
وانفجرنا في الضحك تانی.. 
> 6 ا كا 5F‏ اد كد 6د مدا عاد مد 5F‏ عاد 
شفتوا الناس بتبص للجواز ازاى؟ 
طظ في الشهادة والتعليم والاتفاق والحياة المشتركة والطباع والثقافة والمستوي الاجتماعي.. 
طظ فيك وفيى طالما بتقدروا تخلفوا.. 
حلوة وبيضاء.. تبقى عروسة كويسة.. 


دی بتطبخ ودی بتطبخ.. ده بیخلف وده بیخلف.. ان معجبكش محثی- الکرنب سييبه وخد محشی- ورق عنب.. واذا انطفاً 





فلافيلو 


اى حاجة مش عاجباك من حقك ترفضها.. انما ترفضها ازاى.. هو ده مربط الفيل. 


معذرة.. مربط الفرس. 


ا 5F 5F 6 6 FF‏ 6د 6د دا اد با 2F 5F‏ 6د F‏ ماد 


هجرتي للسعودية كانت سنة 2008 بعد فشل مشروع عمري في مصر.. هجرة كانت اشبه بالهروب.. او لو شئت الدقة.. الطرد. 


مكانش عندي اى خطط في اى يوم من الأيام انی اسيب مصر.. اسيبها ليه وانا من دراویش القاهرة اللى بیقضوا الاجازات يلفوا في 
مساجدها وكنائسها ومقابرها الاثرية.. اسيبها ليه واناكل شهر بسافر دولتين او ثلاثة تبع شغلي.. اسيبها ليه وانا بشتغل شغلانة 
يحسدني عليها القاصي والداني.. اسيبها ليه وانا ليا فيها النيل زی ما غنی حمزه نمره في عسل اسود؟ 


قبل ما تتریاً عليا وتقارن المقدمة بوضي الحالي يهمني جدا تعرف انى كنت واحد من جيل المغفلين اللى اتربوا تربية عس كرية 
عمادها تاريخ مصر التليد وقوامها الانضباط في المدرسة الحربية وسقفها جيش مصر اللى فيه يد تبنى ويد تحمل السلاح.. واحد 
من جيل كان شايف إبراهيم عيسي مناضل ومصطفي بكري معارض وحسیي مبارك كويس بس اللى حواليه وحشين.. مكانش 
عندي ای شكوى من مصر لأني عايش فيها باشا.. بالتالي مكانش في ای سبب للتفكير في ای خروج.. فكرت بس لما احتكيت 
بالواقع واتقرصت من ودانی ولباليي.. فكرت وقررت ونفذت لما نزلت من برجي العاجي وشفت الانسان العادي بيتعامل ازاى في 
مصر وادرکت انى مینفعش أكون مصري بس علشان اخد حقي فیها.. لازم أكون مصري ظابط.. مصري وكيل نيابة.. مصري 
ملیونیر.. او ما شابه من وسائل الحماية.. رحلتي علشان ابقی ملیونیر انتهت بقناعتي التامة انى مش هینفع ابدا ادخل النادي ده 
لوحدي.. لازم حد من جوا يبعتلي دعوة او ييجي بنفسه ياخدني.. عرفت انى صغير فیها اوی مهما اوتیت من علم وخبرة.. عرفت 
ال مسواش فیها تمن طلقة رصاص.. قالولی کده واللّه اول ما دخلت الثانوية الحربية.. مش هنسی کلام صول التدریب وهو 
بيؤمرنا نقلع کرامتنا على باب المدرسة مع اللبس الملكي علشان ثمن اغلی واحد فینا عند الجيش 21 طلقة ميري ینضربوا على 
قبره.. قالوها.. بس انا کنت فاکرهم بییالغوا. 

المهم انى خرجت منها خالص.. 

في السعودية زاد وزنی ثلائین کیلوجرام فى اقل من 6 شهور.. ایامها البلد كانت مقفولة خالص ومفیش ای نشاط تعمله في حياتك 
الا الال والجیم.. اشترکت في جيم دولي بالفعل ومرحتش ولا مرة.. كنت بجدد الاشتراك کل سنة وانا محافظ تماما على علاقتي 
بالمطاعم.. تحولت الى ما يشبه العمالقة.. 180 سنتي طول و180 كيلو وزن.. كنت واخد الحياة بسخرية اليائس من کل شيء.. 
ازای معملش کده وکل حاجه في حياتي فشلت.. لا جواز نافع ولا مشروع اکتمل.. نظرة قاصرة جدا لما تعامیت عن كل نعم رینا 
اللی كنت فيها ورکزت بس في اللی مش عندي.. نکران رهیب دفعت تمنه غالی اوی بعدین. 


ابوا كان سعيد انى سافرت.. فرصة كويسة ابعد عن جو الفشل في مصر وابدأ من جدید.. كلمني في یوم وكان کلامه قلیل اوی.. 


ازيك يا احمد.. عندك وقت؟ 

واحشني جدا يا بابا.. لو لحضرتك یبقی اكيد دايما عندي وقت 
عمتك بتقول فى عروسة كويسة.. تقدر تنزل الاسبوع ده؟ 

انا اساسا هنزل علشان اشوفك.. موضوع العروسة ده ييجي بعدين. 
طيب منتظرك.. مع السلامة 


هو ده ابويا.. أطول مكالمة في حياته كانت 65 ثانية.. وهو ده حالي اول ما سافرت.. بنزل مصر. مرتين کل شهر.. خرجت بره مصر. 


على العشاء بدأ ابوبا يقولي المعلومات المتوفرة.. 





البنت جميلة.. بک لوربوس تجارة [نجليزي.. ابوها عضو فى مجلس الشعب واخواتها واحد رئيس نيابة والثاني وكيل 
نیابة.. اصلهم من بلد اریاف جمب طنطا.. عندهم ارض كييره وسراية من ایام العز القدیم.. بیقولوا ان جدها کان 
تادان الل عيذ اضر به 

ولما عبد الناصر قلبهم.. امال الأرض الكبيرة والسراية جم منین ؟ وبعدین عضو مجلس شعب یبقی فاسد بدون 
نقاش.. امال عياله دخلوا النيابة ازای ؟ 

بلاش تسرع.. الراجل سمعته كويسة والناس بتحبه.. کل اللى عنده ده میراث. 

طب ودول هیاخدونی على ايه ولا مواخذه؟؟ 

والله عمتك عرضت على امها والناس مرحبین.. مش هتخسر حاجه. 

ماشي.. اتوکلنا على اللی بيأكلنا 


ا oF‏ ع عا oF oF oF ke‏ عي علد علد علد ok f‏ ع علد لد sk‏ 


كنت قررت انی مش هدخل بيوت تانى بعد اللى شفته.. المقابلة والاتفاق يبقوا بره البيت.. البيت ده ادخله وانا من اهله.. مش 
ناقصة احراج ولا مشاكل تان.. حت كمان اعتبرتها فرصة انهم يعرفوا انى مدخن. 


نظرات البنت قوية جدا.. حقها طبعا.. بنت عايشه لنفسها.. لا بتشتغل ولا عايزه.. كلامها كله عن السفر والرحلات.. طلباتها كلها 
مجابه من أهلها لانها الوحيدة.. مقدرش أقول انها جاهله او فرفوه.. لا خالص.. عندها فكرة كويسة عن تربية الأطفال ومتابع 
جيد للسياسة.. عندها كل شيء تتمناه اى بنت بس هي فضلت تكبر دماغها عن كل شيء وتستمتع بحياتها. 


كلام ممل عن انجازات ابوها فى مجلس الشعب وحروبه الوهمية علشان الغلابة ضد كمال الشاذلي وازاى انه لولا هؤلاء النواب 
الشرفاء كانت البلد راحت ورا الشمس.. انا عمال أأمن على كلامهم من باب اذا خاطبهم الجاهلون قالوا سلاما.. يحيا رجال النيابة 
العظماء والمجد لنواب الشعب الافاضل ویسقط ولاد الكلب الشعب.. او على رأي عادل امام في الزعيم.. اللهم اخرب بيتنا احنا 
يا شيخ. 

قبل ما القعدة تنفض كنت على يقين ان الموضوع مش مناسب.. عدم الحجاب يبدو سبب كافي في الظاهر.. بس في واقع الامر 
انی كنت شایفهم لصوص وحرامية یستاهلوا السجن مش النسب.. الناس دی واللی زيهم کانوا السبب الى هربت من مصر-. 
بسبب الناس دی في ملایین تحت خط الفقر. 


مكانش ينفح ابدا اخبي على ابوا سبب رفضي... محدش ضغط علا للقبول الا عمتي.. هي احست بالمهانة باعتبارها واسطة 
الخير وصديقة أمها الانتيم.. دافعت عنهم ولا كأنها فريد الديب وهو بيدافع عن عزام عزام.. 


يا اخى انت انسان غريب.. مالك انت ومال ابوها وللا اخوها.. المهم البنت 

بنت مين يا عمتي.. دی عالم عايشه فى مية البطیخ.. بنت متربیه بفلوس حرام.. عارفه يعن ايه حرام ؟ مخدتیش بالك 
انها کاشفه راسها؟ 

يا سیدی ابقی حجبها انت 

وانا افرض علیها لیه.. ما یمکن هی مش عایزه.. انا هوض حك على نفسی--؟؟ من الاول انا طالب طلبات محدده.. لا 
سافره ولا متزمتة.. ست بيت متعلمة.. ايه المعجز في ده مش فاهم!!! ۱ 

انث بتتبطر والعمر بیجری بيك.. الى اذك معاهم عیال دلوقی.. انث الل عجبتك عيشة البهائم دی. 

ماشي.. تشكري يا ست الكل 

بص بقي.. هی كلمة.. امك هتكلم امها النهارده وتشوف ,أيهم ايه.. وبعدين تقعد معاها تانى قبل ما تسافر.. مش 
هنعيش طول عمرنا نقلب فى بنات الناس والا مش هتحشرلك تانى فى ای موضوع 

حاضر يا عمتي.. لله الامر 


ا دا 6 6 6د 5F‏ 6د 6د اد اد مد با 2F‏ با F‏ ماد 


مأزق فعلي.. انا مش محتاج حد يساعدني في ای شيء.. لكن غضب عمتي بعد غضب جدي لن يعن الا ان العيب عندي فعلا.. 
هما بيختاروا اختيارات غريبة وانا مفيش قصادي حد مناسب.. بقيت أقول موافق علشان اهرب من تهمة الصياعة دى.. 
وسبحان الله المواضيع بتبوظ.. وكأن رينا مش رايدلي اظلم ولا اتظلم. 





حسب الاتفاق لبست ای بدلة محسن ممتاز وبدأت تستطلع الاخبار.. بعد يومين من العس والنخورة.. عرفنا ان البنت رفضت. 
رسالتها كانت كالآتي.. ايه "المفش" اللى انتوا جايبينه ده.. ده شبه علاء ولى الدين.. بقى انا اصوم اصوم وافطر على فلافيلو.. ده 
مش بی ادم.. ده کرش طلعله بنى ادم.. اللى زى ده يلزمه طباخة وخدامة مش زوجة.. انا مقدرتش امسك نفسی من الضحك 
لما شفته.. قولوله یخلص من کرشه الأول قبل ما يرازي بنات الناس بالدهون دی كلها. 

ده كان ملخص الرد.. مع اسقاط بعض التفاصیل الغبر مهمة. 


ا دا كا 6 6 5F‏ 6د 6د كد 6 اد 2F‏ با FF 3F 2F‏ 


قاعد في بيتنا وثى احمر مزنهر من الغضب.. عمرى ما قبلت ای إهانة او تطاول ولا اتسامح ابدا فيهم مهما كان السبب.. من 
حق كل انسان انه يرفض اى شيء حتى الدين نفسه.. اكفر حتى لو حبيت.. لكن تحتفظ برفضك بينك وبين نفسك او تعلن عنه 
بتهذيب.. مش من حقك ابدا لا تسخر من حد ولا تهين حد برفضك.. اذا قررت تكفر مش هيبقي حد في الدنيا من حقه 
يحاسبك.. لكن اذا سخرت من الدين اللى خرجت منه.. يبقي قطع رقبتك واجب.. من حقك تشوف البنت دى مش جميلة.. 
بس لو قلتلها يا وحشة.. تبقى انسان قليل الادب ومحتاج تتربي.. تقدري تقولي مش عاوزه اتجوز واحد على اده.. بس لو عايرتيه 
بفقره.. يبقي تستاهلي التف على وشك وتستاهلی ان الاغنى منك يبصلك بنظرة استحقار. 

دى وجهة نظري.. وللأسف ملهاش سوق في مصر... مصر بلد بيدى النساء لوحدهم حق إهانة الرجال بسبب او بدون سبب.. 
مجتمع يتعاطف تلقائيا مع الأنثى من منطلق انها الأضعف.. ولما تعرض التفاصيل ويتعرف انك مظلوم.. تلاق نفس الناس 
تقولك رينا هياخدلك حقك.. 

طيب رينا اللى هیاخدلی حقي ده.. مش هو رينا بتاعها برضه وكلامه لازم یمشی عليها وللا رینا لا يذكر الا في حالة ظلم الرجالة؟ 
ايه العلاقة بين كونى راجل وبين وجوب تقبلي الإهانة بدون رد؟ 

هل في سبب طبي يربط بين جينات ۷ وانعدام مراكز الإحساس والکرامة؟ 

هل علشان تخين.. یبقی لازم اتقبل سخرية الناس بالضحك؟ 

وهو التخان مش بيتجوزوا ویعیشوا؟ ملهمش حقوق في البلد دی يعنى ؟ 

بمنتهي الحياد شايف ان عندها حق في الرفض.. الانسان التخين عرضه لأمراض السكر والقلب والضغط وتصلب الشرايين.. 
وهی من حقها ترفض الارتباط براجل ممكن جدا يفطس منها بدرى بدرى خصوصا انه مدخن كمان.. وحتى لو مفيش سبب.. 
هي حرة تماما.. بس مش قادر الحقيقة الاق لها عذر انها تقول السبب ده.. كان ممكن اقبله لوكان في صورة نصيحة.. كنت 
هشكرها كمان.. لكن الرفض بالسخرية ده اذاني بشده. 


مفيش في ايدى حاجة اعملها.. رجعت السعودية بنفس كسيرة من سكات.. وكملت حياتي على امل انصلاح الحال مستقبلا. 


ا با با با oF ke‏ لد دب بل بل f‏ عي ok‏ علد عاد sk e‏ 


معاناتي من الوزن في النوم والحمام واللبس وقصر النفس وض غط الدم.. مش لازم اصبر يعني لحد قبل ما اموت ب 5 دقائق 
علشان انتبه.. عملت عملية خطيرة جدا قربت فیها من الموت حرفیا.. خرجت من المستشفی بعد شه ر كامل ق العتاية المركزة 
وشهر اخر في الرعاية المعتادة.. دخلت المستشفی 0 کیلو.. خرجت منها بعد شهرین 150. 


صلاة النبي.. ولسه.. 


الوزن بينزل بجنون.. لبسي کله مبقاش نافع.. كنت كل أسبوعين انزل اشتری قمصان مقاس اصغر.. بعد 6 شهور بقيت 120.. 
بعد 8 شهور بقيت 100.. كرشي بيروح منى يا ناس.. حد يلحقني. 





بعد سنة بالظبط بقيت 80 كيلو جرام.. مانيكان.. بخلاف موشراتي الحيوية اللى رجعت كلها لمعدلاتها الطبيعية.. نفسيتي كمان 
اتحسنت اوى لما بقيت بشوف جزمتي وانا واقف من غير مراية ولا حاجه. 

وخد عندك بقى.. العرايس نزلت ترف على دماغي زى المطر.. 

لماكنت انزل مصر كنت بشوف في اليوم الواحد 3 او 4 بنات.. وشفت مواقف رهيبة بسبب كده.. طب ورينا حصل مره في 
إجازة الجمعة والسبت انى شفت 9 بنات ورا بعض.. حاجه قمة الهبل يعنى. 

ومع كل دول.. كنت الاغلب برفض وقليل اترفض.. بس المرات دی كان الدلح هو السبب في رفضي-.. دی طويلة بزيادة.. دى 
قصيرة شوية.. دى معندهاش غير عينين اتنين بس.. دى كف ايديها مفيهوش غير 5 صوابع.. ازاى دى عايشه من غير ماجستير.. 
واللى خدت الماجستير أقول لا.. حرام تدفن الماجستير في البيت.. دى تشتغل وتحضر دكتوراه. 

بشكل عام.. مكانش في قبول.. بس بعد الأيام ما عدت.. اقدر آقول انی كنت منتظر ام حمزه.. هي الوحيدة اللى لما شفتها من 
بعيد من اول مرة ومن غير کلام قلت انا هتجوز النخلة دی والا هولع في البلد. 

بيتلطموا بيه في المحاكم.. بعد ما شعري شاب قررت انى مش هدى بنتى الا لشخص عاوزها فعلا.. مش يستاهلها.. بنتى لا تقدر 
بثمن بالنسبالی.. وهی لسه معملتش حاجه ليه علشان تبقى بالنسباله هو کده.. لازم قلي يطمئن انه متقبلها وعاوزها.. وساعتها 
هدیهاله من غير ای شيء مع دعواتي لهم بالبرکة. 


ا دا 6 6 6 6د 6د 6د كد 2F 2F FF‏ با 3F 2F‏ مإ ماد 


صوت اخق في التليفون وانا في السعودية بسمعه أجراس موسيقية في وداني رغم انها متصورة الى علشان بعيد في السعودية يبقى 
لازم تزعق وهى بتكلمني علشان اسمع.. 


ازيك يا احمد.. عامل ايه.. بتاكل کوس؟ 


الحمد للّه.. طمنوني على اخباركوا 
بص يا سيدى.. فاكر (...) بنت عضو مجلس الشعب؟؟ 


اه 


امها كانت فى النادي الجمعة اللی فاتت وشافتك معانا.. جم سلموا علینا بعد ما انت مشیت وقعدوا معانا.. وحصل 
شوية کلام كده بینها وبين ماما عرفنا منه ان البنت لسه متجوزتش وامها بتربی کعب کده عليك. 

يا سلام.. هما مش کانوا رفضوا؟ 

اهو بقی.. الدنیا ملهاش امان يا ابنی.. ظروفهم اتغیرت خالص.. ابوها تعيش انت واخوها استقال من النيابة علشان 
يدخل المجلس مکان ابوه.. بس بظهر کده ان الحزب الشه.. الأرض دی كلها طلع راکبها مستأجرين.. منظر على 
الفاضی يعنى.. 

طیب.. خلیهم پیجوا يتغدوا معانا فى النادي يوم الجمعة الجایه. 


+ عد ع با با مد ok oF oF‏ علا علد علد ok f‏ عل علد عاد لد sk‏ 


عمرى ما نزلت مصر بعربيتي في السعودية ابدا.. دايما اشوف الناس اللى بتعمل كده انها نازله تتمنظر.. العربيات في السعودية 
رخيصة جدا والبنزين كان ارخص من المياه حرفيا "وقتها".. سهل اوى تعجبك عربية الصبح وبعد ساعتين تبقى ملكك.. کل 
الإجراءات سهلة وكل أنواع التقسيط موجودة.. ماركة العربية في الخليج لا تنم ابدا عن صاحبها.. انا مثلا اشتريت عربية هامر 
3. اللى في مصر ممكن يشوفها اعلان عن فلوس بالهبل.. بس في واقع الامرانى كنت جايبها بالتقسيط المريح جدا ومن غير 
مقدم.. مكانتش عربية حلوة خالص.. انا بس جبتها علشان يبقي اسمى ركبت هامر.. فراغ بقى بعيد عنك. 


طب انا نزلت بالعربية من السعودية لمصر ليه؟؟ 
ايوه.. بالظبط كده.. علشان اتمنظر.. خصوصا انی اشتريت ميدالية ذهب للمفاتيح مخصوص.. 





حد من اخواتها خالص.. يبدو ان الحال اتبدل فعلا. 


خلصت القعدة بعد ساعتين تعمدت فيهم قلة الكلام وانا في العادة رغاي فحت.. أوقات بعرف أكون مغرور رغم انى شعبي 
جدا.. المرة دى تعمدت انى أكون طاووس مش بس مغرور.. مفيش حد عاقل ابدا يدى بقشيش 100 دولار للجارسون الا لوكان 
عبيط.. هما صحيح 100 دولار مضرویین وانا كنت متفق مع الجارسون على كده في مقابل انى هديله 100 جنيه بدالهم.. بس 
محدش عرف ابدا الحكاية دی قبل کده. 


ليه بعمل كده؟؟ 


يوه.. مانا قلت من شودة.. بتمنظر. 


ا عد oF‏ ما oF oF ke‏ يد ok‏ عا Fe‏ علد f f‏ ع علد عاد يد sk‏ 


المرة دی كان التليفون من عندهم.. صديقة مشتركة كلمتني ال بتسلم عليا وكده.. وطبيي ان الموضوع حدف على المقابلة 


إياها.. 


ازيك يا عرس 

اهلا وسهلا يا طنط.. ازی حضرتك 

انت فين يا عم.. رحت وقلت عدولي 

ابدا والله.. مشاغل. ۱ 

طیب عاوزین نشوفك بقی.. الجماعة بیشکروا فى اخلاقك 

بیشکروا في آخلای!! ليه.. هي كانت مدفونة تحت کرشی وظهرت بالعملية وللا ايه؟ 

هي هي هيييء.. طول عمرك عسل.. الحق بقی قبل العریس التاني ما یاخدها منك. 
عردس تانی اه.. واضح طبعا ان امكانياته اقل منی.. والا كنت انا اخدت الشلوت المحترم. 
لا یا راجل عيب متقولش کده.. دول ناس افاضل 

افاضل طبعا.. طیب.. شوفي يا ست الکل.. هحملك امانة لازم توصلیها للأفاضل.. وان موصلتیهاش.. هوصلها انا 
بطريقتي. 

امانة ايه؟ 


عارفين انا اتعلمت ايه من الموقف ده؟ 


اوعى ابدا تهين انسان ولا تتجبر عليه.. مش بس علشان الاخلاقيات.. انما علشان لحظة دفع الثمن بتيجى دايما في وقت انت 
مش مستعد ليه. 





العتبىة الخضراء 


هو فيلم من اجمل أفلام إسماعيل يس.. بس انا شخصيا بكرهه.. اكمنه بييجى على الجرح 
> ابا كا SF 5F‏ ما ما با SF SF‏ كد مد SF‏ اد مد ماد عاد 
سنة 2004 مکانش عندي شيء اعمله في الحياة الا الشغل بجنون والمذاكرة بعنف والاکل بافتراء على رآي محمد صبي.. اجمل 


ما في سن العشرینات ان جسمك معاك في ای حاجه.. لسه معرفتش الحموضة ولا الانتفاخ ولا الٍرهاق ولا ای عرض من اعراض 
بدایات سن الكهولة.. ماكينة جديدة تماما ان لم تحسن استغلالها في الفایده.. يبقى هتعیط علیها بعدین لما تحتاج عمره. 


الجواز وحواراته کانوا خارج داثرة اهتماماتي تماما.. مش بس الجواز.. الستات عموماً.. مکانش عندي لهم خلق ولا وقت.. اهلي 
کمان بخلاف جدي الحبیب مکانوش مشجعین موضوع الارتباط البدري د۵.. الأول اقف على ارض صلبة.. بعد کده اشرط 
واتشرط براحتي.. بعدت عن صنف الحریم خالص وخدت الکتب رفیق واستعنت على مشوار العمر باللّه عزوجل. 


الکلام ده مش داخل ذمة جدي بشلن.. ايه فايدة الشغل والعيشة ان لم تكن عايش لإسعاد آخرین.. مکانش مصدق ابدا انى 
بعيد عن الستات.. كان مصمم الى دایر على حل شعري ورا بنات مصر وبتحجج بالمذاکرة والماجستیر والکلام الفاضي د۵.. وکان 
كل شوبة يعمل عليا كبسة في البيت او الشغل علشان يتأكد انى فعلا وحداني.. مش بعط. 


واحدة من الزیارات كانت في الشغل.. كنت بشتغل فى العاشر من رمضان وجدى عايش فى طنطا.. لما الاقيه جايلي الشغل فأكيد 
في مصيبة حصلت.. حالة وفاة مثلا.. بعد كام دقيقة اكتشف انها زيارة عادية تحمل في طياتها الخبر الأليم.. هناك عروسة.. 


خير یا جدی.. ای رباح طيبة؟؟ 

المرة دی إعصار مش رباح.. اعصار انما ايه.. ملبن 

يا حفيظ.. قول الله يديلك الصحة.. انا اتوغوشت 

انا مرضيتش اقولك فى التليفون.. لحسن حد يسمعنا وللا حاجه وانا جايلك فى امر عظيم. 
امر عظیم ومحدش یسمعنا!!! ایه.. هنشتغل مع الموس***اد 


سرح جدی بنظره وهو بیقول: 


فاتنة الاساطیر الملونة وصاحبة بکالوریوس صيدلة.. ترس ابوها شركة النسیج لأنه من الهندسة خریج.. امها من 
الفُضليات ذات ادب واخلاق وعيش فى سکات.. یشکر الناس خلقهم بالساعات ویتمنون لهم التبات والنبات.. 
وحيدة على ثلاث صبیان صغيرة السن بغیر نقصان.. جميلة المحیا من غير حلفان يخطب ودها الأنس والجان.. لم 
یقربها انسي- ولم بلمسها جني.. فى انتظار زبارة سعيدة شريطة ان لا تکون بعيدة من شاب قامته مديدة يضمن لها 
عيشة سعيدة.. فأجبتهم لکم أبن ابنتي انه من فلذة كبدت.. مدخل السرور على مهجتي وهو من سیحصد زرعتي.. 
فهلم الى یوم عروبة.. تركب سيارتك الكركوبة.. وتأتيني يا ابن الأروبة.. في زيارة طنطا المحبوبة لننتهي من تلك 
السبوبة.. فما قولك يا ابن الاکرمین.. ولا تحسبنه کمین.. وربى انها الجمال المبین والخبر الیقین.. هى لك هدیه.. يا ابن 
ابنتي المفترية 

طیب.. ايه بقى الموضوع يا جدي؟ 

موضوع ايه يا وله.. عروسة عمال اوصفلك فيها بقالي ساعة اهو 

ورینا؟؟ معلش.. انا افتكرتك بتسمعلى فوازير شريهان.. وانك هتبقى الملك كهلان.. ملك ملوك الجان.. اللى بيعلق 
النسوان.. من سالف العصر والأوان؟ 

هزر بقى.. مناخدش منك غير التريأة والمسخرة.. اخلص.. هتيجى وللا لأ؟ 

اجی فين وامتى وازای.. انا مفهمتش ای حاجه من قصيدة اراك عصى الدمع اللى انت قلتها دى. 

يوم عروبة.. يعنى يوم الجمعة يا استاذ.. اسفخص على اللى نجحك في العربي.. عدى عليا بعد الصلاة ونتوكل على 
الله انا وانت وامك. 

طيب حاضر.. ما كنت تقول يوم الجمعة.. عروبة ايه وبتاع ايه.. لازم تعمل فيها المتنبي 

وما المتنبي منى ببعيد.. فقد کتبت فيه القول السديد.. فهو. 55 





باااااس.. بس النّه لا يسيتك.. انا مش ناقص.. كفايه الخضة اللى انا فيها بسبب يوم عروبة دی 


ا دا 2F 5F SF FF‏ 6د 2F FF 2F‏ ما 2F 5F‏ 6د F‏ ماد 


فى اليوم الموعود كنت على سنجة عشره مح اتباع طقوس وآداب زيارة العروسة حسب تعليمات امی.. 
نوم عميق علشان الوش يبقى منور والهالات السوداء تختفى 
زياره الى الحلاق بعدها دش محترم بالليفة الخشنة 
فرشاة الاسنان والمعجون مع العطر المميز "وان مان شو" 
التورتاية المقدسة.. وداعا أيها ال 300 جنية.. اراكم في عالم افضل 
وننطلق الى زبارة | لنسب المتوقع. 


ا دا 2F 5F f f 5F‏ 6د دا اد 2F 5F 2F‏ 6د F‏ ماد 


فى بيوت كده لما تدخلها من اول مره تحس انك مش هتخرج منها ابداً.. كذلك فى ستات لما تبصلها بتحس بوقوع شيء فى 
نفسك بالکراهية او القبول.. ایی كانت دايما تقول ان اعمال الانسان بتنطبع على وشه.. فتلاق الخمورجي مثلا باين علي وشه 
غضب رینا بينما معمري بيوت الله بالزبارة وشهم بیشح نور.. علم الفراسة ییحی عند الأمهات ويعمل کت كده. 


بعد ما فتحولنا الباب ب 3 ثواني حسیت انی مش هخرج من البیت ده.. 
بيت جمیل بشده.. 


مساحات واسعه وذوق عالي فى اختیار الالوان وتوزیع الإضاءة وقطح الاثاث.. کل حاجه فى مکانها الصحیح.. نظافة ورائحة بخور 
معطر فى البیت.. مکتبه عملاقه تبهر الأعمى تتصدر اکبر مکان فى الصالة.. لوحات مقلده بحرفیه لفنانین کبار.. استقبال 
ارستقراطي لا يخلو من حسن الضيافة والترحاب الريفي.. شيء جمیل الحقيقة. 

ابو العروسة يبدو رجل ارستقراطي جدا.. كأنه يوس ف بيه فى غزل البنات بالظبط.. رجل مثقف وعلى اطلاع ودراية بالتاريخ 


والإحداث الجارية.. امها كانت الصورة المتكاملة للأرشانة المصرية المليونيرة.. كمية دهب مرعبه فى صدرها وأذرعها وصوابعها.. 


شيء ما عجبني فى البيت ده.. مش الفخامة ولا الثراء الواضح بالتأکید.. كان عندي اكتر من فرصة الى اخد من هي اغني فعلا.. انا 
لفت نظري الارستقراطية والاناقة في كل شيء.. حتى طقم الشاي والمعالق.. من اكبر التفاصيل الى اصغرها في البيت ده.. كل 
شيء ينطق بالفن والرقي. 


البنت نفسها جميله فعلا.. جدي مكانش بيهبد.. نظرات خجولة وشخصيه تبدو غير متعبه فى التعامل.. حصل قبول اكيد من 
غير ما نلجأ الى شغل المخابرات النسائية فى استطلاع ما يخفى بين سطور اللقاء.. الناس كانت مباشره وانا اكثر مباشرة منهم.. 
زباره تانيه فى نفس الموعد من الأسبوع القادم فى بيتنا.. وزباره ثالثه عندهم فى البيت لحسم الأمور والاتفاق على كل التفاصيل.. 
بعدها زغرودة حلوة رنت في بیتنا. 

عرضت علیهم امكانياتي في الشبكة وكالعادة آمها استقبلت الرقم بامتعاض مع کلام من نوعية ده مش قيمتك ولا قيمة البنت.. 
بنسبة 9 ملیون في المية ای ست هتقولها ای رقم فلوس هي هتقبضه لازم هتقولك قلیل.. ولو بتبیعلها حاجه لازم تفاصل معاك 
ان شالله في خمسین قرش.. الرقم اللى عرضته للشبكة وقتها كان یشتری فوق ال 200 جرام دهب.. ولا اعتقد ان ده في الوقت 
ده یعتبر قلیل.. مکانش معایا من تمن الشبكة غير 100 جنية.. بس حبیت ارسم نفسي يعنى وکده.. عبیط بقی. 

بدون تفاصیل كتير اشترینا الشبكة فعلا.. دخلت في جمعية كبيره قطمت وسطی سنتين کاملتین.. اصربت على رفض ای مساعده 
من ابوبا على أساس ان اول حاجه تتعمل فى الجواز لازم تکون بفلوسي.. عرق الکرامة نقح اوی ساعتها مش عارف لیه.. ماهو 
ابوا برضه وحسب ما قال الامام البحبحاني.. انت ومالك لأولادك. 


خالي الحبيب شرحلي خطته المجربة لاسترداد الشبكة بعد الجواز.. اطمأن قلبي لما عرفت ان شقايا مش هيروح بعيد.. العائلات 
تبدو متفقه بدون منغصات والأمور ممتازة.. اتفقنا بالفعل على ميعاد الفرح وكتب الكتاب.. قررت الى هتنازل واقبل مساعدات 





من ابويا علشان مکسرش خاطره.. وهقبل كمان مساعدات اخوالي من باب السعادة الجماعية ان اول احفاد العائلة الكريمة من 
الذكور هيتجوز.. الكل فرحان لأن الجيل الثالث في الاسرة الكبيرة هيبدا هو كمان يكون أسرة. 

فاضل ايه بقى؟؟ 

ولا حاجه 

SF 6 >‏ كا SF 5F‏ ما ما 5F‏ اد عد 6 مد عاد عد مد ماد عاد 

قالك اهم حاجه فى الخطوبة انك تكون رومانسيي ملزق.. ورد ودباديب وكاظم الساهر ووائل كفوري وبلاوى زرقاء.. يوم 
الفالنتين حبيت اعملها مفاجأة.. اشتريت ورد ورحت خبطت على بيتهم مباشرة.. فتحلي راجل اول مرة اشوفه.. 


سلام عليكم.. حضرتك مین ؟؟ 

انت اللی مین.. انت اللی بتخبط 

انا عاوز البشمهندس (....) 

ایوه.. انت مین ؟؟ 

انا خطیب بنته 

اااااه.. آحمد.. اهلا وسهلا.. اتفضل 
جوز خالة العروسة.. 
انعم و اکرم.. 
جوز خالتها وقاعد فى البیت عندهم بالترنج؟؟ 
وفين ام العروسة وخالتها طیب؟؟ 


غریید.. 


مرکزتش کتیر.. ممکن یکونوا متعودین یقضوا الاجازات عند بعضهم كأسره مترابطة بزیاده او ای شيء من هذا القبیل.. مش لازم 
كل حاجه تخر عتا یا ت یی 


مر الیوم بدون ای ملاحظات تانية منى ولا منها بخلاف ان الورد عمل شغل عالي اوي.. انصح بيه ای شاب.. مفعول الورد على 
البنات "زمان" كان نفس مفعول الحاجة الصفراء بالظبط.. دلوقتي بقت ساندويتشات الشاورما احسن من الكل. 

في يوم عمل عادى كنت عند واحد من العملاء بتوعنا.. دردشة سريعة وقت التدخين.. انت منين.. انا من طنطا.. وانا كمان.. 
منين من طنطا.. من الشارع الفلاني.. اه الشارع ده فى بيت نسايى.. فين بالظبط.. العمارة كذا الدور السابع. 


لقيت الراجل بيركز معايا اوى باهتمام. 


مع التفاصيل عرفت ان عنوان نسایی هو نفس عنوان بيت الراجل اللى انا واقف بتكلم معاه ده.. والدور السابع ده بالتحديد هو 
نفس الدور اللى أهله عايشين فيه. 


الله.. هکون خطبت اخته وانا وهو منعرفش؟؟ 

الراجل مصمم ان ده عنوانه.. وانا مش هتوه عن البيت طبعا.. الأمور تطورت الى شبه مشادة.. لحد ما الراجل دعاني لزبارته اخر 
الأسبوع في البيت علشان يشوف اخته اللى اتخطبت دى وهو ميعرفش. 

في سرية تامة بحت عنده البيت.. هو نفس بيت خطيبتي.. نفس الراجل اللى فتحلى المره اللى فاتت وكان لابس ترنج هو نفس 
الراجل اللى دخل سلم عليا دلوقي.. بس المره دی وشه جايب الوان. 





هوف ايه؟؟ 
هو انا اشتريت العتبة الخضراء وللا ايه؟؟ 
بعد تهديد غير مباشر بدأت اعرف الحقائق.. 


العروسة الجوهرة المكنونة تبقى قرديتهم من بعيد.. وعلشان مستواهم متواضع قرروا يستقبلوني فى بيت قرايبهم دول على انه 
يكذبوا عليا لانهم ناس افاضل فوق الشبهات. 

اه.. كانوا هيقولولي امتى.. بعد الجواز؟ 

يا راجل متدققش في التوافه دی.. المهم انت والبنت رینا يباركلكم حياتكم 

وهو رينا بيبارك مواضيع قامت على الغش والخداع؟ معرفش المعلومة دی.. ریا اللى اعرفه حقاني وطيب لا يقبل الا 
خدت منه تفاصيل العنوان الحقيقي بتاع نسایی وكلمت امی علشان تنزل فورا تروح هناك وانا هحصلها.. فضلت قاعد مع 
الراجل شوية علشان اضمن انه ميعملش ای تليفونات.. ولما نزلت من بيتهم قطعت كابل التليفون الرئيسي- بتاع الشارع كله.. 
وطلعت على العنوان اللى اخدته منه رأسا. 
هل كان حي فقير وبيت متواضع وناس بتكمل عشاها نوم وكده؟ 
ابدا.. كان بيت عادى جدا شبه بيتنا.. بيت لا يملك أصحابه ای مبرر حقيقي للخديعة او الظهور بمظهر مخالف للحقيقة.. بيت 
لوكنت شفته من الأول مكنتش هقول لأ خالص. 
خبطت وفتحولي الباب.. طبعا كانوا اخدوا الصدمة لما شافوا امی.. الكلام كان واضح وقليل جدا.. عاوز شبكتي من فضلكم.. يبقى 
انت كنت داخل على طمع ودلوقتی عاوز تفركش.. عموما.. اللى سايب مش من حقه الشبكة. 
محاولة الشرح ان الكذب كان السبب محاوله عبثية.. الناس مش مركزه الا ان الشبكة من حق العروسة طالما انا اللى سايب.. 
حاجة كده لا جت في شرع ولا يأيدها قانون ولا عمرنا سمعنا عنها الا في مصر.. ظهر وش تانى خالص غير الوش الارستقراطي اللى 
قابلته اول مره.. بس الحقيقة مکنتش متفاجئ.. الکذب هو اصل شرور الدنیا.. اذا کذب ابن آدم.. يبقى توقع منه ای شيء مهما 
كانت فظاعته. 
انطردت من البیت شر طرده بعد معركه حامية بینی وبين ابوها واخوها كان نتیجتها كس في ذراع اخوها واکتر من 16 غرزه في 
بطن ابوها وراسه و4 غرز في ظهري وتكسي ركل ما هو قابل للکسر فى بيتهم.. بعد کده تدخل اکتر من طرف فى الموضوع بالرأي 
الشرعي اللی بیقول ان طالما الجواز لم يتم یغض النظر عن السبب.. یبقی کل الهدایا من حق العریس طالما جت بنية إتمام 
الزواج. 
ولا حياة لمن تنادی.. 


على رأى عادل امام فى مسرحية الواد سيد الشغال.. فجأة يا خال النسر اللی على آورته طار.. وقالى بصوت جهوری.. انت ملکش 
فلوس عندي 
وراحت علیا الشبكة اللی قعدت اسدد في تمنها 24 شهر بحالهم 

لم اسامحهم ابدا.. عرفت بعد كده انها اتخطبت مرتين بعدي خرجت بيهم بالشبكة برضه.. هديت نفسي. شوية لما عرفت انهم 
واخدينها تجارة وانى مش الوحيد اللى اشترى العتبة بعد إسماعيل يس.. توجهت لربنا بدعاء المظلوم.. انا شقيت بالفلوس دی 
لا سرقتها ولا ورثتها.. لما حجيت بيت رينا اول مرة بعدها خصصت شوط کامل من أشواط الطواف للدعاء عليهم بكل شيء 
سيء في الدنيا والاخرة. 





حكيت سيرتهم القذرة لكل بيت اعرفه في طنطا.. كتير اوى كنت بروح عند بيتهم اری عليهم ازايز مولوتوف واطلع اجري.. اكتر 
من مرة يستدعوا المطائ بسبي.. اكتر من مرة يحرروا محضر ضدي وافلت منه بمعجزة وببعض النفوذ. 


ستتين كاملين بعدها كنت شرس جدا فيهم في التعاملات المادية مع اى بيت دخلته.. لا انكر ابدا ان في ناس تأذت ببسبب 
استي 5 لكني فعلا مكنتش قادر انسي انى اتنصب عليا.. 


بس برضه حقي مرجعش.. 
لا منى اخدت فلوسي.. ولا منی حافظت على صفحيي بیضاء من ایذاء الغیر. 
كنت مظلوم تحول الى ظالم.. بالظبط زی عرفه مشاویر في الهلفوت.. 


الانتقام كان سلاح ذو حدین.. زى ما اصاب من سرقوني.. جرحي انا کمان.. ولم یحقق هدفي او يشفي غليلي في الاخر.. 


الکذب.. 


قاتله الله 





الحب في زمن السيكشن 


لو قلت عاوز اتجوز وحد قالك اتلهى على عينك وأكل نفسك الأول.. اوعی تزعل منه.. الراجل ده عاوز مصلحتك. 


انا كنت واحد من قلائل جدا ملهمش ای مغامرات عاطفية ولا ای علاقة من ای نوع بتاء التأنيث بخلاف حب من طرف واحد 
للعزيزة هياتم. 

قضيت فترة مراهقة صعبة بين التربية العسکرة القاسية في الثانوية الحربية وبين تهديد اهلي ان اللى هعمله في بنات الناس 
هيقعد لاخواتي البنات.. كان دايما قصادي جملة كنت فاکر اى هی اللى اخترعتها فى قصة السقا اللى مسك ايد الزبونة بتاعته.. 
دقة بدقة.. ولو زدت لزاد السقا. 

لو عايز تتخيل منظري في الكلية.. فهو بالظبط امام "شكري سرحان" في فيلم شباب امرأة.. الشاب الريفي الساذج اللى جاى من 
الاقاليم علشان اذاكر وانجح.. معنديش ای انطباعات عن القاهرة الا انها مدينة فيها البنات زى لهطة القشطة.. وبيخرجوا 


كنت بقعد في الصف الأول في المحاضرات وأحضر السيكشن هو هو مرتين وثلاثة.. يعرفني كل الدكاترة والمعيدين وبیتعاملوا 
معايا باعتباري زميل المستقبل.. ازاى لأ وانا اللی كنت بشرح العملي "السكاشن" دايما لزمايلي وانا اللی بيتدرب في الصيف في 
شكات وانا اللى بيعرف ينزل ویندوز وشبكات ويصاح الأجهزة لو خریت.. دخلت الكافتيريا بتاعة الكلية مرة او مرتين طول سنين 
الكلية.. اروح الكلية الصبح اول واحد بالقميص آبو زراير مقفولة لحد اخر زرار وامشى على صلاة المغرب بعد ما الامن يخرجني 
بالقوة من المعمل.. حياتي في الكلية كانت بين قاعة المحاضرات والمعمل او قاعد بقرأ على جمب مع اتنين او ثلائة شبهي 


بالظيظ. 


فى يوم واحدة من زميلاتي طلبت منى الديسكات اللى كنت شايل علیها كل الشغل اللى عملته على ال ++.. عملتلها نسخة 
ورحت الكلية تان يوم وانا حاطط جيل وعامل شعري ..Spike‏ قعدت بكل ثقة منتظر انها تیجی تقولي انها معجبة وکده.. اما 
یعنی طلبت الدیسکات لیه.. بعد کده شفتها قاعدة مع معيد بيش رحلها قواعد بیانات.. اتصدمت وقررت اقفل بابي على قلي 
المحطم وانسی مع المذاکرة قصة حب عمرها 18 ساعة لما تیقنت ان کلهن مصطفى ام حجر. 

كليتنا اول نشاط دعوى لطلبة الاخوان المسلمين واختاه الحجاب قبل الحساب.. ابوا خريج نفس الكلية.. تقدر تقول ان الكلية 
دى بالذات هي اخر مكان ممكن تتوقع ان في بنات.. البنات عندنا كانوا بيلبسوا شرابات كورة مش شرابات فيلية. 

كنت بمشي کل يوم من بيتي فى حدائق القبة الى ميدان عبده باشا فى العباسية.. كنت بعدي على مجمع قصر الزعفران اللى فيه 


كليات تجارة وآداب وحقوق.. ابص بحسرة على العيال اللى قاعدين يفطروا مع بعض وسط الهيء والميء وصوت ضحکهم 
واصل للسماء وانا اعیط.. كلية الاداب دی عبارة عن مصنع تفريخ وانتاج مزز.. كنت اقارن بين حالهم وحالنا في عبده باشا وكان 


علطول ييجي في بالى فيلم الكرنك.. تحديدا.. المشهد بتاع فاااارااااج. 

نشاط اتحاد الطلبة والدراسة اکلوا کل وقتي لحد ما وصلت الى اخر سنة.. قصادي تحدي كبير اسمه مشروع التخرج.. هو ده 
المقیاس الحقيقي ان كنت هنجح في السوق وللا لأ.. المشروع صعب ومحتاج شغل كتير لأنه مشروع مشترك مع بتوع میکانیکا 
واتصالات. 

كانت متوسطة الجمال.. غير ملفته للنظر بأى شكل من الأشكال.. على وشها آثار لعنة الكلية.. اجدع كوافي ركان هيحتاج وقت 
طويل علشان يخرجها من مود كلية الهندسة ويرجعها الى طبيعتها الأنثوبة تانى. 


ميزتها الرئيسية كانت الأصل الطيب.. بنت ناس مأصلة ولكنهم شحاتين زى حالاق.. مستوی اجتماعي راقي تقدر تلمسه فى 
التعامل اليوي معاهم.. ابوها دكتور مهندس وامها مهندسة خريجين نفس الكلية الملعونة بتاعتنا.. اقل اخواتها بيحضر. دراسات 
عليا.. اسرة ذات تاريخ عريق فى القوات المسلحة.. لها عم شهيد فى أكتوبر 73 كرمته الدولة باطلاق اسمه على واحد من اجمل 
وارق أحياء مدينة نصر. 


باختصار.. كانت من النوع اللى يربي عيال بتستحمى ويقولوا "شکرا يا طنط" و "لو سمحت يا انكل" و "ای ام سورى". 


التقارب حصل لوحده من غير ما اقولها انا معجب وهى تقولي اديني وقت افكر.. اسبوع ورا التاني من الشغل المشترك في مشروع 
التخرج خلانا قريبين من بعض.. نروح ونيجى سوا.. قاعدين في السيكشن طول النهار بنشتغل وبعدها المجموعة كلها تروح 
عندها البيت علشان نكمل شغل.. عندنا الف موضوع نتكلم فيه غير نفسی- امسك ايدك وقلت الكلام ده لكام واحدة قبلي.. 
العلاقة كانت محترمة جدا وف النور قصاد الجميع.. عمري ما قلتلها کلام ناعم ولا عمرها تعاملت معايا بنظام جايلي عریس يوم 
الخميس. 


طب انا اعمل ايه بقى؟ 


قبل التخرج ب 3 شهور رحت حكيت لأبويا.. رد فعله كان غريب انه مطردنيش من البيت ولا جاله ازمة قلبية.. تخيل انت عيل 
عنده 22 سنة فاضله على التخرج شهور وجاى يقولك آبا انا عايز اتجوز "بصوت محمد هنيدي".. لوكان رقعني علقة بالحزام 
كسر فيها عضمی كان هيبقي عنده الف حق. 


بس ابويا معملش کده.. 


بص يا احمد.. من حيث المبدأ معنديش مانع.. انا اعرف ابوها.. كان قبلي بدفعتين.. بس عندي شرط 

موافق من غير ما اعرفه 

لازم تنتظرك سنة على الأقل لحد ما تقف على رجلك ونشوف مستقبلك رايح فين.. قبل كده هیبقی مستحيل.. انا 
هساعدك طبعا.. بس لازم على الأقل دخل تقدر تصرف بيه عليها.. وللا تحب انا اصرف عليكوا انتو الاتنين؟ 

عداك العيب يا حاج.. اطمن.. هى مستعده تنتظرني طول العمر.. وحتى تحترق النجوم وحتى 

اتفقنا.. ركز بقي فى مشروع التخرج.. فى انسانه منتظراك دلوقتی اهو.. 


منتهي الحكمة من ابويا.. لو كان رفض كنت هعند واكيد شغلي كان هیتأثر.. لكن موقفه ده حول فرحني بالارتباط الى طاقة 
إيجابية وظفتها في المشروع علشان أوصل لهدفي بسرعة.. كده الأهالي عارفه والموضوع فى النور اهو.. مش رسمي تماما صحيح.. 
لكن على الاقل لما بكلمها فى البيت.. بيبقي بعلم أهلها وفى حضورهم وبمباركتهم كمان. 

واتخرجت.. 

الحمد للّه اشتغلت قبل حتي الشهادة ما تطلع.. مكانش عندي جيش فاندمجت بسرعه في سوق العمل وبلاوبه.. حبيت الصنعة 
جدا.. كنت بتنطط كتير بين المحافظات علشان المشاريع اللى كنت شغال فيها.. كنت بصحي قبل الفجر وانام بعد نص الليل 
بشوية.. شغل وكورسات ومذاكرة وامتحانات.. سفر وعملاء واخطاء شاب لسه بيتعلم.. حياتي كانت زحمه اوى.. كان منظر 
معتاد في اخر عربية في مترو الانفاق انك تلاق عيل قاعد على الأرض ماسك قلم وكتاب تخين بالإنجليزي وعمال يخطط وتفوته 
المحطة عادى وهو ولا حاسس. 


طيب.. وبنت الحلال المنتظره دى؟ 
وقعت من دماغي تماماً.. 


مش علشان انا سافل ولا كنت بتسلي.. اطلاقا.. نفسيا انا مكنتش جاهز للارتباط وتحمل مسئولية ان اتولدت بربع ضارب فى 
دماغها.. استغرقت فى الشغل تماما ونفضتلها.. مكانش عندي وقت لها فعلا خصوصا ان هي كمان اشتغلت. 





كان يعدى يومين وثلاثة من غير ما اكلمها ولما اكلمها تبقى مكالمة من نوع ازيك كويسة طيب الحمد لله نامي كويس سلام.. 
ساعات تبقى بتكلمني الصبح واسيب التليفون واكلم حد من زمايلى في الشغل وانساها خالص.. مش تقل ولا بطيخ.. انما ضغط 
الشغل العادي.. ولما افتكر انها لسه على الخط ارجع الاقيها زعلانة علشان سايبها على الخط بقالها اکتر من نص ساعة. 

هي زيها زى ای بنت.. في حياتها راجل عاوزه تتكلم معاه كل يوم.. من حقها نخرج سوا على الاقل مرة کل شهر.. لازم اعبرها ما هی 
بنى ادمه برضه.. انا مش مركز معاها خالص.. كنت دايما بتخانق معاها واقلب الترابيزه على دماغها مع اتهام انها مش مقدرة انا 
بعمل ايه علشان المستقبل.. واروح قافل السماعة.. وهى كانت دايما تصالحي.. نظرتها ليا كقائد للمجموعة متغيرتش من أيام 
الكلية. 

كل واحد فينا كان مركز جدا على الجانب المهم بالنسباله.. 


3 سنة عند البنات هو زهرة سن الارتباط.. ای واحده فى السن ده لو مش بتفكر في الخطوبة والفستان والنيش والعرسان تبقى 


3 سنه عند الشباب هو اول درجات السلم.. سنة اولى حياة وسنه اولى مسئولية.. بتحاول تكتشف كل شيء.. بتدور على نقطة 
تصلح كبداية الطريق.. سنه حرجه جدا.. يا اما تقف على اول طريق يخليك تمشي- مرتاح وانت شايف النور في نهاية النفق.. يا 
اما تتوه وتلبس في مطبات وكباري ویو تيرن ولا كنك في شوارع المعادي. 


الستات في الوقت ده خارج حساباتي تماما.. 


یوم والثاني وتتکرر نفس الخناقة.. کل یوم بتشغل اکتر من الیوم اللى قبله.. العرسان بدأت تدق بابها.. آبوها وامها متفهمین 
موقفي تماما.. انا مش مرکز معاها خالص.. هي عایزه ترسي على بر.. 


قررت اننا لازم نکون واضحین مع بعض.. الامور تطورت من شد فى الکلام زى کل مره الى خناقه حقيقية كانت الأولى والأخيرة.. 
ب||١١١١|ااااااس..‏ کفایه لحد کده.. احنا مش هینفع نکمل.. رینا يوفقك مع حد تانی 
كنت عارفه انك هتقول کده.. كان مفروض اخد بالی من زمان.. بس انا اللی حماره 
لا حماره ولا غیرد.. رینا يوفقك وخلاص.. سلام بقي علشان عندي شخ 

والمرة دى هي اللی قفلت السماعة. 


وانا محاولتش اصالحها ابدا.. 


د اعد ددع بل بل با با بل اد لد sk‏ 


فى الاول كنت بقول ان هى السبب اننا فشلنا.. لکن لما كبرت وعرفت الدنیا.. آدرکت ان الخطاً مشترك.. لا هى غلطانه انها رکزت 
فى اللی یخصها ولا انا غلطان انی رکزت فى اللى يخصیي.. الموضوع من اوله مکانش ینفع خصوصا في عائلات زی حالاتنا کل فرد 


أدركت ان فى فرق بيولوجي نفسي- بين الراجل والست.. البنت في سن ال 20 جاهزة جسدیا ونفسیا للزواج والانجاب وتکوین 
أسرة.. بینما الراجل مش جاهز الا جسدیا.. لا امکانیاته العقلية ولا المادية تسمح.. والمقارنة بینهم هنا قمة في الحمق والغیاء.. 
اذا تساوی سن الرجل والمرأة تحس ان المرأة اکبر.. ببساطه خالص البنات بتنضج الأول وبتشیخ الأول برضه.. علشان کده لازم 
یبقی في فرق سن مناسب بين الراجل والست.. لما تکون هي 20 وانت 25 او 30 یبقی کده ممکن الأمور تظبط.. انتوا الاتنين 
بتفكروا في نفس الاتجاه.. معنى كده ان انت لوفي الكلية دلوقتي یبقی عروستك لسه في الاعدادية او الثانوي بالکتیر.. کده کونس 
مش وحش خالص.. خد وقتك وظبط مستقبلك لأن الجواز اقوی اساساته هو الأمان المادي.. محدش هيديلك بنته تجوعها 
علشان عينيك خضراء ومعندکش كرش.. مش عاوز اقولك ان صاحبتك في الكلية اللى انت قضيت معاها احلى أيام وطنشت 
علشانها محاضرات وعديت من سنة ثالثة بمقبول بالعافية بسببها.. هي نفسها لما تتخرج "او قبل كده" هتسيبك بمنتهى 
البساطة مع اول واحد بكرش يدق الباب وعنده شقة ویقدر يصرف. 





لما بشوف "العيال الحبيبة" زى ما كنا بنسميهم ايام الكلية.. ببقى عاوز اقول للبنات تحديدا.. سيبك منه.. ده مش هينفع رق ولا 


في انتظار ملوش اى لزمه.. سيبيه يشوف مستقبله وانتى كمان شوفي حالك. 


بطة مش ليك يا مرزوق.. 

كتير بنسمع قصص من نوعية وقفت جمبه واتحديت الكل علشانه.. اهىء اهىء.. ساعدته كتير واتنازلت عن شبكتي علشان 
اقف جمبه.. استحملت معاه ايام الفقر والشقي.. كنت باكل 5 مرات بس فى اليوم علشان اوفرله.. وفى الاخر راح اتجوز عليا عيله 
صغيرة.. كلهم مصطفي أبو حجر يا بابا ضياء. 

طبييي ان ده يحصل حضرتك.. ماهو شبابه راح فى مشوار الاستقرار.. بعد الاستقرار هيحتاج حد يقوله يا محاميحو حسب تدرج 
هرم الإحتياجات الانسانية اللى عمله عالم النفس ابراهام ماسلو.. لو سابك علشان واحده تانية فده سفاله مفيهاش جدال.. بس 
سفالة طبيعية هتحصل هتحصل.. عينات نادره اوى مش بيحصل فيها كده وتفضل القيمة الأساسية فيها للعشرة والوفاء.. بس 
يا ستي خلينا نفترض ان حالة واحدة من كل مليون هيحصل فيها كده.. هل عندك ای ضمان انك مش هتكوني الحالة دی؟ 
طب لزومه ايه من الأول؟ 

الموضوع مش اتهام ولا صراع علشان لازم يكون فى طرف غلطان.. الموضوع أبسط من كده بكتير. 

كمان فى حاجه مهمه جدا لازم يتعمل حسابها.. 

رد فعل الأهل.. 


فكري كده في سبب منطتي يخلى امك توافق على واحد من سنك كانت لسه امه امبارح بتعمله سندوتشات زى ما هي كانت 


انت كمان فكر في سبب منطقي يخلي ابوك يري شقي عمره في مشروع يبسط حضرتك وهو شايف انك لسه مش بتعرف تأكل 
نفسك. 


اهلها هيوافقوا عليك لما يشوفوا قصادهم بنى ادم يقدر يحل محل ابوها ويقدر يبقي هو صاحب الامر والنهی.. اهلك هيوافقوا 
اذاكنت واقف على ارض صلبه تقدر تقول كلمة وتلتزم بيها.. موقفك هيبقي قوى لو مستقبلك واضح المعالم.. مش معنى كده 
انك تكون مليونير ولا بقيت المدير الاقلیمی لشيكة الفضاء الخارجي الدولية.. انما يبقى واضح انت ماشى فى انهى اتجاه وبكره 
بتاعك شکله ايه وايه مدى تأثير صدمات الدنيا عليك اذا حصلت.. دی حاجه في علم الغيب صحيح.. بس ده اللى بنسميه 
الخبرة والشعر الأبيض.. بمعنى آخر.. انا كأب اطمئن انى اديلك بنتى ومترجعهاليش تانی. 


لا انا ولا هي كنا وحشين.. احنا اتقابلنا في وقت مش مناسب لينا احنا الاتنين.. انا قصادي مشوار طويل علشان أقف على رجلي 
وأقول ها انا ذا.. تکون هي اتجوزت وجابت اورطة عيال تلحق تربيهم بصحتها قبل ما تشطب.. حب ايه وكلام فارغ ايه.. الامور 
دی لازم تتوزن بميزان العقل اولا.. محدش بيموت من الحب خصوصا ان العالم فيه شاورما وكبدة وبقلاوة تري.. انما ممكن 
يموتوا بعض بسبب الخلافات بعد الجواز.. واحب اقولك كمان ان كل أنواع الحب بتخلص وتنتهى تماما بعد 3 ساعات من 
الجواز.. وعلشان مبقاش ببالغ.. ممكن تقول 6 ساعات.. يوم الصباحية هتقف في البلكونة في حدود الساعة 10 او 11 الصبح 
تبص عليها وهی نايمه في نص السرير وواخده الغطاء كله وتنفخ دخان سيجارتك لو بتدخن وتقول احيه.. ايه اللى انا عملته في 
نفسى ده!!! 


طيب.. هل فى حالات ارتباط حصلت من الجامعة؟ 


فى طبعا.. لكل قاعدة استثناء.. ده على أساس اننا نعتبر ان حالة واحدة من ضمن مليون حالة تبقي استثناء. 





غراب البين 


من جاور الحداد ينكوى بناره.. طيب أعمل ايه لو کان الحداد ده ابويا؟ 

الكلام ده كان سنة 2010.. كنت لسه خارج من تجرية الانفصال مكملتش شهرين.. زى ما اتجوزت بسرعة وكنت غلطان.. 
طلقت برضه بسرعة وكنت غلطان اكتر لما افتكرت ان كل الناس فاهمة معنى تسریح بإحسان.. الإحسان ده كلفني كتير اوى 
ماديا ومعنودا.. كنت اقدر اعمل حاجات كتير جدا.. بس اخترت اکبر دماغي.. وده اللی دفعت تمنه غالي اوى من وقتي واعصابي 
وقبلهم فلوسي. 

حياتي زى ما هي.. مفيش حاجه اتغيرت الا صحة ابويا المتدهورة ونظرة حزن في عيون أي.. زيارات مكوكية الى مصر مرتين 
شهريا.. اسهال العرايس لسه زى ما هو.. مش عاوز أقول انه زاد بسبب تحسن وضي المادي جدا وتردى أوضاع مصر جدا جدا.. 
عرايس بالهبل صحيح.. بس زحمة على قلة فايدة.. على رأى دعبل الخزاعي لما قال: 


ما أكثر الناس لا بل ما اقلهم ** الله يعلم انى لم اقل فندا 

أى لأفتح يعنى حين أفتحهما **على كثير ولكن لا أرى آحدا 

عقدة حياتي كانت ولا زالت الطنطات.. كائنات في حجم البقر.. حشرية فضولية تعشق النميمة والقيل والقال.. عندهم شوفينيه 
غريبة وتصور مرعب انهم عارفين كل شيء عن كل شيء وهما في الحقيقة اجهل من الدواب.. ضحکاتهم سمجة ودمهم تقيل 
جدا.. شديدات السخاء لو هیقبضوا.. شديدات البخل لو هيدفعوا.. منطقهم خربان غير متزن ولا یخضع لعقل او منطق او شرع 
من ای نوع.. کل آرائهم غلط ومعندهمش ای ميزة الا انهم بیطبخوا كويس. 


الطنطات معندهمش ای تصور عن الجواز الا انه في خروف عنده زريبة ومعاه حزمتين برسيم ولازم نشوفله نعجه تاک منه 
حزمة ونص.. واللى نشوفه هو اللی صح.. طظ فيها هو وآراؤه وطموحاته ان كان له طموحات وشروطه ان كانت موجوده.. 
سمعت مرة واحده منهم بتکم ایی مره وبتنصحها انها لازم تجبرنی على واحدة هي كانت رشحتها.. ای مش متصورة ان اللى 
معملتوش مع البنات هتعمله مع راجل عدی الثلائین.. والطنط دی مصره انى لسه عیل مفهمش حاجه.. راودتني رغبة قوبة انى 
اشتمها بآمها.. بس احتراما لأمي اکتفیت انى فصلت فيشة التلیفون وهما بیتکلموا. 


كانت الطنط من دول تبتسم في وشي بسماجة وهی بتقولي "عقبال ما نشرب شرباتك".. انا ببقی نفسى. اقولها "عقبال ما نشرب 
قهوتك يا طنط".. بس يمنعني نظرات امي النارية. 


في یوم كثيب قابلت واحدة منهم في بیتنا.. زميلة أمى فى المدرسة.. اول ما شفت وشها کرهتها لله فى للّه.. بسملت وحوقلت 
واستعذت بالله من ابليس.. توجست خيفه من الولية وشكلها ونظراتها المتفحصة.. لما عرفت انها هتتغدى عندنا قررت الى 
هعمل دايت ومش هاكل رغم انی كنت خسيت جدا بفعل العملية.. توقعت هي جايه ليه.. أخواتي البنات اتجوزوا ومعادش 
فاضل غيري.. سترك يا ستار. 


اكل ايه والنبي اللى ممكن اكله والولية دى قاعدة في وشي.. ان مجاليش تلبك معوي من تقل دمها يبقى اكيد هيجيلى تسمم من 
عينيها او يجيلى الضغط من منطقها البایظ.. 


حطينا الأكل من هنا وانفتحت فى وشى ماسورة صرف صحي من هنا.. 
- شوف یا بو حميد.. انت عارف ان معزتك عندي من معزة رشاد ابی بالظبط 
الهى تتوكسى يا بعيده.. مسميه ابنك رشاد.. اهو ده سبب تستاهلي الحرق علشانه.. 
ايوه طبعا يا طنط.. ربنا يبارك فى رشاد ويرزقه بتهاني ان شاء اللّه.. او انتصار.. ماهو اكيد رشاد ده مش هیتجوز باكينام 


يعي 
الاول نفرح بيك انت.. رشاد لسه صغير 





خير يارب (بينى وبين نفسى.. يارب الاكل يقف في زورك علشان متكلميش) 

بنت بقی انما ايه.. قالب زيده ماشی على الارض.. حتة بقلاوه بالعسل.. طاجن کباب حله مستوى على نار هاديه.. 
مانجايه خرطها الخراط خرطه عجب.. شبه البت بتاعة اخاصمك اه كده.. ابوها متوفى.. معاها ليسانس حقوق.. 
وزى ما انت عاوز بالظبط.. لا بتشتغل ولا عايزه تشتغل. 

اه.. من زمان.. امها صاحبي الروح بالروح 

طیب.. خير ان شاء اللّه.. نشوف الموضوع ده 


بینی وبين نفسی لقیت سبب قوی جدا للرفض.. كفاية ان آمها تبقی صاحبة برمیل الزفت اللی قاعد قصادي ده. 

ا دا 6 6 6 6د 2F‏ 6د كد 6 اد 3F 2F 5F 2F‏ مإ ماد 

مش متحمس ومش فاتر.. نشوف ومش هنخسر حاجه.. ان كان على دستة الجاتوه او التورتاية.. انا خلاص اتعلمت وبقيت اروح 
ازور الناس وقت الغداء علشان اخد حقى اكل.. رأى المثل.. كل اكل البخيل واطفحه.. 

الوسط فى الدنيا.. وأهل اليمين فى الآخرة. 

ام العروسة ست عاديه خالص.. لو استثنيت فضولها الزائد.. يبقي اقدر اقول انها تمثل 9690 من ستات مصر. 

امتد الحوار الممل بلا اى هدف حقيقي اللهم الاكسر الجليد والعيال تاخد على بعض وكده.. فى الحقيقة هو بيبقى فرصه لدراسة 
القبول.. فى خلال القعدة دى مطلوب منك قرار مستقبلي حاسم.. اه او لا 

بعد نص ساعة.. دخلت ست تانيه فيها شبه من ام العروسة.. عرفت انها خالتها وبعد شويه كمان دخلت ست تالته عرفت انها 
جارتهم. 

معجبنيش الموقف ده.. دى بنت جايلها عرس.. ودى أمها.. خالتها وجارتها جايين ليه؟؟ 


لقيت نفسی. مضطر اعيد كل الكلام اللى قلته من ساعة ما وصلت.. ما هي زيطة بقى.. يعنى امها تعرف وخالتها وجارتهم لأ.. ده 
کلام برضه ؟ ؟ 
شوية ودخلت اختها الکبيرة.. عشرننية معاها طفل في عمر الزهور.. لفت نظري ان البیت مفیهوش رجاله خالص.. ده شيء 
قلقني.. مبحبش اتکلم مع ستات الا في اضیق الحدود.. لا انا بفهمهم ولا هما بيفهموني.. انا راجل اعرف من الألوان آريعة وان 
واحد + واحد يساوي 2.. مع الستات عرفت ان في 16 ملیون لون وان 1+1 بشوية عياط ومحن ودبدبة في الارض ممکن یبقوا 
3 او 5 عادي. 


قالولى قبل الزبارة ان ابوها متوفى.. لكن خالتها وقعت بلسانها في وسط الکلام وقالت ان ابوها وامها مطلقین.. 


کده وقعنا فى مطب.. انا عندي عقدة من الطلاق.. کمان محبيتش اسلوب عرض المعلومة بالتنقيط 03 اکره جداكذب الناس 
علشان خوفهم لو قالوا الحقيقة یحصل غير اللی هما عایزینه.. ده غش وتدلیس صریح.. بالنسبالي ده سبب كافي جدا علشان 
آقوم امشي.. بس قلت اقعد شوية اكيد هلاقي بلاوي تانية.. اللى یکذب مره في شيء.. یکذب الف مرة في کل شيء. 


وايه يعنى مطلقة.. مانا کمان مطلقة.. هو الطلاق حوروم؟؟ 

لا طبعا محرمش ولا حاجه.. بس حضرتك مش قدوة.. ولا في اى شيء في الطلاق يدعو للفخر علشان نقول فلان كذا 

وعلانه كذا 

امال يعنى الواحده تعمل ايه لما تعيش مع راجل بخيل وعصي ورمه ومهمل بيته ومش بيصرف على عياله 
واتفتحت ماسورة الشكوى والكلام اللى بنسمعه فى اى طلاق.. واضح ان الجماعة دول بينقلوا الكلام من بعض زى ما هو.. الله 
اعلم بظروف كل واحدة.. فى ستات فعلا بتعانى.. ولكن من خبرتي الشخصية.. نسبه كبيره اوى بتفتري فى مجتمع بقى فعلا ظالم 





للرجالة.. انا نفسي كنت ضحية ظلم بين بسبب القوانين الوضعية.. عرفت كده لما القاضي قالى واللّه يا ابنی مش عارف اقولك 
ايه والورق كله بیأید کلامك.. بس اهو.. ما في اليد حيلة.. القانون كده.. قبل ما يدفعني المؤخر للمرة الثانية. 


اتضايقت جدا من الست دى وكلامها.. لا المكان مناسب لكلام زى ده ولا التوقيت كمان.. بقى البنت جايلها عريس.. تقوموا 
تقلبيها قعدة حكاوي مطلقات؟ البعيدة هابله؟ 


ذنبها ايه المسكينة دی تتسمم دماغها بافكاركوا الهباب دى.. مش علشان حضرتك جوزك كان وحش "واشك في كده بشده" 
يبقى الرجاله كلها وحشه.. اللّه اعلم.. يمكن ربنا رحمه منك.. والجواب باين من عنوانه اهو.. 


لمعت فى دماغي فكره.. الصراحة كنت متغاظ اوى من الولية دى.. فحبيت اخرسها خالص.. 


حضرتك بتشتغلى ؟ 

لا.. 

عندك أولاد؟ 

أه.. محمود فى اولي تجارة وسما في الليسانس السنة دى بنا يحرسهم. 

رینا يبارك فيهم.. حضرتك قاعده في البيت بالعيال اللى هو مش بيصري ف عليهم.. غالبا العيال دی بتاكل هواء ومش 
بيمرضوا ابدا وبيتعلموا مجاني وبيلبسوا من اهل الخير.. ماهو مبيصرفش عليهم بقي 

وانا هكذب عليك ليه.. الرجاله كده عموما.. احسن ما فيهم كلب 

طيب يا سي الله يكرم اصلك ودبدلك خير ان شاء اللّه 

لا واللّه صدقي.. عندك كمان الست الکْتل دی (وشاورت على جارتهم) وقعت في واحد اللّه لا يريك.. 6 شهور وقالت 
جاى 

6 شهور!! الله اكبر.. معلش.. هما الطيبين كده.. ملهمش حظ 

وهنروح بعيد ليه.. اختها اهى.. شافت الويل وسواد الليل قبل ما تخلع المفضوح الله يحرقه. 

اللّه.. برضه!! 

ههههههه.. مش بقولك كلاب 

ايوه فعلا.. انا اقتنعت 


نظرة لوم وعتاب من البنت لخالتها وصلتلى انطباع من اتنين.. يا اما البنت مش متفقه معاها في الزبالة اللى بترميها دى.. يا اما 
البنت معترضة على توقيت الكلام.. وف الحالتين معاها الف حق.. انا لو مكانها كنت قمت غرست سکينة في قلبها علشان اخد 
ثواب.. البنت نفسها والحق يقال.. كانت عاجبانى ظاهريا.. لسه متكلمناش علشان احكم على دماغها.. بس اتبسطت بيها اوی 
لما عرفت انها بتقرأ ولها فى الكتب.. ای نعم بتقرأ القرف اللى بيكتبه احسان عبد القدوس.. بس اهو.. شوية شوية ممكن اعلمها 
تقراً لمصطفی محمود وعبد الوهاب مطاوع ویوسف ادریس.. المهم ان البذرة موجوده. 

مشینا من عند الناس وانا فى قمة حيرتي.. ام البنت وکل خالاتها الأربعة - زى ما عرفت بعد کده - مطلقات.. جارة البنت واختها 
الکبيرة مطلقات.. 3 من بنات خالاتها مطلقات وباق بنات عائلتها لسه متجوزوش.. لها اخت اصغر منها لسه مخطویه.. 
وشکلهم کده بیتکلموا فى اجراءات طلاقها. ۱ 

المسكينة عايشه فى وسط مسموم.. مفیش راجل حوالیها في دایره نص قطرها ملیون کیلومتر.. بتصحی على حکایات المطلقات.. 
وتنام على قانون الاحوال الشخصية.. على الغذاء اخبار جلسة النفقة بتاعة اختها.. وعلی العشاء تلیفون مع المحاي اللی ماسك 
قضية الحضانة بتاعة بنت خالتها.. يوم الخمیس بیحضروا قعدة طلاق صاحبتهم.. وبوم الجمعة بیرتبوا ازای هیاخدوا القايمة 
من طلیق جارتهم علشان ضربها.. 


البنت مثقفة وبتقرا.. مش شرط ابدا تخضع لجهل امها وغباء جارتهم والسم الناقع اللی بیتصب في ودانها من خالتها زعيمة 
مطلقات وجه بحری.. جایز هي تکون حاجه مختلفة.. 


لو قدرت اقتنع بکده.. یبقی انا بضحك على نفسی.. 





ابوا أيد کلامي بشدة.. في كلمتين ساعدني كتير انی احسم القرار.. 


الجواز يا ابنى %90 منه ام الزوجة.. قبل ما تبص للبنت بص على أمها وشوف بتعامل ابوها وبتتصي ف ف البيت 
ازاى.. شوف سلوكها واخلاقها.. بنسبه کبیره هو ده اللى هتشوفه فى بيتك.. مفيش حد ف العالم له القدرة على افساد 
حياه زوجيه مستقرة او اصلاح حياه زوجيه متوترة الا أم الزوجة.. ام الزوج تخرب بينما ام الزوجة تعمر.. حماتك لو 
حبتك يبقى هتعيش شهرار.. انت أيه رأيك فى امها.. مستعد تتقبلها زى امك؟ 

الصراحة لا.. دى وليه رخمه اوى. 

خلاص غات بالل علشان تلحق طیارتك: 


سافرت وانا مقتنع برآي بابا جدا.. لا اخفی انى كنت حزین.. صعبت علیا البنت وفکرت جديا انى انتشلها من البکابورت اللى هي 
عايشه فيه ده.. اکید هتقدر الجمیل وهتبقى نعم الزوجة.. هفسحها وادلعها وهتعیش معایا حياة هتش وف فیها عملي ان کل 
القاذورات اللی كانت محيطة بیها دی تستاهل الحرق.. هعرفها بجد یعنی ايه یبقی في حیاتها راجل تتسند عليه وتنام في منتهی 
الاطمئنان لان بس حسه في الدنیا. 


طيب افرض تصوري طلع غلط وتأثير النسوان دى على البنت طلع اقوى منى؟ ساعتها هبقى مطلق للمرة الثانية.. ولا اعتقد انى 
مستعد للطلاق تانى.. الانسان بعد الطلاق بيبقى حذر جدا وعقلاني فوق التصور.. احنا عايشين في مجتمع بيجلد المطلق.. ما 
بالك بالمطلق مرتين؟ 


دعيتلها من قلبى ان رينا یقصف عمر امها وخالتها وجارتهم علشان هي تاخد فرصتها فى الدنيا وتعيش.. بس يبدو انی مكنتش 
متوضئ لأن امها وخالتها لسه عايشين يطلقوا فى الناس لحد النهارده.. غريان مجرد ما تحوم حوالين بيت.. يبقى الخبر الأسود 


بعد الحکاية دی ب 5 سنين كنت قابلت السعد كله في بيت ام حمزه.. حياتي اتغیرت وهجرتها الکابة للابد.. البيت اتملي ورد 
وبخور ومزازيك وملوخية واهتمام مبیتطلبش واکیاس زيالة بشیلها على قلبي وانا نازل.. نص فلوسي رایح على البامبرز.. اللهم لك 
الحمد.. ضحكة حمزة بسبب طرقعة صوابعه على وشي تساوي الکون وما فیه.. آصبحت في نظر جدي راجل کبیر ومن حقي 
اقعد في جلسات فض المنازعات والکلام الكبير ده.. انا صحیح بعد الجواز رجعت اعیل من الأول.. بس ظاهریا کده ببقى سعید 
لما باخد مراتي واروح بيت جدى واقعد مع الرجالة وهى تقعد مع الستات وكل مجموعة تقعد تقطع في فروة المجموعة التانية 
لحد ما الاكل يتحط.. سنة الحياة مشيت عليا. 


كلمني جدى في يوم بسبب تجربتي فى مشاكل الطلاق وخبرتي فى قانون الأحوال الشخصية.. فى أزمه بين ابن خالتي ومراته والاتنين 
واقفين على الطلاق.. الولد اتيتم بدري وملوش اخوات رجاله ومش عاوزينه يبان وحداني.. تعالى يا احمد احضر.. حاضر يا 
جدي.. 


حضرت الجلسة.. دخل ابن خالتي.. ودخلت حماته.. 
يا نهار اسسسسسسوح.. 

دى الولية إياها.. 

خالة العروسة اللى كانت صعبانه عليا.. 

غراب البين.. 





جاي في السريع 


فاكرين الفيلم بتاع ماجد الکدوانی؟؟ ده مش فيلم للأسف.. دی حقيقة مرعبة 
ملد ماد ماد ما ما مد oF‏ لد لد لد بل ماد با با مد مد لد لد sk‏ 
لوانت عايش في مصر-. هيبقي سهل انك تقابل ناس وتتعرف على بشر ممکن تلاقي فیهم من تصلح كشريك للحياة.. لکن لو 


قررت الهجرة زى حالاتي كده.. فالموضوع بيبقي صعب جدا.. السفر للخارج بيقضى- على المشاکل المادية ومشاکل الغباوة 
المسلقة يفرش هة مش تسكن فنا ديحيح . اکن المعرژضن فلل مدا رال هة الوقن الا تارف 


لما تقابل حد نازل أجازة.. طبيي انك تلاقيه بيلف حوالين نفسه ومعندوش ثانية واحدة فاضية.. تحس انه عايز يعمل كل 
حاجه في مصر اتحرم منها في الغربة.. أيام الأجازة بتعدي هوا.. وطبعا مفيش اى حاجه بتحصل فيهم. 


هتنزل تلاق والدتك مربطه مع عروستين او اكتر.. هی وشطارتها بقى.. هترتب جدول مواعيد الزيارات علشان تلحق تشوف اكبر 
عدد ممكن تختار انسبهن كشرييك للحياة.. هتلف وتدور وتقابل وتشوف وتقيم كل واحده بالميزان التجاري الصيف ومعايير 
المکسب والخسارة.. وسطاء الشر (الطنطات) هیحاولوا يكل الطرق انهم یجملوا البضاعة ق نظرك.. هیقولولك کل حاجه انت 
مش عاوز تعرفها ویخبوا عنك کل المهم.. انت فى نظرهم مجرد زیون نازل يشتري.. مش مهم یشتری ایه.. المهم نعرف نبیعله. 
> كا 2F SF 5F SF oF ok‏ سا با اد ما مد 5F 5F SF‏ با ماد مد 


احداث القصة دی كانت سنة 2010.. 

في واحدة من زياراتي المكوكية الى مصر لقیت امی محضره قائمة مرشحات عنب.. ما شاء الله.. الرزق المره دى عال.. يبدو کده 
ان موضوع العرايس ده مواسم.. كانت بتعدي عليا أيام جفاف مفیهاش ای بتنجان.. واوقات تانیه الاق الخير كتير ومش 
ملاحق.. الزبارة كلها يومين.. اول يوم هقضيه مع اهلى.. اليوم الثاني مطلوب منى فيه 4 زيارات.. 

4 زبارات في اليوم!! 

ودى تتعمل ازاى يا جدعان؟؟ 

هل مثلا اقسم الوقت من بعد العصر الى العشاء.. اخرج من بيت دى ادخل بيت دى واجرى من بيت دى علشان الحق دى قبل 
ما تنام؟ 

هقعد مع الناس وانا ماسك تايمر وآجى في نص الكلام اقولهم سوري.. وقتكم خلص.. عندي معاد تانى؟ 

طيب افرض عجبتني واحدة في الأول.. هطنش الباقي؟ او لو عجبوني اتنين مثلا.. يا ترى الناس هتقبل التعدد وللا ايه؟ 

الفكرة نفسها قلبت معدق.. فيها ظلم كبير ليا انا اولا ولبنات الناس ثانیا.. کده معناها ان قصادي ساعه او ساعتين بالظبط 
علشان احكم على انسانه انها تناسبي او لا.. المسكينة قالولها فى عريس.. بس مقالوش انه مستعجل.. بقالها كام يوم بتتحضر 
وتسمع فى نصائح اى كلام من ناس كل همهم انها تبقى مدام فلان.. ناس طيبين قتلهم شبح العنوسة وبقت الحياه فى نظرهم اى 
جوازه والسلام. 

تفتق ذهن اى عن فكره جهنمية.. احنا نقابل الناس فى مكان عام.. النادي مثلا.. نروح نقضى. اليوم كله هناك وكل واحده تيجى فى 
معادها.. تقضى الوقت المحدد فى كشف الهيئة وبعدين تتوكل على الله علشان توسع الطريق للى عليها الدور فى الكشف. 


عجبتني الفكرة.. كده معناه انى مش هروح لابوار ولا محل الورد.. ودبقي ضربت 4 عصافير بحجر واحد.. اكيد هتظبط المره 
دی.. مش معقول بقی ابقی نحس للدرجة دی وبطلع الیوم كله بلح. 


تمت الترتیبات من ای.. فى الیوم المحدد رحنا النادي بعد صلاة الجمعة.. فى انتظار ما ستلقیه علینا الاقدار من صيد حلال. 





المفروض ان بين كل مقابله والثانية ساعه كاملة.. اكدنا على الناس الالتزام بالمواعيد لان الوقت ضيق جدا وانا عندي طيارة.. لم 
نجرؤ على ذكر السبب الحقيقي طبعا والاكانت هتبقى فضيحة. 


اول معاد عدى على خير.. اهل البنت کانوا عمليين جدا.. البنت لازم تشتغل.. لازم تفرشلها شقه فى مصر ولازم تنزل مصر کل 3 
شهور.. استخدموا كلمة لازم اكتر من اللازم لحد ما حسيت الى لازم انهي الموقف ده.. بهدوء جدا وفى وسط الكلام وبدون ای 
مقدمات.. سامحوني يا جماعة الخير انا لازم امشی.. الوقت ازف وعندي طيارة لازم الحقها.. 


هايا حاجة.. اللى بعده. 


> ع با با با مد علد oF‏ داد لد بل بل با ok ok‏ علد عاد لد sk‏ 


لسه فاضل وقت على الموعد الثاني قتلناه انا وای بالفرجة على الناس.. أي عمالة تتفرج على البنات وکل شويه تشاور على 
واحده وتقولي ايه رأيك فى دی.. طیب دی.. شوف بتي الطوبله دی.. مش عاجباك.. ولا يهمك.. لا بلاش القصيرة دی.. هيبقي 
شکلکوا مضحك وانتو زی رقم 10. 


الترابیزه اللی قصادي دی فيها زمیل من الباحثین عن الاستقرار زي.. شکلهم واضح اوي.. لبس الام.. الطنط الابلیس اللی قاعده 
بين الواد والبت ومبطلتش رغي وضحك.. شکل البنت المضحك بمکیاجها الثقیل ولفة الطرحة الاسباني والبوت ابو کعب 7 
سنتي.. عدة الشغل يعني.. حاجه مسخرة.. ماکیاج على الصبح وبوت فى عز الحر؟؟ 


خطر فى بالی خاطر سریح.. 
يا تری الناس بتتفرج علیا کده برضه؟ 


انا کمان شكلي باين عليه انی جاي اصطاد.. يا تری بیقولوا علیا ايه ؟ 


اتکسفت من نفسي.. فنزلت عيني في الأرض وبطلت سخافة. 


FF 2F 2F 2F 2F 6د اد مد‎ 2F 5F كا 6 كا 6 6د‎ Fk دا‎ 


انا راجل مواعيدي ميري.. لما اقولك نتقابل 6.. يبقى نتقابل 6.. مفيش ای سبب يمنعني من الالتزام بمعادي الا قيام القيامة.. 
ولو حصل ولقيت نفسي- هتأخر.. هكلمك قبلها بفترة كافية اعتذر واديلك مطلق الحرية انك تلفي المعاد او تنتظرني من فضلك 
وذوقك.. بالتالي لما حد بيتأخر عليا ريع ساعة.. بيبقي سب كافي جدا انى اخد موقف.. لا اقبل ای عذر.. الزحمة عليا وعليك 
وانت مش اهم مني.. احترام المواعيد في نظري هو احترام لصاحب الموعد.. كمان فى اليوم ده وقتي محس وب بالثانية.. يعنى 
حضرتك لما تيجى متأخرة ساعة كاملة.. فده معناه اختصار ساعة كاملة من وقتك اني.. لأن في واحدة تانية بعدك.. طبعا هي 
متعرفش كده وانا لو مكانها وعرفت.. لا هروح بدري ولا متأخر.. الالتزام بالمواعيد عموما حلو محدش بيكرهه في الكوكب الا 
الستات. 

وصلت المرشحة رقم 2 بعد معادها بساعة كاملة.. كان باين عليه اوى الضيق.. شوية ضحكات سمجة وشودة اعذار من نوعية 
معلش انت عارف البنات ودلعهم.. اصلها هی هی هی كانت هی هی هی بتلف الطرحة هي هي هي. 


ايه يعنى بتلف الطرحة؟ ايه المبرر برضه للتأخير.. ما تصحی بدري تلفها براحتها.. اهو بالمرة تستحمي کمان.. مالي انا ومال لف 
لطرحة.. طظ فيي انق وطرحتك لما تلطعيني بالشکل ده.. 

طبعا ده کلام واحد عازب.. لما اتجوزت عرفت الأهمية الاستراتيجية لأحداث لف الطرحة وموقعها الممیز في حياة الستات. 
اللى حصل حصل واتقفلت من البنت خلاص.. رغم انها کان دمها خفیف جدا وحاولت انها تخرجني من مود النشاء اللى كنت 


فيه.. هما فاكرينه تقل وكلام فاضي من ده.. انا فعلا مقفول منها ومن أمها.. مقدرتش اتقبل فكرة انها تتأخركده خصوصا انها 
مش ساكنه بعيد.. ترجمت التأخير ده الى حاجه تانية.. بس مع الوقت بدأت افك شويه وبدأت اخد وادى مع الناس فى الكلام. 





الوقت بيمر بسرعءة وانا قلقان علشان الموعد الثالث.. داهية لتطلع ملتزمة زى حالاتي.. الجماعة الموجودين حاليا قعدتهم 
لطيفه والحكاوي شغاله الله ینور.. امى ارتاحت للبنت وبدأت مرحلة فرض سلصطتها على البنت كحماة مستقبليه.. انا بتفرج 
وعاوز اضحك.. قشطة.. ابی بدأت الشغل. 

الوقت خلص.. المعاد الثاني فاضله نص ساعة والجماعة لسه قاعدين.. احيه.. هقولهم ايه.. انا لسه مسحوب من لساني 


يا لهوى.. انتو لسه هتاكلوا؟؟ 


۴ باب با با مد FF oF‏ لد بل بل با ok‏ علد علد عاد لد sk‏ 


لجل الحظ الرائع.. البنت الثالثة وصلت بدری عن معادها.. الله اكبر.. شفتهم داخلین من باب النادي رحت غاطس فى الكرسي 
كأني عامل عمله.. مشكلة كبيرة لو لمحوني. 

رينا ستر وقعدوا في مكان هما مش شايفيني منه.. استأذنت فى الغياب دقائق بحجة الى رايح الحمام.. بحت استقبلتهم وسلمت 
عليهم.. الحمد لله مخدوش بالهم من امی اللى قاعدة مع البنت اللی قبلها.. اخترعت حجه كويسه علشان اروح اجيب امی 
وأرجع.. الحمد لله ان الستات بتتفهم معن التأخير والكلام ده. 


رجعت للبنت رقم 2 وانا عليا عفريت.. قاعد متوتر وقلقان ودول لسه بيحكوا ويرغوا.. ابص لأي بنظرات ذات مغزى.. ادوس 
على رجليها من تحت الترابيزة.. اكلمها بالسيم.. بالفرنساوي.. 


ولا الهوا.. 


جالي الفرج فى صورة تليفون من البيت.. اخق تقال على الاخبار.. استغليت المكالمة علشان اوهم الناس ان فى سبب قهري 
يضطرنا الى الانصراف.. الحمد له افلتنا. 


ورحت انا وای نقعد مح البنت رقم 3 


نفس الکلام والحوار المكرر.. البنت دی دمها واقف حبتین.. اكيد طبعا مش هنقول نكت من اول ساعة.. لکن اجمالا.. كانت 
شخصیتها اقل قبولا من اللى قبلها. 


لحد کده والامور عال.. الجدول ماشی تمام.. ساعتین کمان والمعاد الرابع ييجى ودبقى انجزنا المراد.. ولما نروح بقی نبقی نشوف 
ایهم انسب. 


واذ فجاةٌ والقعدة هادیه ومملة.. تنشق الأرض عن البنت رقم 2 وامها.. کانوا مروحین وبالصدفة لمحونا فى طریق خروجهم.. 
ومن محاسن الصدف.. ان الامهات معرفة قديمة.. ده عيب کبیر من عيوب المدن الصغيرة.. الموقف مش محتاج ای تفسیر.. 
البوت اللی لابساه البنت اللی قاعده قصادي يجاوب على کل الأسئلة.. بالمناسبة.. هو كان أطول من البوت اللی كانت لابساه 
البنت رقم 2.. یمکن علشان کده بصوا لبعض بنظرات ناریة؟ 

ومن محاسن الصدف برضه ان الست اللی قاعده قصادي هی کمان شافت ام البنت رقم 2.. ومن روائع الصدف ان الاتنین بدل 
ما یحطوا لسانهم فى بقهم ویعملوا مش شایفین بعض زى أحوال الستات العادية مع بعضها.. لا.. قاموا سلموا على بعض وهات 
يا بوس واحضان.. غالبا ام البنت رقم 3 كانت عایزه تغيظ ام البنت رقم 2 اکمن البوت بتاع بنتها براند واطول من البوت بتاع 
البنت رقم 2.. في ريحة نفاق واضحة جدا فى السلام بالاضافة الى اطنان من نظرات الفضول القاتلة.. فضول یقول انى داخل 
على مصیبه. 


ام البنت رقم 3: واللّه زعلانه منك اوی.. کل ده لا سوال ولا تلیفون حتي.. 
ام البنت رقم 2: معلش والّه يا حبيبتشي.. انتی عارفه الثانوية العامة.. الواد مطلع روحي.. نیله علیهم وعلی ایامهم.. 
ام البنت رقم 3: انت هتقولیلی.. ده احنا شفنا الویل.. ها.. على فين کده؟؟ 


ام البنت رقم 2 ابدا.. جينا نغير جو ومروحین اهو.. 





ام البنت رقم 3: کویس اني شفتك.. اقعدى نشرب حاجه مع بعض.. ده انت وحاشاني موت 
ام البنت رقم 2: معلش بقى وقت تانی.. 
ام البنت رقم 3: لا واللّه ابدا.. اقعدى يا شيخه.. مفيش حد غریب.. ده البشمهندس احمد.. عريس بنی.. 
يا لهواااااااای ... نصبوا الصوان.. نصبوا الصوان.. 
فجأة لقيت نفسى بقول بدون وعى.. 
ايه ده.. هى مالها بردت كده ليه!!! 


في العادة الناس بترفض عزومة المراكبية دى.. لكن كلمة "عريس بنتي" دى تخلى اى ست معدية ملهاش علاقة بالليلة دى تيجى 
تقعد.. ما بالك بقی ان ده عردس مشترك ؟ 

طبعا الست قالت "عريس بنتي" لزوم الكيد لا اكثر.. اهو.. البوت بتاع بنتى أطول من البوت بتاع بنتك وعندنا عریس وانتو لا يا 
جرابيع يا شحاتين يا رمم. 

يا ترى مرضعات قلاوون دول هيعملوا ايه لما دى تعرف انى عريس دى ودى تعرف الى عرس دى؟؟ 

دی هتبقی حرب طاحنة هخرح منها ب 3 اصابات وفضيحه بالميت كده.. 

سمعتي هتدمر ومش هلاق حد يبص فوشى تانی.. 

طب اعمل ايه ؟ 

اکید مش هیقلوا ادبهم علیها.. مهما كان دی ست کیره ولها احترامها برضه. 

وللا اصبر واسکت و اصدر الوش الخشب.. مفيش بينى ودين ای واحده فیهم ای التزام بأي شيء.. وکده کده الرابعة هتوصل 
کمان شویه.. يبقي یغوروا الاتنین.. لسه في اوبشن رابح. 

يا لهواااای.. اکفینا شر الفضائح يا کریم 

ke i oF o o e Fo لا دج اد‎ FF عا ع ع‎ + 

ام البنت رقم 2 قعدت ومسكت دفة الحوار.. الكلام بقى عن الشباب المستهتر اللى بيلعب ببنات الناس ويتسلى بيهم ويدخل 
البيوت ياكل ويشرب ويهرب بعد كله.. طبعا انا المقصود رغم انی لا دخلت بيتهم ولا شفتهم في حياتي اكتر من ساعة.. وطبعا ام 
البنت رقم 3 مش عارفه ان انا المقصود فزاطت مع صاحبتها فى شتيمة شباب الجيل والرجالة بالمرة.. الستات على استعداد تام 
لإهانة الرجالة دائما.. حتى لو قاعدة بتكتب كتابها على فارس احلامها.. ممكن تلاقيها سابت دفتر المأذون ومسكت الموبايل 


شتمت في الرجالة دعما لواحدة متعرفهاش كتبت على صفحتها من 5 سنين كلهم مصطفي أبو حجر.. وبعدين رجعت تانی 
تمسك الدفتر علشان تمضى. 


ساعه كامله وانا قاعد فى الموقف ده.. متمالك اعصاي تماما.. هموت على سجاير انفخ مع دخانها کل التوتر.. لكن مش قادر 
ادخن قصاد اي.. نافوخي هیولع.. كل ما الستات يفتحوا بقهم.. اقول استر يارب.. الفضيحة جايه اهى. 


الوقت أزف واعلنت الى لازم امشی-. بأدب حييت الاتنين ومسكت ايد امی علشان نقوم.. اول ما وقفنا.. ام البنت رقم 2 رمت 
القنبلة.. 


يا بشمهندس.. متبقوش تتصلوا بينا بقى.. البنت مش موافقة.. رينا يبارك لك فى "..." واشارت الى البنت رقم 3 


مفيش ای كلام في الدنيا ممكن يوصف موقف زی ده.. لما تخيلت نفسي مكان الاتنين.. مسكت ايد ابى وتقریبا طلعنا نجرى. 





المعاد الرابع كان عادى جدا.. مش فاكر اى شيء مهم يذكر عنه.. خلصنا المعاد وانطلقت على المطار.. 


> دا كا 6 كا 6 3F 2F 2F 2F‏ اد 3F 5F 2F 2F‏ اد ماد 


لازم اقر واعترف.. انا الغلطان رقم 1 و2 و 3.. انا الى حطيت نفسي في الموقف المهين ده فكان طبيي انى اتهان.. صحيح مفيش 
اى التزام بيني وبين ای حد فيهم.. وصحيح جدا ممكن اشوف واحدة فيهم في البيت تبقى هي نفسها على موعد اخر مع واحد 
تانى في اليوم اللی بعدى.. وحصل معايا قبل كده فعلا ان واحدة كانت لابسه في صوابعها دبلة عليها اسمى وشافوا عريس تانى 
وشبكتي عندهم في البيت.. ولكن انا مش هما.. سفالة الاخرين مش مبرر انك تبقی سافل.. بنات الناس مش بضاعة اقلب فيها 
علشان ادفع واشيل.. 


حاجه كمان مهمه جدا.. 


الاریم عرايس أفس دوا بعض عليا.. لو كنت شفت کل واحده فيهم على حده.. كان ممكن جدا اوافق عليها.. ثلائة منهم كانوا 
ينفعوا.. وجودهم كلهم في نفس الوقت خلاني عامل زى طفل قصادة العاب غالية كان هيفرح اوى بكل لعبة لوجت لوحدها.. 
لكن كلهم مع بعض خلاه يرميهم كلهم. 


اكتر حاجه وجعت قلى فى الموضوع ده تليفون جالي وانا فى المطار.. كان من ام البنت رقم 3.. الست كلمتني زی ای من غير 
اهانة ولا تجریح.. لامتی بآدب حزين ای عرضت بنتها لموقف زی ده.. هی افتکرت انی بلعب ونصحتني لوجه الله انی اتق الله 
في بنات الناس.. مهما حاولت اشرحلها ظروفي الصعبة مش هتفهم.. هي مشافتش مني الا اذى بنتها.. والصراحة.. معاها حق. 

مقدرش أكون حیوان واقولها ان الموضوع عرض وطلب وانتو کستات بتعملوا کده کل يوم.. انا مش ست.. ومقدرش استفیض 


في شرح موقفي لأن کل شيء خلص.. معتقدتش ابدا ان حت لو كانت البنت عجبتني كنت انا هعجبها.. اللی وصلها ان في واحد 
شافك وعایز یتقدم.. راحت.. لقت واحد حاططها في ميزان مع اخریات.. الحقيقة موقف قاسي جدا لا ارضاه لاخواتي ولا لنفسي. 


لقیت ان اسلم حل اعمله هو السکوت.. بصوت مکسور سمعتني الست کلام زى السم.. يا ريتها كانت شتمت وقلت ادبها على 
الأقل كان يبقي عندي فرصة اقفل الخط في وشها وطظ فیها.. لکنها آدبها واحترامها فرتکوا ضميري.. فضلت اسمعها من باب الى 
آستاهل.. وعلشان الست تفرغ فيا شحنة الاحباط اللی حصلها بسبي.. ده اقل اعتذار اقدمه. 


رکبت الطيارة بشعور مرعب بتأنیب الضمیر.. نزلت فرحان قاصد اسعد انسانة لسه معرفهاش.. رجعت وانا کاسر فرحة اتنین 
وللأسف هي قبلت اعتذاري.. الست علمت علیا بالأدب. 





واخبار السحالي هنا ايه يا عمده؟ 
ده انت هتشوف دنياصورات مش سحالي 
'"غهاد .بن تريز الرهينة” 


FF 6د‎ 3F 5F 2F 2F 6د 6د با با مد‎ 5F 6 6 FF ا‎ 


حد یعرف ايه هو تعريف الجمال؟ 


الجمال له اكتر من تعریف بیتغیر حسب تغير الشريحة العمرية للأنسان.. الجمال في سن المراهقة مثلا هو المفاتن الجسدية.. 
بینما قدام في العمر شويه هنلاق ان تعریف الجمال في عیون الغالبية هو الشعر الأشقر والعیون الملونة.. حبه کمان قدام لما 
تکون كبرت وعقلت هتقتنع بتعریف المنفلوطي ان الجمال هو التناسق بين أجزاء الهيئات المركبة. 


متناسقة مع بعض في تناغم غير منفر.. يعنى مش کل ملون او مستقیم او بارز يبقي جمیل.. الجمال هو التناسق.. كل انسان عنده 
جمال بشکل ما مختلف عن الاخر.. کل انسان له بصمه ممیزه ليه هو.. عینیها حلوه في وشها هي.. شعره حلو على راسه هو.. 
الجزء الجميل لا يصح جميل الا بوجوده مع التفاصيل المكملة ليه. 
قلت كده لصديق من صدقاني في السعودية في معرض حديثنا عن الستات وقلة المعروض والعزوبية اللى احنا عايشين فيها.. 
قصص الارتباط الفاشل في مصر هلكتي.. تجربة الزواج الفاشل اضافت الى احباطي إحباط وكراهية عميقة لكل ماهو مصريي 
مؤنث.. الفترة دی كنت متحفز جدا ضد الستات من كتر ما شفت منهن.. قررت الى مش هتجوز من مصر... خليهم جمب 
اهاليهم.. يا نحله لا تقرصيني ولا عاوز منك عسل. 
صديقي بصلى بصة تحمل كثير من ملامح عدم الفهم وهو بيقولي.. 

ارمي يسطى الهري ده كله على جمب.. مفيش حاجه هتجيبك ورا الا الكتب اللى انت شايلها على قلبك دى.. 

هات من ورا.. في ايه ؟ 

خد یابا.. متح عينك وصلي على النبي.. الجمال اهو.. ااااااهووووو. 

ايه یسطی المزز دی کلها.. منین النسوان دی 

دول من الشیشان 

دول شیشان.. حرام عليك.. انا شيش واحد بس من دول ممکن يبهدلني 

ولسه لما تشوف آوکرانیا بقي.. ناريا حبیی نار على رأى رؤوف خلیف. 


آوکرانیا!!! 


د عد ok‏ ما f‏ ددع بل با بل ok ok f‏ لد sk‏ 


رفیق السکن والعمل كان راجل مهووس بالجمال.. في نظره الست الجميلة تتاقل بالدهب.. كان دایما بیحاول يقنعني ان الست 
الجميلة في البیت فضل ونعمه.. تصحى الصبح کده تلاق عیون زرقاء وشعر اصفر بيقولك صباح الخير.. ساعتها بس تتأكد انه 
فعلا صباح الخير وتلاق نفسك بترد بقلب جامد وحراره وعنف صباحك سکر يا حياتي.. ساعتها مش هتكون بتکذب.. مع 
واحدة زى دی لازم يبقي صباح سکر فعلا.. لو مقلتش الکلام الحلو ده للمهلبية دی.. هتقوله لمين؟؟ 


لم اکن من محبي الجمال الاوفر.. الستات الجميلة اوی دی متعبة.. الوسط حلو في کل شيء.. 


بس يا معلم الست الجميلة دی الناس هتبصلك فبها 
وماله.. اکل عسل انا والناس احسن ما اشرب زفت لوحدي 





كان بيهزر طبعا.. انا وجهة نظري عموما مختلفة.. كنت رافض تقييم اى انسان بناء على هبه لم يبذل فيه مجهود.. مش نجاح 
للجميلة انها اتولدت كده ولا فشل من الغير جميلة انها اتولدت كده.. كمان كنت ولا زلت شايف ان الجمال نسى يختلف من 
شخص الى اخر.. جدى لأ كان اشقر الشعر ازرق العينين وسيم الملامح جدا وجدتي كانت عاديه الشكل لدرجة انى استغربت 
وسألته.. انت اللى زيك كده يتجوز ست الحسن.. ايه يا عم اللى حدفك على الولية المفترية دى؟؟ 


كان يقول دايما انها اجمل من هند رستم.. 
سبحان اللّه.. 


مع كتر الضغط من صديقي.. وافقت على الفكرة.. التأشيرة مفيهاش اى أزمات.. هنسافر من الرياض الخميس بليل وهنزوغ من 
الشغل الاحد.. نروح ناخد فكره ونشترى ونتجوز بكره.. ده الحريم هناك ايه.. حلويات.. 


طيب يعنى احنا هنمشي في الشارع كده نقول عايزين نتجوز وللا هنعمل ايه؟ 

احنا هنطلع على المركز الاسلاي في كييف.. انا تواصلت معاهم وهما هيظبطونا.. وعملت حسابك 

هيظبطونا ازاى يعنى.. عندهم اخوات مثلا وللا هياخدونا على فرح ننقى منه وللا ايه بالظبط؟ 

مكتب جواز تبع المركز الإسلاي.. 

خاطبه يعنى.. يا دين امی.. هو انا هربت من الطنطات في مصر علشان اروح للطنطات بتوع أوكرانيا!! 

الفرق في الکوالیی يابا.. انا شفت ريع الالبوم اتلحست يا جدع.. تصدق باللّه.. انا بفكر اقولهم انا عاوز اخد 4 وانا 
ماشی علشان اخد ديسكاون.. هههههههههههههه 

یخرب عقلك.. يا بنی ده ولا سوق الجواري.. 

جواري بقی وللا بتنجان.. ادینا خدنا اللى قالوا علیهم ملایکه.. حصل ایه؟؟ انت خسرت شقی عمرك.. وانا اتاخد منى 
بنتي ومش عارف اشوفها.. یبقی نعیش حیاتنا بقی ونهیص. 

طیب الجواز عندهم ظروفه ايه.. هیتکلف كام یعنی؟ 

تعرف "فلان"؟؟ 

اه.. اعرفه.. ده في دبي حالیا.. 

اهو ده متجوز من هناك.. کلمته استفسر منه.. قالی ان الجوازة شاکب راکب بتذاکر الطیران کلفته 4000 ربال. 


واللّه زى ما بقولك کده.. مفیش عندهم الأفلام الساقطة بتاعة النيش والقايمة والخری ده کله.. خاتم رقیق وحفله 
اسربه.. وتسحب الحته في ايدك وتطیر.. تطير.. تطبر زى العصافیر... ههههههه 

انت بتتکلم جد.. خاتم بس ؟؟ 

اه والنعمة.. وعلشان مبقاش كذاب.. في كمان 5 دولار بتدفعهم في مکتب توثیق عقد الجواز هناك 

لا.. مش هدفعهم.. مصاريف المأذون على العروسة ولا مواخذه. 

بس کده يا معلم.. نطير الخمیس ان شاء اللّه.. انا هحجز الطبران وانت شوفلنا اوتیل ابن حلال نقعد فيه 

في طبعا.. مثتنى وثلاث ورباع.. یبقوا تسعه.. ههههههههههه 

الله عليك يابو نسمة.. يا بتاع الاوكراني.. يا متلون.. ههههههه 


ا اعد f‏ ددع بل بل با باب e‏ عاد لد sk‏ 


اخدنا التأشيرة ونطينا فى الطيارة على كييف.. ترانزیت كام ساعه في اسطنبول.. التري شدید وصحته حلوة برض.. فکرت نحلق 
لأوكرانيا وكفاية علينا بنات اتاتورك.. أهو حت نرجع الخلافة تانى.. 


شايف انت كل ده.. ميجيش واحد على عشره من اللى هنشوفه هناك 

انا جيت تركيا قبل كده يا عم.. متهيألى أساسا مفيش حد اجمل من التركيات الا هياتم. 
عبيط.. اتقل تتكيف.. ده احنا هنشوف دنياصورات 

يا منجى من المهالك.. احنا غلابه وصحتنا ضعيفة. 


ووصلنا کییف. 





من المطار على الاوتيل رأسا.. نزلنا نستكشف البلد علشان الصبح عندنا موعد فى المركز الاسلاي. 

صدق اللى قال يا جدعان.. الفلاحين لما تتمدن بتخربها.. 

مصليناش ولا فرض.. مكلناش.. مدخلناش الحمام.. معملناش ای حاجه في الدنيا الا الفرجة ویس.. 

بقينا ماشيين في الشوارع رژوسنا کآنها راكبه على زمبلك عماله تلف یمین وشمال.. التحرش الزبالة والمعاكسات البيئة.. شكلنا 


كان زى الطين واحنا عاملين زى واحد عاش طول عمره جعان.. فجأة لقى نفسه في مطعم مشوبات مقفول عليه الباب وهو 
لوحده. 
ماسورة بنات من كل الألوان والمقاسات انفجرت في البلد.. قنابل جمال نووية فرقعت في البلد وادت الى طفرات جينيه خلت 


المزرق.. القوام نحيف والاوزان عصافيري.. 70 كيلو تعتبر فيل ويلزمها برنامج مخصوص.. اهى دی مثلا مش هتاكل اكتر من 
صوباع كفتة كل 3 أيام.. يعنى اقتصادية كمان. 


و نشتري ذرة مسلوقة وكستناء من عربية زى عربية الكبدة كده.. المفروض ان اللى بتبيع دى بنت فقيرة جدا.. نقول مثلا 
كأنها بياعة فل في إشارات المرور في مصر.. انا وصاحي حبیناها في نفس الوقت.. 


مش حرام يا ناس دى تبقى بياعه في الشارع!!! 
امال مين اللى تتستت وتتبغدد وتدلع!! 
ايه الكوكب الظالم ده.. 


احنا لازم نغزوا البلد دى وناخد نسوانهم سبايا حرب نحسن بيهم النسل.. اللى يتجوز واحده زى دى ويفكر في تنظيم الاسرة 
یبقی کافر.. خسارة دول پلیسوا دهب.. الدهب هو اللى يلبسهم.. 


بس يا عم مش طالبه مغص 
ده الواحدكان متجوز صندل في مصر.. يا قوة الله 
متبقاش خفيف كده.. انت ايه.. مراهق!! صندل ايه يا اخى.. میصحش 


د عد مإ ما لد ددع بل بل با باب e‏ عاد لد sk‏ 


روحنا الاوتیل قرب الفجر بنتطوح من السعادة.. سکرانین من غير ای کحول.. ملوش لزوم نحكى على الاحلام السعيدة في النوم.. 
خلینا مدبین.. بس اجمالا انا تخیلت نفسی- في البیت مع واحدة ملونة من دول وحوالیا 4 عیال شبه امهم.. حرام واللّه یطلعوا 
شبهي بعد کل المجهود ده. 

المرکز الاسلامي في كييف ماهو الا مسجد کبیر ملحق بيه مدرسه للأطفال المسلمین ومرکز تحفیظ قران وشوية انشطه اجتماعية 
زى ملابس المحجبات والأكل الحلال.. المسلمين هناك اقلیه فبالتالي یعرفوا بعض.. صلینا الجمعة وبعدین رحنا نقابل 
المسئولین عن الزواج والتفاصیل دی.. الراجل مدير المکتب شبه حسین فهمی.. هو نفسه عنده 3 بنات في سن الزواج.. قشطه 
جدا.. انا عاوز الحاج حسين فهمي ده يبقي حمایا.. حسب التواصل المسبق هو عنده کل بیاناتنا ومعاه صورة من جوازات 
سفرنا.. سابلنا البوم الصور المتاح عنده وقام یحضرلنا واجب الضيافة.. اول ما خرج من الأوضة قمنا انا وصاحبي نطینا على 
الالبوم نشده من بعض. 


مفربناش في الالبوم كتير.. یمکن تانى او تالت صفحه "لالبوم كان 30 صفحه" قلت هي دی.. انا حبیتها اوي.. هي دی اللی 
هتجیبلی الذربة الصالحة.. انا لو اتجوزت واحدة زی دی اکید هخسر صحاي کلهم.. وهخسر شغلی کمان.. دی محتاجه الشحات 





مبروك علشان يقدر يحرسها.. واحده زى دى لو اتعرف انها ساكنه في الرياض.. هلاق غزو من كل مدن المملكة على شارعنا.. 
هبقي زى عادل امام في التجربة الدنماركية كده. 


المعلومات المتوفرة مش كتير.. 26 سنه.. مش بتشتغل.. معاها ما يوازى ثانويه عامه.. من اسره متوسطه هناك "بالميزان بتاعنا 
فقيره جدا".. بتتكلم انجليزي ضعيف جدا ومستعده تسافر. 
مدير المركز رتبلنا مقابله مع البنت وأهلها وهو مبتسم.. كان بيتكلم عربي قذر بلهجه اوكرانية ثقيلة جدا.. 

فاطمة بنت ممتاز.. ان شاء الله يكون دوبربه "كويس" 

سباسيبا "شكرا" يا رفيق.. رینا يقدم اللى فيه الخير 


انت مش موافق.. غير فاطمه البوم تانی.. 
وایه اللی هيخلينى مش موافق بس.. رينا يجيب القبول 


الراجل بيكلمني على أساس ان البنت لو معجبتنيش في غيرها.. عندنا في مصر الناس بتتصرف من منطلق ان العروسة هي محور 
الكون والراجل بلا ای اهميه.. هنا الدنيا مختلفة شوية.. ثقافات شعوب بقى. 


الفقر باين عليهم رغم خدودهم الموردة.. الصور اقل من الحقيقة.. البنات فعلا صواريخ.. 


كلمتين منى.. كلمتين منها.. التواصل صعب اوى بالإنجليزي الزبالة بتاعها ده.. مش مهم.. هعلمها عربي وانجليزي وهتعلم اوكراني 
كمان.. ايوووه يا جدعان.. اني علشان القمر ده نعملو البدع "بلهجة اسكندراني وحشتنی جدا". 


خاطر جه في بالي عن ابودا وموقفه.. يا ترى هيوافق وللا ل؟ 
كن يغضب منى شويه.. بس لما ادخل عليه شايل الفرعون الصغير الملون.. اكيد قلبه هيحن. 


انق تعرفي عن الإسلام كويس؟ 

شويه.. انا عاوزه اتعلم منك 

طيب ان شاء اللّه.. هنبقى نعمل عمره ونحج.. وان شاء الله احفظك قران 
ايوه.. انا معرفش قرآن 

بتصلى ؟ 

طيب مفيش مشاكل.. هعلمك برضه.. تعرفى حاجه عن المطبخ الشرق عموما؟؟ 
ایوه.. وكمان بعرف اعمل فودكا 

فودكا!!! خمره!!! 

ايوه.. بعملها حلو جدا 

اتعلمتي فين الكلام ده؟ 

انتی اشتغلی قبل کده؟ 

ايوه 

فين ؟؟ 

كنت بشتغل في فندق فى كييف واشتغلت في البحرين 

اشتغلتی ايه في البحرين؟؟ 

في فندق اسمه "....." في البار.. كنت بكسب فلوس كويسة. 

اله اكبر 


ا اعد f‏ ددع بل بل بل باب e‏ عاد لد sk‏ 





الفندق اللى قالته كان ماخور والعياذ باللّه.. البحرين عموما ما هى الا ماخور كبير.. المنامة كانت رقم 5 في الترتيب الدولي ك 
۷۲ ماد”.. بعد بانجوك "تایلاند" علطول.. مصطلح ٤۲۷"‏ 51۸" ده بيطلق على المدن اللى مفيهاش ای محرمات ولا موانع.. 
مدن لا تعرف اللّه ویفعل المال فيها کل شي.. مخدرات.. خمور.. جنس.. حاتم رشيد.. قمار.. ای شيء وکل شيء بدون رقيب ولا 
حسيب.. تتريع على عرش المدن دى لاس فيجاس بدون منازع. 


يا لهوى.. هتجوز واحدة استغفر الله العظيم؟ 


كنت هدب خناقه مع الراجل اللى قابلناه في الأول.. هو کان مندهش من ثورتی.. هي كانت بتشتغل شغل قانوني.. في تانى غيرها 
لومش عاجبانى. 


شغل مين اللى قانوني يا ابن الكلب.. انت هتهزر!! 
طيب انت شوف تانی 
ولا تانى ولا تالت يا عم.. هذا فراق بينى وبينك.. ومن غير سلامو عليكو 


نفسى اتسدت تماما من البلد واللى فيها.. طبعا مش كلهم كده.. بس تخيل ان ده اول بختي.. الجو العام في البلد دی كثقافه لا 
يتماشى اطلاقا مع طبعنا وعاداتنا.. هما مثلا بيش دوا الكحوليات بافراط.. الجو البارد بتاعهم لا يصلح معاه الا الهوب هوب 
كمصدر من مصادر الطاقة للجسم.. مش شايفين في الموضوع ده ای عيب ولا حرمانيه.. بينما الكلام ده عندنا مصيبه.. انا أساسا 
لو شفت ازازة البتاع ده من بعيد ببقى جدع علطول.. وبعدين ماله العدس؟؟ ماهو بيعمل نفس المفعول وببلاش تقربيا. 


علاقتهم بالاسلام علاقه اسميه.. هما مسلمين اه.. انما قله قليله اوی بتصلى.. قله قليله جدا تعرف القرآن.. بالإضافة الى ان 
العلاقة الجسدية في ای وقت ومع ای حد.. لا تعتبر عاراو عيب.. غلط اه.. بس غلط مقبول يعنى بیحصل كتير.. ده موروث 
من ثقافتهم السوفيتية.. وناخد بالنا.. السوفييت حاجه والروس حاجة تانية وأوكرانيا حاجة ثالثة.. السنين اللى قضتها البلد دى 
في أحضان الاتحاد السوفيتي الشيوعي والحاده مأثرة عليهم في حاجات كتير.. بالمناسبة.. هما مش بيحبوا السيرة دى خالص 
وبيعتبروه احتلال. 


الموضوع ده خلاني اعيد نظر بامعان في الجمال الاوكراني.. بس المره دی بتركيز. 


الملامح بارده مفیهاش روح.. حلوين من بعيد اه.. انما متحسش ناحيتها بعاطفه.. القلب مش بيتحرك.. أيام الخطوية لما کنت 
بكلم ام حمزه.. كانت تقولي الو من هنا.. وانا انزل بوس في المخده من هنا.. شيء ما اسمه الكيمياء.. او على رأى عبد الفتاح 
اختلاف التاريخ.. اختلاف العادات.. اختلاف العقيدة.. متفرحش اوى انها ممكن تقولك انا عاوزه اتعلم الإسلام.. من شب على 
شيء - في الغالب- شاب عليه.. هي مش هتقدر تعيش مع كم المحرمات اللى عندنا مقارنة بالبليلة اللى عندهم.. كمان الانتقال 
من أوروبا الى الرباض يشبه في تأثيره على البشر- خروج ادم من الجنة.. اعتقد ان دانتي كتب الجحيم بعد ما اشتغل في الرباض 
في الاوتيل قعدنا انا وصاحبي ميتين من الضحك.. كم غير عادي من الحظ الدكر.. فشلنا احنا الاتنين في جوازاتنا في مصر... انا 
راحت فلوسي وهو خسر بنته.. رحنا بلاد الواق الواق علشان نتجوز.. كنا هنطلع منها بقرون.. 


تخيل يابو حسنى.. انا كنت هبقى كابتن الجو كله 

احيه يا جدع.. ده احنا هنعمل فلوس بالكوم 

وممكن نبقى نعلق صور حمدي احمد في القاهرة 30 مثلا 
ههههههههههه... يا ولاد الك١١١االب..‏ ورينا يا عم انا مش مصدق. 
ولا انا.. جومي بينا نمثی.. جوي بينا نمشی 


ضبينا الأغراض وشدينا الرحال على الرياض بعد ما لغينا الفكرة من أساسها.. استمتعنا بالفسحة في البلد.. اعتبرنا الفكرة كلها 
ويك اند وخلص خلاص. 





بعد 5 شهو ركنت نقلت دبي مؤقتا.. قابلت صديتي اللى كان اتجوز من روسيا.. مراته خدت العيال ورجعت على بلدهم.. اللّه 
اعلم باللي حصل بينهم.. الاختلاف وارد دايما وانا مش بحب اخوض في التفاصيل دى.. الشاهد هنا بس هو رد الفعل وقت 





بين العشرين والثلائین نشاط الذكورة في جسمك بيزيد بطريقة جنونية.. تفكيرك بيلف ويدور حوالين فكره واحده بس.. الستات.. 
هو ده السن اللى الستات بتضحك فيه علينا.. هو ده السن اللى ممكن تمضی- فيه على ای ورقة او تعمل ای حاجه في سبيل 
التواصل الحلال.. هي دی الفترة اللى هياتم بتحتل فيها احلامك بصورة يومية.. هي دی الفترة اللى بتسأل فيها دايما هو الفيلم 
ده قصه وللا مناظر.. دی الفترة اللى تأثير الستات عليك بیبقی رهيب ومضمون.. خلقة رينا.. لما تلاق واحد يقولك لا انا مش 
کده.. انا عادي بشوف الستات ومش بتأثر.. ابقی خد خطوة شوية وارجع لورا.. صاحبنا ده حاجه من اتنين.. يا اما حاتم رشيد 
والعياذ باللّه.. يا اما ورقة خس.. سكينة متقطعش بطيخة يا حلاوة على رأى محمود عبد العزيز.. اوعى تسلم عليه لاحسن يكون 
الل هو فيه ده معدى وتلبس اسود يوم جوازك. 


ممكن حد يقولك جرى ايه يا عم.. ما تمسك نفسك شودة.. انت ايه.. عيل صغير؟ 


عيل صغير.. يا سلام يا ولاد.. ده اجمل شيء في الدنيا ودى اجمل كلمه ممكن تتقال.. اللى يقولك انت عيل صغير لازم تشيله 
فوق راسك.. مراتي لما بتحب تقلبني في فلوس زبادة بتعمل فيها غضبانة وغيرانة عليا وتتهمني انى طايش زى العيال الصغيرة.. انا 
اسمع عيل صغير دى.. اروح مطلع المحفظة علطول.. بنسي- تماما الشكل الکتیب لشعر دقنی الأبيض في المراية.. مش بفتكر 
بس الا جملة عيل صغير دى.. الله على حلاوتها اقسم باللّه. 


عيل صغير دى مش شتيمه ابدا.. ده استحسان وحسد. عيل صغير معناها ان جسمك لسه جديد بسلوفانة المصنع.. خبرتك 


وتجاريك لسه مش اد كده صحيح.. بس متقلقش.. كام سنه وهتبقی صاحب خبره.. وكام سنه برضه والجسد يبلى وتتحول من 
"كابتن" الى "عمو" ثم "انكل" ثم "عم الحاج" وتعيش اللحظة المرعبة.. أوكما قال أحمد خالد توفيق.. 


"اللحظة التي تتحول فيها من كابتن إلى أستاذ الى عمو.. هذه لحظة قاسية ومرعبة". 


اللهم احيينى كابتن وامتنى كابتن واحشرنى في زمرة الكباتن واکفینی شر عم الحاج دی قادر يا كريم. 


في عاي الرابع والعشرين كنت كابتن بقوه.. كابتن خالص.. كابتن عامل في احلاي جرسونيرة بعزم فيها نص ستات الكوكب.. نانسي 
عجرم وهيفاء وهي كانوا بيزوروني فيها کل يوم.. تحولت ساعات نوی القليلة جدا الى كوابيس مزعجه يعاقب عليها القانون.. 
وشى مزنهر باستمرار وحالتي تصعب على الكافر. 

لازم اتجوز.. مش هغلط ابدا مهما حصل.. مش هخضح لوساوس ابليس اللى بيحاول يميل دماغي بخصوص فلانه او علانه.. 
ولأن الحلال اجمل مش هنتظر خالص.. انا عاوز اتجوز النهارده قبل بكره. 

ابوبا كان شايف ان السن المناسب للزواج مش اقل من 30 سنة.. لجأت لجدى الحبيب صاحب التفكير المعاكس تماما.. 
الراجل اللى شايف انى طالما قادر على انتاج المثل يبقى لازم اتجوز.. 20 سنه بالكتير أكون في بيتي.. 24 سنه ومش متجوز في 
عرف جدى معناها انى ماشي في طريق النجاسة أكيد.. لو ناقشته وحاولت تقنعه ان عندك شغل او دراسات عليا هيرد عليك 
باستحقار ويقولك أناكنت بشتغل وفاتح بيت وبصرف على ابوبا وای وجوزت 3 من بناتي وبقيت جد قبل ما أوصل 40 سنة.. 
انت اللى فلاتي وعاوز تجرى ورا الغوازى. 

غوازي يا جدي!!! 


ايه يا جدي الجو القديم ده.. محدش بقى بيستخدم الكلمة دى من بعد نعيمه عاكف. 
انا عارفلكوا بقى.. اهو شوية الصيع اللى بیطلعوا بالمايوهات في التليفزيون دول.. اعوذ باله.. النسوان العريانة دی 
مش بتتجوز وتتلم ليه. 





مستنيين ابن الحرام.. المهم بقى.. انا عاوز اتجوز علشان ابطل جرى ورا الغوازى.. لاحسن اخر غازية عرفتها بيعتي 
فدانين الموالح وف الاخر هربت مع واحد تانى رغم انها كانت دايما تقولي التمر احسن وللا الياسمين.. وانا اقولها التمر 
ماشی يا سيدى.. ربنا يهديك وینور طريقك.. عدى عليا بكره بليل ونروح نخطبلك.. عندي حاجة كويسة 

مين.. فين.. ازاى.. تفاصيل.. ای حاجه الله يكرمك 

ايه الأسئلة دى.. انت واخد رخامة امك كده ليه.. هو انت هتتجوزها وللا هتوظفها.. هنرجع للحرکات القارعة تانى. 
لا لا خلاص.. انا معاك يا حاج.. هجيلك بكره. 


ومشيت من عند جدى وانا تقردبا حبيت العروسة اللى فدماغه.. معرفش عنها ای معلومة بخلاف انها أنثي.. وده كان كافي جدا 
في نظر جدى لإقامة حياة زوجية سعيدة.. ابوا وی طبعا ميعرفوش حاجه... 


في الوقت ده انا كنت مستعد ان اذهب الى بيتهم الکنیست ذاته ومناقشتهم في إجراءات الجواز.. المهم.. یتقفل عليا باب في 
الحلال مع اى كائن انثوي.. ان شاه كلبة. 


ا ادا 2F 2F 5F 5F‏ ع 6 2F 2F 2F 2F‏ اد عد 5F 2F 2F 2F‏ 6 عاد ماد 


بيت ريفي جميل ومستوى مادى ميسور جدا.. اب متفتح متعلم هو عمدة بلدهم.. دوار العمدة ده حاجه جميله اوى.. برج 
الحمام وزريبة البهائم والأرض.. اوضة السلاحليك والتليفون أبو منافله.. العمودية دى شيء حلو على فكره مش وحش.. فكرة 
ان حمایا یبقی جناب العمدة دی عجبتي اوی.. ممکن اورثها منه خصوصا انه مخلفش ذکور وابقى انا جناب العمدة.. طب ورینا 
جمیل ان يبقي جمی آحمد موسی یقول للناس واطیعوا الله ورسوله واولی الامر منکم. 

البنت لسه في الكلية.. جميلة ومهذبة.. رشيقة وذات خجل.. حلو.. انا بكره البنات الايناس الدغيدي جدا.. الخجل في راي 
الشخصي. هو %80 من جمال البنات. . اتكسفي كده وخلى وشك يحمر وقلبي يولع. . ايوه کده يا شيخة حسسینی ان في فرق بینی 
وبينك. 

توقعت ان الجوازة هتخلص في نفس القعدة.. هما الجماعة الفلاحين دول يهمهم ايه من الجواز غير القايمة والدهب؟؟ 


حاولت افتح حوارات مع البنت.. المفروض انها في السنة الأخيرة في كلية الزراعة.. يعنى شخصيتها تشكلت.. المفروض الاق فكر 
ما من اى نوع.. اسلاي.. شيوعي.. ليبرالي.. فيمينست.. مطبخي.. انجابي.. اى حاجه.. اى شيء. 


ابدا.. 


البنت دماغها لا تحتوى على اى شيء.. اى شيء بمعنى اى شيء.. حتى مع كلمات الغزل العفيف او الصريح او السافل.. حتى مع 
الحديث عن أحلام المستقبل او التصور العام للحياة بعد كده.. 


ولا الهوا.. ويكأني بحرت في البحر. 


طيب نفسك زوج المستقبل يكون ازاى؟ 
يعنى.. يكون كويس 


کویس بمعتی ايه 


كويس.. کودس كده 
طيب نفسك في أطفال؟؟ 


كل اللى يجيبه رينا كويس 





مستعده تسافري؟ 

اه.. انا سافرت قبل كده مع بابا.. رحنا بلطيم 
لا انا اقصد خارج القطر.. بره مصر کلها.. الخلیج او أوروبا مثلا 
كلها ارض رینا 

حد قالك قبل کده ان عینیک حلوه؟؟ 

رينا يخليك.. اتفضل العصیر 

بتحی القراءة؟؟ 

خرف كله 

ساعات وساعات 

نفسك تروحي فين؟ 

اى مكان كويس 

بتحبى ايه فى الاکل ؟؟ 

الحمد للّه.. كلها نعمة رينا 

انتى عارفه انه من كام شهر حصل تفجيرات في آمریکا.. البرجين الكبار دول وقعوا.. 
يا سبحان اللّه.. وقعوا ازاى.. من نفسهم كده 
لا.. خبطتهم طيارات.. حادث مقصود 

ياااه.. وهما ليه يعملوا کده.. 

هما مين؟؟ 

بتوع البرجين.. ليه يضربوهم بالطيارات؟؟ 
لا.. في ناس قصدت تضرب الأبراج بالطيارات 
اااه.. طيب ليه برضه؟ 


هوانتى مش بتشوفي الاخبار؟؟ 
ساعات. 


طيب تصورك ايه لحياتك بعد کده.. نفسك في ايه.. عاوزه ايه.. بتحلمي بأيه؟ 


طيب عندك هوايات معينه.. بتعملى ايه فى وقت فراغك؟ 


بصحي الصبح افطر.. بعدين اقعد شويه كده لحد الغداء.. وبعدين انام حبه.. وبعدين اصحى على المغرب.. نتعشی- 
عشاء خفيف كده وبنام بدرى. 


بروجرام هایل.. خير ان شاء اللّه. 


واستمرت الاجابات من النوع ده طول القعدة.. حتى لما حاولت احول دفة الحوار الى السفالة.. برضه.. إجابات من نفس النوع.. 
تخیل نفسك - مثلا- بتقول لواحدة اديني قطة "بفتح الطاء".. وهی تقولك الف شکر.. حاجه شلل.. اللون الرمادي هو المسیطر 
على حياة البنت تماما. 


سکت.. وسکتت البنت. 


كان لازم ای حوار یس ی القعدة.. بتخنق من تکرار عبارات "اهلا وسهلا" و "ده احنا زارنا النبى" و "منورین".. ببق عامل زی 
حسن فایق في فیلم سکر هانم لما في الاخر اتعصب من کتر ترحیب ابنه وقال "خلاص.. عرفت انك مبسوط لما شفتنی". 


انا كنت مرکز على الناحية البيولوجية صحیح.. لكن تسطيح العقل الرهيب ده عملي نفور من البنت.. هي مش وحشه.. انما 
مخها فاضي بطریقه ترعب.. راسها لا یحتوی ای شيء عن ای شيء.. مفیش ای آفکار حوالین ای موضوع.. 


فين حوارات البنات.. فين الطبیخ.. فين الاحلام والمستقبل.. فين ای حاجه في ام الیوم اللی مش باینله شمس ده؟؟ 





فراغ تام.. فيزيائيا عرفنا ان مفيش حاجه اسمها فراغ.. اللى انت شايفه فاضي ده المفروض ان فيه هواء.. والهواء عنصر يحتوى 
على 2 كيلو هيدروجين مع كيلو اكسجين.. سقطت كل نظریات العلم والعلماء قصاد مخ البنت دى.. الفراغ موجوده اهو يا عم 
راذرفورد.. لو بعث فاينمان من مقبره.. اكيد هينتحر بسبب البنت دى. 


مشينا من عندهم وانا مقرر ابقي العن منها.. مش هعمل ای حاجه.. ورينا لاشلها زى ما شلتني. 


ا دا 6 6 اد 2F‏ 6 ع 6 2F 2F 2F 2F‏ اد عد با 2F 2F 2F‏ 6د عاد ماد 


حكيت لأبويا بعد ما تلقيت لعنات جدى واحنا مروحين.. ابتسامة سخرية من بابا تحمل شماتة لأني مش بسمع الكلام.. امی لم 
يشغلها في الدنيا الا انى ازاى اروح لوحدي.. مخفتش يمضوك على قايمة يا اهبل خلق اللّه؟؟ 


البيت والاسرة والعمودية واوضة السلاحليك وشيخ الخفر كلها أحلام تبخرت من دماغي تماما.. لا يمكن ابدا هقدر أعيش مع 
البنت دی تحت سقف واحد.. انا صحيح وقتها كنت بدور على الزواج من اجل التكاثر ليس الا.. لکن بنت زی دی بالفراغ ده 
كفيلة انها تقضی- على ای رغبة جوا الانسان في ای تکاثر.. انا بذاكر وبشتغل وعندي طموحات كتير اوى.. محتاج حد أتكلم 
وأعيش معاه مش مجرد وعاء انجابي.. محتاج ست تشترك معايا في اى هواية من اى نوع.. ست يكون لها اى رد فعل بأى شكل.. 
كائن حي له شخصيه وأفكار وتصورات واحلام.. محتاج صوت معايا في البيت مش مجرد صدي.. اقله خالص لو فرضت عليها 
ذكوريتي في يوم من الأيام.. احس الى فعلا انتصرت وكلامي مشى. علي رقبتها بالعافية.. في حالة البنت دى.. انا أساسا مش محتاج 
أقول حاجه لانها بلا اى رد فعل.. بلا اى منطق ولا كينونة.. هي والفراغ سواء. 


الستات بيزيطوا في النقطة دى زى ما بيزيطوا دايما على ای شيء بلا منطق.. يقولولك تعارضه مش عاجب تسمع الكلام مش 
عاجب.. هو الراجل كده.. عاوز يقهر الست وخلاص. 


طبعا ده من ضمن منظومة الأفورة العامة في مصر... لازم التطرف في كل شيء.. لازم تحلق دقنك والا تبقى إرهابي.. لازم تلبسي- 
نقاب والا تبقى رقاصه.. لازم تضربها والا هتبقى زوج خرع.. لازم النجاسة والا تبقی شاب خرونج.. لازم اقصی الیمین علشان 
متبقاش اقصى الشمال.. لازم تبقى 100.. علشان متبقاش 0. 


طيب الوسط يا جدعان.. بين ال 0 وال 100 في 98 درجة.. موقفكوا معاهم ايه ؟ 

ماله الرقم 50 وللا 40 وللا 60؟ 

فيها ايه لما أكون حليق اللحية بس ملتزم بالصلوات والسلوك القويم.. او مربي دقنى وليا أخطاء زى كل البشر؟ 

فيها ايه لما تكون ست لها شخصية مستقلة واحلام وطموحات وتعرف حقوق جوزها عليها واولها الطاعة وحسن التبعّل؟ 
مفيهاش حاجه طبعا.. انما هي منظومة الأفورة المصرية. 

المنافشة بالمنطق مش بالتهدید بالطلاق.. احب أكون مهاب الجانب فق الببت محبة مش خوف.. احب مرق تکهرب اجون 
البیت قبل وصولي بدقائق لمجرد کونی رب الأسرة الواجب احترامه مش علشان انا اللی بصرف ولا علشان بعرف ازعق واضرب.. 


یعجبني واخد بیه.. انا کده كده هسببها العيال تربيهم.. احب لما ابی يسأل أمه عن حاجه.. تقوله وتعلمه.. مش تقوله روح 
لأبوك. 


احبها تعلم ولادي أهمية العلم وقدسية المعرفة.. محبهاش تقولهم انتو محسودين ولا فلانة راكبها جن.. احب لما تغيب احس 
انها غابت.. مش احس الى جعان.. المفروض ان الانسان يكون كيان وكينونة.. له وجود ويصنع فارق.. لو غياب الانسان ووجوده 





ان : عقلي بالبنت دی فتره.. هي ليه سايبه نفسها كده زی الميه.. لا لون لا طعم ولا ريحه.. 


البنت أمها ماتت وهى صغيرة.. ابوها رفض يجيب لأولاده مرات اب.. ریاهم احسن تربيه "هكذا يظن" لحد ما البنات كبرت 
وبقت على وش جواز.. في حقيقة الامر هو مرباش حد.. هو احسن اطعامهم لحد ما اجسامهم كبرت.. ودلوقى بيدور على حد 
تانى يدفع تمن العلف والعليقة مكانه لأنه ميت لا محاله يوما ما. 

صعبت عليا البنت.. لكن مشاعر الشفقة لا تصلح لإقامة حياه زوجيه.. غياب الام من حياة البنت وانشغال الاب بتوفير 
النفقات ومستولیات الحياة والعمودية انتج أبناء بلا ای شخصية.. كونه عمدة معناها انه رجل ذو مكانة وهيبة بيته مش 
مكشوف للأغراب.. بناته ميخرجوش من البيت.. مش مسموح لحد انه يقرب منهم.. البنات عاشت في برج عاجي بدون ام.. 
والنتيجة كانت زى ما شفت. 

هل لسه في حد عاقل متصور ان وظيفة أ في الحياة مش كفاية والستات يلزمها الخروج للعمل علشان تثبت اى كلام أهبل ؟ 


هل كل ام ماتت سابت وراها أبناء او بنات اصبحوا بالشكل ده؟ 


اکید لا.. انما الشخصيات بتفرق.. في حد بيتعرض لليتم وهو صغير فينشأكاره للمجتمع وينحرف.. وحد تانى يمر بنفس الظروف 
فیکبر وهو قادر یعتمد على نفسه.. الیتم في حد ذاته من آهم آسباب ومقومات النجاح مع الفقر والحرمان.. رينا سبحانه وتعالی 
لما حب يرب النى عليه الصلاة والسلام تربية قوبة حسنة.. حرمه من ابوه وامه.. فالنتيجة انه نشأ ناشف وصلب.. بس مش کل 
الناس زى بعض.. في بعض الناس بتنهار مع الصدمات.. زى البنت دى.. اعتقد ان وجود آمها كان هيفرق كتير في حياتها. 


طيب والأب؟؟ 


الرجاله مش بتربي قولا واحدا.. الام بتربي بسلطان الاب.. الام تمسك عصاية اسمها هقول لابوكوا.. الاب يوجه من بعيد ويعلم 
دروس الحياه وبحط استراتيجيات على المدى الطويل.. الاب ملوش خلق انه يقوم سلوك او يركز في حياة الأطفال اليومية.. 
الاب هو کائن بتخاف منه وانت صغير وتكرهه وانت مراهق وتتعايش معاه وانت شاب وبتعرف قيمته بس لما تقول الله 
يرحمه.. لكن الام شيء مختلف.. الام تحبها طفلا وتعشقها مراهقا وتحنو عليها شابا وتشيلها فوق راسك وانت راجل بشنبات 
وتطلق علشانها مراتك بعد كده.. الاب يرسم الحلم والام هي اللى بتخلي أحلام الاب حقيقة.. الاب شايف ولادة بعد 20 سنة 
هيبقوا فين.. الام هي سواق المیکروباص اللى بيوصل بالأسرة كلها للمكان اللى شافه الاب زمان وعنده خلق وصبر انه يقف كل 
شوية علشان ينزل حد ويلم الاجرة.. الاب يبنى البيت ویحمی.. والام تملى البيت كل حاجه.. بدون الاب مفيش امان وبدون الام 
مفيش اى حاجه. 


علشان كده لازم تبقى حريص جدا في اختيار الست اللى هترييلك ولادك.. لازم لما تروح ولادك يفتكروك بكل خير علشان 
اخترتلهم ام.. مش ماكينة تسمين. 


رینا يرحم الجميع ويبارك في عمر كل الآباء والأمهات. 





هذا جناه على أخي 


"قال تشد عضتك بِأَخِيِكَ وَتَجْعَلُ ما سُلْطَانًا فلا يَصِلُونَ إِلَيْكُمَاء بِآيَاتنَا نما من اتَبَعَكُمَا الْعَالِبُونَ".. 


طيب تخيل كده لو كان اخيك ده هو السرطان اللى أصاب عضدك؟ 


FF اد مد 6د‎ 2F 2F 2F 6د 6د‎ 2F 2F 6 6 6 6 ا‎ > 


بعد التخرج بسنتين بالظبط كنت من الرعيل الأول لمهنة ال |١‏ في مصر.. البشمهندز اللى بيعرف يصطب ويندوز ويعمل شبكات 
ونشغل أفلام على الكمبيوتر.. اى مكانتش مقتنعة بالشغلانة كلها.. ازاى ابقى مهندس ومش عارف اصلح صوت الغسالة المرعب 


ده؟ 


معالم المستقبل بانت بدري.. ابوبا رافض فكرة ارتباطي بأى شيء غير الشغل.. جدي رافض فكرة ارتباطي بأى شيء غير الستات.. 
ای مش شايفه من الحياة الا انى خسارة في كل البنات من منطلق ان القرد في عين امه غزال. 


بعدت عن الستات علشان أوفر وقتي للشغل وفلوسي لعربية ابوبا البيجو اللى قدرت اسلكها منه بمعجزه بعد ما فرض عليا شروط 
تعجيزية ولا شروط معاهدة لوزان بتاعة العثمانيين.. من ضمن الشروط دى واهمها.. انى لازم اروح عند جدى الورشة كل جمعة 
نعمل فحص کامل للعربية.. کهرباء وميكانيكا وعفشة وسمكرة ودوكو.. وكمان نكشف عليها لتكون حامل وللا حاجه. 


اوبا.. زبارة لجدي يبقى اكيد هيسمم جتتي بالكلام عن الجواز.. لازم هيحكيلي قصة كفاحه المبكر وأزاي مراته وبنته خلفوا في نفس 
السنة علشان يبقى ليا خاله أصغر منى في السن.. ده طبعا غير مجموعة قصص تاربخيه تأكد على أهمية الجواز وقصة انهيار 
نابليون لما ساب مراته وأزاي عقبه بن نافع اكتسح شمال أفريقيا بعد ما اتجوز بأسبوع.. ده بالإضافة الى شرح كتاب "تكسير الأزاز 
في افضال الجواز" للعلامة الأمام ابن أي العبيط. 

- طيب يا جدي.. ورحمة ستي ما عندي مانع.. شوف انت العروسة وانا تحت امرك 

- وهو انا كنت هستناك.. انا کلمت ابوها فعلا وزمانه في الطريق دلوقت اهو.. مسافة ما نشرب الحلبة يكون جه 

- طب قولي ای معلومات عنها طيب.. ای حاجه.. أقول انا ايه للراجل!! 

- معلومات ايه هو انت هتوظفها.. بنت زی كل البنات.. هتبقی ايه يعنى.. عفريت 

- ياسيدنا افرض هي مرضيتش بيا وللاكانت حاطه عينها على حد.. أحرج نفسي ليه انا؟؟ 

- لامتقلقش.. دی لسه صغيرة.. وبعدين ابوها جه اهو.. ابقى انت اسأله. 
وسابنى وقام يسلم على رجل طويل رفيع بشكل ملفت.. المفروض انه في الخمسينات.. لكن شكله يدى مش اقل من 90 سنة 
مرتاح. 
ما بين حكايات مختلفة عن العربيات ومشاكلها والأهلي والقرف اللى بيعمله في الدوري.. قدرت أكون فكره سطحية عن الراجل 
ده.. مع تحفظي الكامل انه اهلاوي خاين زى جدي.. الاانى قررت اسكت خالص.. من يومين بس الزمالك شال نص دستة اجوان 
وأصبحت انا واللى زيي بنستخبي في الشوارع.. كتمت زملكاويتي فقلبي.. اعتقد لو فتحت بقى بسيرة الأهلي.. جدى هيعمل عليا 
حفلة تحى وتتحاى عليها طنطا 3 قرون قدام. 
اتفقنا على زيارة عائلية.. حيث انهم من اهل طنطا.. یبقی خير البر عاجله.. 

- بكره ان شاء الله بعد صلاة العشاء تنورونا يا حاج سعيد. 

- على خيران شاء الله.. هو الواد ابن بنتی ده صايع وزملكاوي صحيح.. بس متربي كويس واضمنه برقبي. 

- كفايه انه من طرفك يا حاج.. ده احنا يزيدنا شرف. 

- على بركة الله 


كل ده وانا قاعد اتفرج.. ال 6 اجوان بتوع بيبو وبشير کاسرین نفسى خالص وجايبين كرامي الأرض. 


FF 2F دا با مد‎ 2k 2F 6د 6د‎ 2F 2F 6 6 6 اد‎ > 





بيت عادي جدا مفيهوش ای تفصيلة مثيرة للانتباه الا مسحه من الهم والحزن على وش الأب والأم.. الست زى القمر.. مقدرتش 
السنين تخفی ملامحها الجميلة.. استبشرت خير.. طالما الأم كده يبقي اكيد البنت حلوه.. وطالما الناس غلابه كده يبقى مش هقابل 
حاجه شاذه عن المألوف.. شكلها هتظبط المره دى وهلبس في جوازه. 


زى ما توقعت.. البنت جميلة جدا وشديدة الهدوء.. من النوع اللى لو أتكلم تحس ان في عصفورة بتزقزق.. النوعية اللى تخاف 
تقولها قوي اعمليلي شاي لاحسن نفسيتها تتدمر.. الشت عليا الشه سريعة وهي بتقدملي طبق الجاتوه المليان على اخره.. دمها 
خفيف كمان.. كنت عاوز اتراً عليها كعادق زى ما بترياً على الستات عموما.. بس بصراحة ملقيتش منفذ.. الناس جادين وقت 
الجد ومنفتحين بلا انحلال وقت الضحك.. محتشمين زى ما هو واضح من لبسهم.. مستوى مادي متوسط زى ما هو واضح من 
فرش البيت.. لا أتوقع ان موظف حكويي يكون من ذوي الأملاك الا انه يكون حراهي او مرتشي.. بنتين وولد هما کل حصيلة الراجل 
من الدنيا.. راضي وقانع بيهم.. شكله فعلا أحسن تربيتهم.. البنات عصافير حرفيا. 

تعددت الزبارات بينا وبينهم.. اخرهم كانت زيارة طويلة جدا.. امي مبسوطة بالبنت اللى أعلنت الخضوع لها تماما من قبل حتى ما 
تتكلم.. واضح ان البنت دی شافت كده في بيت أهلها فبتتعامل ان حماتها هتبقى زى أمها.. هي فعلا بدأت تقول لأي يا ماما 
وبدأت تفتح معاها مواضيع وحواديت وكلام يطول بينهم.. بنت ذكية.. لما شافت امی بتشتى من رجليها.. قامت بنفسها جابت 
مخدة وحطت رجلين امی عليها.. حسيت بالأحراج وقمت انا اعمل كده.. ردت عليا بلباقة رد خلاها دخلت قلب أي وقتي.. حركة 
زى دى تخلينى اشيلها فوق دماغي وتضمن انها كسرت سم حماتها للابد.. بس مين تفهم وتعقل. 

خلاص.. مش فاضل حاجه. 

الاتفاق كانت سهله جدا.. ابوا أتكلم كأنه أبو العروسة مش أبو العريس.. هو يعرض وجدي يعلي عليه وانا الطم.. هجيب كل ده 
منين يا عالم يا كفار.. انا معايا تمن الشبكة بالعافية.. أبو البنت مكانش له اى طلبات.. الراجل ده مكسور كسرة غير طبيعية.. لو 
طاوعت الشيطان اللى في دماغي يبقي مفروض اشك في البنت.. اعوذ باللّه من قذف المحصنات.. بس فعلا شكل الراجل ومراته 
زى ما يكون في مصيبة كاسرة نفسهم تماما. 

اصريت الى اشتري الشبكة من فلوسى.. جمعت كل الفلوس اللى كانت معايا على جمعيه قبضتها الأول ونزلنا اشتربنا شبكه عظمة 
لبستها البنت في حفل خطوبة هادي عملناه في بيتهم.. البنت كانت قنوعة جدا وامها کمان.. حاسس انهم خايفين من شيء ما او 
زى ما يكونوا مهددين بحاجه.. بيتكلموا معايا زى ما أكون لواء في امن الدولة.. مستغربتش كتير.. جيل عبد الناصر ده كله كده.. 
الخوف اتزرع في النفوس وبقي جزء لا يتجزأ من حياة الناس اليومية.. 

بس بقي يا سيدي.. وبقيت عريس رسمي فهمي نظمي. 

> 6 كا ما ماد ماد ملد عد ملد 5F‏ عد ملد 5F‏ عا عد عد عاد عد عد 

كنت بزورهم في البيت كل أسبوع حسب مواعيد شغلي.. لاحظت في مره ان في خاتم ناقص من شبكتها.. مسألتش كتير رغم انی 
اتضايقت.. هو دهبها وهى حرة تعمل فيه ما بدالها.. انا بس كنت أتمنى تحتفظ بيه زى ماهو كذكرى.. مش علشان انا طمعان 
فيه.. لاحظت كمان انى لما سألتها على الخاتم المفقود جاوبت بسرعة وغيرت الموضوع.. زى ما تكون بتهرب من حاجه.. ملإحظة 
تانية اكثر اهميه خدت بالى منها.. انا لحد دلوقتی مشفتش اخوها.. قالولى انه بيشتغل في البحر الأحمر وبینزل مره كل 45 يوم.. 
طيب.. عدى اكثر من 45 يوم.. ولسه مشفتوش.. ايه بقي؟؟ 


وا ريتى ما شفته ولا عرفت انه موجود اساسا 


اعوذ باللّه من غضب اللّه.. هو في كده!!! 


لو حبيت ترسم لوحه من المدرسة الواقعية تعبر عن الخطايا وانغماس النفس في السوء.. مش هنلاقي أفضل من الوش ده.. لو 
حبيت اشرح واوصف معن كلمة "عليه غضب رينا" مش هلاق وش زی ده ابدا.. لوخدت من وشه کل تفصيله لوحدها.. هتلاق 
انها تصلح بقوه للتعبير عن شيء سيء.. لو خدت الوش على بعضه هتشوف راسبوتين.. لو بصيت عليه من ضهره.. لازم هتقول 
ان الواد ده مش تمام.. يأكد انطباعي ده نظرة الكسرة والهم اللى زادوا اوى على وش الاب اول ما شاف ابنه داخل.. اكاد اقسم ان 
أمها دلوقتی بتقول في سرها يا ارض انشقی وابلعينى اويا رب خده وريحنى منه. 





متكلمتش معاه اكتر من 3 كلمات ايقنت بعدهم انه بالقليل اوی مدمن.. بعد الزيارة دی اصریت اعرف كل حاجه عن الواد ده.. 
ثقي فيهم اتهزت ومش هصدق اللى هيقولوه.. هما كذبوا عليا صحيح.. بس انا عاذرهم.. لما تبقی عندك مصيبة زی دی هتعيش 
عمرك على امل ان رينا يفكها من عنده وداخده.. بدأت اعتمد على نفسي في تجميع المعلومات.. شهر كامل من شغل المخبرين.. 
بعده آفزعني بشده ما عرفت. 


مفيش حاجه حرام في الدنیا الواد ده معملهاش.. مفيش حاجه غلط في ای تشريع او ديانة مغوطش فیها.. مفیش اتنین اختلفوا 
على سمعته السیته.. مجرد ما تقول اسمه الناس تستعیذ.. سمعة رائعة في سوق المخدرات.. مفیش ظابط مباحث في قسم 
بولیس ثاني طنطا میعرفوش.. محدش يعرف فعلا هو عايش فين او مع مين او بیعمل ايه او بیصرف منین.. محدش عارف الولية 
اللى بیظهر عندها في البیت كل فترة دی تبقي مراته وللا عشیقته.. محدش عارف ان كان مستمر في تعاطی الماکس وللا قرر یتجه 
للهیرویین.. محدش عارف ان كانت الفلوس اللی معاه دی سارقها وللا کسبها من بيع المخدرات وللا نصب على حد فيها وللا 
ذهب ایو خاد من معاطیعه انها ت معتش ل الت عند هم مهتم بيه ولا داعبارن. لها البولیس مسال خليه انوها ودر 
انه طرده من زمان.. معرفش ايه سبب وجوده في الیوم ده بالتحدید.. بس من ضمن الحکاوي عرفت انه لما بیفلس.. بیظهر لأبوه 
وأمه ویعمل مشاکل. 

كده فهمت دهب شبكة اخته راح فين.. 


غم الدنیا كلها ركبني لما عرفت.. وقعت في حيره فعلا.. اهلي كلهم اتفقوا ان الموضوع ده مينفعش.. البنت اه كودسة.. بس هل 
ينفح ان خال ولادي يبقي مجرم ومدمن؟؟ 
- يا جماعه حرام ناخد البنت بذنب اخوها.. هي تتحاسب عن اللى هي عملته وبس 
- مش مختلفین.. لكن البعد عنهم أفضل 
- طيب وانا مالى ومال اخوها.. هو فحاله واحنا فحالنا.. مش هبقى هدخله بیتی 
ده مجرد كلام.. النسب مش اتنين وبس.. شوف انت علاقتك بأخوالك ايه وقيم الموقف 
بس ابوها راجل طيب.. سيدنا نوح ابنه كان عاصي ورينا مخدوش بذنب ابنه 
ولا أي اب يقدر يقطع علاقته بأبنه حتى لو طرده.. انما لو بنته حبت تتجوز واحد صاحب ابنه.. اكيد كان هيرفض. 
بس البنت کویسه خسارة فعلا.. انا ممكن اتجنبه خالص.. 
- برضه مش هتسلم من اذاه.. ان مکانش بشکل مباشر.. يبقى على الأقل بالسمعة 
ايه الحبرة دى!! 


انا مستخسر البنت بس بابا عنده حق.. انا حكيت لأهلي ربع اللى عرفته بس وكان رد فعلهم کده.. ما بالنا لو عرفواكل حاجه.. من 
جوايا حاسس ان الموضوع مش نافع.. بس مش كل يوم هقابل بنت زی دى.. مش محتاج اصلى استخارة.. عارف انی مش هخرج 
عن طوع اهلى ابدا.. بس مش كل يوم هقابل بنت زى دى. 

رینا يحلها من عنده بقى.. 

> ا ok‏ 6د 2F 2F FF‏ 6د 6د ما 3F 2F‏ اد مد اد عاد 

مقدرتش انهى الموضوع.. إنسانيا على الأقل.. فكرت انه يمكن وجودي يحجم الواد ده عنهم شودة وابقى كده عملت فيهم جميل.. 
كنف عندهم في البيت في يوم وجه اخوها يزورهم.. بعد دقائق سمعت صوت زعيق وخناق.. قمت امشى علشان الاحراج.. في 
طريق خروجي لقيت منظر مرعب اللّه لا يكتبه على ای حد ابدا. 

الأم متكومة على الكنبة والواد ماسك ابوه بیضربه.. واضح انها اخدت الطريحة التمام والأب دلوقتى بيدفع تمن دفاعه عنها ضد 
المجرم ده. 

يا ستار يارب.. ده لو ابن حرام مش هيعمل کده. 


مینفعش ابدا اعمل نفسي مش شایف حت لو تعامیت.. انا لو ماشی في الشارع وشفت المنظر ده لازم هتدخل.. صوت الم مهول 
نزل على وش الأب خلاني اتسرعت من الخضة.. انا غریب صحیح.. بس حرام يا ناس ده راجل کبیر مهما کان. 





بدون تكفير هجمت على الواد بمنتهى العنف.. كان قدي في الحجم تقريبا بس واضح تأثير المخدرات على صحته.. مخدش في 
ايدى اكتر من دقيقتين وكان مربى تحت رجليا وانا عمال اشوط فيه بمنتهى القسوة.. دم كتير نزف من مناخيره ومن جرح راسه بعد 
ما ضربته بفازه لقيتها قصادي.. واضح كمان ان دراعه انکسر لأنه بيصرخ منه جامد وفي لون ازرق محمر منتشر عند قصبة ايده.. 
مش مهم.. ده عيل وسخ وفاجر.. محسيتش بنفسي الا وأمه بتحوشنی عنه وبتقول كفايه يا أبني کفایه.. سيبه منه للّه.. الست 
خافت الواد يموت في ايدى واروح انا في داهيه.. عرضت عليهم نتصل بالبوليس بس هما رفضوا.. يبدو انهم كانوا متعوده منه 
على كده.. كالعادة جاى يطلب فلوس.. ولما رفضوا.. كان التمن المنظر اللى شفته ده.. 


نزلت من عندهم وانا متمسك بالبنت زيادة.. حسيت بتعاطف جامد معاهم.. اخدت الموضوع تحدي شخصي.. انا بقي اللى 
هقف للصايع ده.. واضح جدا ان ضعف ابوه وأمه اغراه انه يتمادى زيادة.. نشوف بقى هيعمل معايا ايه. 


مجبتش سيره لأهلي خالص.. البنت كلمتني وطلبت الى اعید تفکیر وهي متقبله القرار آیا کان.. هي لازم تقول كده وانا لازم اقولها 
خليى بره الحوار ده.. هشوف انا وللا هو. 

بعد الموقف ده بفترة كنت عندهم في زبارة.. اخوها اختفى تماما ومعملش اى حاجه من ساعة ما رقعته العلقة المتينة.. قاعد 
منفوخ عندهم وركبتنى روح الرجل الذي يعرف كل شيء.. بحاول ارسم نفسي واترسم على حمايا.. اتفتحت في حنفية اقتراحات 
للرجل المسكين.. كل ما أقول حاجه الاقيه يحزن زيادة.. الوقت اتأخر وميصحش اقعد عند الناس اكتر من كده.. استأذنت وقمت 
في هدوء. 


على سلم البيت البنت اتصلت بيا كالعادة.. شوية کلام لزج من بتاع الخطویة.. 


-. ليق سای عاق الک لحد ما توضل: 

- هيحصلى ايه يعنى.. حد هياكلنى. 

- لامش كده.. بس عاوزه أتكلم معاك. 

- طيب.. اتكلمى يا ستي.. عاوزه تقو 129338 


وفجأة ظهر فلاش زى بتاع الكاميرا كده والدنيا ضلمت ثواني ونورت تانى مع الم رهيب في رامي.. صداع عنيف نشأ من الفراغ في 
عينيا مزغلله مش قادر احدد ان كان اللى في أيديهم ده نبابيت وللا كرابيج وللا مطاوي.. وقعت متكوم على الأرض.. مقدرتش 
آوجه لأي حد فيهم ای ضربات من ای نوع.. مقدرتش اعمل ای حاجه الا انى احمي راسي بدراعي في انتظار انتهاء حفلة الضرب 
دی. 

لحسن الحظ ان البنت كانت معایا على التلیفون وسمعت اغلب اللی حصل.. طلعت على السلم ورقعت بصوت عصافيري 
مضحك كن كافي ان الجیران تطلح تشوف في ايه.. العیال طبعا ادوا مهمتهم كاملة واخدوا المحفظة والساعة والموبایل وسابونى 
مرمی على السلم بسف التراب.. روحت بيتنا واضطريت طبعا احكي لأهلي على كل حاجه.. بابا قام من سكات اتصل بأبو البنت.. 
بلغه ان الموضوع انتهى لحد كده وانا قاعد اسمع ومش قادر انطق. 

الناس كانوا محترمين جدا.. بعتولى حاجتي كلها.. لقيت خاتم ناقص بس.. هو ده اللى الصايع ده كان سرقه وباعه.. نزلت الصاغة 
اشتريت نفس الخاتم هو هو وحطيته في العلبة.. رحت للناس البيت واصريت ان بنتهم تاخد الدهب.. هو دلوقی مش شبكة 
صحيح.. بس اعتبروه ذكري منى.. انا زیي زیکم بالظبط.. مكره لا بطل. 

انتهى الموضوع بينى وبين البنت على غير رغبه مننا احنا الاتنين.. بالعقل.. كلام بابا صح.. مش هخلص من مشاكل اخوها حتى لو 
بعدت عنه.. الموضوع ده ملوش غير حل واحد.. اخوها يموت. 

صعب عليا البنت وأهلها.. لكن مكلمتهاش تانى.. کرامتي مجروحة بسبب العلقة اللى اكلتها بالإضافة الى انى حاسس فقدت صورة 
الراجل اللى يقدر يحميهم.. كمان يمنعني تار بايت بينى وبين اخوها مش يمحيه الا الموت. 

عرفت اخد حقي منه بأكثر الطرق وحشية في العالم.. مفيش في الدنيا اسهل من قلة الادب.. اللى عملته فيه كان السبب انه انقطع 
عن تهديد ابوه وامه فترة طويلة اوی.. سمعت كلام ابويا.. وقطعت زبارة طنطا فترة علشان الموضوع يتنسى.. ولأن طنطا بلد 
صغيره تتنقل فيها الأخبار بسرعه.. عرفت ان اخوها بعد كده خد 15 سنه سجن في قضية اتجار بالمخدرات. 





يا الطاف اللّه.. ريناكان رحيم بالناس دى.. خلصهم منه مده طويله مؤقتا.. هيرتاحوا من بلطجته عليهم اه لکن مين يجرؤ يقرب 
من بنات اخوهم في السجن؟ 


لهم اللّه. 





الطمع يجعل الأغنياء فقراء "بنجامين فرانكلين" 


> دا 6 كا 6 6د 2F 2F‏ 6د 2F 5F 2F‏ دا با 6د FF‏ 


عارف ايه هو الطمع؟ 

التعريف الاكاديمي بيقول انه الرغبة المحمومة في امتلاك الأشياء بما يتجاوز احتياجات الفرد للبقاء او الراحة او الرفاهية.. الراهب 
الإيطالي توماس أكويناس قال "الطمع خطيئة ضد الرب مثل كل الخطايا المميتة" واللي قرأ الجحيم بتاع دانتي هيلاقي داني 
في الجزء الثاني "المطهر" انتقم من الشرهين بأنه صورهم مرميين على وشوشهم في الأرض.. كأسقاط على تركيزهم على الاطماع 
الدنيوية.. وفي الأسلام الطمع فيما يملكه الغير أو السي المحموم لامتلاك ما فاض عن حاجتك سلوك مذموم.. بيحولك الى عبد 
زى ما قال الأمام الشافي: 

العبد حر ان قنع 58 والحر عبد ان طمع 

فاقنع ولا تطمع فلا ** شيء يشين سوى الطمع 


من المنطلق ده حرص اون رحمة الله عليه انه یقتل فینا ای بوادر للطمع.. مصروفي كان قليل بالمقارنة باللي في سن.. فكرة 
المقارنة في حد ذاتها كانت مرفوضة تماما.. رده كان جاهز علطول. في قلب منتصف الجبهة. 

"اتعود تكفي نفسك باللي معاك.. الدنیا عمرها ابدا ما هتديلك اللى يكفيك.. دایما هتلاق نفسك محتاج وعاوز.. السنة اللی فاتت 
کان نفسك مصروفك یزید.. اهو زاد بالفعل وانت لسه بتشتک.. كده المشكلة عندك انت مش في المصروف.. وفق احتياجاتك 
طبقاً لما يحتوبه جيبك" 


وکبرت على کده.. 

تعودت مطلبش آبدا.. انما اظبط حياتي على قدر اللى معایا.. في خلال رحلة عمل امتدت ل 25 سنه.. عمري ما طلبت زيادة من 
وبقیت اطلب من مراتي تعملي شاي بالمره وهي في المطبخ.. لکن في العموم.. عندي إحساس الى اعلی من الطلب.. ینطلب منى 
اه.. لکن انا مطلبش. 

السلوك ده مریح لأصحابي جدا.. انا في نظر مديري شخص مثالي في موضوع الفلوس.. کمان بالنسبة للبیاعین انا راجل لقطه. 
ايامها كنت بشتغل في قطر.. الكلام ده سنة 2011.. كنت بنزل مصر كتير اوى بسبب ظروف مرض ابوا وقضایا الانفصال.. کمان 
كان عندي في قطر جارة لبنانية طروب اوى.. كنت خايف منها جدا ومدرك تمام الادراك ان السقوط مسألة وقت مش اکتر.. 
فكنت بهرب من البيت دايما يا اما بالشغل الكتير.. او انزل مصر في الويك اند. 


ا عد ع با عا f‏ لد با بل f oF‏ دب بل با علد داد sk‏ 


ترشیح عن طریق زوجة صدیق.. كوني السنجل الوحید في أصحابي كان بیمثل هاجس رهیب عند نسوانهم.. کل السهرات عندي.. 
کل اللى یتخانق مع مراته ييجى عندي بینفخ نار ويرجع آخر اللیل مزقطط.. شقتي أصبحت تجمع لكل ما هو مسلي وجمیل في 
بلاد الغرية.. آفلام.. بلاي ستیشن.. طاولة.. کوتشينة.. مونوبولي.. ريسك.. کل آنواع الألعاب متوفرة بکثرة علشان ليالي الغرية 
الطوبلة.. سهرة الخمیس كانت بتمتد الى الفجر.. وطبعا ده شيء مستفز جدا للستات.. الواحدة منهم عایزه لما تتخانق مع جوزها 
تفضل متنکده وهو کمان یفضل متنکد.. بتاع ايه هو یخرج یروق مزاجه ویرجع البیت ینام.. ده كلام مش منطقي طبعا.. لازم 
نفضل نعید ونزید في موضوع الخناقة لحد ما يفقد اعصابه ویقولها روحي وانتى طالق.. بعدین نقعد نعيط ونندم ونستفتي ای 
بنى ادم علشان یقولنا هل هو کده كان مسئول عن کلامه ودی تحسب طلقه وللا الغضب افقده الوعی ویلزم کفاره؟ 





كنت في نظر زوجات أصحابي أبو نواس.. خط الدفاع الأخير اللى مانعهم يحكموا قبضة النكد على بيوتهم.. مساكين والّه.. لو 
بيميزوا صح كانوا عرفوا انی خط الدفاع الأخير اللى محافظ على بيوتهم.. لولا وجود واحد زى حالاتي كده كان زمان حالات الطلاق 
وصلت لمعدلات قياسية. 


اتفقت الحريم كلها عليا.. الجدع ده لازم يتجوز بأى شكل وبأي طريقة.. وبدل ماكان جدي بيسي انه يجوزني.. بقي جدي وأي 
وزوجات اصحابي كمان. 


بيت متوسط المستوي لكنه في منطقة فخمة في مصر الجديدة.. مش عارف ايهما أفضل.. الانسان يسكن في سكن متوسط في 
منطقه فخمة وللا سكن فخم في منطقة بيئة؟ 


البنت بتشتغل لكن عندها رغبه شديده انها تقعد في البيت بعد ما جربت مرار الشغل. . الاب موظف كبير في أواخر سنين خدمته.. 
الام تبدو طيبه. . اخواتها اتجوزوا ومش فاضل غيرها. . اسرة كبيرة العدد حسب ما فهمت من سياق الكلام. 


اول زياره عدت على خير.. الزيارة التانية كان معايا أمي.. ابوبا كان ملازم فراش المرض في أواخر أيامه.. في بيتنا الحريم زى الرجالة.. 
الكلمة اللى تتقال ميثاق.. سواء قالتها امى او قالها ابودا.. تمت الزبارة التانية على خير.. البنت نجحت في كشف الهيئة بتاعى اى 
ونجحت كمان في اختبار السيطرة وأعلنت انها مستعده تشيل أي فوق راسها زى ما انا مستعد احط أمها في عينى.. 


طاااايب.. بشرة خير. 


الزبارة الثالثة بقى.. زبارة حط النقط على الحروف قبل ما نطلع سوا على الروف علشان نعمل فرح نوزع فيه على الناس علبه ورق 
فيها حتتيزن جاتوه وسندوتش لانشون. 

استر با رب.. بطني دایما بتقلب من الزبارة ذاه امها حطت قصادي كوباية عصير ليمون اخضر كئيب علشان يخلى الاعصاب 
رايقه قبل الکلام.. انا شفت الكوباية من هنا.. وعيني الشمال رفت من هنا.. مخي بدأ يشوف ابراهیم نصر في شمس الزناتي وهو 
بیقول اوهروب يا ولد دول بیشریوا لمون.. اوهروب يا ولد. 


نتحلی بالصبر.. رجعت بس بالكرسي لورا شوبه علشان ابعد عن السائل الفاتك بالأبراج ده.. لو فضل قصادي کده هتوتر ومش 


> ا f‏ با 6 6 اد 6د 2F 2F 2F‏ دا با 6د عا ماد 


طلبات حضرتك؟ ؟ 

طلبات ايه يا ابنی.. انت دخلت قلبنا.. كلنا حاسين انك واحد مننا 

ربنا يديم المعروف.. الأرواح جنود مجنده 

ايوه فعلا.. هات ايدك نقرا الفاتحة. 

طيب.. قبل الفاتحة.. هل اقدر اخد فكره عن طلبات حضرتك؟ 

مفيش طلبات يبنى خالص.. دى مش بيعه وشروه.. اللى تتفقوا عليه اعملوه.. ولو الأمور قصرت معاكوا.. الكبا 
يساعدوا.. انتو ولادنا يا ابی مش بضاعة.. هتنفعنى بایه شوية كراكيب لو بنتي عاشت حزينة وللا مهمومة؟؟ انت 
نفسك هتكسب ايه لو خدت البنت وهی مش مبسوطة وعاشتلك في البيت ببوز شبرين؟؟ انا ادك ابوك اسمح منی.. 
بوز النسوان ده اقسي عذاب في الدنيا. 

اه والله يا عمى.. كلامك درر.. كله الا البوز ده.. انا خلقي د ضيق اوى في الموضوع ده. 

رینا يرزقكوا يا ابنی ويفتح عليكوا من واسع .. اللى تقدر عليه اعمله وان شاء الله كل خير. 

طيب حضرتك. . انا مش هجهز شقه في مصر لأنى كده كده عايش بره. «مفران ی ی البق مال 
هنعيش فيها.. لما ننزل مصر اجازه.. يا هنبقی عندكوا يا هنبقى عند أبودا.. لا اعتقد اننا هنبقى واحشين بعض اوى لدرجة 
اننا ننزل نقعد في مصر سوا بعيد عن بيت أهلها اوبيت اهلى.. مش كده؟ 


بدا صوت الراجل يهدى وكلامه بقى بالقطارة وعينيه ضاقت وهو بيقول: 


- كلام منطقي يا ابنى 
- طيب الحمد لله.. دی اول عقبه راحت.. 





رينا ما يجيب ای عقبات ان شاء اللّه.. ايه كمان؟ 

انا مش بكتب قوايم.. مهرها هتاخده في ايديها قبل الجواز.. بعد الجواز بأسبوع او اتنين هتاخد مؤخر صداقها.. الكلام 
ده هنكتبه في عقد الجواز.. يوم ما نقرر نفرش شقه في مصر.. انا متكفل بیها كلها من الابرة للصاروخ.. وكده يبقى حقها 
وصلها كاملا قبل الجواز وبعده زى الشرع ما بيقول.. يناسب حضرتك الكلام ده؟ 

محدش بياخد مهر يا ابنی الأيام دى.. بس أزاي مفيش قايمة؟؟ 

ماهو حضرتك جرت العادة ان أبو العروسة بياخد المهر وبحط من معاه اده مرتين او تلاته ويتنفخ في شراء عفش 
وكراكيب وای كلام.. بعدين كل ده بيتكتب في قايمة باسم العروسة كحفظ للحقوق.. انا بقی ريحتك من كل ده.. بدل 
ما تاخد ورقة ملهاش ای قيمة الا وقت الخلاف اللهم احفظنا.. انا هديلك حقها كله في ايدك قبل ای حاجه.. الشقة انا 
وهی نفرشها بعدين لما رينا يشاء.. اكيد يعنى مش هبقی متجوز وآجى اقولك افرش معايا بيي.. واقله يبقى معاها فلوس 
بتاعتها.. للزمن على الأقل. 

اد.. فهمتك.. طيب عندك فكره المهر بيكون في حدود اد ايه؟ 

شرعا.. بيبقى مهر المثل.. يعنى نشوف اللى زيها خدوا كام وبعدها نقرر.. بلغة حديثة.. خد عينه من 10 بنات حواليكوا 
في نفس المستوي.. اجمع المهور بتاعتهم واقسمه على 10.. الرقم اللى هيطلعلك هيبقى اسمه المتوسط.. هديه من 
عندي ابقی اضرب المتوسط ده في اتنین ویبقی هو ده الرقم اللی هدفعه مهر لبنت حضرتك 

کریم واصیل يا ابنی.. اهو کله لمراتك. 

الفرح بقى والحاجات دی تفاصیل مش هنختلف علیها.. حبیت تساهم معایا فیه.. اهلا وسهلا.. محبیتش.. ولا يهمك.. 
انا متکفل بکل شيء 

طیب يا ابنی.. سیبنی کده اشاور البنت وامها وارد عليك.. تعالی الجمعة الجایه نتغدی سوا ونشوف هنعمل ایه. 
طيب جمیل.. لو في ای حاجه غامضة او ای أسئلة تانی.. انا تحت امرك.. اقولك سلام علیکم.. يا دوب اطير على المطار 
علشان عندي شغل الصبح. 


ومشیت وانا کلی تفال.. حاسس ان الکلام مریح.. انا حلیت للراجل 500 مشکله وفتحت الطریق على البحري لجوازه سهلة 
وسريعة من غير قلق.. کمان كنت حاسس بتأنيب الضمير انى استسخفت الراجل في الأول.. الراجل کویس اهو.. امال ايه بقی؟؟ 


د با با اد دب لد با بل لد دب بل با مد داد sk‏ 


عدی أسبوعين وتلیفوني رن.. آبو العروسة يدعوني لزيارتهم.. یبدوا انهم توصلوا لقرار أخيرا.. يا مسهل یارب. 


نزلت مصر مبتهج وسعید حتى انى حجزت الطيارة فرده واحده بس.. فلوس الشبكة في جيي وناوی ازودلها عن اللی هي هتختاره 
حتى لو کان ایه.. اتعلمت کده في الاتفاقات دی.. اتفق على اقل من مقدرتي ووقت الشراء ازود من عندي شوبه.. هبق في نظر 
الناس کریم وفرحان بالنسب ومقدر البنت.. حركة نصب ليس الا اجبرنا علیها تسطیح الاهالي وترکیزهم على كل ما هو مادي في 
الجواز مع اهمال الاساسي فعلا. 


الحمد لله المره دی مجابوليش لمون.. حلال عليهم البسبوسة اللى كنت داخل بيها.. 


هايا عمى.. نقول مبروك ؟ 

هنقول ان شاء اللّه.. في بس شوية رفايع كده متكلمناش فيها.. بس ان شاء الله مش مشكلة 

اۋمرني 

موضوع الشبكة ده.. البنت شايفه انه قليل شويه.. دی شبكة بنت عمها الكبير اد کده مره ونص 

اهلن.. طيب.. ايه تانی؟ 

المؤخر کمان قليل اوى.. على الأقل خالص نساويها بأختها 

طبيي.. أيه كمان؟ 

المهر بقى.. احنا عملنا حسبه سريعة كده.. الورقة دی فيها الخطوط العريضة لمحتودات الشقة.. حسبنا الرقم كله على 
أساسها.. شوف كده لو في اى مشكله وللا حاجه. 


خدت الورقة من ايد الراجل اقرا اللى فيها.. دقيقتين بالظبط وحسيت ان في حاجه غلط. 


معلش يا عمي اعذرني.. مش كتير شوية 60 الف علشان اوضة النوم؟ 





واللّه يا ابنی دی نفس اوضة النوم اللى جابتها بنت خالها.. هی كانت بالظبط ب 64 الف.. احنا خدنا الرقم الصحيح. 
طيب والسفرة؟؟ 80 الف... لیه.. هنعزم وزراء الخارجية العرب؟؟ 
ماحنا جبنا لأختها کده.. حتى المحل هو هو 
0 و80.. 100 فل وأربعين.. لسه طبعا الانتربه والمطبخ والستائر ومش عارف ايه الحاجات الغريبة بتاعة الستات 
دی. 
ماهو الجواز کده يا ابنی.. امال انت فاکر ایه.. الفلوس بتروح وتيجي.. المهم الاختیار الصحیح. 
واللّه يا حاج الفلوس بتروح وتيجي والستات برضه بتروح وتيجي.. حضرتك مش شایف ان الأرقام دی مبالغ فیها شویه ؟؟ 
ماحنا عملنا زی ما انت قلت بالظبط.. شفنا اللی حوالینا وعملنا زیهم 
لا طبعا.. حضرتك معملتش اللى انا طلبته خالص.. حضرتك فلیت اللی حواليك وأخدت اغلی تفصیله من کل حاله 
وحطيتهم في ورقه.. خدت اغلی شبكة من هنا على اغلی اوضة نوم من هناك على اغلی اوضة سفرة من هنا تانی.. من 
كل فیلم خدت اغلی اغنیه عملت بيهم شريط زمان كنا بنسميه کوکتیل.. النتيجة هو الرقم المرعب اللی انا شايفه ده.. 
واللی مستعد اراهن بعمری ان مفيش ولا بنت عندکم قایمتها تساوی حتى نص المبلغ ده. 
طيب انت عاوز تدفع كام يعنى؟ 
اه.. کده بقی فصال.. طبيي جدا ان ای رقم هقوله لحضرتك هتقولي میجیبوش حاجه.. زى الشبكة کده مثلا اللی انا 
عرضت فیها رقم بعد ما سألت كوس وعرفت ان اغلی شبكة عندکم كانت اقل منه بالربع تقریبا.. ومع ذلك حضرتك 
قلتلی میجیبوش حاجه.. الکلام ده مش کلام الرجالة.. يبدو کده واللّه اعلم ان في نفس حريمي دخل في الليلة دی. 
مش انت قلت اسألوا الناس.. ادینا سألنا 
طیب.. نقول الکلام بطريقة تانية لعلی اسأت التوضیح سابقا.. سيبك من موضوع المتوسط ده لان واضح انه مش 
ماشي معاك.. حضرتك خد حالة جواز واحده بس من المحیطین بيك.. حاله واحده نمشی وراها من آولها لآخرها وزی 
ما عملوا نعمل.. اختها مثلا.. بنت عمها.. اخوها.. ای حد.. مش هنجیب اوضة نوم زی فلانة وشبکه زی علانه وفرح 
زی ترتانه.. لا.. هنعمل زى ما عملت الحالة دی من الأول للاخر.. یمثی معاك الکلام ده؟ 
طیب یا ابنی.. نشوف کده.. انت موجود في مصر اد ايه ؟؟ 

- يعنى.. مش هطول 

- طيب ماشي.. هرد عليك بکره ان شاء اللّه. 

- جمیل.. سلام علیکم 


وسبت عندهم في البيت کل أحلام الشبكة اللطيفة والزواج المريح المرن.. واستعديت لجولة تانية سناني فیها مسنونة کوس 
اوی لأى عرفت انى بتعامل مع انسان طماع.. هل لو كانت الجوازة دی لأبنه.. كان عمل الكوكتيل ده.. 


اكيد لا.. 


۴ با با با ع e‏ لد اد بل f‏ دب بل بل علد داد sk‏ 


الاحداث بعد كده متوقعه.. الرقم اللى ابوها طلبه اتزحزح شوبه.. کده بقي فصال بحق وحقيقي.. اصرارهم على المقارنات كان 
قافلني جدا.. کل خطوه الاق اشمعنى فلانه.. ده غلط تماما.. من المبادی الأساسية لاٍنسان لما ييجي یطلب.. لازم یتفادی 
المقارنات.. اوعی تقول لمديرك اشمعنى فلان بیاخد کذا.. ده معناه انك انسان طماع بتبص حواليك مهما تاخد هتفضل تطلب 
توف ارت اط ال انت هات اسب لراك ماعن (سیاب ا من عير مه ناف دون غير ها تقول طلفان ات اجنین 
من فلان او اعلی من علان.. کده کده هتلاق الأعلى منك دایما.. 


ادرکت ان الموضوع فاكس فأصبحت اتعامل معاهم بلا اهتمام.. كل شوبة حوارات من ابوها او آمها یعرضوا شوية فصال زیادة.. 
مساکین.. مقدروش يفهموني.. انا رافض مبدأ المقارنة جملة وتفصیلا لأنى باصص لبعدین.. النهارده الکلام عن شبكة ومهر.. بكرة 
الكلام عن ای تفصيلة موجودة عند قریبه او جاره.. النوع ده من الستات مرهق جدا.. دایما مشغول باللي في ايد غيره مهما كان 
اللى في ايده کثیر. 


كنت وصلت الى مرحلة من السلام النفسي خلتني دايما بريي كلام الناس في الزبالة.. اد ايه كنت محتاج تجربة الانفصال بكل 


كنت عامله لنفسي.. النانن فعلا بتحترم الى یدیها بالجزمة.. حقيقي الشرشوحة ست جيراتها. 





سحبت نفس عميق من سيجارتي الاخيرة في غرفة التدخين وانا منتظر الطيارة.. صوت المعلن الداخلي عمال يجعر.. طيارة 
الدوحة.. اخر نداء لطيارة الدوحة.. اذ فجأة يرن تليفوني بمكالمة أتوقع انها هتكون طوبلة.. لا ده وقتها ولا ليا مزاج فيها خالص.. 
كان المتصل اختها.. بتكلمني من منطلق انها صاحبة تجربة وعماله تديني في نصايح متناسية فارق العمر والخبرة والشخصية اللى 
بینی وبينها.. سمعت كلامها للاخر وبعدين قاطعتها لما بدأت تكرر الكلام.. 


- شوفي يا ست الستات علشان بس اخر نداء لطيارة الدوحة.. هو ده اللى عندي.. زى ما بیقولوا الانکلین. 0۲ ا¡ ۲26 
leave it‏ 





الحماة حُمَا وأم الزوج عقربة سامة "مثل شعبي حقير" 


»ا ا 2F 2F 6 f 6 ok‏ 6د 6د 6د 2F 2F 2F‏ اد FF 3F‏ 
كلمة ماما "بعد الجواز".. حدودها ايه للطرفين؟ 


طول عمري متحفز بلا سبب واضح ضد الحموات.. شايل على اكتافي ميراث سيء من تراث مقزز عن علاقة الام بزوجة ابنها او 
جوز بنتها بسبب القصص اللى سمعتها وقصتين عشتهم.. الأم قد تكون بالفعل ملاك ينقذ بيت من الانهيار.. او تكون شيطان 
رجيم يتسبب في هدم بيت قائم بالفعل.. الم تحديدا مش الأب.. الأم هي المتهم الأول المسئول عن وجود کم مهول من طاقة 
سلبية بتتزرع في نفس الزوج او الزوجة بسبب تصرفات هي شايفاها صح.. 


فجأة البيت ولع من غير مقدمات.. قلتلها حضري العشاء.. راحت قابلالي أمك واللى جابوها.. رحت مطلقها.. 


والله ما عملت حاجه يا سعات البيه.. شتمني وضربني بوشه على ايدى من غير سبب يا سعات البيه.. 


هي دى اول مره تقولها حضريلنا العشاء؟ امال كرشك ده جه منین؟ 

انق مقتنعة انه ضريك من غير سبب؟ اشمعنی اليوم ده بالذات مش كل يوم مثلا؟ 

في سبب جذري حقيقي للحرائق دى.. في بينكو خراج مستخبى تجت الجلد منتظر ينفجر بمجرد لمسه واحده بسيطة علشان 
يفرغ ما في جوفه من صديد وقيح وبلاء ازرق.. للأسف في أحوال كتير اوى بيكون الخراج ده هو الأم. 

الأم.. ست الحبايب يا حبيبة.. 


علمتني الحياة ان الام سلاح ذو حدين.. يا نستخدمه صح ونعيش عيشه فل.. يا اما نغز بيه بعض ونقضى على كل امل في حياة 
مستقرة.. نفس السلاح في ايد الظابط النظاي يحمى وق ايد المجرم يهدد.. 


يعنى ايه ؟ 


ا با با با ع f‏ بل بل بل لد دب بل با علد عاد داد 


اختی الكبيرة اتجوزت.. بذلنا مجهود جبار مع أي علشان نقنعها ان اختی بقي ليها بيت مستقل وراجل ممکن جدا میقبلش منها 
ای نصيحة حتى لو كانت هي شایفاها في الصالح.. مجهود یفوق ما بذله رومیل علشان ینسحب بقواته سلیمه من فخ العلمین.. 
يوميا لازم تسمم جتتنا واحنا بناکل.. 
- جرالك ايه يا ولا انت وابوك.. دی بنتي!! 
- يا ستنا عارفین.. ال 0۸۸ اللى عملناه یوم ما خلفتیها اثبت ان انت آمها.. بس خلاص.. هي بقت على ذمة راجل. 
- راجل يعني ایه.. يعنى اشوفها بتضر نفسها واسکت؟؟ 
وانتى مالك.. مش هما متفقین ؟؟ مال ديك ابونا احنا؟؟ ما صدقنا اوضة فضیت في البیت 
دی بنتي يا ناس.. بنتي 
طالما مطلبتش الطلاق.. یبقی ملکیش الا تفتکریها بدعوه حلوة.. وتشوفیلنا حل في الملح اللى دایما يألش منك في الاکل 
۵۵. 
- یکره تخلف وتعرف قلب الأم 
- حاضر. اوعدك اول ما أبقي ام هبقي اقدر موقفك علطول. 
وبعدها اتهامات متنوعة انى بئس الأخ وعرة الرجالة مع التأكيد على ان کل الناس خیبتها السبت والأحد الا هي بس اللى خیبتها 
موردتش علي حد. مش عارف ليه السبت والأحد مخصوص.. علشان إجازة في آوروبا مثلا؟؟ 


کنت بحط نفسي دایما مکان الزوج.. هل اقبل ان حماتي تقول او تفرض وجهة نظرها عليا؟؟ 





اكيد لا.. اقل ما فيها هقولها خديها في ايدك وانی نازله.. طالما مش شایفانی أقدر أقول واقرر في بيتي.. يبقى بلاها.. خليها عندك 
ونشوف غيرها تكون مقتنعة بيا وبشخصيي.. اقبل النصيحة او لآ.. هذا يخصي.. انما انك تقولي "لازم".. في بيتي.. في الصالة 
كمان مش في اوضة المسافرين.. سورى يا طنط.. النظام ده بيهنج معايا. 


ا با با اد دب بل بل بل f‏ دب بل با علد داد sk‏ 


المره دی مکانش في ترشیح من ای حد.. کسرت الثلائین وقصرت رقبة کل الناس اللی اتوسطولي في المشوارده.. اتجوزت وطلقت.. 
ادعي انی أصبحت على وعی کامل وخبره بدهالیز الجواز ومشاکله وبلاوبه.. كنت حذر جدا.. کفایه لبسنا في الحيط مره. 


وقتها كنت بشتغل في قطر.. عندي هناك شلة آصحاب لطيفة.. في خروجه من خروجات نهاية الأسبوع شفتها مع آهلها.. تشترك 
معايا في هواية شواء اللحوم والفراخ.. بتحب القراءة عموما بغض النظر انها بتقرأ القاذورات بتاعة دار الکتاب العربي.. جامعیه 
بتقدیر قلیل.. يبدو ان الشغل والکلام ده مش في دماغها.. التعارف كان سهل وبسیط.. الأهل شافوها فرصه للبنت اللى عايشه 
معزولة في الخلیج فکانوا بیبارکوا محاولاتي لفتح مواضیع مع البنت.. واضح آساسا ان الخروجه دی كلها كانت مترتية علشان 
الشاب العزینجی يشوف البنت العزینجیه.. حبوا بمض يا ولاد الکلب ویاللا اتجوزوا.. شهر کامل والبنت وآهلها عضو آسامي في 
فسحة الويك اند.. طالعين الصحراء.. رايحين مول.. مطعم.. اكوا بارك.. ای حاجه لازم الاقیهم في وشي. 

طبيي ان الأمور تتطور.. وطبيي ان یحصل کلام بینی وبين البنت في التلیفون.. شعور الأنسان المطلّق تجاه تجربه جدیده لا 
یختلف بين رجل وأمرأه.. "الأنسان" المطلق هو انسان عقلاني جدا في قرارته العاطفية ومعندوش أي استعداد انه يلبس في الحيط 
مره تانیة.. المجتمح بیعامل المنفصلین انهم ذوي عيوب او ذوی عاهات علشان ينكل بجراحهم زيادة وبحط فوقها مزید من ملح 
الرغی والهري والکلام الفاضي.. وكأن الواحد خرج من تجریه سيئة وقفل صفحتها علشان كل واحد یقابله یفکره وهو بيسأله برخامة 
شديدة.. 


- الا انتو اتطلقتوا ليه يا اخی؟ 
- وانت مال امك؟؟ 


ومع الرد العنيف ده.. برضه مكنتش بسلم من سخافات الناس. 


في كلايي مع أهلها كنت واضح جدا وعنيف شوية صغيرين.. اللی فات خلاص انتهي.. دفنته في قبر وردمت عليه طن اسمنت.. 
الماضي بتاعی يخضق انا لوحدي.. مش هجاوب على أي سؤال وهتعامل انى لسه "ولد ولود" لم يسبق له الزواج اطلاقا.. لو 
بعض الأوقات ممکن أسأل صرفي 10 ريال بحالهم في ايه با اخت ابلیس.. آوقات تانية مش برکز مع رسالة الموبایل اللى بتقول 
اتخصم من رصید حسابکم 1000 ربال في محلات الطرحة الذهبية.. انسان طبيي يتأثر بحالته المزاجية.. اللی رفضته النهارده 
ممکن آوافق عليه بکره والعکس.. ممکن ارفض حاجه بسيطة من حقك واوافق على حاجه كبيرة مش من حقك لا لنيء الا ان 


> اد 6 6 6 2F 2F‏ 6د 6د 2F 2F 2F 2F‏ اد 6 عاد ماد 


العقدة كانت في علاقتها بأمها.. 


اكيد انا مش بالغباء اللى يخليني احط نفسى في مقارنة مع آمها ابدا.. انا عارف حدودي والمتاح والممكن ايه وبتصرف على هذا 
الأساس. 
عن 


بس كنت حاسس اننا زحمه في الموضوع ده.. لما بتکلمني كنت بسمع صدى صوت حد تانی.. لما بكلمها فی ای موضوع كلاي 
بيكون عند أمها بعد 3 فيمتو ثانية من نهاية المكالمة.. لو خرجنا بتبقى أمها عنصر أساسي في الخروج.. اى شيء بعمله لازم أمها 
تكون شريك فيه بشكل مزعج جدا.. وطبعا من أمها الى نساء اخريات. 





ابديت ملإحظات في الأول وكان الرد اللی مكنتش ابدا عاوز اسمعه: 


دى ماما.. عارف يعنى ايه ماما؟؟ 

ايوه عارف.. انا كمان عندي ماما على فكرة 

انا عمري ما خبيت عنها حاجه 

ده شيء صحي جدا لكل البنات.. وانا مطلبتش منك إنك تخبي.. بس الوضع دلوقتى هيتغير.. لو قدرتي ابقى احى اللى 
يخصك انتى بس.. لأن في طرف تانى مش بيحب حد يعرف عنه حاجه 

ایوه بس دی ماما ۱ 

هي ماما انتى مش ماما انا.. ممکن نزعل مع بعض وانتی هتحکیلها لانها ماما.. ماما هترعل علشان خاطرك.. بعد کده 
هنتصالح انا وانتی وهي هتفضل زعلانه.. انا مش هصالحها ابدا لأني مغلطتش فیها ولا زعلتها.. یبقی کده العلاقة بینی 
وبينها باظت بدون سبب فعلي.. یبقی الأفضل من الأول کل واحد یحتفظ بخصوصیات حیاته لنفسه.. زى ما انا 
معرفش حاجه عن علاقتها بجوزها.. هي كمان مش من حقها تعرف حاجه عن علاقتي بمراتي.. منطقي کده؟؟ 

ايوه بس دى ماما.. عارف يعنى ايه ماما؟؟ 

طيب.. اقولهالك بطريقه أسهل وأوضح.. كل كلمه بین وبينك أمك متعرفش عنها ای شيء ولا ای تفاصيل من ای نوع.. 
اى اتفاقات للجواز انا أساسا مش هتكلم فيها معاي.. هتكلم مع الكبار مباشرة لأني مش هاخدك من الشارع.. يبقي كده 
مفيش ای مبرر ولا سبب ان الست والدتك تعرف عنى ای شيء.. واضح؟ 

آوامر يعنى؟؟ 

مش فكرة أوامر.. مامتك على عينى وراسي.. كل الاحترام لها ولشخصها.. لكن انا مش موافق على آرائها ولا اتفق مع 
وجهة نظرها في حاجات كتير.. هي حره تعمل ما بدالها في بيتها هی مش بيتي انا.. عندها جوز تجرب فيه براحتها.. ارائك 
انتى الشخصية على عينى وراسي.. اقبلها او ارفضها ده شيء يخضع للمنطق بينى وبينك بشرط انها تكون اراتك انق 
مش آرائها هي.. من حكم في ماله ما ظلم.. صح وللا لا؟ 

وهي ماما مضايقاك في ايه بس؟؟ 

مش لازم تكون مضايقاني.. مش لازم علشان مختلف معاها انى أكون متضايق منها.. هضايق منها لو فرضت كلامها 
عليا.. طول ما هی فحالها وانا فحالي.. هتبقى فوق رامي. 

انا مقدرش أعيش من غير ماما على فكره. 

كل واحد وواحده لازم يفارقوا هلهم یوما ما.. امال هتعيشي ازاى مع راجل في بيت مستقل بعيد عن اهلك؟ 

مش عارفه.. انا حاسه انى هجيبها تعيش معايا 

واذا رفضت ؟؟ 

وترفض لیه.. دی ماما 

طيب انا کمان اجيب این تعيش معانا؟ 

مش عارفه.. ممكن يحصل بينا مشاكل 

بالظبط كده.. هو ده اللى انا بقوله.. ليه قبلتيه لأمك ورفضتيه لأى؟ أمك احسن من ای مثلا؟ 

ایو نس دی ماما ۱ 

طالما الكلام بيتكرر يبقى المنطق أفلس.. نقول الكلام بطريقه مباشرة أحسن.. الست والدتك مش هیبقی ليها اى علاقة 
بينا بعد اللحظة دى.. سواء دلوقتی او بعد الجواز.. واضح؟ 

آوامر يعنى 

اه.. اوامر 

بس انا محدش يديني اوامر 


وانا مراق متكسرليش اوامر 

نهاية سخيفة جدا للحوار بس للأسف مكانش في غيرها.. طبعا حصل اللى كنت متوقعه.. اللى اتربت طول عمرها انها تتنفس بعلم 
أمها.. صعب اوی تبدأ تتعامل مع حد تانی بمعزل عن آمها.. حسيت انى هتجوز 2 مش واحده.. والنقطة دی بالذات اثارت عندي 
ذكريات حماتي السابقة اللى كنت مستمتع جدا بطلاق بنتها علشان مش هشوف خلقتها تانی. 





جربت معاها مره واتنين وعشرة.. كل مره يبدو ان الكلام أساسا مش واصل للبنت.. تسمع من هنا وتفوت من هنا.. أمها في نظرها 
هي جوزها مش انا.. ربنا يباركلهم في بعض.. ولكن هذا النموذج لا يتفق معايا خالص.. خصوصا انى موجود بصورة مؤقتة في قطر 
ومحتمل جدا انزل مصر او ارجع السعودية تانى.. وقتها اعتقد انها هتطلب الطلاق لانها مش هتقدر تعيش بعيد عن أمها.. يبقى 
نوفر طلاق تانی ووجع قلب. 
طيب الأب فين من کل ده؟؟ 


الاب متفق معایا تماما.. لکن صوته ضايع تماما في وسط العلاقة الغريبة دی.. کمان لما آمها عرفت موقفی.. تلقائیا اخدت منى 
جمب بدون ما أكون عملت حاجه فعليا.. كده قشطة جدا.. باظت علاقتي بست المفروض تكون حماتي من قبل ما تبدأ أصلا.. 
حماقة كبيرة الى اكمل. 

انهیت الموضوع بهدوء.. انا والبنت اتضايقنا بالفعل.. الظروف كانت مناسبه جدا لينا احنا الاتنين.. مش هننزل مصر وهنفرش 
البيت هناك في ساعتين زمن.. لا دمياط ولا سعد محمد سعد ولا درب البرابرة ولا وكالة البلح ولا اى كلام فارغ من ده.. تأشيرة 
زيارة لأسرتي ونعمل فرح عائلي هناك.. حتى كانت فرصة اننا نهرب من فضول الناس في مصر.. على فكره.. الناس الفضولية في 
مصر مش بتبقي كده في الخارج.. نفس الناس دى بره بتبقى فحالها.. يبدو ان مية النيل فيها طحلب بيزود فيرس "الحشرنه" في 
شئون الخلق عند الناس. 

الأم طبعا حست بينتها.. هما روح واحده في جسدين.. كلمتي تانى وحاولت ترجع المياه لمجاريها مع تعهد تام انها هتعزل نفسها 
عننا خالص.. لوكنت أصغر شويه اومكنتش مريت بتجرية الطلاق.. كنت فرحت جدا وكملت الموضوع.. لكن خبره كثيبة اكتسبتها 
مع تقدم العمر علمتني ان محدش بيتغير ابدا.. اللى انت شايفه ده هو اللى الوجه الحسن.. الأسوأ جای بعدين. 

هل شخصية الأم لها علاقة برفضي للموضوع؟ 


أه.. ولآ.. 


قد أكون رافض المبدأ نفسه حتى لو اتفقت مع شخصية الأم.. لكن بعد الجواز بیبقی في بعض التنازلات نظرا لظروف الحياة او 
تغير الموقف كله.. التنازل بيكون مقبول لو مفيهوش مشاكل او ميكونش بيقلل من حد.. بعد الجواز كان ممكن اقبل تدخلها في 
حياتنا لو شخصياتنا متفقه.. لكن في الواقع احنا شخصيتين مختلفتين تمام الإختلاف.. مقدرتش اتقبل ابدا شخص شايف صحابي 
اللى ماتوا في الميدان صيع وقابضين فلوس.. حتى لو كان بيأكلي. 


طيب التوقيت مهم ؟؟ 
طبعا والف الف طبعا.. 
يأكد وجهة نظري دى.. جدة حمزه ابنى. 


انا اللى بحكيلها على كل حاجه.. انا اللى بكلمها يوم ويوم.. انا اللى بشركها في حياتي لدرجة ان مراق هتتجنن لأنها حاسة انى متجوز 
آمها مش متجوزها هى.. انا متعايش معاها لدرجة انى بتحايل عليها تيجي تعيش معانا وترحمني من المحشی المزيف بتاع بنتها.. 
لك انت تتخيل انى قبل ما افاتح مراتي في موضوع بكون كلمت أمها الأول.. ولك ان تتخيل ان مجرد رأى عابر لحماتي قد لا يعنى 
لها ای شيء يمشى على الكل واولهم انا.. لك ان تتخيل انى كل ما اشوفها لازم ابوس ايديها.. ولا عمرى ابدا اناديها الا باسم الدلع.. 


طيب اشمعنى بقي ؟ ما هي دی ست والتانية ست؟ 
بحبها یا ای .. 


ابنها فعلا ودایما تنتقد مراتي لو لقتها جایبه حاجه جديدة ان شاللّه طرحة.. 


تعاملت معایا على انى ابنها اللی مخلفتوش.. فاستحقت عندي مكانة امى التي لم تلدني. 





بعد 10 سنين جواز اعلن دايما وفى كل مناسبة ان من اهم أسباب استمراري في الجوازة دی هو عدم تصوري لاستمرار حياتي 
وحماتي مش فيها.. أوقات كتير ببقى عايز امثل مع ام حمزه دور هاني سلامة في فيلم خيانة مشروعة لماكان بيسحب السكينة 
علشان يعمل الصح مع سمية الخشاب.. ولا يمنعني الا انى أتصور بس ان حماتي ممكن تزعل مني. 


بقول آخر.. 

لما تدخل بيت.. متركزش كتير على جمال العروسة.. بعد الجواز ب 3 ساعات هتتعود وهتشوف ملكة الجمال دی عاديه جدا.. 
ركز اكتر مع أمها.. بص في وشها کویس.. أتكلم معاها كتير.. افهمها واعرفها.. لو قدرت إنك تبوس ايديها زی ما بتبوس ايد أمك.. 
لو حسيت انك هتعاملها زى ما بتعامل أمك.. لو حسيت ان الست دى فيوم لو زعقتلك انت هتحط وشك في الأرض وتسكت 
زى ما بتعمل قصاد أمك بالظبط.. 


يبقى اتجوز بنتها دون تردد.. 9699 من خوابير الغم مش هتظهر في بيتك.. 
حبيباتنا المعترضات على كل شيء.. 


عارفين والثّه ان امك ست طيبة زی البلسم.. مش معنى ان ابوک بيقضى 22 ساعة بره البيت لحد ما شعره شاب انها قارفاه.. 
متأكدين واللّه ان مرات اخوي هي اللى وحشه وبصورم وعرقوب.. عارفين كمان ان القطيعة اللى امك فيها مع الجيران دی سببها 
المية المسحورة اللى الجيران كبوها قصاد باب شقتكم.. عارفين كمان ان اخواتها وحشين وكلوا ورثها في كشك السجاير بتاع جدك.. 
هي ست زى الملاك.. 


بس خدى بالك.. هي أمك مش امه هو.. خليه هو يحبها متفرضيهاش عليه.. الجواز اتنين بس.. اكتر من كده بيبقي زحمه.. والرجالة 
دايما بتهجر الزحمة وتروح عند مدام عبير اللى في الرابع. 





بيت النتاش 


النتاش في العامية المصرية هو الكذاب.. قديما قالوا اذا اردت ان تكون كذوبا.. فكن ذكورا 

بشكل شخصي عندي مشكلة كبيرة مع الكذب والكذابين.. لا اتقبل الكذب تحت أى مسمی ولا في أى ظرف ولا في أى مكان ولا 
من أي شخص.. مهما كان ف حد قريب منى اول كذبة هي اخر كذية.. تنقطع العلاقات بيني وبين الكاذب بلا أي امل في العودة 
ولا الرجعة.. مجرد ما شخص ماكذب عليا "عامد" كذية واحدة.. خلاص.. هي دى النهاية. 


عندي سند شرعی ودينى وأخلاق.. اتربيت على كده.. وصية ابوبا كانت اعمل أى مصيبة وتعالى قول انا عملت.. اعترافك لوحده 
يلغ نص العقوبة.. انما لو كذبت.. حت لو كذبة صغيرة.. ده معناه ان العقوبة تتضاعف تلقائياً.. عقوبة للخطأ نفسه ودى في 
الغالب بتبقي سهلة وعقوبة أخرى كارثية للكذب.. في قصه قريتها من فتره - الله اعلم بمدى مصداقيتها - عن شخص أراد التوبة 
وكان بيعمل کل شيء غلط في الدنيا ومن ضمنه الكذب.. راح للرسول عليه الصلاة والسلام وسأل.. يبدأ التوبة بأية.. الرسول اوصاه 
بأن يذهب ويبدأ بالا يكذب.. يعنى البداية لم تكن بإقامة الصلاة ولا الصيام.. لا.. البداية إنك تطهر لسانك وحياتك وقلبك من 
قول الكذب. 


مش محتاج اخوض في مساوئ الكذب.. كلنا عارفينها.. انا بس حبيت اعرض رد فعلى انا على الكذب عامل ازاى. 


> دا دا 6 6د اد اد اد 2F 5F‏ 


عینیا بتلف في کل ارکان البیت- في حدود بصري- المنظر اللي انا شایفه دلوقتی لا یطابق المعلومات اللي اتحکتلی قبل الزبارة.. في 
العادة معندیش شروط تعجیزیه في شريكة المستقبل.. اللی بطلبه تقدر ای وحده تعمله.. لا طلبت تکون بنت وزير ولا بنت ملیونیر 
ولا ذات جمال فتاك.. في المواضیع دی هي زیها زي.. لبست ثوب العیش لم تستشر.. يبقى ليه أصنف الناس بناء على مالم يكن 
لهم ید فيه ؟؟ 


طلباتي تتمحور حوالين الانسان نفسه.. مستوى دراسي معين.. سلوك.. مظهر محتشم.. حاجات كلها تقيس مستوى تفكير 
وشخصية وتربية البنت نفسها.. كنت بحاول أحكم على العقل عن طريق الظاهر من التصرفات.. من المنطلق ده بنت الوزير 
بالنسبالي زي بنت البواب.. المهم جوا دماغها في ايه.. الجميلة بالنسبالي زى الغير جميلة.. لا دی اختارت عينيها الملونة ولا دی 
اختارت شعرها الاكرت.. انما كنت اقدر الأولى على الدفعة مثلا.. اقدر البنت المحتشمة او القنوعة.. اقدر اوى الأسرة المتوسطة 
اللى مورثوش حاجه وعاشوا مستورين.. اقدر اوی الأسرة اللى بتقرأً.. مكانش كلام شعارات.. رفضت الارتباط قبل كده ببنت مليونير 
وخلعت من بيت رئيس محكمة.. رفضت نسب لواء جيش قوي جدا.. وكان رفضي ده هو كلمة النهاية لمشروع العمر.. لما كنت 
اترشح لحد واسمع ان رأى فلانة او ناس معينه فيا ان "شکله حلو" او "ابن ناس".. كنت أقول دول ناس تافهين ومكنتش بكمل.. 
هي المبادئ كده.. لازم تصرفاتك تؤيد ما تعلنه من قواعد والا تبقي منافق. 


البیت اللی انا شايفه یقول ان اهله ناس عادیین جدا.. ویمکن اقل من المستوی المتوسط کمان.. بيت لا یوجی بأى شيء مميز من 
ای نوع.. مفیش ای شيء يقرأ في البیت.. اذن هو بيت غير مثقف.. مفیش ای شيء غالی الثمن.. اذن هو مستوی مادی متوسط.. 
مفيش اى شيء جميل بزیاده.. اذن مفيش حد في البیت ده له ميول فنیه.. مفيش حت دوشه زیاده.. اذن مفیش آطفال.. وهکذا.. 
كل شيء مفيش منه اى شيء مميز او غير عادى.. 


امال ابه بقی الكلام اللى وصلني ده؟؟ 
كذب طبعا كالعادة.. سبب كافي انى اقفش.. بس القرار لسه مش دلوقتي. 


أم البنت كانت شخصيه كرتونية جبارة.. 


فى شخصيات كاريكاتير الاخبار کان في شخصية اسمها الكُحَيت "أحمد راتب".. شخص فقير جدا.. لدرجة ان صوابعه طالعه من 
شرابه المخروم.. ومع ذلك كان مصاحب عزیز بك الالیت "حسن کامي".. الرجل الأرستقراطي فاحش الثراء.. كنت بفطس من 





الضحك وانا بقرأ تعليقات الكحيت وهو بيعبر لعزيز بك عن قلقه على مستقبل امير موناكو "رينيه" بعد ما يطلق مراته.. وهو 
فانلته كل خرم فيها اد کده. 

أهو الست دى كانت كحيت بالظبط.. 

حنفية من الفشر والكذب انفتحت في وشى.. 

بين كل كلمة وكلمة.. كلمتين كذب.. بين كل كذبة وكذبة.. 3 كذبات.. تستريح شويه من سرد قصة اونطا علشان تفشر فشرتين 
سريعتين.. تبلع ريقها مع كذبة بيضاء قبل ما تشرب شويه شاي علشان مخها يألف كذبة رابعة.. تقدملي قطع الجاتوه "اللى انا 
جايبه وانا جای" وهی بتقول ان التورتاية دی عمايل بنتها.. انا طبعا بأيدها في الكلام وانا باكل قطعة الشوكولاتة اللي عليها اسم 
"لابوار" وانا بقولها.. 


- حلويات بس!! دی ولا ابلة نظيرة في المطبخ 
- اللّه.. يا سعدك يابو حسني. 


کل موضوع یتفتح.. لازم الست دی تکون النجم بتاعه.. كل موقف يتحي.. لازم تکون هي البطلة.. شوفينيه عجيبة مصحوبة بكم 
مرعب من الکذب.. لو کل كذبة الانسان بیکذبها بیاخد علیها سيئة فعلا.. يبقي الست دی بسبب القعدة دی بس مکانها محجوز 
والمهندسین من طنطا واسكندرية والمنصورة والقاهرة؟؟ 

هل معقول ان الست اللى انا شايفها دى.. رفضت رائد طيار في الجيش "كان دفعتي في الثانوية الحربية" وطنطا كلها بتحلف بآدبه 
واخلاقه ومستوى اسرته المرتفع جدا.. ال ايه علشان رية الصون والعفاف قالت لا كده من غير سبب!!! 

الست يا عينى مش عارفه بتقول ايه.. كل السلوك دخلت في بعض.. الأكاذيب مش متسقة مع بعضها خالص.. الشرق دخل في 
الغرب والجنوب بقی يمين.. غالبا کده مخ الولية دی هنج. 

حکتلی عن رحلتها للعمرة.. وازای العبارة كانت هتغرق بيهم قبل ما ترمي في میناء الدمام "غرب المملكة على الخلیج العریی" 
وبعدها خدت طيارة على مكه.. العبارات الخارجة من مصر بترسي على ميناء ضبا على البحر الأحمر.. بين مكه والدمام 1200 
كيلو تقريبا.. بقی معقول انك ركبتي العبارة.. اللى هي ارخص واحط وأسوأ وسائل النقل بين مصر والسعودية.. وركبتي طيارة من 
الدمام الى مکه؟ 

ده غير ان أساسا مفيش عبارات من نوديع للدمام.. ومفيش مطار أصلا في مكه.. المطار في جده.. 


ايه الهبد ده!!! 


ار FR‏ كا كا اما ما 5F 5F SF 5F‏ با ماد عاد 
حيث ان الموضوع بایظ بایظ.. بدأت انکش آمها على خفیف کده حفاظا على ضغط دى.. 


انا سافرت كتير صحیح.. بس اکتر مکان حبیته هو اسکندرية 

الله على جمال إسكندرية في الصيف يا بشمهندس.. الحاج رینا یدیله الصحة عمره ما حرمنا من حاجه.. في یوم كده 
ودانا نتعثشی عند واحد اسمه محمد احمد.. مش قادره اوصفلك اد ايه كانت الكفتة جميلة واللحمة مستوبه اوی.. 
الراجل ده فعلا لحمته بلدی. 

محمد احمد مین ؟؟ 

متعرفش محمد احمد؟؟ معقول؟؟ انت مش بتتشاق بقی وللا ایه.. هي هي هي هي هي 

محمد احمد بتاع محطة الرمل؟ 

ایوووه.. هو ده.. 

کلتوا کباب وکفته.. عند محمد أحمد!!!! 





اه.. هو غالى شويتين.. بس يستاهل الحقيقة. 
محمد أحمد بتاع محطة الرمل.. كبابجي.. وغالي!!! 
اه.. لازم تودى ماما هناك.. هتدعيلي 
أى طبعا لقطت الطعم وقررت تزيط في الزحمة.. 
ولا عمره ودانى يا اختى في ای مكان.. نشيل على قلوبنا ونربي.. وفى الاخر خيرهم لغیرنا.. على رأى المثل.. ربي يا خايبه 
يا ماما وحدى اللّه.. انا لسه مودي اسكندرية من أسبوع.. انتى نسيتى فطيرة السجق اللى جبتهالك من عزه بتاع 
بحري!!! 
عزه ايه ونيله ايه.. ياما قلتلك نفسي اکل كباب عند محمد احمد وانت بتطنش.. أقول ايه بس غير حسبي الله فيك.. 
خيبة الناس يا ربي السبت والأحد وانا خيبتى في ابنى ما وردت على حد. 
وتزدط اخق الصغيرة في الزحمة هي كمان معلنه تمسكها بعزومة كباب عند محمد احمد لانها ملحقتش فطیر عزه ال بالسجق. 
يستمر الحوار علشان الام تصر ان البنت خريجة كلية الهندسة من جامعة طنطا دفعة 2007.. نفس دفعة اختى الصغيرة اللى 
قاعده جمى ماسكه طبق الجاتوه وهات يا حشر من باب خسارة في ديك ابوهم الفشارين دول.. الست مصره ان البنت كانت 
الأول على الدفعة بس علشان دی بلد كوسه.. متعينتش معيده.. هي تحلف وتصر.. واختی تضرب كف على كف.. من زميلة 
دفعتها اللى هي متعرفهاش دى. 
وهكذا.. من كذبة الى أخرى.. ومن فشرة الى الثانية.. انا بسمع واتعجب من قدرة الله في خلقه.. الست دى مريضه نفسياً لا 
محاله.. رينا يشفيها ويزيح عنها. 

كنت فاكر ان البنت بتأمن على كلام أمها من باب بر الوالدين.. لكن مع الحوار اكتشفت ان البنت فاقت أمها بمراحل.. كذب أمها 


على سخافته وسطحیته مسلي ومش مؤذي.. انما البنت دی بتقول كوارث. 


حضرتك ارتبطتى قبل كده.. خطوبه او ما شابه؟؟ 

کان اتقدملی کذا حد.. بس انا مکنتش بوافق 

انق عندك شروط معینه؟؟ 

الشروط العادية يعنى.. بس هنعمل ايه بقى.. ده انا اتقدملى عاهات.. الرجاله ماتت في الثورة باین. 

یا ستار پارب.. ليه كده بس؟؟ 

اخر واحد اتقدملى لما سألنا عليه اكتشفنا ان رای مراته وعياله وجاى يتجوز.. واللّه انا بستغرب جدا من الناس دى.. 
مفيش رینا خالص عندهم.. اعوذ بالله. ۱ 

لا مش فاهم.. يعنى ايه رامي مراته وعیاله.. جای یتجوزك علیها مثلا وللا ایه؟؟ 

اه.. تخیل 

اعوذ باللّه.. رینا برحمنا 


المفروض انى بکبر دماغي دایما من فشر الستات.. لو سألت ای بنت عن الجواز هتقولك نفس الأسطوانة الحمضانة بتاعة طوابیر 
العرسان.. الجماعة دول عندهم عشرات الملیارات من الأسباب تغطي کل شيء وای شيء.. کل شيء الا انه مفیش نصيب او آهلها 
طلباتهم كتير او العریس رفض.. وکآن مش من حق العریس ابدا انه یقول لا.. معرفش ليه یومها بالذات حبیت اعرف معلومات 
زیاده عن اللی سايب مراته وعیاله ده.. ساعات ببقی سخیف مع الستات واسأل كام سوال کده یعرفوا منه انی قافش کذبهم 
فیتلموا.. 


مين الشخصية الزبالة دى!!! 
بیشتغل مهندس بره مصر.. قالولی ابن ناس ومعرفش ایه.. كان فاکر انه هیزغلل عینیا بقی بالسفر وکده.. بس على مین. 
محدش یعرف الظروف.. الله اعلم بشأن کل واحد.. هو نفسه لما جالك.. كان في قبول بينك وبینه وللا ل3؟؟ 





في الأول اه.. كلامه مريح.. بس بابا حذرني ان الناس اللى زى كده بیبقی سلاحهم كله هو الكلام.. علشان كده سألنا عليه 
واكتشفنا الحقيقة بقي 
طيب ما جايز كلامه صحيح او اللى وصله عنكم مش حقيقي 
انا اعرف مراته.. كانت معايا في الكلية.. لسه مقابلاها من كام يوم في النادي مع شلة تانية. 
وشعر راسي وقف.. 


صاحبتك دی من طنطا؟؟ 


الدور الأول.. تالت شقة على یمین السلم.. صح؟ 

ايه ده. هو حضرتك تعرفها؟ 

سيبك منى.. جوزها أتقدم لحضرتك علشان يتجوزك عليها بعد ما رماها هى وعياله.. صح كده؟؟ 

اشكال زباله ربنا يعافينا. 

اشكال زيالة فعلا.. 
في وسط الكلام وعلى فجأة.. قمت وقفت.. المفروض ان في إشارات بينى وبين امی علشان ابلغها بانطباعي الأول.. المرة دی لا.. 
وقفت فجأة علشان امشی. 

موقفى المفاجی كان صادم للبنت واهلها.. خصوصا انى عمال اضحك.. آمی متوقعه رد فعل قوي منى لمعرفتها بكراهيتي للكذب.. 
بس متوقعتش ابدا انی اقف ازعق في بيت الناس. 


خير يبنى ايه الى حصل؟؟ 

حضرتك بتسألني آنا ايه اللى حصل؟ حصل وطحينة يا عم أبو لمعة.. المفروض تكون اخدت بالك.. يا راجل احنا من 
ساعة ما قعدنا مقلتوش كلمة صدق واحدة توحد رینا.. انا مكبر دماغي وبضحك طالما الأمور في حدود فشر النسوان 
المعتاد.. ست وبتحاول تعمل لبنتها سعر.. شيء مقرف اه بس بيحصل.. شفت من ده كتير.. بس زى حالتكوا دى.. 
حاسب يا ابنى على كلامك.. عيب انت ف بيتنا. 

غلطان والله ان جيت بيتكوا.. هو ده بيت.. ده كذبه اتبنی حواليها بيت.. بنت حضرتك قالت ان "فلانه" صاحبتها.. 
فلانه اللى ساكنه في الشارع الفلاني في البيت العلاني في الدور الترتاني تبقی صاحبتها.. وان جوزها.. جوز صاحبتها يعنى.. 
راميها هي وعیالها وجالكوا علشان يخطبها.. سمعتها حضرتك وللا كنت نايم؟؟ 

حصل فعلا.. انا كنت قاعد معاهم وواجهناه بالكلام ده قبل ما نطرده من البيت.. رغم انه انسان مش محترم.. الا انه 
معملش زيك كده. 

آمنت باللّه العظيم.. اللى بنتك بتحى عنها دی تبقى طلیقتی انا.. مفيش في العنوان اللى هي قالته بنات تانية غيرها.. 
طلقتها بعد 3 أسابيع جواز.. معرفش ازاى خلفت منها بعد 3 أسابيع جواز.. بس هي عموما شهادة في حقي اشكرك 
عليها.. طول عمري حاسس انی عنتيل.. 3 أسابيع يا کفار!!! طب كنتوا خلوهم 3 سنين كان يبقى ممكن.. 3 أسابيع 
اتجوز واخلف واری العيال وامهم واروح ادور على عروسه تانيه.. يا دين امی.. ده انا لو بفطر واتغدى واتعشى فياجرا 


انا مستحمل الفشر بتاعكوا من الصبح وساكت.. بقول مساكين بيرسموا نفسهم لإحساس ما بالدونية.. الخواجة نايف 
عماد اللی انت بتدعي انك من نسله ده.. مکانش عنده عیال ولا كان مصري اساسا.. ده كان آرمني مسيحي.. انقطع نسله 
من الدنیا بوفاته سنة 65 والحکومة قلبت فلوسه وعملت شركة الصابون اللی حضرتك بتشتغل فیها.. 





وبعدين هي مش بنتك خريجة هندسة دفعة ۹۹2007 طب ازاى بقى بتقول على طلیقتی دفتعها والتانية دی أساسا 
خريجة آداب دفعة 2004؟ 


قوم انا بقى جيت اخطب بنتكوا بعد ما رميت مراق وعيالي اللى خلفتهم بعد 3 أسابيع جواز في الشارع وانتو فقستوني 
وطردتونی.. يا اخى "ايه سفن ايه".. الله اعلم طبعا انتوا قلتوا لمين الزبالة دی في رحلتكم الطويلة مع الفشر.. يعنى 
الواحد یبقی عايش فى حاله وماشى جمب الحيط وسمعته تتلوث بسبب شودة كلاب معندهمش ذمه ولا دين.. ابقى 
مربي بره البلد علشان ابعد عن المشاكل.. وامثالك بيجيبوا سيرتي بالباطل علشان حاقدين عليا اكمني خلفت في 3 


وبصوت قوی.. زعقت في اى وآختي.. سيبوا الزفت اللى بتاكلوه ده.. ياللا نمشی قبل ما الاق نفسى اترفضت علشان طلعت بتاجر 
في المخدرات.. یاللا. 


اختى قامت وهی ماسکة قطعة الجاتوه الرابعة وبتقولي يا ابنى استنى.. انا اللی اخترت حتة الجاتوه دی واحنا جایین وعيني كانت 


مسکت ايد امی علشان نمشی.. صوت آمها وصل ودانی وهي بتبرطم بکلام مش مفهوم فيه لفظ الجلالة.. حسیت بالاستفزاز.. 
اسم رینا میصحش ييجي على لسان الولية دى ابدا.. 


على فكره يا مدام لمعه.. محمد أحمد بتاع اسكندرية.. الموجود في محطة الرمل.. يبقي بتاع فول وطعمیه.. محمد 
أحمد يبقى اشهر واحد في المجرة بيعمل فول وطعميه.. كل مشاهير مصر اكلوا عنده فول وطعميه.. عنده ترابيزة موقعله 
عليها فؤاد المهندس مكتوب عليها "كلمتين وبس.. الفول يجنن".. يا عيله نفرين وطفاية يا بتوع الزرايب.. انا راجل 
وسخ انى جيت هنا أساسا.. يا ترى لابوار هيرضي يرجع الجاتوه بقى وللا ايه. 


ياللا يا ماما.. انا عازمكوا على فشة وممبار عند كنتاي انما ايه.. أورجانيك.. انا هاخد وجبة كوارع كومبو من غير کومبو علشان 





هاتولي راجل 


قريت قصة قديمة عن غراب تنكر لنوعه وحب يبقى طاووس.. دهن نفسه الوان وبقي يقلد مشية الطاووس.. بعد فترة بهتت 
الألوان وفشل الغراب انه يمشى زى الطاووس.. ده غير ان مجتمع الطواويس رفضه لانه مش طاووس.. الغراب حب يرجع 
لأصلة بس للأسف معرفش لإنه كان نسي مشيته.. ومن يومها مشية الغراب عبارة عن قفزات.. لا هو بقى طاووس.. ولا فضل 
غراب زی ما رينا خلقه. ۱ 

فلاش باك لسنة 2010.. 32 سنه بقرف في الناس والناس بتقرف فیا.. بحاول اتأقلم مع حياتي بعد الانفصال.. دور "خالو" 
الطیب الفرفوش بتاع الألعاب والهدایا والحلوبات لايق علیا اوی.. آولاد اخواتي اصیحوا اولادي اللی مخلفتهمش.. خصوصا ابن 
اختي الكبيرة المنحدر من اصول مملوكية.. طبيي يقعد جمبى یسمح حكاوي جدوده واللى عملوه في بعض علشان الحکم.. 
طبيي ينسى.كل الهري ده لما بفتح الشنط ويشوف جبتله العاب ايه.. على الجانب الاخر حنفية عرايس أي وجدي مش عايزه 
تخلص .. 
یا دین النی.. ايه كل البنات دى!!! 
أسباب رفضي كانت مستفزه للناس.. يعن ايه أقول ان دى طويلة او دى مش مثقفة او دی عندها عينين اثنين بس في وشها؟ 
الحقيقة ان أسبابي -على تفاهتها- كانت من أساليب مقاومتي للأحباط ومحاولات الناس المستميتة لکسر نفسى. لا لشيء الا ان 
عندي "مواصفات".. ده شيء بيستفز البنات جدا مش عارف ليه.. لما بيسمعوا ان فلان له طلبات في عروسته بيبقي كأنه اجرم 
او اق بائم مبین.. تلاقیهم بیسفوا ويتريأوا بكم مهول من ثقل الظل والسخافة لمجرد ان له طلب معین.. وكأنه مثلا مش من 
حقه.. في نفس الوقت اللى هما بیحطوا شروط ومتطلبات وهمية میقدرش علیها غير عفریت المصباح.. حاجه کده تخليك 
تسأل.. هي اللى بتترياً دی بصت في المراية الأول وللا بتتکلم کده وخلاص؟ ده طبعا بالمقاییس الحريمي بتاعتهم. 
كنت بسمع بوداني السخرية من نوعية "امال لوكان فالح" او "تقوليش رشدي أباظه يا اختى".. مش عارف ايه معيارهم للفلحان 
بالظبط اذا كنت وقتها حاصل على ماجستير بعد بكالوريوس الهندسة ولولا فساد النظام كنت كسبت عشرات الملايين من 
التكنولوجيا.. او ايه الجميل بالظبط في رشدي أباظه علشان نقيس الناس على مستواه وهو کان خمورجي حشاش متعدد 
العلاقات النس‌ائية.. ارثه في الدنيا مجموعة أفلام قدمت أفكار دمرت أجيال نفس الستات دی بتشتك منها دلوقتى في محاكم 
الاسرة. 


في الأول كنت برد بمنتهى القوة بنفس الطريقة.. ولا اسهل من قصف الجبهات بطريقة شديدة العنف تخرس المتكلمات تماما 
طالما الكلام عن الشكل مش المضمون.. بعد كده اكتشفت الى لم اخلق للتفاهة.. وان افضل رد على العينات دى هو التجاهل 
التام والاستمرار في الرفض.. اه ليا طلبات رغم انى مطلق.. واه لسه برفض وهفضل ارفض.. هو انا برفض علشاني ؟؟ ده علشان 


المرة دی ترشيح عن طريق الرهيبة خالي.. ست مش ممكن تقابل زيها في حياتك الا مره واحده بس.. ايه من آيات اللّه في 
الأرض.. عبقرية وذكاء غير عادى في الوصف ونقل المعلومات.. کل ما اشوف الست دی اسجد في الأرض زى بتوع المنتخب.. 
ست عندها الحواس الخمسة كلها شغالة.. بس كل حاسه لوحدها.. مفيش بينهم اى رابط منطقي او عضلي او عصبي.. الطب 
هيقف كتير قصاد حالة ست مصممة ان فيلم رد قلبى بطولة عبد الحليم حافظ ومني زكي وان افضل اغان الأفلام هي الاغنية 
المبهجة "غلطة ندمان عليها" للمطرب عمرو دياب أبو شعر ابيض ده. 


في يوم غلطت وعديت عليها في شغلها.. وبعيد عنك خالتي بدأت تشتغل.. 


- تعالي يا أحمد سلم على طنط "تريز" 

- كل سنه وحضرتك طيبه يا طنط.. 

٠‏ اهلایا احمد.. عقبال ما نشرب شرباتك یا حبيي.. 
عقبال ما نشرب قهوتك يا طنط.. 





وتقوم العبقرية خالتي تتدخل في الحوار وتغمزلي بطريقه انتهت من أيام كافور الإخشيدي.. 
- تعالى يا أحمد سلم على ماربان بنت طنطك تريز.. قمرايه ما شاء اللّه. 


قالبه الحوار عن النصيب وطيبة اي وعمق علاقتها بطنط تريز وذكريات زمان أيام ماكانت المقدسة ام طنط تريز وجدتي 
بیتنافسوا علی لقب صاحبة اجمل طبق عاشوراء ی المنطقة. 


ایوه.. اعمل ايه انا طيب خصوصا ان النهارده مش عاشوراء ؟ ؟ 


وهکذا مأثر الفاضلة خالتي لا تنتهي.. اتقرصت منها 10 ملیون مرة.. فقررت ان ای حاجه هتقولها.. هاخد عکسها علطول.. 
المرة دی بتقول ان العروسة دکتورة وسمراء شوية ومدملکه.. یبقی اکید العروسة لیسانس حقوق وطويلة زى النخلة ورفیعة زى 

في یوم الزبارة عديت على لابوار.. كنت لسه مخدوع فيه ومعرفش انه نحس.. التورتاية المقدسة اللى وص عليها سعد زغلول 
قبل ما يموت.. واخدت ابى وخالتي في ايدى.. والى بيت العروسة رأساً. 


بيت لطيف مفيهوش حاجه تثير الشك او الريبة.. 3 بنات وولد.. كبراهم هي بيت القصيد.. الأب موظف کبیر في الحكومة.. لا 
يبدو من اهل الثراء.. يعنى مش هيقعد يتمنظر عليا ويقولي جدو الباشا وعمي وكيل الوزارة.. ام موظفه عادية.. يعنى الصورة شبه 
المثالية في خيالي للأسرة المصرية لولا عمل الام. 


حضرت العروسة.. وحضر الاخوة والعائلة كلها.. حوارات عادية مع محاولات من الأم لجس النبض.. اسئلة حريمي مفقوسه جدا 
علشان تعرف منها مستوايا وإمكانياتي ايه وبالتالي تحدد طلباتها ايه.. طول عمري أكره طريقة الطلب بناء على الموجود مش بناء 
على الرغبة.. نفس الأسرة ممكن تطلب شبكة من شخص بألف ومن شخص تانی لنفس البنت ب 10 الاف.. ليه يا جدعان.. 
أصل ده معاه بينما التاني مش معاه. 


الانطباع الأول انهم مش بيقيموا الشخص اد ما بيقيموا الإمكانيات. 
واحد في الصندوق.. 

مع تعدد الزيارات.. لفت نظري شيء مهم جدا.. 

الأم هي كل شيء في الأسرة دى.. 

كل شيء بمعنى كل شيء.. 


الأم هي صاحبة الأمر والنهى والقرار.. صاحبة الرؤية المستقبلية والتخطيط.. مسئولة الميزانية والموارد المالية.. هي اللى بتذاكر 
للأولاد.. هي اللى بتتابع احوالهم في المدرسة.. هي اللى بتقرر للأولاد.. هي تقول مين يعمل ايه امتى وازاى.. الأم تقول نكتة.. يبقى 
الكل يضحك.. الأم عاوزه تاكل يبقى الكل لازم يكون جعان.. الأم مش بتحب البامية.. اذن البامية مسريطنه وكلها امراض وبتتخن 
وسبحان اللّه.. العيال مش بتحب البامية وبيقرفوا منها رغم ان عمرهم ما أكلوها في حياتهم.. رب الأسرة دی هي الأم.. آبو العیال 
لو مات مش هیحصل ای تغيير يذكر في حياة البيت اللهم الا مساحة زيادة هيوفرها بموته.. بينما الأم لو رقدت يومين.. البيت 
كله يتشل. 


قد يبدو الموضوع انى كرهت الست او عاديتها.. المسطحين هيقولوا أصل الرجالة بتغير لما تلاقي ست قوبة والخيابة دى.. طبعا 
ده كلام فاضي تماما.. احب ما على قلب الراجل هو ست قوية تشيل من على كتافه بس مترجعش تعيط في الحمام.. البيت لازم 
يكون مسئولية الستات.. لكن رينا خلق البيوت فيها عنصرين.. ذكر واننى.. 50 50 في معادله متزنة.. الام بتشيل العيل 9 شهور 
في بطنها.. الا انه ينسب لأبوه.. الام بتشيل مسئولية الاسرة داخلياً.. الا ان الاسرة الكاملة لا تكتمل الا بوجود رب اسرة.. هكذا 
الحياة.. دور للرجل ودور للمرأة.. أحمق من يحاول المقارنة وعبيط من يحاول خداع اى طرف من الطرفين بإيهامه بانه اهم من 
الطرف الاخر.. ده أسلوب خرابين البيوت اللى شغالين على عقول البنات من مدخل الحقوق.. يمسكوا دماغ الراجل ویقنعوه انه 





الكل في الكل.. ويمس كوا دماغ الست ويقنعوها ان طالما الرحم هو اللى بيسوي الفراخ يبقي انت اهم.. والمهابيل العبط من 
الطرفين يصدقوا ويبدأوا يتصرفوا على هذا الأساس ويتحولوا الى العنصرية القذرة والمقارنات بدون وعی ولا منطق. 


لوحدك انت اسمك أعزب.. مهما كنت غنى ومهما كنتي جميلة.. الراجل اللى انتى هارباه تريأه على جروبات الماميز ده هو الوحيد 
في الدنيا القادر على منحك لقب أم وكذلك حضرتك عمرك ما هتكون رب اسرة الا بالست اللى انت شايفها مبتعملش حاجه 
دى.. خلق اللّه المرأة تربي بقوة الرجل وخلق اللّه الرجل يستعين على الحياة بعاطفة المرأة. 


عندي حساسية مفرطة من اختلال الأدوار.. مش بحب البزرميط.. أحب كل واحد يعمل شغله.. الراجل له دور والست لها دور.. 
متوازيان زى شريط القطر.. فردتين شريط القطر اسمهم -مع بعض- قضبان یمشی- عليه الوابور علشان يحقق هدف وینقل 
الناس والبضائع من مكان لمكان.. فردة قضبان لوحدها اسمها خردة.. حتى لوكانت جديدة بتلمع. 

طيب.. في البيت اللطيف ده.. الأب بيعمل ايه؟؟ 


نص ممول وكفى. 


ايه ده! !! 


ياخد مرتبه يديه كله لمراته.. وهي تتولي كل مهمات الحياة.. حتى التعامل مع الص‌نايعية وتعليم العيال.. معنديش ای موانع ان 
الستات تتولي الإدارة المالية للأسرة.. المهم انها تكون بتعرف تمسك فلوس ویکون ده الصالح فعلا مش مجرد تكبير دماغ.. اديها 
المرتب كله مفيش مشاكل طالما هي اشطر منى في الشراء والانفاق.. بس ده لا يعن اني اشيل ايدي من البيت بكل تفاصيله.. 
صحيح دلوقتی بعد ما اتجوزت إجابتي على اى سؤال لعيالي "قولوا لماما".. بس ده علشان يتعودوا ان ماما لها شخصية قوية 
ولازم نسمع كلامها.. مش علشان هي بتدلع وتأكل وتحمى تبقى هفأ وممكن نزعقلها او نحط راسنا براسها.. بينما في الخلفية انا 
متفق مع مراتي على تفاصيل التفاصيل في كل شيء. 


انعكس الكلام ده على شخصية الأولاد تماما.. البنات متحدثات منطلقات بينما الشقيق الأوسط ضايع خالص.. البنت مش 
متخيله ابدا ان يعنى ايه انا مش موافق انها تشتغل.. او يعني ايه كلمة مش موافق دی من الأساس.. مش قادرة تفهم ان "الرجل" 
له عليها حق من ای نوع.. مش متخيلة انى ممكن اسألها واحاسبها واعاقبها لو لزم الأمر.. مش متخيلة ان في سلطة في البيت 
اعلى من سلطة أمها.. هي نشأت وترعرعت على ان الرجل ملوش دور الا التخصيب ثم التمويل من سكات. 


في خلال فترة تعارف لم تتجاوز 3 شهور.. حصل بين ودينها ما يقرب من 10 مليون مشكلة بسبب الجزئية دى.. لما اشد تزعل 
وتتقمص.. وانا مليش خلق على قمص البنات.. اسيبها تخبط راسها في الحيط ولما ترجع تعتذر مقبلش الاعتذار بسهولة.. ببلغها 
بقرارات تخص مستقبلي دون انتظار رأيها في جزئيات معينة.. مش قادره تفهم انها مطلوب تخطط حياتها وتفاصيلها طبقا لمكان 
وجودي وظروف شغلي.. مش قادرة تفهم انى لما أقول انا مسافر للبلد الفلاني علشان الشغل.. فده يعن ان الاسرة كلها هتسافر 
معايا.. مش قادره تفهم انها قصاد راجل عادى.. مش حالة خاصة زى ابوها. 


انزعجت جدا لما أعلنت انى هتفق مع ابوها.. ابوها نفسه اتخض.. هي حست وكأني أسى الى كسرها واذلالها.. بينما الواقع مش 
كده.. انا شخص عادى جدا.. الغير عادى هو النموذج اللى هي عايشه فيه - هكذا اظن- انا انسان عاوز يقوم بدوره كاملا ولا 
اتقبل ابدا ان حد يعمل اللى انا مفروض اعمله لأي سبب كان. 


المناسب لها هو انسان مسالم ضعيف الشخصية يقبل ان مراته تبقى الكل في الكل.. يقبل انها تبقى سي امينه وهو الانسة حنفي.. 
عن نفسي.. لم أخلق لمثل هذا اطلاقا. 
وكان الصدام المتوقع بينى وبين الأم.. 

يا جماعة الخير.. الكلام ده ميمشيش معايا 

انت معترض على ايه.. على الشغل يعنى؟؟ 

لا يا طنط.. انا معترض على طريقة التفكير والتصرف.. الشغل ده امر منتهى مش مفتوح للنقاش أصلا.. 

يعني ايه مش مفتوح.. مين اللى قال كده ان شاء اللّه؟ 





انا اللى قلت.. واللي أقوله هو اللى هيحص ل.. مش هيمنع حص وله الا انى أموت.. وبعد ما أموت كمان مراتي مش 
امال ايه بقى؟؟ 
اختصارا.. انا راجل احب ابقى راجل.. مش از وصلت؟ 
مسيرك تتجوز يا ابنى وتعرف ان البيوت مش بتمشي كده. 
انا جای من بيت مش من الشارع.. انتو هنا اللى نموذج مش طبييي.. او على الأقل انا مشفتوش في حياتي.. بالك انتق 
لو مراتی قالتلى فيوم قصاد عريس بنتي اسكت انت شوبه دلوقى؟؟ ورينا لأقوم ادفنها بالحياة هي والبنت وعريس 
الغفلة وأمه وابوه مع بعض.. انا عندي اسره كبيره كلها بيوت ماشيه کده.. وعندي وصايا ني امشی عليها 
طيب وهو البی مش وصى على الستات؟ 
جميل.. الله ينور على حضر_تك.. وصى مين على مين؟ لما البى يوصي الرجالة على الستات.. يبقى مين صاحب 
القوامة؟ لو طريقة حضرتك في التعامل دی صحيحة كان النبی وصى على الرجالة.. مش وصاهم. 
الست فهمت انى مش عاجبنی وضع ابوها في البيت.. فهمت رسالتي الواضحة الوقحة.. توقعت ان الراجل يقوم يطردني بره 
البيت.. حقه الصراحة.. لكن مفيش اى رد فعل منه.. طالما الست معملتش حاجه.. هو مش هيعمل حاجه. 


اعوذ باللّه.. ايه ده؟ 


مش كل الرجاله تقبل العيشة دی.. في الحقيقة.. لم احترم هذا الرجل ولا ربع ثانية.. بالعکس.. احتقرته جدا.. آمثال الشخص ده 
هما سبب ظهور المسترجلات.. والمسترجلات هما سبب ظهور جيل عديم التربية بهدل البنات في البیوت والمحاکم.. النوعیات 
دی عکست الاية وهما فرحانین بالمكسب القريب.. بس لما الزمن دار اکتشفنا ان اول المضارین منها هما بنات اللى نادوا ببها.. 
یعنی اللی عك فعلیا مدفعش تمن العك بتاعه.. وده شيء مفیهوش ای عدالة. 


شوية محاولات من الوسطاء لرأب الصدع اللی حصل.. البنت فعلا کانت متمسكة بالجواز وبدأت تقدم وعود بالتغییر وأنها 
هتسمع الکلام.. لکن خبرتي في الدنیا علمتني ان محدش بیتغیر.. هتسکن دلوقتی وبعد الجواز هتفرقع في وشى.. من موقي هذا 


طيب وعلی ایه.. يا نحله لا تقرصيني ولا عاوز منك عسل.. في رجاله كتير شخصياتهم تتناسب معای.. انا لأ. 


بعد الحكاية دی بشهور اتجوزت جوازة على مزاجي.. زى ما دورت بالظبط الحمد لله - آخیرا - لقیت.. 


لحد کده الأمور عادیه جدا والحياة زى الفل.. لولا شوية آخبار وصلتني عن طریق السنة الناس اللی هتخش النار ان شاء الله من 
حصاد السنتهم دی. 

العروس سالفة الذکر اتجوزت.. وهي وجوزها حاليا مطلویین للعدالة في قضية شیکات بدون رصید.. صدر ضدهم آحکام علشان 
واخدین فلوس من ناس كتير بحجة التجارة والفیلم الحمضان ده.. الموضوع لفت انتباهي.. طول عمري آعرف ان التجارة کده.. 
مش معنى ان تاجر عليه شيك بدون رصيد يبقى حراي.. السوق كله ماشي كده.. حبیت بس آعرف ازای الأمور وصلت لکده. 
عرفت ان جوزها كان موظف في مغلق خشب.. مستقيم الخلق وطول عمره فحاله.. نسخة من ابوها.. هي فضلت تزن عليه 
انهم يروحوا الصين يشتروا بضاعة وبييعوها في مصر زى "فلانه" وجوزها ما عملوا.. هما الاثنين بطيخ في التجارة والسفر.. لا 
واللّه اعلم. 

اكيد "هي قررت".. واكيد "هي شاف" ان كده صح.. واكيد "هي 5 | | ۱۱ و "هي 00 زی أمها ماکانت بت با( شل ۱ مع 
أبوها.. والزوج في الحالة دى عبارة عن "زى ما تشوفي يا حبيبي". 


والاتنين لبسوا في الحيط. 


طيب هو الستات خايبه في التجارة او الشغل يعنى؟ 





اطلاقاً.. في ستات اعرفها بتلعب بملايين بسبب التجارة.. بس على رأى المثل.. الکتکوت الفصیح من البيضة یصیح.. لا تتوقع 
من ابنك انه يقضى طول عمره بيجيب 9660.. وف الثانوية هتحصل معجزة تخلية يجيب %95. 





وبالوالدين إحسانا 


وَاخْفِضن لَهُمَا جناح الذلّ من اليَحْمَةٍ وَفُل رب ازْحَمْهُمَا كما ان صَغِيرا 


> ا ok‏ 6د كا 6 6د 2F‏ 6د 6د 2 3F 2F‏ 6د FF‏ 


5 كنت من اسعد السنين في حياتي.. الماجستير ماثى زى الفل وشغال في فكرة تكنولوجية هتخلينى ملتي مليونير في اقل من 
سنتين.. شغلى العادي ماشی کودس.. وبعد الضهر كنت بدى كورسات في سنتركبير في الدي.. منه فلوس ومنه خبره.. وقتي مشغول 
بشدة.. ولا مكان في برنامجي اليوي لأى ستات من ای نوع.. كنت بحاول احصن نفسي ضد هجمات كيوبيد وبدعي رینا ليل ونهار 
انه يبعدني عنهم ویبعدهم عنى.. 


لحد ما قابلتها في واحد من الكورسات اللى كنت بدرّسها.. 


جمال هادئ ملفت.. أهلها عايشين في الشرقية وهي بتكافح مع أختها في القاهرة علشان مستقبلهم.. محترمة ومهذبة وجادة جدا.. 
اسه احتف وفحالها.. ةبد ويتاعة عط وله تتطيظ.. من العف اتل ون الشعل للكورس ومن الكوريس ابیت الديك اند 
في البيت عند أهلها.. يعنى تقریبا عايشه زبي مع الفارق البيولوجي الطبيي بين الرجل والمرأة. 

تطور العلاقة بين الأستاذ والتلميذة وارد جدا.. في بعض الأحوال يتحول المحاضر الى سوبرمان في نظر الطلبة.. قصص الهيام بين 
الطلبة والمعيدين او الدكاترة ماليه الكليات.. بعد الحكاية دى بقيت حريص على وضع حدود فاصلة بينى وبين ای طالبة في اى 
كورس بدرسه.. الموضوع ده خطير فعلا وممكن يؤدى الى بلاوي. 

لا أنكر انها کانت من النوع المفضل بالنسبالي.. البنت عايشه حياه شاقة وجادة جدا.. حققت بمجهودها حاجات كتير كان ممكن 
تختصر وقتهم بجمال الوجه والجسد.. اقل منها في الأمكانيات العقلية وصلوا لمستوی اعلی منها بالطرق الملتوية.. هى رفضت 
الكلام ده وقررت ان الدلع والدلال مش هيبقي الا ليجل پربطها بيه رياط شرعي. 


تطور الکلام من وبینها من المادة العلمية ي الكورين ال الشغل ومشانله.. ساعدتها تلاق وظيفة قصل وسکن اخسن لزيا 
ولأختها.. مع الوقت بقيت سندها في العاصمة.. عرفتي بآهلها.. زبارة والتانية ولقيتهم فعلا ناس طیبین وفحالهم.. آبوها طریح 
الفراش نتيجة جلطة حديثة.. باين عليه اثار عز وصحة.. الراجل جسمه قوى ووشه كله شباب.. بس مش بيتحرك.. طريقة كلامه 
تقول انه ديكتاتور مرعب.. شكله حديث العهد بالمرض.. لا ده جسم واحد بقاله كتير راقد ولا دى شخصية واحد مفروض انه 
المرض اقعده. 


عندها 10 اخوات.. كل واحد منهم منعزل في وادي مستقل تماما لدرجة ان الأم متعرفش ان ابنها الوسطاني لسه في تانيه كلية 
ومفهمهم انه في اخرسنه.. البنت الصغرى منتقبه بينما اللى أكبر منها بتلبس قصير.. بشكل عام آقدر أقول انها أسره مفككه بشكل 
كبير.. بيت يبدو غریب على واحد زی حالاتي خرج من اسرة كان بيفطر فيها مع امه وبتغدى عند خالته والعشاء عند جده.. ألف 
تفصيلة تفجر في الدماغ أسئلة بلا نهاية.. ومع ذلك تفكيري منحصر في البنت نفسها.. هي آهم ما في الموضوع.. هي كوبسة وفى 
مشاعر حلوه بينى وبینها.. يبقى اوجح دماغي بالأسئلة ليه؟ 


من بلد تانيه.. اهو نبعد عن مشاكل أمك قالتلى واختك كلمتني من تحت ضرسها وهي بتتك على حرف السين. 

كنت فرحان جدا وانا بشتري الورد لزوم الزيارة.. خدت تردأه من اخواتي واهل منطقي تكفيني 3 سنين.. صحيت من الفجر اغسل 
العربية وارتب في الورد واكوى في هدوي.. اهتمام غير عادى استفز امی جدا.. اشمعنى دی اللى انت عامل علشانها كده.. ده انا 
بتحايل عليك تغسل وشك وانت بترفض. 

القعدة بين أهلها وأهلي مخدتش كتير.. انا ساكت تماما وابوبا واي هما اللى اتكلموا.. البنت سقطت في اختبارات آمي للسيطرة 
تماما.. البنت حلوه صحيح.. بس كتير اوى قالت كلمات زى "لا" و"انا مش هعمل کده" و"انا حره". 


وطبعا الكلام ده معداش من تحت ضرس امی ابدا.. 





مشينا من عندهم قبل ما أي تتهور على البنت وتقوم تجيبها من شعرها قصاد أهلها.. باباكان متحفظ بشكل عام زى عوايده.. 
حاولت طول الطريق انى انكشه في الكلام لكن امي مسابتليش فرصه.. ساعتين كاملتين من "اتجوزها وقلبي وربى غضبانين عليك 
ليوم الدين يا احمد" و "اتجوزها يا احمد.. اقهر قلب أمك كمان يا احمد" و "كل العيال فرحت قلب اهاليها الا ولادي انا ياربى".. 
مع تفاصيل من العياط والشحتفه ودموع التماسيح.. لما آي بتقفش على حاجه.. مش بيبقى قصادي غير حل من اتنين.. يا اما 
أنسي الموضوع كله او استنى ملاك من السماء يحل المشكلة.. بس برضه العقدة الكبيرة مش عند امی.. ابوبا لو قال اه.. امی تلقائيا 
هترقع الزغاريط. 

كان قرار صعب عليا جدا.. مش مقتنع بأسباب ابوا للرفض.. وأي معندهاش سبب الا ان البت دی لأ يعنى لأ.. كنت متعلق 
بالبنت جدا.. بس عمري ما هعادي أهلي لأي سبب.. الموضوع مش مادي اطلاقا.. تكفى نظرة عدم رضت من ابودا علشان اجيب 
ورا فورا.. علاقتي بأبويا كانت ثورة دائمة من ناحيتي.. بس من جوايا عارف انه دايما صح.. عمري ما خالفته.. بس طلعت عين اللى 
جابوه. 


وقعت بين نارين.. نار الرغبة في الارتباط بالبنت ونار قناعتي العقلية برجاحة عقل ابوبا وتعلقي الشديد جدا بأمي.. الصراع الأبدي 
بين القلب والعقل فرتك جتتي في وقت انا محتاج فيه لكل ثانيه علشان شغلي ومشروعي.. مستقبلي كله على المحك ومفيش وقت 
للمحن ده. 


وكان القرار الحاسم القاسي.. 


انا مش هكمل مع البنت دى.. قفلت باب الموضوع ده تماما وقررت أشترى رضا ابوبا مهما كان التمن.. 


sk عاد لد‎ e ok sk لد‎ ok oF oF داد دب با‎ 


حاولت انسي.. بس البنت لا 


محاولاتها ١١‏ ۲ ة للتواصل معايا اريکتني.. لو وحشه او جسمها بایظ كنت قلت دی ما صدقت لقت عريس.. انما الواقع مش 
کده.. البنت خطابها كتير وهي اللى بترفض.. متمسكة پیا بشکل غير طبيي آثار دهشتي.. انا مش دون جوان یعنی علشان الأفلام 
دی کلها.. النسوان سر كبير لما بتحب وسر كبير لما بتکره.. مکذبش آبو اللیف ابدا لما قال "دولا مجانین". 


تصرفات البنت بتقول بوضوح انها واقعه للنخاع.. من حظها وحظي اني من النوع الرافض تماما لأي علاقة محرمة سواء بالتراضي 
او بالخديعة.. محاولتش اتسافل معاها خالص رغم انی كنت بتخرط من جوا.. كل اللی فکرت فيه وقتها أني عایش قصة رومانسية 
جميلة سعید بیها وبتفاصیلها.. قصة محترمة بدون أي امل في أي نهاية محترمة رغم محاولاتي العديدة مع اهلي بعد کده. 


الوقت بیمر.. کل شهر خسارة للبنت اکتر منی.. آهلها هیتجننوا من رفضها المستمر لعرسان متترفضش.. في المدن الصغيرة حرية 
الرفض مش مکفولة لأى حد.. لازم سبب مقنع وقوی علشان تقول لأ وتتجنب السنة الناس اللی مش هترحمها.. لو رفضت اکتر 
من مره بدون سبب قوی یبقی اکید البت دی فیها حاجه وخایفه من الجواز.. السنة الناس لا تسکت الا بسکوت أجساد أصحابها 
الأبدي. 


أبو البنت وخالها كلموني.. او بالأدق كانوا بیتخانقوا معايا وبيتهموني انى السبب في وقف حالها.. الصراحة عندهم حق.. الناس 
عملت اللى عليها ورحبت بالجواز بشرط موافقة أهلي.. انا والبنت عاوزين.. العقدة كلها في أهلي اللى رافضين بقوه.. موقفي انا 
والبنت انساني لكنه مش سليم.. كان لازم نقطع العلاقة دى تماما طالما مفيش أمل في الارتباط.. خطأ مشترك انا اتحمل الجزء 
الأكبر منه لأني طنشت حقيقة واضحة زى الشمس وسبت نفسي اتعلق بالبنت زيادة وهي تتعلق بيا لدرجة الجنون. 


الوزن الثقيل علشان يأثروا علينا.. مره بالإغراء ومره بالتهديد.. الكبار مولعين في بعض وانا والبنت عايشين في عالم تانى خالص. 


الأخ لجأ الى تصرفات عنيفة.. بلطجية يكسرولي العربية.. عنف بدنى مرعب مع اخته.. حبسها في البيت تماما ولا شغل ولا دراسة.. 
مفيش تليفون ولا موبايل ولا انترنت.. هتتجوزي اول واحد يخبط على الباب ورجلك فوق رقبتك.. كمية قهر غير عاديه للبنت.. 
قبل ما تلومه فكر كده ان اختك بتحب واحد مفيش أمل انه يتجوزها.. عمرها بيعدي والناس بدأت تتكلم.. كل أنواع النقاش 
المنطقي فشل انه يرد البنت عن موقفها.. 





طيب الجدع يعمل ايه وابوه مري مريض والبيت كله في رقبته؟ 

انا لو مكانه.. مش هعمل اقل من كده. 

مع تأزم الموقف.. البنت عملت تصرف جنوني زود الطين بلل على دماغ الكل. 

في يوم عادي جدا غفلت الكل وشربت صبغة يود بكمية كبيره.. والغرض طبعا معروف. 
يا لهوی.. هو في کده!!! 


ايه الأفلام دی.. انا فاكر الکلام ده في السینما بس.. انا ايه اللى وقعني في المصيبة دی.. البنت دی لو حصلها حاجه هبقی انا الملام 
رقم 1.. لو فلت من ضميري اکید مش هفلت من آهلها.. ولو فلت من الاتنین یبقی هروح فين من رینا؟ 


رو ادها اليك قبل ای ع ا قويه الكو انس وال سا وال ی من ك الح الاق 
أعلنت انها وافقت تتجوز حد غيري.. ولتاني مره بقول.. عندهم ألف حق. 


بعد محاولة الانتحار أدركت البنت ان العافية مش نافعه فلجأت للحيلة.. خرجت من المستشفى وأعلنت انها موافقه على اول 
واحد يدق الباب.. اتخطبت ولبست الدبلة في يوم كنت انا فيه بره مصر.. الخبر نزل عليا من اختها زى الصاعقة.. ولكن تمنيت 
لها کل خير.. معرفش ليه اختها قالتلى.. مش انا وهی بس اللى كنا غلطانين في الموضوع ده. 


تقوقعت مع نفسي وانا شمتان فيا.. أحسن.. استأهل.. أدى اخرة الجري ورا النسوان وحواراتهم الخايبة.. نسوان ايه وكلام فارغ 
ايه وانا ورايا شغل وهم ما يتلم.. ما أتنيل أركز في مستقبلي بدل المحن ده.. كنوع من أنواع معاقبة النفس على التقصير.. ارهقت 
نفسي في الشغل والمذاكرة زيادة.. كنت بعاقب نفسي على كل ساعة ضيعتها في الموضوع ده بساعات شغل أكتر وحرمان من 
الترفيه.. نجحت في امتحانات الماجستير.. نلت رضا أبوبا وأمي.. زدت 10 كيلو بتأثير الأكل.. على فكره.. الأفراط في الأكل بيبقى 
نوع من أنواع الهروب من فشل ما.. انتصار للعقل الباطن بالحصول على السعادة بطريق آخر. 


> اد دب ok f‏ عد ok‏ ع e‏ عاد لد sk‏ 


مرت 6 شهور على خبر خطودتها.. بدأت أتعافى من الموضوع وارجع لحياتي الطبيعية الساخرة من المرأة.. بدأت اخس واضحك 
تانى بعمق رغم الأحباط اللى بقابله في تنفيذ مشروعي.. لفيت في ساقية الحياة لحد ما في يوم باب بيتي خبط الساعة 6 الصبح. 


خير يارب.. اللى جاي ده اکید يعرفي ویعرف الى بصي بدري.. ده لا معاد الزيال ولا معاد بتوع الفواتير.. جايز حد من صحابي 
استقرب البيت وجه ينام عندي بدل ما يروح.. فتحت الباب بدون اهتمام.. نظره واحده للزائر.. صعقت بعدها صعقة وكأن تيار 
كهرباء قوته 1000 فولت من اللى كانوا بيعذبوا بيه ناديه الجندي عدى في جسمي.. 


كانت هي.. 


يمكن لدقيقتين او تلاته واقفين بصمت تام.. مجاش فبالى الجيران ممكن يقولوا ايه لو شافوها او هل في حد شافها أساسا وهي 
طالعه وللا لأ.. جيراني سخفاء جدا.. الحمد لله سمعتي كودسة في العمارة والمنطقة.. لكن زيارة زى دی ممكن تدمرني تماما. 


طلبت منها تنتظرني تحت البيت.. لبست هدوي على عجل ونزلتلها.. لفت نظري ان صوابعها مفيهاش دبله.. استنتجت ان 
حصل اللى كنت متوقعه ولا اتمناه.. يبدو ان في كارثه جايه في الطريق. 


- خیریارب.. ايه الى حصل 
- احمد.. انت لسه بتحبني ؟ 
۰ لزومه ايه الكلام ده دلوقتی.. انتى مرتبطة بأنسان تانى.. وجودك هنا أصلا مش صح.. ارجوي بلاش مشاكل. 
ولا تانی ولا تالت.. انا مش قادره أكمل.. انا جبت آخری 
وبعدين؟ 
مش هينفع أكون لحد غيرك.. وانت عارف كده كويس 
انا مبقيتش عارف الا ان اهلى واهلك مش موافقين 
طظ.. انت أهلي كلهم.. انا حره ومش صغيره.. احنا مش صغيرين علشان حد يتحكم فينا کده.. 





كده الكلام ميطمنش.. 


خدت واديت معاها في الكلام علشان اعرف ناوبه على ايه.. البنت جاده لدرجه تخوف.. لدقائق الموضوع بدا في نظري ممكن.. 
الشقة موجودة وانا فعلا بشتغل وأقدر افتح 3 بیوت مش بيت واحد.. انا وهي مش قصر.. وعندي مدخرات تكفيي اعمل كل 
حاجه.. موقف آهلي وأهلها اكيد هیتغیر مع اول طفل لما نحطهم قصاد الأمر الواقع. 


لکن طاف في خيالي صور آخواتي البنات.. 
يا تري موقفي هیبقی ايه لو واحده منهم عملت کده؟؟ 
يا خبر اسود.. ده انا ممکن ادفنها بالحياة.. 
یبقی ليه اعمل کده في اخت واحد تاني ؟؟ 


بيني وبين نفسي قررت انی مش هشارکها في الجنان ده.. لكن يلزم التصرف بحكمه.. الله اعلم هي واقفه على انهي عتبه من اعتاب 
الجنون دلوق واللّه اعلم ايه نوع الأذى اللى ممكن تسببهولنا بدون ما تحس او ما تقصد. 


خدتها علی اد عقلها.. حجزتلها نی اوقل ف مصر الجديدة علی آساس انها تهدی شويه وترتاح.. سیبتها ق الاوتیل ورحت اتصلت 
بأخوها.. بعد نص ساعة شتيمة فيا وفي أهلي بدأ يسمع.. شرحتله الموقف كله وطلبت منه ييجى ياخدها بعد ما وعدني واقسم 
بالله انه مش هيلمسها.. اقل من ساعتين ولقيته قصادي.. الولد طلع بيفكر كودس وجه لوحده.. منظر البنت لما شافت اخوها 
ونظرة عينيها وعينيه وعينيا صعب اوى حد يقدر يوصفهم.. موقف الجميع فيه مكسور.. 

بنت حاسه بالخوف والغدر.. 


انا حاسس بالعجز والنذالة.. 


البنت رفضت تروح معاه.. طبعا هي عارفه انه ممكن يموتها.. انا واقف مش قادر اعمل حاجه ولا قادر أتكلم.. مليش أصلا انی 
أقول اى حاجه.. اخ واخته وانا غريب وسطهم.. قررت ان أفضل حاجه اعملها انى أمشي.. اناكده عملت اللى عليا.. تصرفي صحيح 
رغم نذالته.. اقرنت الفكر بالفعل.. استأذنت ومشيت. 


البنت قبلت الخطوية علشان تشترى حریتها وترجح شغلها من تانى.. بس مقدرتش تفهم ان الخطوبة ما هی الا مقدمه للجواز.. 
الوقت عدی والشقة جهزت والعرندس طلب یکتب الکتاب.. مفیش ما یمنح.. ابوها حدد المعاد بالفعل.. كان بعد آسبوعین من 


اخوها صدق في کلامه معایا.. مضربهاش ولا اذاها.. بس كلهم في البیت بقوا یعاملوها انها جرئومه.. آدی اللى كنتي هتحطي راسنا 
في الوحل علشانه.. طلع ندل ومرضیش يطاوعك في جنانك.. ابوها كان صعبان علیا اوی وهو بيكلمني.. موقف زی ده لو کان 
حصل وهو بصحته كان زمانه حرق الکوکب باللي فیه.. اذيته من غير ما اقصد وبنته کسرته من غير ما تدري. 

كبرت في نظره ونظر نفسي وطبعا نزلت في الأرض في نظرها.. الأيام عدت وانقطعت اخبارها.. أو انا تعمدت الى اقطع ای صله 
ممکن توصلني بیها تانی.. سافرت ورجعت وغیرت السکن والتلیفون والشغل اكتر من مره.. خطبت بعدها 5 مرات واتجوزت 
وانفصلت مره.. مبقاش فاضل من الحكاية دی الا ذکربات.. عدی على الموقف ده اکتر من 15 سنة.. بعد ما سابت فيا الحياة اثر 
الخبرة لا املك الا انى آقول "الله يرحمك یابا.. كان عندك حق." 


أوقات كتير بتبقى مش فاهم ابوك بيعمل كده ليه.. اذا غم عليك الامر.. اسمع کلامه من سکات.. هو صح. 





المراية 


ان الفتی من يقول ها انا ذا *** ليس الفتى من يقول كان أبي.. "الامام على" 


> دا 6د 6 5F f‏ دا با اد FF‏ 


البطل المره دی مش أنا خالص.. 


آحداث الحکاية دی كانت سنة 2006.. وقتها كنت بصارع الحکومة والروتین والفساد علشان اخد رخصة تشغیل لمشروعي 
التکنولوجی اللی كان هیشیلنی من خانة الشحاتین وبحطی فى خانة امراء المماليك أصحاب القصور والجواري.. فى الوقت ده كنت 
لسه عایش روعة البدایات في كل شيء.. بتعلم كل يوم حاجه جديدة وبتعرف على ناس من الأكابر في مصر- او هکذا كنت اظنهم 
- کل یوم بخطی في مستقبلي خطوات کبيرة.. کورسات.. لغات.. شهادات احترافية.. خبرات عماله تتکوم في السي في بتاعی.. 
المعنی الحرفي لشخص بیبنی مستقبله بمنتهی الهمة والنشاط. 

كنت مقسم يوي کویس.. 16 ساعة شغل.. 4 ساعات نوم.. 4 ساعات هلس.. ابودا انهي رسالته الوظيفية في الدنیا بکل کفاءة 
وتفرغلي علشان یشتغل معایا في المشروع بتاعی.. هو اشطر منى في موضوع الأرقام والفلوس ده.. انا ای رقم اکتر من 3 اصفار 
بيخلي وداني تصفر.. بینما هو متعود على الأرقام الفلكية دی. 

أمي آصبحت مشكلة كبيرة بعد ما اصابها مرض نفسي مشهور بییجی للستات المصربة من سن 40 الى 60.. مرض رینا یحفظنا منه 
ومن شروره اسمه عایزه عروسه لأبنى. 

وصلت مضاعفات المرض ده عند ام للدرجة اللی تخلیها تشوف ای بنت فى ای مکان فتبداً تقیمها کعروسة محتمله لیا.. بنت 
معدیه في الشارع.. مذیعه في التلیفزیون.. ملكة انجلترا.. بنت حد من صاحباتها.. ای حاجه حريمي بتتحرك تبقی عروسه علطول.. 
شيء مفزع لما تلاق نفسك تحت المیکروسکوب 28 ساعة في الیوم.. عرض بعروسة جدیده كل 5 فیمتو انیه.. الامر اللى خلاني 
آتساءل بقوه.. هو مصر معادش فیها رجاله للجواز غيرى؟؟ 


الناس خلفت البنات دی كلها امتی وآزاي.. فين الموالید الذکور.. هو البلد كلها بقت ملبن خلاص!!! 


غصب عبني تحولت الى ابن عاق مش بيرد على تلیفونات امه.. کرهت زبارة البیت وکرهت الأكل البيتي النظیف وکرهت وطنطا 
بسبب حصار امی.. ابوبا مؤيد لموقفي تماما.. الجواز في الفترة دی كان هیبقی كرسي في کلوب مستقبلي.. اللی في الظروف دی لازم 
یبعد عن حاجتین کل البعد علشان مستقیله.. المخدرات والستات.. الاتنین لهم نفس التأثير.. سعادة موقتة یعقبها ندم 
طودد يشوم نیسل: 

رفضي للموضوع مكانش تكبر.. انما قلة وقت وضيق خلق.. مش فاضي خالص لمكالمه مدتها نص ساعة علشان اعرف هي لابسه 
ايه وللا اتعشت ايه.. ما تطفح اى حاجه من سكات ما هي كلها نعمة رینا.. انا أساسا شخص بيتخنق من الرومانسية.. لما بسهر في 
الشغل ومراني تسألني كلت ايه طول النهار ببقى عايز اقولها وانتى مالك أمك؟ 

ساعة من غير ما تكتم نفسها بالمخدة.. الفلوس بتروح وتيجي.. انما الطباع لا.. لما يبقى عندك دماغ للستات وحواراتها.. ابقي 
اتجوز.. والا متظلمش واحده معاك.. انت كده برنس اقسم باللّه. 

من وقت للتاني كنت بنهزم قصاد أى.. الأمهات عندها سلاح فتاك اسمه "اطمن عليك قبل ما اموت".. كلمة الموت في حد ذاتها 
بترعيك.. اعوذ بالّه.. لا لا.. انا هتجوز یامه ولا تزعلي نفسك.. ال يعنى هي كانت هتموت وجوازك هو اللی منحها قبلة الحياة.. 
الاصح انها تقولك خليك يا ابني عازب علشان آفضل مطمئنه عليك. 


محدش يقدر يقاوم دموع آمه ابدا.. رغم انی عارف انها دموع تمثیل.. بس صعب اوی اصدها. 





امی كالعادة في خانة اليك. بنوته ليسانس آداب اصغر منى ب 5 سنين.. ابوها رئيس محكمة وآمها رية منزل.. وحيدة على 3 


- ماشاء الله يا ماما.. 500 راس.. ليه.. کاوبوی!!! 

- اهو ده النسب اللى يشرف بصحيح.. اصل وفصل ومركز.. يعن لا هيبقوا طمعانين فيك ولا في مشروع برنيطة الاخفاء 
اللی بتحضرها انت وابوك دی 
يا ماما ورینا مشغول موت.. انا مسافر النهارده دبى وبعد 4 أيام هطلع على الهند.. وبعد ما ارجع يادوب هقعد أسبوع 
وبعدين رايح الصين.. ده غير ان عندي امتحان تبع الكورس كمان شهر مذاكرتش فيه حرف.. وفي محاضرات فاتتني من 
الماجستير.. والاهم بقى ان بابا قالى ان بنتك جايلها عريس.. يعنى مش معقول هنسيب كل ده ونركز في جوازق انا!! 
سيبك من اختك.. كده كده هتتجوز ومسيرها لبيتها وجوزها.. عاوزه اطمن عليك انت يا حبیی قبل ما اموت.. "ودا 
صوتها يتهدج بالدموع" يرضيك يا احمد تكسر قلب امك؟؟ كده يا احمد.. ده انا ياما شلتك على ايدى وانت صغير 
وياما سهرت علش 
بس يامه.. بس یامه الله يصلح حالك.. عارف ورينا.. حفظت قصة كفاح طيبه دى.. خلاص.. هجيلك الأسبوع ده.. 
كلميهم خدى معاد. 
"بضحك وزغرودة" اهو كده تفرح قلب امك.. الهى يجعلك من المسعدين والفرقة اليمين.. انا فعلا كلمتهم وهما 
منتظرينك الخميس ده.. والتورتايه على حسابي كمان 
الخميس!! یامه حرام عليى.. عندي طياره اقسم باللّه... وبعدين يا وليه انتى مش كنتي بتعيطي دلوقتی وعايشه في دور 
فردوس محمد.. زينات صدقي دی نزلت علي امتى بس. 

- تروحلهم الصبح.. وانت تلحق طيارتك بليل.. وللا عاوزنی اموت وانا قلى مقهو. E‏ 

- ما||||||||||ا|الاس.. حاضر حاضر.. امرى للّه 


وضحكت عليا أي للمرة ال 9 مليون الشهر ده. 

عد يد دب FF FF FF‏ ع 

اول شيء لفت نظري في بيت الا به الا هو ينعل ميتين ام الفساد والحكومة مع بعض. 
منين کل ده يا حضرة المستشار؟؟ 


حضرتك مستشار.. رئيس محكمة.. وزير العدل حتي.. ولا مؤاخذة طلعت وللا نزلت انت ليسانس حقوق.. موظف ميري.. مفيش 
وظيفة ابدا تعمل کل ده.. ده بيت باشا من بتوع زمان.. مش ناقص الا انى الاق لیلی مراد نازلة على السلم تغني ابجد هوز حطى 


من امتى كلية الحقوق بتعمل الهلمه دی کلها!! 


امال صحابي المحامیین شحاتین ليه؟؟ 


كل الاحترام طبعا للمحاميين.. فوق راسي.. لكن مفيش محابى اعرفه لحد النهارده وقد جاوزت الأريعين عمل كل ده من القانون 
بس.. اتخن واحد من صحابي المحاميين عنده مكتب باسمه شغال ببركة دعاء الوالدين.. واللى البلية لعبت معاه اوى جاب عربية 
من غير تقسيط.. المنظر اللى انا شايفه ده ميقدرش عليه غير مرتضى منصور او فريد الديب. 


قررت فعلا من قبل ما اقعد معاهم.. اكيد الناس دی ايديها طودلة او على الأقل بتتربح من مناصبها.. يعنى فلوسهم سحت وحرام.. 
لكن نصبر شوية.. لعلي أكون غلطان.. ممكن مثلا مراته تكون من اسره غنية او هما اشراف فعلا. 

حديث عادى عن مكتبتهم الضخمة اوى.. حديث عن البلد ومشروعي المرتقب.. أسعار الاراضي في المنطقة.. بعد کده انحرف 
الحديث الى سرد قصة كفاح كل واحد في اخواتها لحد ما جه الدور على ابوها.. الراجل كان بيحي قصة كفاحه في تعيين أولاده 
الثلاثة في النيابة رغم ان اجدع واحد فيهم جاب جيد بالضالين.. هو يحى وانا اتصعب على حاله.. شوف يا اخی.. وانا اللى كنت 
فاكرهم حرامية.. استغفر اللّه.. ان بعض الظن اثم.. دول طلعوا ولاد كلب حرامية مش حرامية بس. 





سرطان تعيين أبناء العاملين بينخر في المجتمع.. بعض الوزارات اقرت المبدأ ده بنسبة 9610.. وبقی الواحد من دول يقدم لبنته او 
ابنه حامل ليسانس الآداب قسم تاريخ او اجتماع في شركة الكهرياء او البترول وهو بيقولك بقلب جامد وعيون قويه.. ده حقي.. 


بشكل شخصي رفضت الموضوع ده تماما.. اتخرجت من الكلية وابودا في قمة هرم حياته الوظيفي.. وتخصصي كان مطلوب عندهم 
بشده.. لكنى آعلنت في منتهی القوة انى مش هشتغل مع ابودا ابدا.. مهما بلغت من التفوق محدش هیفهم الا انى خدت الوظيفة 
بالواسطة.. ومهما عملت کل شيء هینسب ليه رغم انه هو مهندس کهریاء وانا مهندس کمبیوتر.. طول ما هو في الخدمة انا ابن 
الباشا.. وأول ما یخرج.. هبقی ابن الکلب.. في مثل مهم اوی بیوصف الموقف ده بیقول کلب العمدة مات.. رحنا عزینا.. العمدة 
نفسه مات.. والله ما درینا.. وانا محبیتش أكون لا کلب العمدة ولا ابن العمدة ولا العمدة نفسه. 


الراجل اتصدم وانا بقوله الکلام ده.. ازای ارفض تعیین في الحکومة.. آولاده بصولي بسخربة وافتکروا انی رفضت لان ابودا مقدرش.. 
لکن ردودي الساخرة من مرتباتهم الهزبلة مقارنة بمرتي في القطاع الخاص اخرست لسانهم الى حد ما.. ما انا كنت اهبل بقی وفاکر 
انه صحیح انما المرء من قال ها انا ذا. 


هما اه صحيح اغ منى بمراحل.. لكنهم معملوش حاجه علشان يوصلوا للمستوي 3 مبذلوش مجهود.. لم یخوضوا اختبار 
حقيقي فى الدنيا.. انا أخاف اجوز اخق لواحد من العاطلين بالوراثة دول.. الواحد منهم خرج للدنيا لقى ابوه کده.. ورث الباشوية 
من ابوه وبقى باشا زيه.. طيب حضرتك.. انت نفسك.. عملت ايه ؟ أنجزت ايه؟ لوحبيت تكتب سي في.. هتكتب فيه ايه ؟؟ 


وزيهم كانت البنت.. 


صاروخية الجمال بلا ادنى قدر من المبالغة.. ممشوقة القوام مفيهاش ربع جرام زيادة.. مش بتفكر تشتغل ولا عايزه.. ملهاش ای 
طموح في ای شيء الا الاستمتاع بالحياة.. المكتبة الطويلة العريضة دی بالنسبالها "كراكيب". 


مش آزمه.. اغلب البنات ممكن تبقى كده.. ده فحد ذاته ميزه لواحد زبي شرطه الاساسي ان وظيفة مراته تبقى هو والعيال.. شبه 
متفقین على الحیاه وشکلها فیما بعد.. کلام عادی وعابر عن الكلية ومغامرات السفر.. شغلی وظروفه.. شقتي وفرشها.. ای حاجه 


لاحظت ان البنت بتقوم کل 5 دقائق تقریبا.. زی ما یکون عندها اسهال متلا او سایبه لبن على النار.. كان الامر ملفت لدرجة ان 
انا وایی لاحظنا.. ٤‏ سر في الموضوع ده لازم اعرفه. 


ای ست شقيت كتير جدا في حياتها.. قاست في بداية جوازها من ابوبا علشان يبنوا حياه مستقرة.. قصص كفاح حقيقيه مش 
اونطا زی ما بسمع في أحوال كتير.. حرمان حقيقي.. ای زی کل الأمهات اللى زيها اهلكت صحتها علشان توفر للبيت.. كانت تجيب 
طلبات البيت من سوق يبعد عن البيت 5 محطات اوتوبيس لا لشيء الا ان السوق ده ارخص 7610 في أسعاره من السوق اللى 
تحت البيت.. المواصلات للمشاوير اللى اكتر من 3 محطات اوتوبیس.. اقل من كده يبقى المشى رياضه وصحة.. فرش الانتريه 
داب يبقى يتقلب على الناحية الثانية.. تفصل هدومها بنفسها اجدع من اى خياطة وعلى احدث خطوط الموضة والفضل لمجلة 
الماني رخمة اسمها بوردا مودن.. المربات والمخللات واللانشون والجبنة الروي وكل أنواع الاكل الجاهز ده كانت بتعمله في البيت 
بكفاءة ونظافة وتوفير.. لوحات التجميل المتعلقة على الحيطان فى بیتنا كلها شغل امی اليدوي "كانفاه".. كانت هواية وتوفير فى 
نفس الوقت.. كل حاجه يندفع فيها فلوس اى كانت بتعملها محليا في البيت بمنتهى الكفاءة.. ست حطت کل طموحاتها وحياتها 
على جمب علشان توفر اكبر قدر ممكن من الفلوس لبيتها وجوزها. 


ولك ان نتخيل بقى حوار بين واحده ست اشتراكية من جيل عبد الناصر اللى اتربى على الكاستور وشايف ان الحياه كفاح وبين 
بنت شايفه ان الحياه زيها زى دريم.. الاتنين بيجيبوا توك شو. 


- وانتى بتقضي ايامك ازاى بقى يا عروستنا؟ 

- بروح النادي كل أسبوع.. والكوافير مره كل أسبوعين. 

- كوافير ومرة کل اسبوعين؟؟ ليه يا حبيبتي؟؟ اذا كن الرجالة نفسهم بيحلقوا مره کل 6 شهور. 
يعنى.. بحب التغییر.. مره صبغه.. مره سكراب.. مره باديكير.. كده یع 
اه.. طبعا دی حاجه مهمه.. كله الا الاسكراب ده.. بتعرفي تطبخي بقي ؟ 
لالا.. مش بطیق المطبخ ده.. الطباخ بیعملنا کل حاجه " ۱ 





- وهوينفع الراجل ياكل من ايد غربيه.. لازم تأكليه وتعلفيه.. لازم تملي كرشه والا هيبص بره. 
- وانا اهلك حياتي وابهدل جسمي في المطبخ ليه بقى.. لا لا.. انا أساسا مش بحب الطبيخ 


واستمر الحوار سجال بين بنت المستشار.. وبنت المجاهدين. 


بیتقطم علطول.. انما ممکن یمتد الكلام لساعات لو بنتکلم عن ندرة لون عينيها اللى اكتشقت يعدكده انها عدسات. 


اخر حمولة مرارتي لما عرفت انها بتقوم كل 5 دقائق علشان تصلح ماكياج.. أخيرا عرفت يعنى ايه تصليح الماكياج ده.. كنت 
هموت واعرف فين التوكيل اللی بيصلحوا فيه ده جايز يعرف يظبطلى ال 908190[ بتاع عربيي.. خبطت على كوبايتي 3 مرات.. 
الاشارة المتفقه عليها بينى وبين امى علشان نخلع.. ملهاش لزوم القعدة اكتر من کده.. من الأول مكنتش متحمس ودلوقتی تأكدت 
ان الموضوع ده مش مناسب لواحد زبي.. مقدرش احط ايدى في ايد واحد انا شايفه حراي. 


> ع با با ok oF oF‏ اد بل با عد علد داد 


بعد ما رجعت من السفر جمعتني سفرة الغداء مع اهلي.. واحده من اخواتي فتحت الموضوع علشان تعرف من ماما رفضنا نکمل 
لیه.. من على السطح کده النسب يبدو کویس والبنت جميلة.. ویبدو ان امی لقتها فرصه مناسبة علشان تعلم اخواتي درس ینفعهم 
خصوصا ان الكبيرة كانت اتخطبت.. بدأت تتکلم بعد ما لبستها روح الواد ابن بتاع البسبوسة في فیلم الايدي الناعمة. 

شوفوا یا ولاد.. 

الانسان حصيلة ما صنعته ایده.. ممکن رینا يوهبك جمال.. بس الناس مش هتحبك علشان انق جميلة.. انما هیحبوی لو طبعك 
حلو.. ممکن ملكة جمال تتجوزك علشان فلوس ابوك.. بس من جواها مش هتحترمك لو بتاخد مصروفك منه.. لما تقف وتقول 
انا جد بابا كان باشا وللا كان وکیل وزارة.. ده شيء نعرف منه انك اتربيت في بيت بياكل لحمه كل يوم.. لکن ده شيء ملوش ای 
وزن لو حبيت اقيمك كزوج لبنتي.. ممكن جدا ابوك يساعدك ویجیبلك شبکه غالیة.. ولکن اول خاتم انت تشتربه لخطيبتك 
هيبقى له دايما ذكرى لا تنسى.. الشخص العظاي "المعتمد على عظام اجداده" ينفع صاحب حلو.. لكن الشخص العصاي يصلح 
شريك حياة. 

البنت الجميلة ملهمه للشعراء.. لكن الست الشاطرة هي اللى بتعمر البيت.. ديانا سبنسر اتطلقت رغم انها كانت متجوزه ابن 
ملوك.. بينما خدامتها متطلقتش رغم انها متجوزه سواق.. مينفعش تبقى كل مؤهلاتك في الحياه انك ابن فلان.. او انك جميلة.. 
انت نفسك فين؟ انت مين.. عملت ايه.. اتخرجت بتقدير ايه.. حضرت دراسات عليا وللا لأ.. اخدت كورسات ايه.. تمتلك ايه 
من المهارات.. تقدر تقدم ايه لغيرك.. تقدر تشيل ايه من مسئوليات الحیاة؟ 


رينا وهبك القدرة على انجاب الأطفال.. دی مش ميزه اطلاقا لانها هبه من رينا.. لما تولدي.. انتی كده معديتيش المانش ولا 
عملتي انجاز.. انما لما ابنك يكبر بصحة كودسة ويتفوق في دراسته وتكون اخلاقه كويسة.. الناس هتقول يا زين ما ربيتي.. هو ده 
الانجاز.. 
ونجاز. 


من هذا المنطلق نقيم البشر.. 
فلان عمل وللا ورث؟ 
فلانه جميلة وللا مهتمة بنفسها؟ 


فلان اتعين في النيابة علشان هو اول دفعته وللا علشان ابوه مستشار؟ 


انا طبعا بسمع ومش مصدق.. الله اكبر.. هو ده بالظبط اللى انا حسيته ناحية البنت دى بس معرفتش أعبر عنه.. حسيت ان 
حياتها منحصرة في المراية.. هي بتتفرج على نفسها بس وفرحانه بهبة الخالق.. والمراية دايما بتكذب لأنها بتوريك الوش بس.. 
وشك انت لوحدك. 


- ينصر دينك يامه.. ورينا هو ده الكلام.. صح كده. 
ماشی يا موکوس.. خلص بقی اکل پسرعه علشان تلحق تستحمي.. عندنا معاد النهارده بلیل 





- کح كح كح.. لاله الا اللّه.. انا شرقت وبقيت أطرش.. اااااه.. انا مش شايف.. حد يناولني كوباية ميه. 





معالي الوزير 


مهم اوى تعرف حجم لحافك علشان تعرف بالظبط هتمد رجليك لحد فين. 


أبودا الله رحمه كان موظف کبیر.. بس منظر على الفاضي.. هيلمان وسلطة وعربيات رايحه جايه وطقم سكرتارية وتصریحات في 
الجرايد وعلاقات ملهاش اخر.. بس من غير فلوس.. الشغلانه دى اخرها مرتب الحكومة.. لما تعمل فلوس من منصب زى ده 
يبقي ملهاش الا تفسير من اتنين.. 


- يا انت بتتریح من منصبك.. ودى ليها الف طريق قانوني تماما 
- يااماانت بتاخد رشاوي صراحة 


الطريقة الاولانية مكانش فيها ای خطأ قانوني.. ولا اتخن نائب عام مكشوف عنه الحجاب يقدر حتى يسأل من اين لك هذا.. 
اغلب اللى مسكوا الشغلانه دی قبل وبعد ابودا عملوا كده.. بس هو الله يرحمه كان دايما يقول حديث الرسول عليه الصلاة 
والسلام "هلا جلست في بيت امك؟" 


ن ايو الو بکرم کل اكرون ال اوقد يق ات دان مق ایور انها شور وق الا ةا 
اما شاكك.. يا اما قصور نظر.. يا اما نصيب.. المحصلة النهائية انه عاش مستور.. ومات في هدوء من غير ما يسيب اطيان ولا 
ميراث ممكن نتسند عليه طول العمر. 


هو نشا في اسرة فقيرة جدا.. واعتقد ان النشأة دی اثرت عليه.. مكانش متخيل ان اللى زيه ممكن يمسك ملايين.. او يمكن كان 
عنده مستوي غير طبيي من الزهد والرضا.. كان مقتنع تمام الاقتناع ان ملوش من الدنيا الا ما اكل فأفنى وما لبس فأبلي.. وان 
طالما الصحة عال والعيال كويسين.. يبقى احنا في جنة مصغرة تستاهل شكر اللّه عليها كل دقيقة لحد ما نروح الجنة الكبيرة ان 
شاء اللّه. 


فى يوم لطيف جتلي مكالمة منه.. اكيد فى حدث جلل.. بابا مكانش بيستخدم التلیفون الا لو القيامة هتقول فعلا.. 


احمد.. ظروفك ايه يوم الخميس الجاى؟ 

خير يا هندسة.. مزز وللا ايه ؟ 

لا یا فالح.. عندي فرح واحد صاحبي وعاوزك تيجى توصلني. 

واحد صاحبك ولسه بیتجوز.. ما تصلی على النی فقلبك کده يا عم الحاج.. 

امال ايه یاض.. انت فاكرني عجزت وللا ایه.. انا بس اجوز اخواتك وهتشوف.. هخربها. 

العب با سمك.. اقعد انت سخني کده زی کل مره.. وقصاد ماما تبقی الرجل المثالي واطلع انا توفیق الدقن.. تاکل انت 
المکرونة بالبشامیل وتاخد الریموت.. وانا اتهزا. 

ابقي تعالى معایا الفرح ونرجح طنطا سوا 


sk e لد بل بل بل با عاد‎ ok oF f دب با با با با‎ kk 


آنا فى العاده مش بحب الافراح.. مش شایفها الا انها مناسبة للشقط والنميمة مش اکتر.. العروسة للعریس وخلصنا على کده.. 
فلوس الفرح دی ممکن ندبح بیها للّه.. ناخد ثواب لما نأكل الفقراء بدل ما نأكل الناس اللی هیتکلموا علینا.. کمان نرحم "جسم" 
العریس من اللی صحابه بیعملوه فیه.. شيء قاسی جدا واللّه. 


بس فرح في الماریوت اكيد هيبقي غير ای فرح.. العریس ابوه فریق فى الجيش وهیحضر لفیف من کبار رجال الدولة.. یعنی حاجه 
امثالي یشوفوها في المسلسلات بس. 





فى اليوم المحدد اخدت ابويا وانطلقت على الزمالك.. حاولت كتير انى اتصرف زی ولاد الاكابر لما السایس طلب من مفتاح 
العربية علشان يركنها.. كنت واقف براقبه.. اضمنه منين انا.. ما جايز ياخدها ويجري.. ای نعم كانت ازيل عربيه فى الموجودين.. 


دخلنا القاعة من هنا.. وجالي انبهار عصبي من هنا.. 

يا دين النبی.. هو ده فرح ؟ 

اللی يصرف كل ده فى فرح واحد.. يبقى معاه کام؟ 

يا تري الفرح ده على العرس وللا العروسة.. والسوال الأهم.. القايمة بكام على كده؟ 
الناس دی بتجيب الفلوس دی كلها منين؟ 


فلوس الفرح ده مش بس تجوزني مرتاح.. دی تجوز شباب بلدنا القبه كلهم مرتین على الاقل.. البوفیه ده مش بنش وفه الا فى 
الاعلانات.. فى حیوان كبير اوی محطوط وسط البوفیه.. مش عارف ان كان دییات وللا طائر.. اللحمة دی کمان غریبه اوی.. 
اللحمة اللى اعرفها يا حمراء وسط الطبیخ.. يا اما مشوده لوحدها او بفتيك لو أمى راضیه علینا.. انما الالوان دی اول مره اشوفها.. 
ده غير الأسماء الغريبة.. حاجات کده اخرها يا اما "بالمشروم" او مش عارف ايه کده صوص. 


اسلم حل هو الجمبري.. ای نعم معمول بطريقة غير اللی اعرفها.. انما هو هو نفس الحیوان.. ملیت طبق محترم وبقیت عامل 
زی عادل امام في اللعب مع الکیار.. 


لابس ومتأنتك.. ترارام 
متأنتك ولابس.. ترارام 


الفرح كان فيه مطربین مشهورین.. مدحت صالح وحکیم ودینا الرقاصة.. یخرب بيت اهلك ولیه.. انتى لسه لیک عين تواجهي 


المجتمع بعد مصر كلها ما شافتك من كام یوم وانق بتغسلي المواعین بتاعة حسام آبو الفتوح!!! 


اتعلمت فى الفرح ده دروس كتير اوی.. منها مثلا ان الصبر والمثابرة والعمل الجاد.. اکید هتوصل بيهم لمکانه محترمة.. اشتغلت 
كتير وصبرت في حياق.. والحمد لله اديني اتصورت مع حکیم اهو.. عسل على الطبيعة ابن الایه. 


وأنا واقف قصاد البوفیه ضايع وتایه وسرحان وبفکر في وجوب التأمیم ومبدأ التوزیع العادل لثروات الشعوب خبطت غصب 
عنى فى صاروخ نووي.. حاجه محصلتش فى التاریخ ولا الجغرافیا.. کتکوته دقيقة الملامح والصوت.. حاجه کده نانسي- عجرم 
على حته من صباح على تنتوفه من شادیه.. والتقفيل النهاق قالب علی فاتن حمامه. 


اعتذرت بمنتهي الأدب.. المفروض انى كنت اقولها اخبطني تانی يا جمیل انت ياللى زى کباب الحلة.. بس لا المکان ولا الظروف 
تسمح بالتحرش ده.. لازم امسك نفسى شويه والا هتفضح انا والراجل الطيب اللى جاني معاه المكان الفخيم ده. 


من محاسن الصدف ان الصاروخ ده وابوها كان مكانهم معانا على نفس الترابيزه.. فى الافراح دی كل واحد من الحضور له مكان 
«خضتضی ور يعي )ا طحاب ل يدن تسيب السو يتاع لیل اللى سارحه فکل ت توفع الأكلى عل کل شنم 
وتجرى تروح تقعد مكان العریس دى.. انا سبت ابويا لوحده رجعت لقيت معاه ناس اكابر من اللى ينشوفهم ف التليفزيون 
وبيقولوا تصرييحات فى الجرايد.. اعرف منهم بعض الناس.. فى منهم وزراء وناس تانيه بتوع سياسة وحاجات كده.. ايه المزنق 
ده.. الواحد هيبقى قاعد منشی-اوی والكلمة بحساب.. كمان هيقعدوا يكذبوا بقى وکل واحد فيهم يتكلم عن انجازاته ومعاناته فى 
خدمة الشعب وبطولاته فى مقاومة الفساد وازاى الوظيفة مش سايباله وقت علشان يعمل شوبنج زيه زى ای مواطن عادي.. يا 
مرارى يامه. 


طنشت كل الناس وركزت مع الصاروخ دقيقة الملامح.. مالي والعواجيز دول.. خليني مع القطه دى.. البى حلوه.. مش لاق فارق 
بس كنت متفوق.. ومن ناحية الثقافة.. فالحمد لله عندي تخمه.. قدرت ابهر خريجة الجامعة الامريكية وابوها.. خصوصا لما 
اتكلمنا في تاريخ الوزارات المصرية.. الله يستره يونان لبيب رزق.. كان ايامها بینزل حلقات في اهرام الجمعة عن الموضوع ده. 





خلص اليوم بدون فضائح وانا معايا رقم تليفونها.. نظره سريعة من بابا فهمت منها انه معايا على نفس الخط.. نتكلم لما نروح 
بقى. 


FF 6د‎ 2F 5F 2F 5F اد‎ 2F 2F 5F 2F 2F FF 6 6 6 دا‎ > 


يبدو فى اليوم ده انى كنت مفقوس اوى.. بابا مقالش نص كلمة.. لكن بعد كام يوم عرفت اننا مدعوين عند القطة في بيتهم.. يا 
مسهل الحال يارب.. قشطة جدا.. وطب ورینا كنت عارف ان الوان مان شو تأثيرها على المزز خراني. 


أحمد.. فضيلى نفسك.. عندنا زباره مهمه للوزير "...." 

طب وانا مالي يا حاج.. انت رايح تقابل الوزير.. انا هاجى معاك اعمل ايه.. ده انا اعرك. 

ماهو یبقی ابو البنت اللى انت قعدت ترسم عليها فى الفرح وفاکرنا كلنا قاعدين قلل.. 

حللاوة.. البت ام صوابع موزابوها طلع وزير مره واحده!! 

ابسط يا عم.. شکل دعوة امك مستجابة 

دی بنت وزیر.. عارف يعنى ايه بنت وزير 

انا اعرف ان ابوها راجل مستقیم.. لو على الامور المادية هنساعدك أكيد.. الدور والباق عليك انت. 

الدور علیا انا ازای یعنی.. انا علشان اتجوز البنت دی لازم ابقی رشدي آباظه مع تاتش عمر الشر یف على مخ احمد 
زویل مع بعض.. بذمتك دی هتعيش ف العبور وللا تقعد فى البیت تربى العیال؟ بقی دی ينفح اقولها قوي يا وليه 
اعملیلی شاي وللا اقعدلها في البیت بالکلسون؟؟ 

الراجل عازمنا من غير ای التزام.. هو بقاله فتره بیحاول یفتح معایا علاقات وتعارف اسري.. تعالی.. مش هتخس 
حاجه. 

ماشی يا هندسة.. اللی تشوفه 


FF 2F 3F 5F 2F اد مد مد‎ 2F 5F 6د‎ 6 FF 5F دا 6د 6د‎ > 


ورحنا بيت معالی الوزیر.. 


توقعت الى الاق فيلا كبيرة.. قصر.. خدم وحشم ومتاريس.. توقعت انی معالى الوزير هیقابلنا بروب حرير قصير وهو بيدخن 
سيجار.. ونبدأ نتكلم الكلام ايه.. 


شوف يا دولة الباشا.. انا رأبي ان الديموقراطية هى الاساس.. 

اسمحلي اختلف معاك يا سعادة البك.. لا.. الأساس هو الديموقراطية.. 

عندك حق فعلا.. الاشتراكية العلمانية هى الحل فى مواجهة تيار الفكر الأصولي الشيوعي 
مظبوط.. ویبقی كده حققنا العدالة والتنمية وقضينا على كل التحديات. 


بس اناكنت غلطان.. 


راجل بسيط جدا.. بيت عادى زى اى بيت مصري فى حدود انه وزير.. الرجل لم يكن من الوزراء السياديين ولا الوزراء النجوم.. 
موظف كبير مجتهد مسك المنصب بتاريخه وشهاداته.. الوزارات اللى زی دی بیبقی منصب الوزير فيها بالدور مش اكتر. 


ام العروسة من اسره غنيه جدا.. انفقوا كتير فى تعليم الاولاد.. وجهة نظر تحترم جدا.. التعليم ده استثمار مش مصاريف. 


اصول الزدارات ان الانسان ميطولش.. يا بخت من زار وخفف.. مشينا من عند الناس وانا اكثر حيره.. وبابا كالعادة رافض يديني 
ای تعليق او نصيحه الا لما انا اخد القرار النهاني واصر عليه. 


اسابيع وانا متخبط.. مش عارف اعمل ايه ولا اقرر ازای.. صحيح الموضوع مشجع اوى اوی.. بس انا من جوايا مقتنع ان مش 
دی حياني ولا انا الشخص ده ابدا.. 


اتوکل على الله وابدآ.. رغم الفارق الاجتماعي بینی وبینها؟؟ 


انسی الموضوع كله؟ طب وامي اللی عماله تزغرط مره کل 3 فیمتو ثانية دی.. دی ممکن تروح فيها. 





النظرة السطحية تقول ان دى جوازة العمر.. حمايا هيبقي وزير عصاي.. سنتين تلاته وهيخرج من الخدمة.. ويفضل من سيرته 
النسب والعلاقات.. الكيد هستفيد.. الصیت ولا الغني بالرغم من ان أمها تملك شيء كتير اوى. 


بس هو انا هقبل انی اخد فلوس من حماتي؟؟ 


اذاكنت مش بقبل هدايا عيد ميلادي.. ده انا لو حد عزمني على القهوة او الغداء بحس بنار في جتتي.. قوم اقبل مساعدات 
وفلوس من نسایی ؟؟ 


اصحابها غير اصحایي.. هوایاتها غير هواياتي.. الوسط اللی هی عايشه فيه كله یختلف تماما عن الوسط اللى انا عايش فیه.. مش 
بس فكرة فلوس.. المستوی الاجتماعي العام والذوق والهوايات والمشاكل والاهداف.. احنا مختلفين في كل شيء تقریبا ولا نتفق 
في الا انها صاروخ. 


هي مش غلط.. انا مش غلط.. بس احنا متوازیین زى قضبان السكة الحدید.. 


قطر بخاري بیجری یمین وشمال في دماغي.. نافوخي بیون.. کلام الستات شغال من تحت لتحت.. عقبال فرح البشمهندس 
الصغیر.. لا لا لا متقولیش بقي.. دی عروستنا تخطف خطف.. مين ده اللی امه داعیاله وباخد بالقمر ده. 


بعد 1000 ركعة استخارة.. وصلت للقرار النهاي.. 
نو وومان نو کرای "بوب مارلي" 


انا لا اصلح زوج للبنت دي.. انا غير مناسب لها اجتماعیا ولا ماديا ولا حتى صوریا.. لو اتجوزتها هظلمها واظلم نفسی-.. هیبقی 
ارهاق مادی واجتماعي علیا ووعلیها.. دی لو اکلت سندوتش كبدة من اللى انا بتغدی بيهم کل یوم ممکن تموت. 


اعلنت القرار ده من هنا.. واتفتحت علیا ابواب الجحیم من هنا. 


مش هرکز في شتائم جدی.. کده کده لما بیشتمنی بالأم.. الى دی تبقی بنته وهو حر معاها.. اهى تربيته فى الاخر.. ایی نفسها لما 


تقولي يا أبن كذا.. كذا ده يبقي جوزها والداخل بينهم خارج.. يصطفوا مح بعض بعيد عنى.. مش معن ان اخواتي وصفوني بای 
وش فقر یبقی انا فعلا کده.. بنات وبیتدعلوا على اخوهم الکبیر. 


وش فقر علشان كنت واضح مع نفسی ؟ 

وش فقر علشان عرفت قدر نفسی ؟ 

مرت الأيام وعرفت ان البنت اتجوزت شاب اقل منى فى امكانياته وشهاداته.. وانفتحت عليا ابواب الجحيم تانى.. مش كنت انت 
اولى يا بأف.. اديك ضيعت فرصة الحمر يا حمار.. يوم فرحها كان مأساة في بيتنا حقيقي. 

هل معنى انها اتجوزت حد اقل منی.. ان كان جوازنا هینجح؟؟ 

لم اخوض فى الموضوع ده معاهم في أى نقاش.. هى دلوقى متجوزه وميصحش نجيب سبرتها.. تذرعت بالأخلاقيات علشان 
اهرب من التهزيء.. مش قادر احكم حقيقي ان كان عندهم حق وللا لا 


تمن الموقف ده كان غضب عام عليا فى الأسرة.. محدش كان فى صفى الا خالي الاكبر الرافض لفكرة الجواز من اساسها.. اصحابي 


بعد ما الايام لفت واتجوزت وشفتني كزوج فى البيت.. اقدر اقول بكل اريحيه انى كنت صح لما رفضت.. انا انسان بوهيمي 
عشوائي يفعل ما يحلو له في ای وقت وای مكان.. مراتي لازم تترجم حياتها كلها على ظروفي انا ومستقبلي انا.. عندي خطة 
لمستقبلي واولادي.. مش عاوز نصايح ولا عاوز اراء الا لو طلبت.. محتاج حد يساعد من غير هرى ووجع قلب. 


هذا انا.. ولا انوى التغییر ابدا لأى سبب.. 





اهم ما في الموضوع ان الانسان يكون واضح مع نفسه ويبقي عارف كويس هو عايز ايه.. 


عايز واحدة منتقبه.. يبقى من الأول اصطاد من بحر المنتقبات.. متروحش لواحدة كاشفه راسها وتقول انا هاخد فيها ثواب.. 
الحقيقة انك هتاخد في سنانك.. 


عايز ست بيت.. يبقى من الأول روح لواحدة قاعدة في البيت واتفق معاها على كده من الأول.. مفيش شغل يبقي مفيش شغل.. 
متاخدهاش بتشتغل وتقعدها بالأمر.. ده غباء هتدفع تمنه غالى اوى بعدين. 

لازم الانسان يكون شفاف تماما ويعلن عن كل رغباته بمنتهى الوضوح.. محدش بيتجوز مرات حد الا العمدة عتمان في الزوجة 
الثانية.. 





سو.. وات؟؟ 


ما دام الموضوع ان بابليك.. ومفيهوش فيلينج.. يبقي سو وات "كابتن ميشو - طير انت" 


> دا دا كا با ما با F 3F 2F‏ ماد 


الرجالة دول کائنات غريبة جدا.. کل واحد اتجوز واحدة عایزها ليه لوحده.. شيء فوق الفظیع يعني.. انانية مفرطة. 


حياة السفر والتنطیط اللی عشتها بالٍضافة الى قناعاتي الليبرالية للأسف في بعض الأحوال بتدی انطباعات مسبقة عند بعض 
الناس.. آوقات بصطدم بتوقعات ناس انى ممکن اقبل حاجات اوفر ضد الشرع والعرف لا لشي.ء الا انى بسافر وبلف وبشوف.. 
بعض الناس عندها خلط بين كونك عايش وسط الأجانب وبين کونك منسلخ من هويتك. 


احنا دلوقق سنة 2008.. اخر سنة ليا في مصر قبل قرار الهجرة النهائي.. كانت من أسوأ السنين في عمري.. دی السنة اللی 
تأكدت فیها ان مليش مستقبل في مصر-. دی السنة اللی فشلت فیها کل محاولاني علشان اخد الرخصة القانونية لتشغیل 
التکنولوجیا اللى كنت شغال علیها في مشروع عمري.. دی السنة اللی كنت فیها مهمل في کل شيء في حياتي.. بمشي- في الشارع 
تایه زى السکران.. فلوس بتقع من جيي من غير ما احس.. اعمل حوادث غريية بالعربية.. وزنی زاد بشکل ملحوظ.. دقنی طويلة 
باستمرار.. بالٍضافة الى 3 علب سجاير يوميا. 


شعور مرعب عنيف بالإحباط.. بدأت المشروع وكلي أمل.. حلمت بالنجاح والملايين.. قبضت اول دفعة من قيمة اول مشروع 
هنفذه فعلا لمصنع أجهزة كهربائية كبير.. اشتریت منه عربية 80/۷۷ ودهب بالهبل لأي واخواتي.. ولما فشلت اخد الرخصة 
أصبحت مطالب برد المقدم اللى خدته.. لأول مره في حياتي أصبحت مديون بمبلغ يفوق الخيال.. اضطريت اخد قرض علشان 
اقدر اكمل المبلغ لصاحب المصنع كتر الف خيره على صبره عليا.. تعثرت في سداد أقساط القرض وأصبحت مهدد بالسجن.. كل 
ده علشان فكرت وحلمت في بلد مليش فيها مكان. 


في رحلتي للحصول على واسطة تساعدني في الحصول على الترخيص قربت شخصيا من واحد من زملاء العمل.. ابوه كان فريق 
في الجيش.. في يوم كنت عنده في البيت وابوه سمح الحكاية.. الراجل عجبته الفكرة والتصميم بعد ما عرف الى قابلت وزير 
الاتصالات وبعده رئيس الوزراء واشتكيت لرئاسة الجمهورية وحاليا بدور على طريقة أوصل بيها لعمر سليمان.. الراجل مشكورا 
عرض انه يساعدني.. هل كان طمعان في نسبة من الأرباح او شراكة.. الله اعلم.. اناكنت مستعد وقتها ابيع روحي للشيطان نفسه 
زى فاوست.. بس اخد الرخصة. 


- بص يا واد يا احمد.. عندي لواء معرفة.. اكيد هتلاق عنده الحل 

- وهولواء هيقدر يعمل ايه؟؟ انا قابلت لواءات كتير وقابلت رئيس الوزراء نفسه.. انا متهي الى ان بوش نفسه هو اللى 
واقفلي في الموضوع ده 

- لايا عبيط.. ماهو مش ای لواء يبقي لواء.. الجيش فيه خيار وفقوس على فكرة 

۱ يا سلام!! معقول الكلام ده؟ 

- اسمع منى بس.. انا هرتبلك معاه معاد.. بس على الله ترفع راسي 

- ايدى على كتف حضرتك وانا مش بس ارفع راسك.. انا هدخلك التاريخ. 


وصدق والد صديقي فعلا واخدت معاد من سيادة اللواء في نادي الجزيرة.. يوم ما رحت النادي ده كان یوم مشهود اقسم باللّه.. 
بس دى تفاصيل نحكيها في موقف اخر.. تعددت اللقاءات بينى وبين سيادة اللواء.. عرفت ان الراجل محتاج يتكلم مع شعر 


معنديش غير ابويا رحمة الله عليه.. هو اللى بيعرف يتكلم مع الناس دى.. كمان خدمته في القوات المسلحة والنياشين اللى 
واخدها من أيام حرب أكتوبر اكيد هتخلى في طريقة للتفاهم مع الجماعة العسكر دول.. وقتها طبعا كنت مليان حب وتقدير 
لقوتنا المسلحة أمن وأمان مصر... كنت عادى يعنى.. حمار زی ای حمار.. ابويا نجح ان يضيب صحوبيه مع الراجل حتى ان 
لقاءاتهم أصبحت بشكل دوري.. انا طبعاكل ده على اعصايي عاوزهم يتفقوا وینجزوا علشان نخش في المهم.. عاوز اشتغل يا 





وف واحد من اللقاءات الاسرية كان اول احتكاك ليا بالطبقة دی في مصر. 


قصر_كبير وفخم جدا.. 50 الف متر مربع يسكنهم اسرة واحدة.. جنينه تبدو بلا نهاية.. عربيات من كل الموديلات واقفة في كل 
مكان.. عمال في الجنينة وعمال داخل البیت.. عدد مهول من الکلاب یمرح بمنتهي الاريحية في القصر.. بيت الكلاب لوحدة كان 
مساحته 250 متر وفيه ميه وکهریاء وتكييف.. واجهة القصر مليانه تمائیل.. نخل عالى اوى بطول الاسوار علشان الخصوصية.. 
نافورة مية مرمر في وسط الجنينة.. عصافير بتزقزق على الشجر.. الجنينة نفسها مهذبة في عناية شديدة.. أخاف انام على النجيلة 
دى بهدوي لاحسن اوسخها.. النجيلة طبعا مش هدوي. 

داخل البيت ما لا عيني رأت قبل كده.. الأنتريهات بالألوان.. لوحات عليها توقيع كبار الفنانين المصریین عرفت منهم لوحة 
لفاروق حسني لأنى مفهمتش فيها حاجه.. موبیلیا فرنسية الطراز واد الداهية.. الارضيات رخام والّه اعلم او بورسلين بیمسحوه 
كل 5 ثواني بالدیتول.. کل تفصیله وكل ركن في البيت عليه خاتم الثراء الفاحش.. ما شاء اللّه.. والله ما كنت اعرف ان الكلية 
الحريية بتعمل کل ده.. انا اعرف ان الجيش بیوفر شقق وعربیات للضباط بالقسط صحیح.. انما قصور کمان؟ 


عمار یا جیشنا.. 
ولا همي.. ايه يعنى.. انا واد حلو برضه وطلعت السابع على المحافظة في الاعدادية واتصورت مع المحافظ.. في الیوم المحدد 
للزيارة كنت هناك انا وابوا وای وجدى حبيي.. الرجل الى جه مخصوص لما عرف ان سيادة اللواء عنده بنت على وش جواز. 


واثق القعدة اجلس على كرسى فوتيه تمنه يفتح 3 بيوت.. حاطط رجل على رجل بأرستقراطية مصطنعة.. شكلي باين اوى انى 
عربجي يدي انه بيه.. بدأ توافد الأسرة واحد ورا الثاني.. ناس هاديه جدا فيهم ثقة من يقدر على كل شيء.. كلمات ترحيب بسيطة 
تقول ان الناس دى من أصول غير ريفيه. 


يعنى ايه يا جنرال.. جمال هيمسك وللا ايه؟؟ 
يمسك مين؟ ده عند امه.. برقيتنا. 


وخبط على رقبته 3 مرات. 


مكانش في دماغي وقتها خالص انه بيتكلم جد.. اهو ای كلام بنسيي بيه القعدة.. بعد 3 سنين عرفت ان الراجل مكانش بيهزر 
فعلا. 


رن جرس الباب.. یبدو ان الجمعة عندهم موعد لتجمح اسری.. انفتح الباب ودخلت اسرتين من الحجم الكبير.. رجاله وستات 
وشباب وبنات من کل الاعمار.. تجمع اسري عادي في بيت سيادة اللواء.. اللی هو شكلة کده کبیر عائلتهم.. ان لم يكن بالسن.. 
فبالمقام اکید. 


الدخان المتصاعد من الشواية العملاقة في جنينة البیت وحركة الخدم تقول انهم متعودین على کده کل جمعه.. الأطفال لطاف 
اوی.. عیال ملونه من بتوع انكل وطنط مش القاذورات اللی احنا بنخلفها.. عيال واضح علیهم مدارس اللغات فعلا. 

اوعدنا پارب.. 

لحد کده والمور عادیه.. 


> ما با اد 5F‏ ماد ملد اد 2F‏ ملد عاد 
بدأ السلام والتحیات من الزاثرین والترحیب من اهل البیت.. 
وانا تنحت.. 


کل الرجاله باسوا کل الستات.. کل الستات اتشعبطوا في رقبة كل الرجالة.. کل ذکر في البیت أو من الزائرين باس کل ست 
موجوده على خدها مرتین وثلاثة.. وبعضهم كان بالأحضان.. كله بمعنی کله.. لو قلنا ان کان في 6 رجاله و6 ستات.. يبقي حصيلة 
السلام الحارده ما يقرب من 360 پوس.. البوس کان پذمه اوی.. في بنت شفت رد فعلها لما شافت واحد معین راحت جایه 





مصرخه.. واااااااااو.. تاف تاف.. وحشتنی موت يابن الايه.. وهوب راحت متشعلقه في رقبته بلياقه عالية جدا.. قلت معلش.. 
يمكن خطیبها وللا حاجه.. بينما الراجل اللى هي جايه معاه ماسك ست تانيه بيبوسها برضه وبیقولها بهدوء.. اخبار جوزك ايه؟؟ 
لسه ربنا مكتبلوش الهداية؟ هو مش هيعقل بقي وللا ايه؟ 


جوزها!!! 
لا هو انت بعد البوس ده كله مش جوزها!!! 
ده انت لو سألت اى واحد متجوز بقاله 10 سنين يمكن مش هيطلع باس مراته بالكم ده كله.. 


زى ما يكون سعار أصاب الكل.. مهرجان البوس للجميع.. اختلط الحابل بالنابل بالشايب بالولد بالبنت بالكوي علشان يفقد 
الكل وقاره واحترامه في نظري المتواضع وببدأوا في مهرجان البوس الجماعي ده. 

احيه.. يكون ده تبادل الزوجات اللى بيقولوا عليه!!! 

حتى بنت سيادة اللواء.. العروسة المحتملة.. مفلتتش من المذبحة دی.. كل الرجاله باسوها.. وق واحد منهم عبط فيها اوى.. 
وهي لم تبدی ای نوع من آنواع المقاومة او الاعتراض.. الامر اللی یقول انها متعوده علیه.. اكيد محرم یعنی.. تلاقیه جوز خالتها 
واللّه حاجه. 

انا قاعد متنح.. بصیت لأي اشوف رد فعلها ایه.. لقیت على وشها تعبیر يموت من الضحك.. امی اخيب خلق الله في التمثیل او 
إخفاء المشاعر.. وشها ماري منیب خالص وملامحها بتقول جری ايه يا بنت المفكوكة منك لیها.. ما تمسکوا نفسکوا شويه.. 
ایه.. اول مره تشوفوا رجالة!! 


جدی هاج وماج وارغي وازید وزاط في الليلة دی ولا كأنه مشجع اهلاوي استلم زملكاوية صباحية ماتش بیبو وبشیر.. دخل وسط 


المعمعة يسلم مع اللى بيسلموا ودبوس مع اللى بيبوسوا.. الراجل معذور.. مراته متوفیه من فتره وهو برضه محتاج لسست في 
حياته احسن ما ينحرف.. المراهق في الثمانین من العمر بيبقي خطر اوی لو عاش لوحده. 


سلمت على الناس وانا متنح.. مش عارف أقول ايه.. ابوس زیهم وللا اي هتنفخنى.. مين يقرب لمين ومين بيبوس مين ليه 
وعلشان ايه.. الأكيد ان مش كل دول محارم لكل دول.. أصلا فكرة ان راجل يبوس واحدة مش مراته دى صعبه عليا اوى.. طب 
ورينا نکدت على مراتي يوم خطوبتنا لما عمها باسها وهو بيقولها مبروك يا بنتي.. كنت هفركش الخطوبة كلها لما لقيتهم اسرة 
منحلة كده.. ايه يعنى عمها.. يبوسها ليه مش فاهم انا.. هفأ انا مثلا مش مالي عينه علشان يبوس الحرمة بتاعتى وانا واقف!!! 


الموضوع قلب معايا بسخرية.. مبقيتش شايف الناس دی الا مقاطف.. کل ما واحد فيهم يتكلم ابقى عايز أقوله "مش البيه 
خرونج برضه" بصوت سرحان عبد البصیر. 


انا مکنتش فاهم اللی بیحصل.. ابوا هو اللی لقط الفكرة رغم ان مفيش حاجه اتقالت صراحة.. قالی شکل الموضوع هيمني- 
کده.. انت تاخد بنت اللواء.. وهو هيبقي ضهرك في مشروعك.. هو هیاخد صينية الأكل كلها ويسيبلك شودة الرز بالمکسرات مع 
فرافیت اللحمة اللى بتبقی على الأطراف.. هتعيش برنس طول ما هي سعيدة وبتتباس براحتها.. ويوم ما يغضب عليك - لو هو 
محترم- هيرميك في الشارع يا مولای كما خلقتني.. العادي انك تلاق نفسك في السجن. 


قز كان سسوم مشش :فك ان اعیش کون ر ا ا اليه موق کی اهل ان مان موی دناد نوها 
برضه مهما كان وبرالاب واجب.. انما ابودا لا.. وطبعا العروسة المحتملة مفلتتش من جدى اللى فقد عقله في مهرجان البوس 
للجميع ده.. الراجل اتجنن يا عينى مع كل هذا الكم من اللحمة لدرجة انى قلتله بقولك ايه يا حاج.. في اوتيل قريب.. اخطف 
رجلي احجزلك اوضه بمنافعها تشقط فيها المزز دی؟؟ 


وبا ریتها جت على البوس.. 





لما بدأت حفلة الشواء قمت اشترك معاهم.. انا أستاذ في طرق الشواء وخبير في أنواع الفحم.. انا قلت طالما الجوازة فكست.. 
ناكل بقي علشان نحلل الزبارة.. مش هيبقي المشواركله بلح يعنى.. ده انا جايب شوكولاتة سويسري لوابى عرفت تمنها ممكن 
تروح فيها. 


لقيتهم بيحطوا سائل شفاف كده على اللحمة.. سألت من باب الفضول لا اكثر.. 


ايه ده يا جماعه؟ 

اه عارفه.. بجيبه من كارفور علطول.. ده بيخلي اللحمة تستوى ايه.. هوا 

بتجيب ايه من كارفور؟ 

الشاتو ده.. عارفه على فكره.. دى أصلا توابل بتيجى من الهند على فكره. 

توابل!!! ههههههه 

امال ايه يا جدعان.. هو اكيد مش خل؟ مفيش خل لونه احمر تقربيا. 

يا اببى لا.. ده ۲0086 0أ/ا.. بييجى من بوردو مخصوص 

لا اله الا اللّه.. ۱۱۷ 

وفيها ايه.. ال 0[/ابتاع اللحمة لازم يبقي احمر. 

مش عارف واللّه.. ال ۷0 بتاعنا بيبقي في قعر طبق السلطة.. وبیبقی حراق كده بس ايه.. بيفتح النفس تمام. 


اه يا ولاد المجانين.. هوب هوب.. على الأكل!! 


في أثناء الشواء وانا واقف متنح وبحاول امسك نفسى. من الضحك.. كلمتين خطف كده بینی وبين بنت سيادة اللواء.. الموضوع 
بايظ بايظ.. انا بس حبيت اسجل في تاريخ حياتي انى اتكلمت مع بنت بتاكل اللحمة بمنقوع البراطيش.. 


انا كنت مخطوبة اه.. بس سيبنا بعض.. هو كان فرفور اوى.. 
فعلا؟؟ طيب وكنتوا بتبوسوا بعض وكده 

اه.. عادى.. كان بييجى البيت هنا كتير. 

وسيادة اللواء يعرف؟؟ 

اه طبعا.. امال هييجى من وراه؟ 

لا صح.. انا اسف معذرة.. اصلى اول مرة اعرف لواءات. 


نص ساعه وحسيت ان الدم ضرب في نافوخي.. بتقول ايه البت دى.. انا دی اتحرق من مجرد كلامها.. تصورت نفسى متجوزها 
وبسبح في بحر الملايين وعامل بارتي كبير علشان عيد ميلادي وکده.. والرجالة نازله تبوس في مراتي من باب التحية.. ومش بعيد 
حد يحب يجاملني فيقولي "احييك على ذوقك.. مراتك ايه.. ملین" 


رفضت اكل طبعا.. حتى الشاي مشربتوش.. الزبارة انضربت وراح عليا تمن الشوكولاتة.. الهى ما يوعوا يطفحوها البعدا.. هسيب 
لخيالك بقى تخيل باق اليوم وكمية التحفيل اللى حصلت على جدى منى ومن امی وابوبا طول الطريق من المريوطية الى طنطا. 
خلص اليوم وفضلت السؤال المهم.. 

اهرب من الليلة دی كلها ازای؟ 

سيادة اللواء اكيد مش هيتخيل ان حد ممكن يقوله لآ.. ومش هقدر اختفي مره واحدة كده بعد ما لجأتله علشان يساعدنيٍ وزی 
العبيط شرحتله الفكرة كلها وهجيب الأجهزة منين وهعمل ايه بالمشروع وهشتغل مع مين وكل التفاصيل دى.. سلمته رقبتي 
تماما وكلى ثقة في رجال الجيش.. دلوقتي اصبح الهروب سالما هوكل املي. 

ممکن اقبل.. هتجوز بنت لواء من اقوی لواءات الجیش.. هبقی ملیونیر ومشهور.. شركتي هتكبر ومستقبلي المادي هيبقي تمام.. 
ولادي هيتعلموا في احسن مدارس وهسكن في فيلا او قصر.. مراتي هتبقي سيدة مجتمعات وبيتي مش هیخلی من الزوار 
والحفلات.. بس في تمن لازم ادفعه.. هبقي محجوب عبد الدايم.. 





لو رفضت.. يبق هكمل حياتي زى ما انا.. موظف بتنقل من شركة الى شركة.. أخرى معروف حت لو كنت بشتغل في مالتي 
ناشونال.. 


يا ترى الميزان هيقول ايه ؟؟ 


ابقي كذاب لو قلت انى قررت بسرعة او القراركان واضح في دماغي.. 


انا اخدت اكتر من شهرین بتقلب على الجنبين علشان احدد بالظبط انا هعمل ايه.. 

فجأ لقتني بقول طظ.. 

طظ في كل شيء.. 

طظ في المشروع.. في الشغل.. في الجواز.. في البلد.. في الكوكب كله.. 

طظ في الحياة نفسها.. 

بعد 3 شهور بالظبط.. كنت على سلم الطيارة في الطريق الى خروج نهائي بلا اى نيه في العودة الى بلدي تانی.. بلدي اللي خرج 
منها نبي خائف يترقب واتحبس فيها نبي اخر وشبابها بيرمي نفسه في عرض البحر.. بس علشان يلاق فرصة في ارض الله الواسعة 
علشان ياكل وينام فى امان. 

برضه طظ.. 


الفلوس مش كل حاجه.. صحيح معنديش منها كتير علشان اعرف هي كل حاجه وللا لأ.. وصحيح ده كلام الشحاتين اللى زيي 
بینما اللی معاهم الفلوس بیقولوا کلام كان خالص.. 


الموت اهون من العيشة بالقرون 





"لا أستطيع تدخين سيجارة لتهدئة أعصابي حت لا يتسلل دخانها إلى حيث يجلس الرجال فيعرفوا أنه دخان سيجارة السيدة 
حرمه.. إلى هذا الحدكانت التقاليد تحكم بالسجن على المرأة.. وكنت لا أحتمل هذا العذاب ولا أطيقه" 


هدى شعراوي تح في مذكراتها معاناتها مع المجتمع الذكوري 


> با f ok‏ داد بل با با ok ok f‏ علد عاد لد sk‏ 


بعد ما لبست في الحیط بسبب زواج فاشل اجبرتني عليه ظروف الغربة.. دخلت في مرحلة مرعبة من الیحباط والعداء 
المستحکم ضد کل ما هو نسائ في هذا الکوکب.. کرهت الستات وکل ما یتعلق بیهم.. کل مؤنث في هذا العالم كان في نظري شر 
مستطیر.. تعمقت في قراءة قانون الأحوال الشخصية وتتبعت قصص الطلاق لحد ما نفسی. اتملت طاقة سلبية وغل غير طبيي 
ضد الستات بش کل عام.. کرهت تاء التأنيث لدرجة الى بقیت آقول على عربيي "موتور" زى الخلايجة بس علشان اتفادي 
استخدام اللفظ المونث.. كنت ذکوریست متحیز بشکل مرعب یفوق اقصی. ما وصلت اليه اعتی فیمینست في التاریخ.. وبما ان 
التاریخ لعبتي.. فکان سهل علیا اوی اثبت تاریخیا ان المرأة هي سبب شرور کل هذا العالم. 


مع مرور الوقت ادرکت اني الخاسر الأكبر في الحرب دی.. لم يخلقنا الله لهذا العداء اکید.. صحیح تجربتي في الانفصال مأساوية.. 
لکن في غیری ملایین عایشین مبسوطین مع زوجات صالحات.. الخطاً والإحسان سلوك فردي لا يصح ابدا اننا نعممه او نعکسه 
على الکل.. علشان کده قررت اري کل الأفكار دی من دماغي وقاطعت کل مجالس الشحن النفسي- وقصص محاکم الأحوال 
الشخصية.. بدأت انفتح تانى على الناس واتعامل مع الستات زى ای انسان طبيي. 


المرة دى نزلت مصر بمشاعر عادية.. لا متحمس ولا متحفز.. ان طلعت كويسة ماشي.. ان طلعت سيئة میضرش.. مش هاخد 
ای خطوة الا بعد التأكد التام انى مش هلبس في الحیط تاني. 


ملفتش نظري في البیت ده الا شيء واحد.. 
العروسة المقترحة نفسها.. 


عیون مركزة وشفایف مزمومه مع نظره قوبة تحسسك انها داخله خناقة.. هناك شيء ما اخفوه عن کالمعتاد.. المنظر ده منظر 
واحدة داخلة تعمل محضر مش واحدة قاعدة مع عريس محتمل. 


حوار ممل معتاد في البداية.. الطلاق علمني اشتری كتير وابیع قلیل.. وزی ما تکون البنت نفسها حست ان عندي کتیر.. فبدأت 
تنكشني.. 


بشمهندس.. أيه رأيك في وضع الستات في مصر؟ 

المرأة المصرية زى الرجل المصري.. الاتنين واكلين بالجزمة على قفاهم.. حظ الأطفال ان وضعهم مختلف شوية 
ازای ؟ 

واکلین بالجزمة على قفاههم وهیلبسوا کوز لانشون لما یکبروا 

یا ریت توضح 

انا وضحت خلاص.. مصر بلد الظلم.. بلد مفیهاش حد برئ.. كل من فیها مظلوم لصالح طرف اخر هو نفسه ظالم 
ومظلوم في وقت ومکان تاني.. في حد في شغله بیبقی ظالم وفي بیته مظلوم.. البیت في حد مظلوم بیروح یظلم حد تانی 
في مکان تاني.. المکان الثاني فيه مظالیم بیعتدوا على طفولة اللی هیبقوا ظلمة المستقبل.. مسحوق الظلم اتری في 
النیل والناس شریته وهضمته واجادت التعامل معاه حتى انها برعت في ابتکار ما يؤيد الظلم وتفننت في التأصيل 
يعني حضرتك مش متفق معایا ان الرجل هو سبب تعاسة المرأة؟ 

اه ول 

طيب لما هو اه.. حضرتك ناوی تکون سبب تعاسة انسانه تانیه ليه؟ 





طيب.. هنا نقف شوبة.. انا برد على كلامك ردود مباشره في حدود السؤال نفسه.. بينما السؤال وراه حاجات تانيه كتير 
تعمدت الى اتجاهلها في انتظار انك تصرحي بيها علشان مبقاش افترضت شيء مش موجود.. وبما انك صرحي يبقى 
الرد واجب.. اه طبعا ده بیحصل.. ولكن ليه وازای.. هنا في تفاصيل كتير اوى.. 

حضرتك بتتربي على ان الرجل هو عفریت المصباح.. بکره تتجوزي وجوزك یعملك.. لما تتجوزي ابقی اعملی ما 
بدالك.. بکره جوزك يجيبلك وبوريي اللى عمرك ما شفتیه.. الراجل لازم یتحمل كل حاجه علشان هو راجل.. الراجل 
الصح هو اللی یخلی مراته ملكة إنجلترا.. واشیاء كتير من هذا القبیل.. سقف طموحات البنات بیعلی عن حدود 
قدرات سوبرمان نفسه.. بیساهم في المفاهیم المغلوطة دی اهالي ضعيفة الامکانیات بتلجاً الى حدف الکره في ملعب 
زوج المستقبل.. ده غير صدیقات السوء اللى بتلعلع في سماء جلسات النميمة وتفضل تحى للمغفلات عن حنية 
جوزها وروعته وأد ايه هو متفهم وعنتیل وما الى ذلك من آکاذیب تؤكدها صوابع ایدیها الخالية من دهب الشبكة اللی 
اتباع اوام بعد الفرح او هدومها اللى الوانها راحت من کتر الغسیل او قفاها الواضح عليه 5 صوابع لا يمكن الا انها 
تکون صوابع رجالى مش حنينة اطلاقا.. بنات كتير بتتربي على الانانية اللی تخلیها مش شایفه من الکون الا نفسها وان 
کل حدث لازم يبدأ وینتهی عندها وان الملائكة بتبات تعیط علیها لما تضايق وکل الأفكار الهابله دی.. انتو بتکذبوا 
على بعض وتحملوا الرجل مسئولية الأكاذيب وتبعاتها.. بیعملوکوا ان الجواز ان في حد هیعملك.. بس للأسف سقط 
منهم یعلموکوا ان الجواز في طرف تانى کمان منتظر انك تعملیله.. وتعملیله کتیر.. بیعلموکوا ان الجواز فيه حقوق 
للستات.. وسقط منهم یفهموکوا ان مفیش حق مطلق.. کل حق قصاده واجب تأديه الأول وبعدها تقولي حقوق.. 
التعاسة هنا مصدرها العقل اللی فشل في فهم صحیح الأمور بعیدا عن نوع صاحب العقل ده كان ذکر أو اننی.. 
وصلتك وجهة نظري؟ ؟ 


قلبة وشها تقول ان كلاي معجبهاش.. متوقع طبعا.. النوعية دی حافظه مش فاهمه.. بانیه تصورات وافکار على منطق مختل.. 
هي مش عايزه حد تتناقش معاه ولا عايزه زوج اساسا هي عایزه شخص تفرغ فيه شحنة غضب الله اعلم سببها ایه.. البنات 
دى مظلومة بسبب سوء التربية أولا.. وبسبب المجتمع الباحث عن الترندات ثانياً وظلموا نفسهم بسبب ودانهم ثالثا. 


تسلحت البنت بكم مهول من المواقف والتفاسير المغلوطة والآراء الشاذة.. ريحة نوال سعداوي فايحة بقوه من الكلام.. فضلت 


تتكلم تقريبا لمدة 45 دقيقه وانا ساكت تماما.. بتقول نفس كلامي اول ما خرجت من تجربة الزواج الفاشل لكن بالعكس.. 
الموضوع مش محتاج توضيح.. البنت دی كده غير صالحة للجواز.. تمام زى مانا كنت انا غير صالح للجواز بعد فشل تجربي.. 
الأول لازم تنضف نفسيتها وتوزن الأمور بحياديه.. وبعدها تفكر في الجواز.. المنظر ده مشروع طلاق سريع جدا. 


ساكت ليه يا بشمهندس.. كلاي صحيح.. مش كده؟؟ 

لا خالص.. انا ساكت علشان اتعودت احترم اللى بيتكلم ومقاطعوش.. مش معنى انك قاطعتينى 13 مرة مره انى اعمل 
زيك.. انا ساكت علشان افهم الفكر وأرد على الفكر الخطأ الرد المناسب مش رد بالصوت العالي والأى كلام.. كلام 
حضرتك من اوله لآخره مفيهوش كلمة واحدة صح.. كل ما ذكرتي مردود عليه بالأرقام والادلة والاحصائيات الرسمية 
لو تحبی.. حظك السيء انى راجل مبحبش الهبد واحب لما أقول معلومة.. تبقى معلومة واضحة موثقة.. مش حكاوي 
مصاطب بنظام مرات خالتي حصلها وجوز عمي اتبهدل في المحاكم.. انا رديت بالفعل على بعض الأخطاء اللى انتی 
وقعتي فيها ولما خدني بالك ان قفشت الأخطاء.. بقينى تغيري الكلام بس عة.. ده غير ان تكرار الكلام يعتبر من اكبر 
الأدلة علی افلاس المنطق.. واذا افلس المنطق.. وجب على الانسان مراجعة آفکاره.. ده لو هو عایز فکر مستقیم 
سلیم فعلا مش عایز يهري وخلاص.. بس عموما.. لا ده الوقت المناسب ولا ده المجال اللی استغله علشان اثبتلك 
بمنتهی البساطة ان كلامك ده كله غلط.. ده غير انى متأكد ان الف نبي مدعمين بألف حجة الهية مش هیغیروا في 
تفكيرك الخاطئ حرف.. اعتقد الوقت اتأخر وانتى وراي شغل بكره.. مش كده؟ 

فهمت.. حضرتك فشلت ترد عليا فقررت الهروب.. ده من صفات الرجل الضعيف عموما.. عادى.. متعودين منكم 
على كده. 

ضعيف اه.. شكرا 


ف ظروف أخرى كانت هتدفع تمن الاستفزاز ده غالي.. لكن من حظها انى وقتها كنت في مرحلة السلام البرنسي-.. شفتها مجرد 
واحدة في طابور بنات قررت انهم غير مناسبين.. ها.. اللى بعده. 


وخدت بعضي ومشيت وانا بحييها بأسخف ابتسامة ممكن تشوفها في حياتك. 





ا f 5F FF‏ 6د 6د 6د 6د با مد 2F‏ با 2F‏ 6د FF‏ 


خرجت من عندهم وانا على قناعة تامة ان الموضوع ده بلح.. اتصلت بالست اللی كانت متوسطة وبلغتها قراري.. الموضوع 
مش مناسب وكفي.. رجعت على البیت علشان الحق عشاء ما قبل السفر مع اهلی.. تليفوني رن.. لقیته ابوها.. يبدو ان الراجل 
- أخيرا - خد باله ان بنته كانت في منتهي قلة الذوق.. فحب يعتذر وحلف عليا الف یمین انى لازم اعدى عليه قبل ما أسافر. 


طيارتٍ كانت بعد نص الليل.. ملقيتش ضرر انى اعدى على الراجل واصفي النفوس بينى ودينه.. وصلت عنده البيت ومكانتش 
البنت موجوده.. لم اهتم الحقيقة ومسألتش.. بالنسبالي الموضوع منتهى.. كلمتين مع الراجل نصفى بيهم النفوس وخلاص.. 
واحنا قاعدين جت البنت من بره.. انا متجاهلها تماما وكأ مشفتهاش قبل كده.. بدأت الكلام بعنف اعتقد سببه تجاهلي 
الواضح ليها.. 

على فكره.. حضرتك انا بلغت مدام "فلانه" ان مفيش نصيب. 

امتي الکلام ده؟ 

يا دوب من ساعتين. 

اه.. طیب.. هي كان مفروض تقولك انی کلمتها امبارح بعد ما نزلت من عندکوا وقلتلها ان الموضوع مش مناسب.. 

اعتقد انها محبتش تضايقك بس مش اکتر.. والدك هو اللى دعانی للزبارة النهارده لأنه - حسب ما قالى - اتضایق من 

كلامك امبارح وحب يلطف الجو.. بغض النظر بقي انتى قلتي ايه لمین.. انا غير مهتم بيه اطلاقا. 

مش مهتم بكلامي!! حد قالك انك قلیل الادب؟؟ 

لا واللّه محدش قالي.. بس قالولى ان اكرام الضیف واجب ولا تصح اهانته ابدا.. شکرا على کل حال.. استأذنكم علشان 

الحق طيارتي. 

المرکب اللی تودی. 


واترزع الباب ورایا وابوها ساکت سکوت غریب. 


نزلت على السلم وانا میت من الضحك.. البنت دی مسكينة جدا.. كنت هعذرها لو مطلقة مثلا.. لکنها حسب ما قالت بدون 
تجارب.. مش هقتنح انها عدوانية علشان بتتعرض لضغوط في الشغل وتحرش في الشارع.. لو فکرنا کده يبقي نص ستات مصر 
لازم تتحول الى فامبايرز.. مع شخصية الاب الضعيفة جدا والام المتوفية لازم اللى في ظروفها تبقی ام ابوها.. اکثر حنانا ووداعة 
وصلابة.. مش بلطجة. 


خرجت من باب العمارة وانا بفكر اخد بيجو مخصوص للمطار علطول علشان الحق وقتي.. سمعت صوت خروشه وبعدين 
حاجه ثقيلة هبدت على رأسي لدرجة انى وقعت على الأرض.. تقريبا هرب الوعی منی لثوانی.. قمت بعدها من على الأرض انفض 
هدوي وابص اشوف ايه اللى وقع على رآسي من فوق ده.. 


لقيته كيس زیاله.. 


مصدقتش عينيا في الأول.. ركزت اكتر.. دی زياله فعلا.. بقايا اکل وقشر باذنجان وبطاطس في كيس اسود ربحته مش تمام.. 
ايوه.. ده كيس زبالة.. بصيت لفوق استطلع الموقف.. معقول في ناس بترمى زبالتها بالطريقة دى في الشارع.. هو البلد دی مش 
هتنضف أبدا.. 


لقيت البنت إياها واقفه في البلكونة بتبصلي بنظرات متشفية.. 
الله يقرفك.. يعن قليلة الأدب وكمان مش نظيفة.. 
كنت همشي عادي لولا ان صوتها كان عالي وهي بتتكلم من البلكونة: 
ابقوا نظفوا نفسكوا الأول يا عرر قبل ما تيجوا تخطبوا بنات الناس.. بلا قرف.. 
ايه ده!! هو كيس الزبالة ده اتربى عليا بالقصد؟؟ 





طب ليه!! 

نا مکنتش سافل ولا قلیل الادب رغم انی مشیت شبه مطرود من البیت الى انتوا دعیتون لزیاته. 
نا تری عليا زياله؟ 

يا بنت الكا|||||||االب ... 


محستش بنفسي. وانا طالع سلالم البيت زى الصاروخ.. وقفت شويه قصاد باب شقتهم علشان اتحكم في الادرينالين الزيادة اوى 
في جسمي.. ایدی بتترعش بقوه وقلي بیدق بعنف.. خبطت على الیاب.. او بالأدق.. رزعت على الیاب.. ابوها فتح الباب 
مخضوض.. الساعة عدت 10 مساء.. مش وقت زيارات خصوصا في ديسمبر. 

ابوها شافي سكت وحط عينه في الأرض.. دخلت البيت دخلة رفاعي الدمسوق.. وقفت في نص الصالة والدخان طالع من 


ودانی.. طلعت البنت من اوضتها تشوف مين.. شافتني وكأن مسها عفريت.. الزبالة اللى رمتها عليا لازقه في هدوي.. بصيت 
لأبوها وانتظرته یتکلم.. لكنه فضل ساكت.. قلتله انت عارف ان بنتك رمت الزبالة عليا من البلكونة؟؟ 


لسه ساكت مش بيتكلم.. اتكلمت البنت.. لسه هتبدأ تجعر.. رحت فارد دراعي اليمين لآخره وبكل ما اوتيت من قوه نزلت على 
وشها بقلم اقل ما يقال عنه انه قلم خدامين.. قلم ميقدرش عليه مخبرين أمن الدولة.. قلم مفاجئ مرعب من قوته ابوها اتخض 
واتنفض.. هى وقعت على الأرض متكومة زى كيس الزبالة اللى حدفته عليا.. لا اعتقد ابدا انها كانت متوقعه رد الفعل ده.. غير 
قوة القلم صوته كمان كان عالي.. خط احمر في طرف شفتها مفيش شك انه بتأثير القلم ده. 

عمرى ماكنت اتخيل ابدا انی اضرب واحده ست.. طلیقتی نفسها معملتش معاها كده رغم ان اهلها نفسهم وهما بيستلموها 
من عندي محدش فيهم كان مصدق الى مضربتهاش بعد اللى عملته. 


البنت واقعه قصادي على الأرض.. ابوها جرى عليها يقومها.. غضصب مرعب مخيف على وثی.. عينيا حمراء زى الدم وعروق 
رقبتي نافرة بشده.. منظري فعلا یخوف.. شكلي کده داخل على جريمة ومش باق على حاجه.. 
الزبالة دی تاکلوها انتم.. مش علشان ابوك راجل هفا.. يبقى الرجالة كلهم هفاً.. واللى خلق الخلق.. لو نطقتي کلمة 
واحدق.. کلمة واحدة بس.. حتی لو قلتي انا آسفه. لأكون ساحبك انق واللی معرفش يربيى ده على المديرية حالا 


واعملکوا 5 قضايا تندفنوا فيهم بالحیاة.. وهناك يا سفله هتعرفوا انا مين.. القلم ده هيعلمك انك تحترمي الناس يا 
قليلة الرباية.. اتفو. 


في طربقي للخروج من البیت كان قصادي کرسی.. رفسته بقوه في النيش على سبيل الانتقام المزدوج من البنت والنیش مع 
بعض.. خرجت من البيت بنفض هدوي ومستعد أعمل ای مصيبه ثانية.. اکید الموقف ده مش هيعدي کده.. الطيارة راحت 
عليا وخراب يا دنيا خراب.. اتفتح باب شقة في الدور اللى تحتهم.. ست وراجل شكلهم فضوليين.. مسكوا فيا بقوه وهات يا الف 
مليون خلاص بقي صلي على النبي.. الست جريت على المطبخ جابتلى عصير ليمون.. كان في شاب في البيت اعتقد ان ابنهم 
دخل جابلي بلوفر من بتوعه بدل اللى اتبهدل.. اتوترت زيادة.. انا معرفش مين الناس دى وتوقعت منهم شر. 

طنطا كلهم.. ملقيتش الا دى!! الشارع كله عارف انها مهبوشه يا عم الحاج.. ده احنا مبنردش عليهم حتى السلام وانت رايح 
تتجوزها!! انت أيه يا عم.. معندكش مراية في بيتكوا؟؟ 


هديت شوية.. كلمتين شكر للناس اللى استضافوني.. دخلت الحمام غسلت وشی ونظفت هدوي.. وبعدين استأذنت وطلعت 
على المطار رأسا. 


> با f ok‏ داد بل بل با با با ok‏ علد عاد لد sk‏ 


لما بفتکر الموقف ده بغلط نفسی الى قبلت الزبارة الثانية.. المفروض الانسان یکون موضوعي وعملي اکتر من کده.. الموضوع 
خلاص فکس.. كان كفاية تلیفون وبلاها الزبارة خصوصا ان بوادر قلة الذوق ظهرت من زيارة الیوم اللی قبله. 





طيب هوايه اللى وصل البنت للمرحلة المرعبة دى من العدوانية؟؟ 


الإجابة ببساطة هي سلم ودانك للأعلام والسوشيال ميديا وصدق كل اللى بيتحكي وانت هتبقى زيها واكتر.. بعد ما عدت سنين 
بدأت انتبه فعلا لخطورة القصص المزيفة اللى عماله تنتشر يمين وشمال بدون حسيب ولا رقيب.. تشويه مستمر للعلاقة 
السوية بين الرجل والمرأة والتأصيل لفكرة تقديس الذات.. أفكار شاذه بينشرها جماعات معينة لا هما أصحاب علم ولا أصحاب 
دراسة.. كلام مكرر مردود عليه من أيام الامام ابن تيميه.. كلام يرعاه الملحدين وأصحاب المصالح.. ناس انتفضت بمنتهى القوة 
علشان واحدة رقصت في رحلة وخرسوا تماما لما غرقت طفلة ضمن 24 طفل اخر في ترعة اثناء رحلتهم اليومية للبحث عن 
هل معنى كده ان الواحد يبقي ضد حقوق المرأة؟؟ 

اطلاقا.. المفروض كلنا نبقی في صف حقوق الانسان.. ازاى نفكر في حقوق طرف ونظلم طرف آخر.. ايه فايدة ان المرأة تاخد 
مكتسبات على حساب إهانة الرجل؟؟ ما هما بقالهم كتير بيتكلموا في الحكاية دى وخدوا مكتسبات كتير فعلا.. ومع ذلك لسه 
بيشتكوا ويصرخوا ولسه حالهم زى الزفت.. السبب بمنتهى البساطة ان الحقوق الأساسية اللى تستحق الكلام عنها "زى المسكن 
الآمن والتعليم والعلاج" محدش بيتكلم فيها لأنها هتفتح العيون على نظام فاشل بيغتصب حق الجميع بدون استثناء.. التركيز 
كله على نصرية طرف في مواجهة طرف حي لو بالباطل.. ده اللى بيعمل سوكسيه ويجيب لايكات.. الف مليون خيبة على اللى 
افتكرت نفسها انتصرت لما خدت منه العيال والقايمة.. فالحه.. لبستي عياله لوحدك.. مترجعيش تشتى بقى من قسوة الحياة 
والمسئولية اللى تهد جبل. 


اللى يوجع القلب فعلا ان اللى بيدفع تمن النفخ في النار ده بنات مساكين لا ليها في التور ولا في الطحين.. بنات هابله زى 
صاحبتنا دى.. لا شافت ولا تعرف حاجه.. انما بتزيط في الزيطة وخلاص.. مصيبتهم الكبيرة هتبان بعدين لما تكسر الأريعين 
ويموت الاب وینفض من حواليهم كل اللى كان بيسمموا دماغهم واولهم المتزوجات.. وقتها هتعرف كويس اوی انها - واللى زيها 
- ضيعوا أعمارهم في كلام فارغ.. وان الوحيدة اللى كسبت هي اللى قفلت ودانها ورفعت راية الاستسلام قصاد فطرة رينا في 
الخلق. 





يمكنك أن تخدع كل الناس بعض الوقت.. وبعض الناس كل الوقت.. لكنك لن تستطيع خداع كل الناس كل الوقت "ابراهام 
لينكولن" 


> ۴ كا SF 5k‏ اما سا دا SF FF 2F 2F‏ كد دا SF‏ عاد 3F‏ مد عاد عاد عاد 

الحكاية دی ممکن تکون قاسية شوية.. 

اشتغلت في قطر سنة 2011 بعد ما خرجت من السعودية موقتا.. قطر دولة لطيفة شعبها شدید التهذیب.. لکنها لا تصلح لأمثالي 
ابدا.. دى بلد اوضة وصالة وانا راجل متربي في البراح. 

الترشیح المرة دی كان عن طريق صديق بيشتغل في قطر.. هي تبقى صاحبة اخت مراته الانتیم.. شفتها وشافتي في مناسبة عائلية 
عند صديقي.. قررت ادخل البيت من بابه.. ابوبا تحامل على نفسه وحضر معايا أول زيارة ثم الخطوبة.. كانوا من فيصل.. أسوأ 
شوارع الكون.. شارع فيصل كان من أسباب سعادتي ان الموضوع ده باظ.. كفاية اوی ان مش هروح الشارع ده تانى ابدا. 
مقدمات عادية لا تحمل ای تفاصيل مهمة حصلت بعدها خطوبة في بيتهم.. ابوها طريح الفراش وشبه بيموت.. أمها رية منزل.. 
اخت اكبر منها منفصلة واخ من سن متجوز وعنده اسرة.. حبيته جدا من اول مره شفته فيها.. حتى اننا بعد الخطوبة نزلنا انا وهو 
سهرنا على القهوة للصبح وكأننا أصدقاء طفولة. 

مكانش عندي ای ملاحظات غير ان البنت كانت متطلعه بزيادة.. مفيش ای عيب في ان الانسان يحلم ويحط لنفسه خطط ویبص 


على كل شيء حواليه ويتطلع الى افضل شيء في الدنيا بشرط انه يبذل المجهود المقابل ويكون مستعد لدفع الثمن ويبدأ يشتغل 
فعليا في خطة وطریق وصوله الى تطلعاته.. انا شخصيا عملت كده لما اتخرجت لحد ما خدت على قفايا في مصر.. فقررت الهجرة. 


هي مكانتش كده.. كانت عاوزه كل شيء بسهوله ودلوقتی.. احلامها كلها مشروعة صحيح.. لكن يلزمها عفريت المصباح.. هي 


معندهاش ای استعداد تعمل ای شيء ولکنها عاوزه کل شيء دلوقتی.. يعنى مثلا بتحلم بشقة تمليك في حي راقي في القاهرة.. طیب 
ازای ؟ 


- بسيطة.. مش انت عندك شقة؟ اکتبها بأسمى 

- وهو اسمي وحش!! 

5 لا.. بس انا عاوزه شقة باسمي.. وانت عندك شقة فعلا. 
- طيب لو مفيش انا.. هتجيى الشقة دق ازاى.. 

- مش مشكلة.. اللى هتجوزه لازم يجيبهالى.. 

- لزان طيب 


لازم تعلمني السواقة.. لازم تجیبلی عربية.. لازم تعلمني لغات.. لازم تسفرنی بره.. لازم تأمنلى مستقبلي.. وتفاصیل تانیه لما رکزت 
فیها لقیت ان اخرها هو الطلب وبس.. غير مستعدة ابدا للسيي في ای اتجاه علشان تحقق هدفها.. مقدرش آقول طماعة والا ابقی 
ظلمت الطمع والطماعین.. هي بتتصرف ان کل ما املك فعلیا اصبح ملك لها.. حکیت لها في يوم ان جالي عرض شغل في السعودية 
شفت مشکلة كبيرة في طريقة تربیتها.. واضح جدا ان ابوها مکانش بیقولها لأ على ای شيء فنشأت شديدة الأنانية.. اباء كتير 
بیقعوا في الخطاً ده.. خد بالك ان كلمة یدلل بالانجليزي يعن |أ0وم5.. وکلمة يفسد برضه يعن ا[500.. ممکن نفهم من کده ان 
الانجلیز اعتبروا ان التدلیل ما هو الا |فساد.. النوع ده متعب جدا.. مش انا الراجل اللی یتحمل الکلام ده.. انا راجل شقیان عایز 
واحدة تشقی معایا.. معندیش ای مانع اجيب لمراتي لبن العصفور.. بس انا اجیبه هدية وتقدیر.. مش بالطلب. 

بعد 3 شهور خطوبة كنت بدأت استقر ان الموضوع مش نافع.. لکن كوني مطلق كان مخلی قراراتي بطيئة جدا.. خطبت 6 مرات 
وطلقت مرة.. خلاص.. مبقاش حد يبارکيي على ای شيء.. كله قالك حسنى ده مش بيعيشله حریم.. لما یخلف.. نبقی نبارکله على 
الجواز. 





كنت واضح جدا معاهم من الأول.. انا عايش بره مصر ومعنديش ای خطة للعودة.. أمثالي مصر خطر عليهم ومرميين في سجون 
النظام.. كمان العيشة بره اجمل واسهل.. هما وافقوا وباركوا.. وهى تحديدا كانت سعيدة جدا بالحكاية دى.. فجأة اتقلب الحال.. 
بقى الكلام انى لازم اخدلها شقة جمب أمها في فيصل.. انا عندي شقة في القاهرة بالفعل.. ايه الداعي لشقة تانية في نفس المدينة.. 
وفى الشارع الموبوء ده كمان؟؟ 


ممكن افكر اخد شقة تانية او شقة اكبر.. بس يبقي التفكير صح.. اشتري في التجمع مثلا.. مديني.. الشيخ زايد.. ای حته بعيد عن 
خنقة القاهرة وزحمتها.. استحالة في یوم من الأيام هعيش في شارع فيصل ده ابدا.. بسبب شدة زحام الشارع ده کل الخدمات فيه 
متهالکة.. ساعات كنت بحس ان الناس اللى في شارع فيصل لوحده اکتر من اللی في قطر کلها.. 


- بس انت عارف ان بابا تعبان وانا لازم ابقی جمبهم 
- طيب ما تقعدي معاهم براحتك وانا ابقی انزل عندکوا اجازات.. کده کده أجازاقي مش طويلة 
- المفروض الى هبقي متجوزه.. اقعد في بيت اهلي ازای؟ 
انك تكوني معاهم 24 ساعة.. 
لا.. انا عاوزه شقة جمب ماما 
يبقي مش موضوع بابا بقی.. مش لاقي منطق خالص الى اريي فلوسي في شقة زی دی.. فکری تانى وشاوري مامتك.. 
شوفي هتقولك ایه. 
هو مش مفروض ان محدش یتدخل بين راجل ومراته وللا ايه؟ 
صحیح طبعا.. بس انق لسه مش مراتي.. وانا هتفق مع اهلك مش معاي.. انا مش واخدك من الشارع. 
- لا. انا مصممة 


انتهی الحوار بالقفش.. اکتر من 10 أيام مش بعبرها خالص.. تجاهل تام لكل اتصالاتها ورسائلها.. تعملي قرد على صفحتي علشان 
ارد.. وانا ولا انا هنا.. وسطت اختها بینی وبینها.. قبلت الوساطة وکلمتها تانى بعد ما اعتذرت وتعهدت انها هتغير الأسلوب ده.. 
صدقتها ظاهریا.. بس بین وبين نفسی كنت مقتنع ان مفيش حد بیتغیر.. المسألة مجرد وقت مش اكتر قبل ما نعلن الانفصال 
النهاني. 

رغم انى غير متحمس للموضوع ومقتنع انها مش نافعه.. الا انى لم ادخر جهد ابدا في محاولة اعادة ظبط طريقة تفکیرها علشان 
تتمشى معایا.. غلط جدا انا عارف.. حتى لو غیرت دلوقتی.. بعد کده هترجع تانى تفکر وتتصرف بنفس الطريقة والبس انا في طلاق 
تانی.. طول عمری من اشد آعداء الامل الزاثف ده وطول عمری بشوط في ای واحدة تطلب منى ای نوع من آنواع التغییر علشانها.. 
لما احب اغير تصرف ما یبقی بمزاجی وعلشان نفسی انا.. انق بره الحسبة خالص.. فى نفس الوقت مکنتش انان اطلاقا وطبقت 
نفس المنطق على الطرف الاخر.. انا لا عايز اربى ولا عاوز اوجع دماغي.. انا عايز واحدة زى ما هي کده باعدادات المصنح.. لا 
افکر الزمها بحجاب ولا اجبرها تقعد في البیت ولا اجري وراها بالعصاية علشان المصاریف ولا اروح اجیبها کل شوية من بيت 
آهلها. 


بدأت الاحظ بعض الأنشطة الغريبة على صفحتها.. في شخص دایما بیظهر مع اى شيء بتنزله.. نزلت اغنية يحط لايك.. نزلت 
صورة یدیها ایموشن.. عملت شير يروح داخل معلق.. ای شيء وکل شيء لازم هو یکون موجود.. بشوية تجسس على صفحته 
لقیت رسائل مخفية في ای بوست بینزله.. معندیش دلیل صحیح.. بس الکلام اللى هو بیعمله ده بنعمله لما نحب نعلق مزز.. انا 
نفسی عملت نفس الکلام مع ام حمزه علشان تقع.. بس هي كانت فاضية مش مشغولة زى صاحبتنا دی.. لما تلاق راجل منزل 
بوستات محن.. اعرف ان الکلام ده رایح لحد بعینه.. الرجالة بتنزل بوستات يا عن الكورة يا عن السياسة.. اللى انا شایفه ده شغل 
شقط مش اکتر.. تأكدت شكوى لما لقیتها بتعمل على صفحته نفس الکلام.. وکآن هو خطيبها مش انا.. اكيد لو دورت في رسائلها 
هلاق بلاوی بینها وبینه واكيد لو راقبتها هلاقیها بتخرج معاه.. ومش بعید کمان تکون بتعزمه بفلوسي. 


المواجهة هنا حماقة.. لو متخیل انك لما تروح لواحدة تواجهها بصورها مح واحد تاني فهی هتقولك سوري.. انا غلطت سامحیي.. 
تبقی مجنون. . مفيش ست في الدنیا بتعترف انها غلطانة ابدا. . احنا وصلنا الى مستوی مرعب من فساد المنطق وانکار الشرع لأنه 
لا ينناب مع الافکار الخربنة ن عقول البعض.. طالما ست يبقي اللی ف دماغها هو اللی صح وگل الکون غلط... حن لو لقبتها 
نازله من اوضة نومك مع راجل غريب.. هتهاجمك وتقولك في ایه.. انت اتجننت.. ده هاني. 





نزولي عن کل الناس واولهم هي.. احتفظت بتليفوني القطري علشان تفضل فاكره انى في قطر.. وكده كده كنا بنتكلم عن طريق 
الانترنت.. قررت انی مش هواجهها بأى شيء.. انا هواجهه هو. 


هو وقع في خطأ شرعي.. آبو هربرة روي عن سیدنا النبی قوله "لا يخطب الرجل على خطبة آخیه حت ینکح او يترك".. بس انا 
ملیش انی احاسبه.. کمان معرفش ان كان هو فعلا عایز یخطبها او عایز یشقطها وبس.. کل هذا لا یعنینی.. هو قالي ببجاحه انهم 
اتخطبوا واکرم ليا انی انسحب بهدوء لأنها مش عاوزانی.. لم تنجح کل محاولاته لاستفزازي.. عرفت اللی عایز اعرفه خلاص.. 
قفلت معاه وطلعت علي بيتها مباشرة.. كانت مفاجأة ليهم انى في مصر.. آخوها تهرب من مقابلتي ولقیت قصادي أمها واختها.. 


- يا جماعة اعتقد ان النصيب وقف لحد کده.. انتو خطبتوها فعلا لواحد تانی.. مش عارف ازاى تعملوا کده وهى مخطوبة 
- لاابدا.. مين اللى قالك كده؟؟ هنخطب البنت مرتين؟ 

- مفيش ای داعى للكذب.. انا كنت لسه معاه دلوقتى وهو اكد کل حاجه 

- مين ده اللى كنت معاه.. بنتنا متعرفش حد.. حاسب على كلامك 


كنت متمالك اعصابي لأقصى درجة.. في وسط الكلام خطفت تليفون أمها فجأة بحركة سريعة وطلبت رقمه.. فتحت ال 506316۲ 
وقفلت المايك.. هو مشكورا رد من اول رنه وعلطول بدأ يتكلم.. كلمتين منه كانوا كفاية اوی علشان وش آمها يبقي زى الكركم 
وصوتها يعلي.. وصوتها العالي كان كفاية اوى كدليل يأكد کل اللى انا قتله. 


طلبت شبكي بمنتهى الهدوء.. انا مش ناوى على اى مشاكل.. كل شيء بالخناق الا الجواز بالاتفاق واحنا مش متفقين.. هي بقى 
بصت لواحد تانى وللا قرطستنی.. کل ده كلام هري ملوش ای لزمه.. بابي مفتوح دايما لأى واحدة عايزه تخرج في اى وقت.. مع 
الف مليون سلامة وحساب التاكسي عليا.. اللى تقعد في بيتي تقعد برغبتها الكاملة. 


زی ما توقعت.. ماطلوني في رد الشبكة.. لا اعتقد ان شغل العافية ممكن ينفع.. علطول هبقى انا الغلطان انى اتهجمت على بيت 
فيه راجل طريح الفراش.. نزلت من بيتهم والغضب عاميني لكنى متماسك.. القاهرة مش زى طنطا.. ولا اظن حتى ان الناس دی 
ممكن ينفع معاهم طرق الضغط والتهديد بالفضيحة.. كلمت صديتي اللى عرفني بيهم استشيره.. انكر عليهم تماما الفعل ده 
ونصحي بفكرة جهنمية.. كانت هي الفصل فعلا. 


بعد ما نزلت من عندهم رحت على بيت الشخص التاني مباشرة.. مكانش موجود.. قعدت مع ابوه وامه وشرحتلهم كل شيء.. 
الراجل اقسم الف مرة انه مكانش يعرف الكلام ده.. امه كانت على كلمة واحدة.. كان قلبي حاسس.. مكنتش مرتاحة ابدا للبت 
دى.. ابوه اتضايق جدا انهم ازاى يخطبوا بنتهم وهی مخطوبة فعلا.. من حظی ان الراجل كان متدين وبعرف ربنا.. اتصل بأبنه 
قصادي وواجهه بالكلام ده.. ابنه انكر انها مخطودة.. هذا شأنهم ولا يعنينى.. الراجل قضى اكتر من ساعة يعتذر.. وقام لبس 
هدومه واصر انه ييجى معايا عندهم علشان يرجعلي حتي.. لم اعترض.. هو ده كان مرادي فعلا. 


الموقف وانا واقف على باب بيتهم مع نسايبهم الجدد مش محتاج اى وصف.. الراجل مصدقي تماما وانا معايا اكتر من اثبات 
على صحة كلاي.. بغباء منقطع النظير انكروا كل كلايي وادعوا انی انا اللى بطاردها.. كان سهل اوی اثبت انهم بيكذبوا.. ام الواد 
الصراحة كانت سفاحة.. الست شافت نفسها في نفس الموقف واشتغلت على كده.. رداحة من النوع الأصلي بتاع يا ابرة مصديه 
جمب الحيط مرمية وشووووووباااااش.. اخدت كورس مجاني في أصول الردح والشرشحة وانا قاعد ساكت مش بنطق ولا كلمة.. 
كنت بتدخل بس علشان انكش ام العریس التاني لما الاقيها هديت.. ابوه كان حاد جدا معاهم.. كتر الف خيره اجبرهم يرجعولى 
حاجتي.. انا اخدت الحاجة من هنا.. وسلامو عليكو من هنا.. كده حلو اوى.. مكنتش عاوز اكتر من كده. 


سقطت الموضوع من دماغي خالص.. محاولتش افکر هي عملت کده ليه ولا فقدت ثقتي في نفسى ثانية واحدة.. شارل هیولییت 
كان ملازم تافه.. ومع ذلك جوزفین فضلته على نابلیون اللى كان منیم أوروبا من المغرب واللی هي نفسها حفیت علشانه.. رفضت 
کل المحاولات اللی اتعملت علشان نرجع المية لمجاریها حت ان اختها قالتلی مرة انت زى ما تکون ما صدقت.. وعندها حق 
فعلا.. انا ما صدقت قفشت الغلطة دی علشان افرکش.. کتر الف خيرهم انهم ساعدوني بغلطة لا تغتفر. 





عرفت ان خطوبتها اتفرکشت بعد ما ام الواد لعلعت معاهم.. تصرف طبیی جدا تعمله ای ام سواء كانت هانم او شرشوحة.. لا 
انكر بدا ان ده كان من الأسباب الرئيسية انى اروح لأبوه البیت.. الشبكة كقيمة في حد ذاتها لا تعنيني ابدا.. بعد ما اخدتها بعتها 
وطلعت تمنها لله على سبیل التخلص من ای ذكري لها معایا.. صديقي اجبر مراته ان اختها تقطع علاقتها تماما مع البنت دی او 
هي تقطع علاقتها مع اختها.. هما احرجوه معایا بدون ای داعی.. صحیح هو ملوش دعوة بسلوکها بعد کده.. انما اللى ظهر منها 
یخلیه یخاف منها على بیته.. کرجل متزوج اشوف النوعية دی من البنات خطر جدا على البیوت المستقرة. 


هي خسرت العريسين وخسرت صاحباتها واتمسح بيهم البلاط في بیتهم وفضیحتهم كانت من اخر الحاجات اللی ابوها شافها وهو 
على سرير المرض مش قادر یتحرك.. طلیق اختها استغل الموقف أسوأ استغلال ودار وراهم بطبلة ورق علشان یاخد منهم ابنه.. 
واضح انه كان عربحي راخر.. ده غير طبعا اللی منتظرها من مرات اخوها.. اهو دی بالذات انا مستعد ابيع نص عمری وارجح 
اشوف عملت معاهم ايه.. الستات لما تشرشح لبعض بيبدعوا ولاد اللذينا. 


بعد شهر وشوية جتلى رسالة منها على الماسنجر مكتوب فيها "متشکره جدا انك بوظتلى حياتي.. انا عملتلك ايه علشان کل ده.. 
هو الجواز بالعافية.. حسبي اللّه ونعم الوكيل فيك يا شيخ.. بكره ربنا يجيبلى حقي منك".. ملقيتش افضل من صورة نجمة إبراهيم 
في ربا وسكينة تعبر عن الموقف.. بعتلها الصورة وتحتها "الولية وانى بنخنقها عضت ايدى.. تقولش عدوتها". 


خدت كل الكلام ده وبعته سكرين شوتس لأختها واخوها.. اشتكيت لهم انها بتطاردني.. عرضت عليهم الى ابعتلها فلوس كل شهر 
كمساعدة يعني.. بس جواز لا.. ضحكة خبيثة بعدها البلوك المتين.. وانتهت القصة للابد. 

كان كفاية تليفون تقولي فيه كل شيء نصيب وانا كنت هتمنالها کل التوفيق والشبكة هدية من عندي.. وتتخطب براحتها ان شاه 
0 مرة.. ولكنها النفس الدنيئة اللى كبرت على حب امتلاك كل شيء.. هي أعطت لنفسها كل الحقوق تفعل ما تشاء.. ومتصورتش 
ان اى حد ممكن يدبحها لأى سبب. 


اشتغلت كام شهر في مصر تأكدت فيهم ان السجن مصيري لا محالة في أيام السيسي.. رجعت تانی السعودية.. بس قبل ما ارجع 
كان القدر شايلي اجمل مفاجأة في عمرى كله.. مفاجأة مسحت كل ما قبلها باستيكه روترنج من بتاعة الهندسة الوصفية.. 


عرفت ام حمزه.. 
ياااااه يا عبد الصمد.. 
لقد هرمنا من أجل هذه اللحظة.. 


ونشوفكوا في اخر حكاية. 





وختامها مسك 


الشرقية.. بلد مش الها حل الله الوكيل علاولة "أحمد عرابي" 
> ادا با كا ماد SF‏ اد ما عاد مد ماد عاد 


2سنة.. 
نفسيتي تحت الارض ب 3 شويات.. كل حاجه في حياتي عكس ماكانت المفروض تكونه خالص.. 


ابوبا فى اخر 100 متر من عمره.. بدأ يوصيني على اخواني وامي.. قالوا ان الميت بيحس بقرب الأجل.. الله اعلم بصحة 
المعلومة.. بس أبودا فعلا كان حاسس انه مش هيكمل معانا لآخر السنة.. وده اللی حصل. 


بدأنا نتأقلم مع الوضع الجديد.. انا هبقي السند علشان البنات يلزمهم راجل.. كبرت 50 سنة فجأة.. يا اخى طول ما انت بتقول 
كلمة بابا.. هتفضل عيل حت لو وصلت 90 سنة. 


حالة وفاة عند صديق مقرب.. العزاء في مدينة اول مره اسمع عنها فى محافظة الشرقية.. جلسات العزاء تتشابه.. ترحم على 
الموق وذكر محاسنهم.. دموع متحجره فى العيون.. كلمات فى العاده لا تغنى ولا تسمن.. ينتهى اليوم وكل انسان على بيته.. 
ويتبقى صاحب المصيبة يجتر أحزانه منفردا. 


الكوابرية "اهل آبو کبیر" ليهم عادات هي خليط من عادت الصعايدة والبدو.. العزاء للرجال فقط.. اديت الواجب وبدأت أستعد 
للمغادرة.. منتظر دوري علشان اسلم على صديقي وأواسيه.. 


وفجأة لمحتها.. 


زى الطيف خرجت من بيت دخلت بيت مجاور.. عرفت بعد كده ان الشارع كله أسرة واحدة فلسطينية لقت الأمان فى العيش 
متقاریین مكانيا في بلد يعتبرهم إلى حد ما أجانب. 


مجرد ما شفتها.. قلبت على الأعشى علطول.. 


كأن مشيتها من بيت جارتها ** مر السحابة لا ريث ولا عجل 


تنحت تتنيحه عجيبة.. صاحبي مادد ايده منتظرني أقوله البقاء للّه.. انا مطنشه تماما ومركز معاها.. صاحبي بدأ ينبهي.. 


-ايه يا اخينا.. انت جاى تعزى ولا جاي تبصبص. 

-لمؤاخذه.. البقاء للّه.. 

بدل ما اعتذر واصلح ما افسدت.. لقيت نفسى بسأله بفضول مرعب.. قولى يا معلم.. النخلة دی تقربلك؟ 
الراجل اتضايق طبعا.. قاللى من تحت ضرسه ايوه.. تبقى بنت خالي.. 

اخص.. كده وقعت فى مزنق.. مش هينفع طبعا اروح اكلمها.. الكوابرية دماغهم ضيقة اوى في الحاجات دى.. 
اذن تلزم الحيلة.. 


سلمت بسرعه ومشيت.. وصلت لحد اول الشارع.. انتظرت لما العزاء انفض.. ورجعت تانى اقف قصاد بيتهم.. زى اى عيل 
مراهق بالظبط. 


الشارع هادي وسكانه معروفين.. مش هينفع اقف كتير کده.. 
اعمل ايه؟ 


> اد بل با f‏ عي ع بل بل علد عاد sk x‏ 





جبت حصوات صغيره وبقيت احدفها على شباكهم واجرى استخبی.. عاوزها تطلع بس علشان اتأكد انها ساكنه هنا.. ايه اللى 
هيحصل بعد كله.. الله اعلم. 


عدت ساعة.. ساعتین.. طوب الشارع خلص.. هي العالم دی ماتت وللا ایه.. اجيب نص قالب طوب طيب واريط فيه صاروخ 
واحدفه فى البلكونة بتاعتهم علشان یصحوا؟ 


زهقت من الوقفة فخدت بعضي وخبطت على الباب واللى يحصل يحصل.. مش محضر اى كلام أقوله.. فتح الباب رجل وقور 
جدا.. اصلع الرأس.. لابس نضارة عنيفة.. راجل مكتوب على وشه انا قارئ عميق ومثقف بشع.. 


-سلام عليكم. 

-عليكم السلام. 

-حضرتك انا جيت عزيتكوا النهارده 

-عظم اللّه اجرك.. شكرا 

-اه واللّه.. كنت فى العزاء.. 

-طيب.. ايش بدك 

-حضرتك.. فى واحده دخلت هنا مش شوية.. طويله كده.. دی تبقى بنت حضرتك؟ 


فجأة الثقافة الى على وشه طارت وحواجبه ركبت على بعض.. تقريبا كان بيدرس الفرق بين حجمي وحجمه علشان يشوف 


هيلطشي بالألم وللا يديني بالشلوت.. 

-خیر؟ 

-انا عاوز اتجوزها 

دمي أت ؟؟ 

-اسمى احمد.. مهندس كمبيوتر.. حضرتك الاول اعزمنى على شاي.. ونتكلم براحتنا 
-شاي؟ شو بك يا زلمي.. تدري كم الساعة هلا؟ 

-عادى حضرتك.. انا بسهر 

فكركوا الراجل عمل ايه؟؟ 


الصراحة عنده الف حق.. انا لو مكانه كنت اغتصبتني وبعدين قتلتني وبعدين سلمتني للبوليس.. موقفی غلط تماما.. بس انا 
رحت لصاحبي اللى كنت بعزيه من ساعتين علشان امه لسه ميته الصبح.. شرحتله الموقف وطلبت وساطته.. الراجل عارف انى 
مش بتاع عط.. بس الساعة قربت على نص الليل ومینفعش نخبط على الناس دلوقتي.. 

تناحة الدنيا نزلت عليا.. سحبته من ايده ورجعنا للراجل تانى.. المرة دی ربنا ستر ومطردنيش.. سمعني لمدة 3 دقائق من على 
الباب وبعدين طلب منى اعدى عليه تانى يوم.. مفيش مكان ابات فيه.. خدت بعضي على اقرب جامع.. قضيت فيه الليل بعد 
ما عكمت خادم المسجد تعكيمه حلوه.. الفجر غسلت وشی وصليت وطلعت على الراجل مباشرة.. الساعة 6 الصبح. 


حظی انه کان بيصحى بدرى.. عزمني على الفطار وطلب فرصة يسأل عليا وطلب كمان انى اطلبها من كبير عائلتهم.. 


-طيب يا عمي.. كبير هوارة ده مكانه فين وانا اروحله.. انشاللّه يكون في بلاد تركب الافیال.. 





-مش بعيد.. هو في غزه.. 

احيه.. غزه! !!! 

الحكومة بتعامل اللى بيروحوا هناك على انهم كفار.. طب انا اقولهم ايه.. رايح اتجوز؟؟ 

ولا همني.. خدت التصريح من المجمع وطرت على معبر رفح.. ومن هناك على كبير العائلة.. 


اسئلة وحوارات ومناقشات مفیهاش نص کلمة عن الفلوس والمستوي المادي.. مرت المقابلة سربعا ورجعت على آبو كبير تانی 
یوم وانا معایا مباركة الكابير.. 


في البیت عندهم حمایا اصر على الرؤية الشرعية.. هی دخلت سلمت بأدب.. وانا مردیتش السلام.. 
الراجل يكلمني.. 

صاحبي يكلمي.. 

اختها تكلمني.. عماتها.. اتفضل الشاي.. اتفضل كنافة.. اتفضل من غير مطرود.. 

وانا مش برد على حد خالص.. 

باصللها وبس.. 


اتکسفت المسكينة وقامت.. لا اعتقد ان في بنت تتحمل ده ابدا.. لما خرجت بره الصالون لمحت في عینیها ابتسامة القبول.. 
قشطااااا.. کرتونة الكيوي اللی كنت واخدها معایا عملت شغل.. یسقط لابوار وبحيا الکيوي.. تحبا الفاكهة كلها.. 


اهلى ولا يعرفوا اى حاجة لسه.. 


لجل حظي الدكر.. جالي سفريه تبع الشغل الى تنزانيا وعقد عمل فى السعودية.. مطلوب انى اسافر تنزانيا كهدية وداع لشركي 
المصرية وارجع على السعودية جري. 


طب و البنيه اللى حبتني من اول حباية كيوي دى.. هعمل معاها ايه؟ 


اهلى مش عارفين حت انى رايح السعودية.. لازم اقفش ابوها قبل ما البت تطير.. طبيت عليهم فجأة بدون معاد.. اتصدمت لما 
آمها قالتلی ان ابوها راح إيطاليا علشان هيلقي محاضرات هناك تبع الجامعة والبنت راحت معاه.. 


احيه.. ده هيرجع امتى ده!! 
انا مسافر کمان 5 أيام.. کید لما يرجع هکون سافرت.. 


اعمل ايه؟ 


خدت عنوانه في ايطاليا من أمها وهى بتضرب كف على كف.. طلعت من بيتهم على المطار.. لقيت طيارة طالعة روما تانى يوم 
الصبح.. حجزت فيها وقضيت الليل في المطار اعد الساعات.. من مطار فيوميتشنيو على الاوتيل بتاعهم عدل.. الراجل 
مصدقش نفسه لما شافي.. الأول كان فاكرني عبيط.. اعتقد انه كده اتأكد.. 


-سلام عليكم يا عمي.. هو طلباتكم ايه للجواز؟ 

-وانت جاى ورايا لحد روما علشان تقولي ايش طلباتنا!! 
-واروح وراكوا المريخ لو لزم.. 

-ايش بيك يا ابنى! ! 





-مفيش.. طالب النسب ووقتي ضيق.. متسألنيش انا بعمل كده ليه.. واللّه انا نفسى ما اعرف.. 

الراجل ابتسم لثاني مره تقریبا في حياته وبدأ يفك معايا في الكلام.. متكلمش كتير.. لكن كلامه كان مطمئن.. وصاني على البنت 
ودعاني لزبارتهم تانى لما ننزل مصر. 

الشارع.. عمي عزم عليا اتغدى معاهم.. قمت اجرى على السفرة قبله وانا بقوله لا والّه يا عمى مش هقدر.. انا لسه متغدى.. 
اكلت كمية مهولة.. بعد الاكل قعدت فى الصالون انتظر حمايا والقهوة وكده.. يظهر انهم كانوا حاطين في المقلوبة منوم علشان 
يقلبوني.. ما انا جايب كرتونة كيوي بقى.. نمت على الكنبة زى القتيل. 


ساعتين كاملين يحاولوا يصحوا فيا.. ولما الراجل زهق.. جاب بطانية وغطاني وطفى النور وخرج بره الأوضة يحسبن عليا.. 
صحيت من النوم شربت الشاي ومشيت.. ولا كأني عملت ای حاجه. 


سافرت بعدها تنزانيا علشان الشغل.. للأسف حمايا توفى وانا هناك.. الدنيا اسودت فى عينى.. توقعت ان كل الكلام اللى حصل 
ست في الكون.. لحد يومنا هذا لا اخفى ابدا ان من اسباب تقديري لأم حمزه هى امها.. 


تم الاتفاق زى ما انا عاوز بالظبط.. اختلفنا بس ان العروسة مكانتش عاوزه فرح وانا اللى اصريت.. نفسى اعرف جبت الثقة دی 
منين وانا جيي مكانش فيه تمن علبة سجاير حتي.. 


مش مهم.. هستلف.. 


الفترة دى كنت بدأت أتكلم معاها على خفيف.. ضيفتها عندي على الفيس بوك وبدأت افهم دماغها.. لقيت صفحتها كلها 
ادعية وحكم ومواعظ.. بس كده.. فهمت.. 


كلمت واحد صاحبي.. كان زميلي في رحلة مشروع العمر اللى فشل.. هو سلفي ا۵.. بس حبيب ورومانسي قديم.. اتجوز عن قصة 
حو كنك وه نظرة ان كل مهم العیاة ععاحة بالخلال.. لا مانع من البسن اذا ان كان الهدف قبیل,. 


-الحقنى يا اشرف.. البت طلع ليها في اللون السلفي.. 
-عيب عليك.. متقلقش.. كله موجود 

-هنعمل ايه طيب؟ 

-اتقل تتكيف.. هبعتلك تشكيلة النهارده 


وبدأنا رحلة المحن الإسلاي.. 


كنا نسهر نصمم في صور المحن اللى بتشوفوها دلوقتی.. شاب بدقن بيسقي واحدة محجبة شوية مية من طربمه وتحت 
الصورة كلمتين من نوعية "اختاري اللى لما تبقى عطشانة يعملك ايده كوباية".. او واحد عجوز ماسك ايد واحدة عجوزة مع 
كلمتين زى "رب هب لي الرفيق قبل الطریق".. قصص الحب الخالدة من التراث زى قصة السيدة زينب بنت سيدنا البى مع 
زوجها أبوالعاص بن ربيع.. كنت جايبها من كتاب اسمه عرف الزرنب في بيان شأن السيدة زينب.. وحاجات هابله كتير من اللى 
البنات بتحبها.. صفحيي كانت وليد خيري خالص.. كانت الصورة تنزل من هنا.. وانا مستني اللايك من هنا.. تمام.. كده الرسالة 
وصلت.. طبعا مكنتش مقنع ابدا لصحابي.. اتهريت الش وتربآه.. انا نفسی كنت بتخنق من الحاجات دی اوى.. بس اهو.. لجل 
الورد. 


كده مش فاضل غير الخطوات العملية.. 





اختها الكبيرة على وش ولاده فى الامارات وهى لازم تبقي جمبها وانا سافرت السعودية فعلا علشان الشغل.. يعنى بالميت فيها 
تأخير 5 او 6 شهور کمان.. 


ايه الغتاته دی!! 

يعنى بقالها 9 شهور حامل.. وحبك تولد دلوقتی!! 
يا باااای.. 

هنا التهور مطلوب.. 


سافرت وراها الامارات.. قابلت عمها واتفقنا على خطوبة فى بيته.. كانت یوم 6 ابریل.. يشاء المولی ان اختی الصغيرة كان کتب 
کتابها فى مصر في نفس الیوم.. ابويا ابتسم على فراش المرض.. الکبیر بیخطب ف الامارات واصغر البنات بتتجوز فى مصر. 


الفقى لما يسعد.. 

لم اکن املك ايامها الا تمن الشبكة بالعافية.. حت فستان الخطوبة مدفعتش فيه ولا مليم.. شكلي كان زفت خصوصا ان مرات 
عمها أرشانة تركية من العالم العثمانيين اوى.. النسوان بتاعة امان ربي امان.. شوكولاتات يوك.. فستان خطوبات يوك!!! 
مكانش معايا الا فرحتي وانا داخل بيت عمها وشايل تميمة البركة والسعادة.. 

صندوق الكيوي.. 

وتمت الخطوبة على خير.. 

ابوبا شافها مرتين وهو على فراش الموت.. تانى مره فيهم ابتسم وقالی البنت دی كويسة.. خد بالك منها. 

ودى كانت اول مره يشكرفي اى بنت شفتها.. 

وآخر مره.. 

أهلها كانوا سعداء بيا وبيعاملون معامله ممتازة لا زالت مستمرة لحد النهارده.. وكأن جبت شبكة 10 قراريط الماظ او جبتلها 
الديب من ديله.. مع الوقت اكتشفت ان طبعهم کدد.. الحريم الفلسطيني قوي وصعب ترويضه.. لا تمد ايدك ولا تطول 
لسانك وسيبها تخلف وانت هتبقي ملك زمانك.. ستات يعتمد عليهم بجد.. يا ويلها من أهلها اللى ترفع عينها في جوزها.. وبا 


ويلك لو حاولت تكسرها.. كانوا ولاد العم فلحوا.. انت بتتعامل مع صلب لا يصدأ.. معدن اصيل يظهر في الازمات.. طبيخ ابن 
حرام يجيب اتخن دكر على بوذه.. اعتقد ان اغلب الستات "المتربية" كده مش بس الفلسطينيات. 


الأموركانت سهله جدا.. حماتي مش في دماغها الا هنخلف تانى امتي.. هي مش فاهمه اى حاجه في الدنيا الا اننا لازم نفضل 
نخلف لحد ما الرحم بتاع البت يتبرى ويقع في الحمام.. الست دی لو مفيش حواليها بنات حوامل بتبقى عامله زى المدمنين.. 
لحد النهارده معندناش شقه جاهزة للسكن فى مصر.. لحد النهارده بنتنطط فى كل بلد شويه.. لا عمر حد منهم سألني ای سوال 
محرج ولا عمر حد فيهم اتدخل في حياق.. محصلش ولا مره انها نامت غضبانه.. محصلش ولا مرة ان آمها اتدخلت تصلح 
بينا.. معاملتهم المحترمة زادت كمان بعد ما بقيت أبو حمزه.. 


كل ده وانا مستلف منها المهر بتاعها علشان اعمل الفرح.. 
اتجوزتها وانا شحات.. بعد شغل 10 سنين عملت فيهم كل شيء ممكن يتعمل.. وقفت عند نقطة البداية تانى.. 
لكن سبحان اللّه.. الخير على قدوم الواردين.. 


ان رينا راضي عن الجوازة دی فبيساعدني.. فهمت ان شكر النعمة هو الحفاظ عليها.. شكرت رينا كتير وحافظت علي نعمته.. 


ای نعم بعد الجواز هی استردت الفلوس اللی سلفتهالى بفايظ ميحلمش بيه روتشيلد نفسه.. 





ای نعم الحياة لا تخلو من المنغصات.. هي ست زى اى ست عندها الاهتمام مبيتطلبش برضه.. 


الا اني حزین لأني معرفتهاش من بدری.. كان المفروض قابلتها قبل کل التجارب اللى شفتها.. لو رجح بيا الزمن هروح على بيتهم 
علطول اول ما اتخرجت واختارها هي.. بس المره دی هکتفی ب 2 كيلو كيوي بدل الکرتونة لأنها كانت ثقيلة اوی. 


ساعات بسأل نفسی.. ايه اللى یخلی اسرة منغلقة على نفسهم زی دول يدوا بنتهم لواحد میعرفوش عنه حاجه ومفلس؟ 
ايه اللى جاب الطنطاوي للشرقاوي وايه اللى لم الشاي على الفینو؟ 
قبلها كنت بدقق مع العرايس واهاليها.. احلل في تفاصيل واخد بالى من هفوات.. 


رحنا الصاغة نشتری الشبکة بدون اتفاق.. هي نختار وانا ازود.. مسألتش هي عاوزه مهر اد ايه وهي مطلبتش.. دفعت اللى قاله 
موظف الشهر العقاري يوم كتب الكتاب من خبرته في الحالات اللى زى دى.. كان عندها عزة نفس مستفزه في موضوع الفلوس 
ده.. بس للأسف بعد الجواز راحت عزة النفس دى في ستين داهية.. 


اشمعنی المرة دى الأمور سهلة كده؟ 
اجات الو التصييية. 
هل كل الفلسطينيات كده؟ 


خد عندك.. يوم ما كنت رايح اكتب كتابي.. كلمت صديق مراته فلسطينية برضه علشان ييجى يشهد على العقد.. لقيته في 
المحكمة هو وهی عندهم جلسه ومقطعين بعض.. هو ضريها على وشها وهی راحت ضارياه باللاب توب بتاع الشغل على دماغه 
كسرته وفتحت نافوخه.. المصيبة ان مكانش عنده ای نسخة احتياطي من الشغل اللى على اللاب توب.. يعنى جرح في الکبریاء 
والشغل مع بعض.. 


صباح التفاؤل.. 


كتبنا الكتاب وعملنا الفرح.. خدتها وسافرنا نقضى شهر العسل.. تالت يوم جواز حماتي سألتني.. ها.. مفيش حاجه جايه في 
السكة؟ 


ايه الولية دى!! 


داد دب بل با يد ok‏ لد بل با علد عاد داد 


طیب.. ليه الناس بتعمل اللی انا شفته ده كله مع العرسان؟ 


من تجربتي.. الناس بتبقی خايفة ومليانة طاقة سلبية من اللى بیسمعوه.. للأسف بعض الناس يصر على طرح تجریته وکآنها 
قانون عام لا يقبل النقاش.. تتكلم مع حد.. يقولك النسوان دول ولاد كذا اسمح مجى.. تتكلم مع واحدة تقولك کل الرجالة كلاب 
اسمع منى.. الصح انك متسمعش من دول ولا دول.. كل دی حالات خاصة وتجارب شخصية أصحابها المفروض يتقوا اللّه 
ويخرسوا وميسمموش ادمغة الناس.. 


بعد الجواز هتكتشف ن الست بتنتمى ليك انت.. بتنکسر وتضعف قصادك.. انت الاقوى رغم كل قوانين الأحوال الشخصية.. 
رغم كل قصص الإحباط والقرف اللى بنسمعها.. انت الأقوى في كل شيء.. 


اربى كل كلام النسویات في الزبالة.. لما تلاق واحده بتتكلم عن الرجاله بعنف اعرف ان مفيش في حياتها راجل.. اتمنالها التوفيق 
لانها لما تتجوز هتعرف ان كل اللى بتقوله ده هبل.. الحياة عمرها ما كانت صراع ابدا الا في ادمغتهم المريضة.. 


كل اللى انت عايزه من دلع وهيء وئ هيحصل.. 





مراتك هتطيع كل أوامرك.. هتمشى على الخط اللى انت هترسمه وهتقولك حاضر ونعم وآمين.. هتبقی انت السيد فى البيت بلا 
یازع سساح الخير مداق هعيش مالتسالا الدكنا وما فيهاء: لو قلتلها الاكل لو التهارده حع لو والكذب يقن هتيمها سعيدة: 
كلامك هيبقي قرآن واحلامك آوامر.. ولو حبیت کمان طشت المیه والملح والمساج.. كله موجود. 


وازيدك من الشعر بيت؟؟ 

كل ده وزيادة هتعمله بمزاجها ورغبتها الكاملة بدون اى طلب ولا تدخل منك.. 

طب ليه ؟ 

طبيعة الأنى كده.. ربنا خلقها تسعد باسعاد الغير.. 

هتفضل تسعد فيك وق اللى جابوك لحد ما تلاقيها جابت اللى فبطنها وبتقولك 1111ه نفسى فى الكابوريا.. 
ل 

انسى كل اللى فات ده.. واستعد لنوم الكنبة وحياة من نوع اخر انت فيها رقم 4 او 5.. 

مفيش جلابية هياتم وهتاكل بواقي الاكل وهتعوم في بحر من البامبرز وهتصرخ من خرم الأوزون في محفظتك.. 
هتبقی اسعد انسان في الوجود وانت بتحدف ابنك في الهواء.. وهو يعملها على وشك. 

عقبال الجميع يارب. 





